
Solonas 


1. Gramatikas Didimas' savo poleminiame atsakyme Askle- 
piadui apie Solono įstatymų lenteles pateikė žodžius kažin 
kokio Filoklio, kur jis, priešingai visų kitų, kurie tik mini Solo- 
ną, nuomonei, nurodo, jog Solonas - Euforiono sūnus. Visi kiti 
sutartinai skelbia, jog Solono tėvas buvęs Eksekestidas, pagal 
turtą ir padėtį visuomenėje vidutiniokas, tačiau kilęs iš pačios 
kilmingiausios giminės; mat jos pradininkas buvęs Kodras.3 He- 
rakleidas Pontietis* pasakoja, jog Solono motina buvusi Peisi- 
strato“ motinos pusseserė. Peisistratą ir Soloną iš pradžių siejusi 
didelė draugystė, tiek dėl giminystės, tiek ir dėl įgimtų Peisi- 
strato gabumų bei gražios išvaizdos. Dėl to, kaip kai kurie 
tvirtina, Solonas buvo įsimylėjęs Peisistratą. Todėl vėliau, kaip 
man atrodo, kai jų nuomonės dėl valstybės valdymo išsiskyrė, 
priešiškumas neįsiūbavo jokių nei žiaurių, nei laukinių aistrų; 
jų sielose išliko ankstesnis objektyvus vienas kito vertinimas, 
neleidęs užmiršti buvusios draugystės ir meilės: „Griuvėsiai te- 
besmilksta Dzeuso ugnimi.“* O kad Solonas juto silpnybę gra- 
žuoliams ir nesugebėjo narsiai „kaip kumštynininkas, griebda- 
masis kumščių“?, atsispirti aistrai, galima suvokti iš jo eilių. Be 
to, jis išleido įstatymą, draudžiantį vergui lankytis gimnasi- 
juoseš ir mylėti berniukus; šitą reikalą jis priskyrė prie kilnių 
' ir garbingų užsiėmimų ir tam tikru būdu vertuosius skatino 
prie tų dalykų, nuo kurių nušalino nevertuosius. Sako, jog ir 
Peisistratas įsimylėjęs Charmą bei pastatęs Eroto statulą 


Akademijoje, toje vietoje, kur uždega ugnį švento bėgimo su 
deglais dalyviai? 

2. Kadangi tėvas, kaip pasakoja Hermipas, didžiąją turto dalį 
išleido įvairiausiai labdarai ir geriems darbams, Solonas ėmėsi 
prekybos. Nors ir nebūtų stokojęs trokštančių jam pagelbėti, ta- 
čiau, pats kilęs iš šeimos, įpratusios kitiems ateiti į pagalbą, iš 
kitų imti drovėjosi. Beje, kai kas sako, jog Solonas keliavęs po 
svetimus kraštus greičiau dėl to, kad įgytų didesnės patirties bei 
daugiau sužinotų, nei dėl to, kad pasipelnytų. Mat visi sutinka, 
jog jis karštai troškęs žinių. Ir senas būdamas jis sakė: 


Senstu, tačiau visada trokštu žinoti daugiau. 


Turtu Salonas nesižavėjo, jis net sako, jog vienodai turtingas tas, 


kurs turi daug sidabro, 
aukso ir žemių lygių, duodančių gausiai kviečių, 
turi žirgų bei mulų, ir tas, kuriam duota tik viena: 
džiaugtis sveika krūtine, kojomis ir šlaunimis. 
Kolei dar jaunas esi, jaunystė leidžia lig valiai 
mėgautis, jei pasiseks, moterim ar berniuku. 

O kitoj vietoj jis sako: 


Trokštu būti turtingas, tačiau nedorai praturtėti 
aš nebenoriu: dievų atpildo nieks neišvengs. 


Nėra jokia kliūtis, kad doras politikas, jei jis nesiekia įgyti per 
daug, neniekina būtinybės turėti pakankamai reikalingų daiktų. 
Mat tais laikais, pasak Hesiodo, „dirbti nebuvo jokia gėda“““, ir 
amatas neskatino nelygybės, o prekyba buvo net garbingas už- 
siėmimas, nes ir supažindina su barbarų kultūra, ir padeda susi- 
draugauti su karaliais, ir suteikia įvairiapusę patirtį. Kai kurie 
iš pirklių net tapo didelių miestų įkūrėjais, kaip Protidas, kuris, 
pamėgtas keltų, gyvenančių palei.Rodaną, įkūręs Masaliją."! Sa- 
koma, kad pirklys buvęs ir Talis'“, ir matematikas Hipokratas; 
o ir Platonas, pardavęs Egipte alyvos, užsidirbęs lėšų savo ke- 
lionėms svetur. 


3. Manoma, kad dėl savo prekeiviško gyvenimo Solonas ta- 
pęs išlaidus ir pripratęs gyventi ištaigingai; todėl ir eilėse jis kal- 
bąs apie malonumus per paprastai, ne taip, kaip dera išminčiui, 
Mat toks gyvenimo būdas, kupinas didelių pavojų, savo ruožtu 
reikalauja atitinkamų teigiamų emocijų bei malonumų. O kad 
Solonas save priskyrė daugiau prie vargšų nei prie turtingų, aiš- 
ku iš šių eilių: 

Daugelis niekšų turtingi, o skurdą kenčia dorieji, 

bet neapkeisiu doros niekad į jų turtus. 

Ji niekada nepranyksta ir jos vertė nemažėja, 

o pinigų, žiūrėk, turi tai tas, tai anas. 

Atrodo, jog iš pradžių jis poeziją laikė nereikšmingu užsiė- 
mimu ir kūrė eiles pramogai, save linksmindamas laisvalaikiu, 
o vėliau eilėmis ėmė reikšti ir gilias mintis, įpynė įjas daug poli- 
tinių dalykų, bet ne tam, kad istorijoje išliktų jų atminimas, o 
tam, kad pateisintų tai, kas buvo padaryta, o kai kada ir paska- 
tintų, įtikintų ar papeiktų atėniečius. Kai kas sako, kad jis ir savo 
įstatymus pabandęs išleisti sueiliuotus hegzametru. Pasakoja- 
ma, kad jie prasidėję šitaip: 

Melskimės iš pradžių dieviškajam valdovui Kronidui, 

kad įstatymams šiems suteiktų jis ir sėkmę, ir šlovę. 

Iš etinės filosofijos jam, kaip ir beveik visiems to meto išmin- 
čiams, labiausiai patiko politika. Samprotaudamas apie gamta- 
mokslio problemas, jis kalba labai primityviai ir naiviai, kaip 
aiškėja iš šių eilučių: 

Iš debesų mus užgriūva krušos ir sniego gausybė, 

griausmas sudunda tuokart, žaibas kai žiba šviesus. 

Jūra banguoja dėl vėjų, o jei jos nieks nesiūbuoja, 

būna paviršius vandens pats lygiausias tada. 

Ir iš viso atrodo, kad tuo metu tiktai vieno Talio genijus teo- 
riniuose samprotavimuose peržengė kasdienių poreikių ri- 
bas. Visi kiti išminčiaus vardą pelnė dėl nusimanymo valstybės 
valdymo reikaluose. 


4. Pasakojama, kad visi šitie išminčiai susitiko Delfuose, o po 
to Korinte, kai Periandras“ surengė jų visų susitikimą ir iškėlė 
puotą. Dar didesnę pagarbą bei šiovę jie pelnė dė! atsitikimo su 
trikoju: apkeliavęs juos visus ratu, jis buvo sugrąžintas atgal, 
nes visi, siekdami pralenkti vienas kitą savo prielankumu, jo 
atsisakė vienas kito naudai. Pasakojama, kad Koso žvejams tik 
užmetus tinklus atvykėliai iš Mileto nupirkę visą laimikį, dar 
nežinodami, koks jis bus. Pasirodė, kad kosiečiai ištraukė auk- 
Sinį trikojį, kurį, kaip pasakojama, toje vietoje plaukdama iš Tro- 
jos įmetusi į jūrą Helenė, atsiminusi kažkokią senovinę orakulo 
pranašystę.“ Iš pradžių tarp svetimšalių ir žvejų kilęs ginčas, o 
vėliau ir poliai įsitraukė į vaidus, sukėlusius karą. Tada Pitija"? 
ir vieniems, ir kitiems išpranašavo, kad trikojį reikia atiduoti 
išmintingiausiam žmogui. Pirmiausia jis buvo nusiųstas Taliui 
į Miletą; Koso gyventojai savo noru jam vienam dovanojo tai, 
dėl ko kariavo prieš visus miletiečius kartu paėmus. Tačiau Ta- 
liui pareiškus, jog Biantas išmintingesnis už jį, trikojis nukeliavo 
pas Biantą, o šio ir vėl buvo nusiųstas kitam, kaip išmintinges- 
niam. Taigi, eidamas aplinkui ir vis siuntinėjamas, antrą kartą 
atkeliavo pas Talį ir pagaliau iš Mileto buvo nugabentas į Tėbus 
ir paaukotas Apolonui Ismeniškiui.'* O Teofrastas'" sako, kad 
trikojis pirmiausia buvo pasiųstas į Priėnę Biantui, o tik paskui 
Bianto išsiųstas į Miletą Taliui, ir taip apkeliavęs visus vėl su- 
grįžo pas Biantą ir pagaliau buvo nusiųstas į Delfus. Šitą pa- 
sakojimą kartoja daugelis, tiktai vieni sako, jog dovana buvusi 
ne trikojis, o Kroiso““ atsiųsta taurė, o kiti - kad taurė iš Batik- 
lio'? palikimo. 

5. Rašytiniuose šaltiniuose nurodoma, jog Anacharsis?? as- 
meniškai bendravęs su Solonu, o po to su Taliu, ir pasakojamas 
toks pasakojimas. Sako, kad Anacharsis, atvykęs į Atėnus, 
nuėjęs prie Solono namų ir ėmęs belstis bei sakyti, jos jis esąs 
svetimšalis ir atvyko, ketindamas tapti Solono draugu ir bi- 
čiuliu.?! Solonui atsakius, jog draugų geriau ieškoti namuose, 

Anacharsis pasakęs: „Taigi tu pats, kadangi esi namuose, su- 
sitark su manimi dėl draugystės ir bičiulystės.“ Tada pagaliau 
Solonas, nusistebėjęs šito žmogaus išradingumu, maloniai jį pri- 
ėmęs ir kurį laiką priglaudęs savo namuose. Tuo metu Solonas 
jau užsiiminėjęs valstybine veikla ir sudarinėjęs įstatymus. Ana- 
charsis, apie tai sužinojęs, išjuokė Solono užsiėmimą: Solonas 
manąs, jog sustabdys piliečių nusikaltimus bei savanaudiškumą 
rašmenimis, kurie nė kiek nesiskirią nuo voratinklių ir lygiai 
taip pat silpnus ir vargšus supančiosią, o galingųjų bei turtin- 
gųjų būsią sutraukyti. Sako, kad Solonas jam į tai atsakęs, jog 
žmonės laikosi tų sutarčių, kurias pažeisti nesą naudinga nė vie- 
nai iš pusių; ir savo įstatymus jis kuriąs, atsižvelgdamas į pi- 
liečių interesus, todėl visiems įrodysiąs, jog elgtis dorai - geriau, 
negu pažeisti įstatymus. Tačiau viskas įvyko greičiau taip, kaip 
įsivaizdavo Anacharsis, o ne taip, kaip vylėsi Solonas. Anachar- 
sis, pabuvęs tautos susirinkime, pasakė, jog nuostabą jam kelia 
ir tai, jog Heladėje kalbas sako išminčiai, o sprendžia kvailiai. 
6. Solonas, nuvykęs pas Talį į Miletą, stebėjęsis, jog šis visiš- 
kai abejingas vedyboms ir nenori turėti vaikų. Tada Talis nieko 
neatsakė. Tačiau, palaukęs keletą dienų, pamokė vieną sve- 
timšalį, liepęs sakyti, jog neseniai, prieš dešimt dienų, atvyko iš 
Atėnų. Solonui paklausus, ar kas naujo įvyko Atėnuose, žmo- 
gus, pamokytas, ką reikia kalbėti, atsakęs: „Nieko, dievaži, tik 
kažkokio jaunuolio laidotuvės; jį lydėjęs visas miestas. Kalbėjo, 
jog jo tėvas - žymus žmogus, doriausias iš piliečių. Tačiau jis 
laidotuvėse nedalyvavo. Sako, jog jis jau ilgą laiką esąs išvykęs 
iš miesto.“ „O, nelaimingasis, - ištaręs Solonas, - o kuo gi jo tė- 
vas vardu?“ Žmogus atsakęs: „Girdėjau vardą, bet nepamenu; 
tačiau visi šnekėjo apie jo išmintį ir teisingumą.“ Ir taip sulig 
kiekvienu atsakymu Soloną apėmė vis didesnė baimė ir paga- 
liau jau sukrėstas jis pats svetimšaliui pasakęs savo vardą, 
klausdamas, ar mirusysis nebuvo vadinamas Solono sūnumi. 
Žmogui patvirtinus, Solonas pradėjo muštis į galvą ir daryti bei 

sakyti visa tai, ką paprastai daro bei sako žmonės, patyrę didelį 
sielvartą. O Talis, sustabdęs jį ir nusijuokęs, pasakė: „Būtent tai, 
Solonai, mane sulaiko nuo vedybų ir vaikų gimdymo, kas ir ta- 
ve, labai stiprų žmogų, palaužė. Tačiau nusiramink dėl to, kas 
buvo pasakyta: tai - netiesa.“ Hermipas sako, jog šitaip pasakoja 
Pataikas, kuris tvirtino, kad jame gyvena Ezopo siela. 

7. Vis dėlto keistas ir apgailėtinas tas, kuris dėl praradimo 
baimės atsisako įsigyti tai, ką reikia turėti. Juk taip, ko gero, nie- 
kas nesidžiaugtų nei turtais, nei jam tekusia šlove ar protu, ka- 
dangi bijotų jų netekti. Juk ir dorybę, už kurią svarbesnio ir mie- 
lesnio nėra nieko, ligų ar nuodų veikiamą matome blankstant. 
Tr pačiam Taliui dėl to, kad nevedė, nė kiek nesumažėjo baimės, 
nebent jis neturėtų nei draugų, nei artimųjų, nei tėvynės. O juk 
jis, kaip sako, buvo įsivaikinęs savo sesers sūnų Kibistą. Mat 
siela turi kažkokį meilės pradą ir yra sukurta lygiai kaip ir jaus- 
ti, mąstyti bei atsiminti, taip pat ir mylėti; todėl į tokio žmogaus, 
kurs neturi nieko artimo, sielą prasiskverbia ir joje įsišaknija 
kažkokie prašalaičiai. Taip pat kaip ir namą ar žemę, neturin- 
čius teisėtų paveldėtojų, taip ir poreikį mylėti užvaldo įsibrovę 
pašaliniai žmonės, nesantuokiniai vaikai ar tarnai; jie priverčia 
ne tik mylėti, bet ir rūpintis jais, ir baimintis dėl jų. Taigi gali 
pamatyti, kaip tie patys žmonės, kurie, nutaisę gana griežtą vei- 
dą, samprotauja apie vedybų ir vaikų nereikalingumą, vėliau, 
mirus ar susirgus vergų vaikams ar sugulovių pavainikiams, 
būna visiškai sielvarto priblokšti ir šaukia iš skausmo kaip že- 
makilmiai. O kai kurie ir dėl šunų ar arklių mirties praranda 
gėdos jausmą ir nenori gyventi. Tačiau juk kiti, net ir puikius 
vaikus praradę, ne tik besaikio skausmo nerodo nei gėdingai 
nesielgia, bet ir nugyvena likusį gyvenimą neprarasdami sveiko 
proto. Mat silpnavališkumas, o ne prieraišumas yra nepakelia- 
mų kančių ir baimės priežastis tiems žmonėms, kurie sveiko 
proto nėra paruošti likimo smūgiams. Tokie net ir turėdami tai, 
ko trokšta, nepatiria pasitenkinimo, kadangi ateitis, baiminantis 

praradimo, yra nuolatinis kančių, būgštavimo, nerimo šaltinis. 
Ne skurdu dera apsisaugoti nuo turto praradimo, ne vienišu- 
mu -nuo draugų netekties, ne bevaikyste - nuo vaikų mirties, - 
protas apsaugo nuo visko. Šia tema jau pasakyta daugiau, negu 
pakanka. 

8. Kai atėniečiai, ilgai ir sunkiai kariaudami su megariečiais 
dėl Salamino salos??, neteko jėgų, išleido įstatymą, draudžiantį 
bet kam dar kartą žodžiu ar raštu paraginti, jog poliui reikia 
atgauti Salaminą; nepaklususiam buvo skiriama mirties baus- 
mė. Solonas, sunkiai kęsdamas nešlovę ir matydamas, jog daug 
kam iš jaunuomenės tetrūksta preteksto karui (mat patys pra- 
dėti nedrįso baimindamiesi įstatymo), sugalvojo savo veiksmų 
pateisinimą - proto ligą; iš jo namų po miestą buvo paskleistas 
gandas, jog Solonas pamišęs. O jis pats, slapčiomis sukūręs ele- 
giją ir išmokęs ją padeklamuoti atmintinai, netikėtai įpuolė į 
aikštę, užsidėjęs kepuraitę.?? Kai subėgo gausi minia, pasilypė- 
jęs ant šauklio akmens, Solonas sugiedojo elegiją, kurios pradžia 
tokia: 


Aš atvykau su žinia iš geidžiamo taip Salamino, 
Giesmę iš žodžių puošnių vietoj kalbos sumaniau. 


Šitas kūrinys, pavadintas Salaminas, yra šimto eilučių ir gana 
grakščiai sukurtas. Tada, kai Solonas ją sugiedojo ir kai jį ėmė 
girti draugai, o labiausiai Peisistratas, primygtinai raginęs pilie- 
čius paklausyti kalbančiojo, atėniečiai, panaikinę įstatymą, vėl 
pradėjo karą, vadu pasiskyrę Soloną. 

Iš visų pasakojimų dažniausiai pasakojamas toks: kartu su 
Peisistratu riuplaukęs į Koliadės kyšulį ir užtikęs ten visas mo- 
teris, protėvių papročiu aukojančias aukas Demetrai, Solonas 
nusiuntė į Salaminą patikimą žmogų, apsimetusį bėgliu, kad 
paragintų megariečius kuo greičiausiai plaukti su juo į Koliadę, 
jei tik nori sučiupti kilmingiausias Atėnų moteris. Patikėję me- 
gariečiai išsiuntė laivą su vyrais; vos tik Solonas pastebėjo, kad 

nuo salos išplaukia laivas, liepė moterims pasišalinti ir įsakė 
jaunuoliams, kuriems dar nežėlė barzda, apsivilkti moterų rū- 
bais, apsigobti skraistėmis, apsiauti jų kurpėmis, o durklus pa- 
slėpti po drabužiais ir eiti ratelius bei šokti prie jūros tol, kol 
priešai išsilaipins į krantą ir laivas pateks į atėniečių rankas. Vis- 
kas būtent taip ir įvyko. Megariečiai, apgauti reginio, čia pat 
prisiartinę, ėmė šokti iš laivo į krantą, manydami, kad puola 
moteris, ir stengėsi vienas kitą pralenkti [...], todėl nė vienas iš 
jų nepaspruko, visi žuvo, o atėniečiai, nuplaukę prie salos, tuč- 
tuojau ją užėmė. i 

9. Kiti gi sako, jog sala buvo užimta kitaip. Pirmiausia Solo- 
nui Delfų dievas išpranašavęs: 


Krašto šio herojus gausiomis aukomis numaldyki, 
Tuos, kuriuos krūtine Asopidė“ dengia apglėbus. 
Jau numirę, jie žvelgia tenai, kur leidžiasi saulė. 


Taigi Solonas nakčia nuplaukęs į salą ir paskerdęs aukas he- 
rojams Perifemui ir Kichrėjui. Po to jis pasiėmęs penkis šimtus 
atėniečių savanorių; buvo priimtas nutarimas, kad jie, jei tik 
užims salą, vadovaus jos valdymui. Solonas išplaukęs su dau- 
gybe valčių. Kartu plaukė ir trisdešimties irklų laivas. Jie sustojo 
Salamine prie kažkokio kyšulio, esančio prieš Euboją.? Apie tai 
Salamine esantys megariečiai išgirdo iš gandų, tačiau nežinojo 
nieko tikro. Taigi sunerimę ėmė ginkluotis, o tuo tarpu pasiuntė 
laivą, kad vietoje ištirtų, kur tie priešai. Laivui priplaukus arti, 
Solonas jį užėmęs ir įsakęs mergariečius uždaryti. [laivą įsodino 
stipriausius iš atėniečių ir liepė kuo slapčiausiai plaukti miesto 
link. Tuo pat metu subūręs kitus atėniečius susirėmė su mega- 
riečiais sausumoje. Dar sausumos mūšiui nesibaigus, tie. kurie 
buvo laive, jau spėjo užimti miestą. Atrodo, jog šios legendos 
tikroviškumą patvirtina ir šventinės apeigos: kažkoks atiškas 
laivas iš pradžių artėdavęs tyliai, po to juo plaukiantieji su- 
keldavo didelį triukšmą šūkaudami karo šūksnius; tada vienas 

apsiginklavęs žmogus iššokdavo ir šaukdamas bėgdavo Skira- 
dijo kyšulio link [...], puldamas iš sausumos. Netoli yra ir Enia- 
lijo““ šventykla, kurią įsakęs pastatyti Solonas, mat jis nugalėjo 
megariečius, o visus tuos, kurie nebuvo užmušti mūšyje, pa- 
leido, kaip buvo numatyta paliaubų sutartyje. 

10. Tačiau megariečiai nesusitaikė su pralaimėjimu. Abi ša- 
lys, tame kare ir patyrusios, ir padariusios didelių nuostolių, 
tarpininkais bei teisėjais paskyrė lakedaimoniečius. Dauguma 
autorių tvirtina, jog bylinėjantis Solonui pagelbėjęs Homero au- 
toritetas: mat Solonas įterpęs posmą į laivų katalogą ir per- 
skaitęs jį teisme: 


Dvylika dar laivų Ajantas iš Salamino 
Atvedė ir pastatė šalia atėniečių rinktinės.7 


Tačiau patys atėniečiai mano, kad tai - tauškalai, ir sako, jog 
Solonas įrodęs teisėjams, kad Ajanto sūnūs Filajas ir Eurisakas, 
gavę Atėnų pilietybę, perdavė jiems salą ir apsigyveno Atikoje, 
vienas - Braurone, kitas - Melitėje; yra ir Filaidų demas““, pa- 
“ vadintas nuo Filajo vardo; iš jo buvo kilęs Peisistratas. Norė- 
damas dar smarkiau nuginčyti megariečius, Solonas pasirėmęs 
mirusiųjų laidojimo papročiais: neva salaminiečiai mirusius lai- 
doja ne taip, kaip Megaroje, o taip, kaip Atikoje: mat megariečiai 
laidoja mirusius galva į rytus, o atėniečiai - į vakarus. (Tačiau 
megarietis Herėjas prieštaraudamas tvirtina, kad ir megariečiai 
guldo mirusiųjų kūnus galva į vakarus.) Bet dar svarbiau už 
šiuos argumentus yra tai, kad kiekvienas atėnietis turi atskirą 
kapą, o megariečių ir trys, ir keturi gulį viename. Beje, sako, kad 
Solonui pagelbėjusios ir kažkokios Pitijos pranašystės, kuriose 
dievas pavadino Salaminą „joniškuoju“.?? Šitą bylą sprendė 
penki spartiečių vyrai: Kritolaidas, Amomfaretas, Hipsichidas, 
Anaksilajas, Kleomenas. 

11. Jau ir dėl šitų nuopelnų Solonas buvo garsus ir turėjo au- 
toritetą. O dar didesnės garbės ir šlovės susilaukė pasakęs kalbą, 

kuria užtarė Delfų šventovę ir ragino ateiti jai į pagalbą, neleisti 
kyriečiams“" niekinti orakulo ir dievo vardan apginti delfiečius. 
Jo įtikinti amfiktionai“' pradėjo karą, kaip liudija daugelis kitų 
autorių ir Aristotelis, Pitinių žaidynių“ nugalėtojų sąraše šį nu- 
tarimą priskirdamas Solonui. Tačiau Solonas šiame kare strate- 
gu nebuvo paskirtas; taip, pasak Hermipo, teigia samietis 
Euantas: mat šito fakto nepaminėjo ir retorius Aischinas, o Delfų 
kronikose atėniečių karvedžio vardas užrašytas Alkmiajonas, ne 
Solonas. 

12. Prakeiksmas, susijęs su Kilono maištu??, slėgė Atėnus jau 
nuo seno, nuo tada, kai archontas Megaklis įtikino Kilono ben- 
dražygius, kurie meldė deivės globos“, nusileisti ir stoti prieš 
teismą. Šie pririšo prie deivės statulos postamento siūlą ir lai- 
kėsi už jo, leisdamiesi žemyn. Kai atsidūrė prie Eumenidžių“? 
šventyklos, siūlas savaime nutrūko. Megaklis ir kiti tų metų ar- 
chontai puolė sąmokslininkus ir juos sučiupo, nusprendę, kad 
deivė atsisako suteikti globą. Maištininkus, kurie buvo lauke, 
užmėtė akmenimis, o tuos, kurie pripuolė prie aukurų, nudūrė. 
Paleisti buvo tik tie, kurie išmeldė archontų žmonų užtarimo. 
Nuo to laiko šie buvo praminti prakeiktaisiais ir nekenčiami, o 
likę gyvi Kilono šalininkai vėl tapo įtakingi ir nuolat vaidijosi su 
Megaklio šalininkais. Taigi būtent tuo metu, kai pilietiniai nera- 
mumai pasiekė kulminaciją ir liaudis buvo labiausiai susiskal- 
džiusi, Solonas, kadangi jau turėjo autoritetą, kartu su kilmin- 
giausiais iš atėniečių ėmėsi tarpininkauti ir tai prašydamas, tai 
mokydamas įtikino vadinamuosius prakeiktuosius sutikti stoti 
prieš teismą; teisėjais buvo trys šimtai kilmingiausių piliečių, o 
kaltintoju - Mironas iš Fliėjų. Tie žmonės buvo pripažinti kal- 
tais, gyvieji išėjo į tremtį, o mirusiųjų kūnus atėniečiai atkasė ir 
išmetė už krašto ribų. Prie šios sumaišties prisidėjus dar ir me- 
gariečių antpuoliams, atėniečiai prarado Nisają““ ir vėl buvo 
išvyti iš Salamino. Be to, piliečius apniko įvairiausi prietarin- 
gi būgštavimai, ėmė rodytis pranašingi ženklai. Žyniai skelbė 

aukas rodant, kad šventvagystės šaukiasi apvalymų. Susiklos- 
čius štai tokioms aplinkybėms, jų pakviestas iš Kretos atvyko 
faistietis Epimenidas, kurį laiko septintuoju išminčiumi kai ku- 
rie ištų, kurie neskaičiuoja Periandro. Buvo manoma, jog jis esąs 
dievų išrinktasis ir nusimanantis apie religiją, ypač dieviškojo 
įkvėpimo bei misterijų sritį. Todėl amžininkai jį vadino nimfos 
Blastės sūnumi bei naujuoju kuretu.?" Taigi atvykęs ir susidrau- 
gavęs su Solonu, Epimenidas daug kuo jam tada padėjo ir pra- 
skynė kelius Solono įstatymdavystei. Be to, jis supaprastino 
atėniečių religinį ritualą ir sušvelnino gedulo apeigas, leidęs au- 
koti aukas tiesiog laidotuvių metu ir panaikinęs žiaurius bar- 
bariškus papročius, kurių anksčiau laikėsi dauguma moterų. 
Bet svarbiausia tai, kad jis maldomis, aukomis, naujomis šven- 
tyklomis apvalęs ir pašventinęs Atėnus, ir tokiu būdu padarė 
polį paklusnų teisingumui ir labiau linkusį įsiklausyti į ragini- 
mus vienytis. 

Sakoma, kad pamatęs Munichiją ir ilgą laiką į jį žiūrėjęs, Epi- 
menidas pasakęs šalia stovėjusiems: „Koks aklas žmogus, ban- 
dydamas įžvelgti savo ateitį. Atėniečiai patys graužte būtų 
išgraužę šitą vietovę, jeigu iš anksto būtų įspėję, kiek daug ji 
suteiks valstybei vargo.“* Sako, kad kažką panašaus atspėjęs ir 
Talis. Mat jis prašęs po mirties jį palaidoti viename apleistame 
Mileto žemės užkampyje, kadangi iš anksto numatė, kad kada 
nors ši vieta bus miletiečių agora. Taigi Epimenidas pelnė di- 
džiulę atėniečių pagarbą. Nors šie ir siūlė jam daug pinigų ir 
aukštas pareigas bei privilegijas, Epimenidas nepaprašė nieko 
kito, tik šakelės nuo šventojo alyvmedžio.“? Ją gavęs, išvyko. 

13. Kai Kilono maištas buvo nuslopintas ir prakeiktieji, kaip 
jau buvo pasakyta, pasišalino, Atėnuose ir vėl įsiplieskė anks- 
tesni piliečių nesutarimai dėl valstybės valdymo; polis suskilo į 
tiek grupuočių, kiek kraštas turėjo teritorinių skirtumų. Diak- 
rijai“? buvo labiausiai demokratiški, o pediėjai*! buvo karščiau- 
si oligarchijos šalininkai; o tretieji, paralai“, pasirinkę kažkoki 

mišrų valstybės valdymo būdą, buvo kliūtis ir vienai, ir kitai 
partijai bei trukdė paimti viršų. Būtent tada nelygybė tarp skur- 
džių bei turčių, sakytume, pasiekė aukščiausią tašką ir valstybė 
atsidūrė ant žlugimo ribos. Atrodė, jog polis galėtų išsilaikyti ir 
padėtis jame susitvarkytų tik įvedus tiraniją. Mat visa liaudis 
buvo prasiskolinusi turčiams. Žmonės arba dirbo žemę ir ati- 
duodavo turtuoliams šeštadalį derliaus, arba skolinosi pinigus 
užstatydami patys save, taigi skolintojai galėjo parduoti juos į 
vergiją: vieni vergavo gimtojoje žemėje, kiti buvo parduodami 
svetur. O daugelis dėl skolintojų negailestingumo net būdavo 
priversti parduoti savo vaikus (to nedraudė joks įstatymas) ir 
vykti į tremtį. Tačiau didesnė žmonių dalis - tie, kurie buvo 
stipresni, - vienijosi bei vieni kitus ragino nieko nelaukti, o 
išsirinkus kokį patikimą vyrą vadu, išlaisvinti prasiskolinusius, 
iš naujo padalyti žemę“ ir visai pakeisti valstybės valdymo for- 
mą. 

14. Tada patys galvočiausi iš atėniečių, matydami, kad tik 
vienas Solonas niekuo negali būti apkaltintas, kad jis nėra nei 
turtuolių nusikaltimų bendrininkas, nei varžomas nepriteklių, 
kuriuos patiria skurdžiai, ėmė prašyti jo imtis valstybės reikalų 
ir sustabdyti nesantarvę. Beje, Fanijas iš Lesbo“ pasakoja, jog 
pats Solonas polio išgelbėjimo vardan apgavęs ir vienus, ir ki- 
tus: vargšams jis slapčia pažadėjęs žemės perdalijimą, o pini- 
guočiams garantavęs įsiskolinimo sutarčių galiojimą. Tačiau 
pats Solonas sako, jog iš pradžių jis ėmęsis valstybės reikalų ne- 


Taigi po Filombroto jis buvo išrinktas archontu, ir tarpininku, ir 
įstatymų leidėju.“ Į jį palankiai žiūrėjo tiek turtuoliai, kadangi 
buvo pasiturintis, tiek ir vargšai, kadangi buvo doras. Be to, sa- 
koma, kad tuo metu buvo populiarus vienas jo anksčiau ištartas 
posakis, kad lygybė nesukelianti karo. Jis patikęs ir piniguo- 
čiams, ir beturčiams: vieni tikėjosi, jog lygybė bus grindžiama 
nuopelnais bei šaunumu, o kiti - matu bei skaičiumi. Dėl to ir 

viena, ir kita pusė su Solonu siejo dideles viltis; jų lyderiai pri- 
mygtinai siūlė Solonui tapti tiranu““, patarinėdami bei įtikinė- 
dami ryžtingiau griebtis polio reikalų ir paimti į savo rankas 
visą valdžią. Be to, ir daugelis neprisijungusių nei prie vienos, 
nei prie kitos pusės piliečių, matydami, jog reformos, grindžia- 
mos tik sveiku protu bei įstatymu, pareikalaus didelių pastangų 
ir bus sudėtingos, neatmetė galimybės, kad valstybės reikalais 
rūpintųsi vienas labai teisingas ir išmintingas žmogus. O kai 
kurie sako, kad Solonui Delfuose buvo ištarta tokia pranašystė: 

Stok į vidurį laivo, protingai jam vadovauki, 

Daugelis iš atėniečių tau ateis į pagalbą. 

Tačiau labiausiai jam priekaištavo draugai, kad dėl pavadi- 
nimojis bijosi vienvaldystės: argi ji dėl valdytojo moralinio pra- 
našumo negalėtų tučtuojau tapti įstatymo nustatyta karaliaus 
valdžia? Argi jau nebuvo šito ir anksčiau, kai eubojiečiai išsi- 
rinko tiranu Tinondą, ir dabar, Mitilenės gyventojams išsirinkus 
Pitaką? Nė vienas iš šių argumentų neprivertė Solono pakeisti 
savo sprendimo, o draugams, kaip pasakojama, jis pasakė, kad 
tiranija — puiki vietelė, tačiau neturi išėjimo. O Fokui skirtose 
eilėse jis rašo: 

Kad gimtosios žemės man pagailo, 

“ Kad žiaurios tirano prievartos nesiėmiau, 

Man negėda: vardas liko man garbingas. 

Dar manau, kad taip pelnysiu 

Daug daugiau pritarimo. 

Iš šių žodžių akivaizdu, kad ir prieš įstatymų sudarymą Solo- 
nas turėjo didelį autoritetą. O tai, ką jam atsisakius tiranijos dau- 
gelis šaipydamiesi iškalbinėjo, jis užrašė šitaip: 

Ne, Solonas - nei išminčius, nei protaujantis žmogus: 

Dievas duoda jam gėrybių, - šis nenori jų paimt. 

Tinklą užmeta ir džiaugias laimikiu didžiu, tačiau 

Jo netraukia, lyg pritrūkęs proto ir drąsos kartu. 

Kad, galingu tapus, tektų man didžius turtus valdyt, 


19 


Kad galėčiau nors dienelę būt Atėnų tiranu, 

Lai paskui man kailį diria, lai pražūva giminė. 

15. Šitaip jis pavaizdavo apie jį kalbant netašytą minią. Vis 
dėlto ir atsisakęs tirano sosto, jis tvarkė valstybės reikalus, ne- 
vengdamas ir labai radikalių jų sprendimo būdų, ir įstatymų 
sąvadą sudarė gana griežtai: jis nedarė nuolaidų galingiesiems 
ir nesistengė įtikti jį išrinkusiems. Tų valstybės gyvenimo sričių, 
kuriose padėtis buvo patenkinama, jis nei tobulino, nei refor- 
mavo, pabūgęs, kad „visiškai sujaukęs ir išjudinęs polį, paskui 
negalės vėl visko sustatyti į vietas“ ir kuo geriausiai sutvarkyti. 
Jis imdavosi tik tokių reformų, dėl kurių būtinumo vylėsi įti- 
kinęs piliečius, ir prievartą naudojo tik tada, kai tikėjosi, jog pi- 
liečiai ją pakęs. Kaip pats sako, 


įstatymus ir prievartą suderinau. 


Dėl šios priežasties, vėliau paklaustas, ar sukūrė atėnie- 
čiams geriausius įstatymus, jis atsakė: „Geriausius iš tų, ku- 
riuos jie galėjo priimti.“ O tai, ką pasakoja naujieji rašytojai 
apie atėniečius, kad šie, dangstydami reiškinių neigiamas pu- 
ses, vadina juos padoriais ir pagarbiais vardais, ir būdami 
išauklėti kalba apie juos eufemistiškai: paleistuves jie vadina 
draugėmis, prievoles - įnašais, įgulas - miestų apsauga, o būs- 
tu — kalėjimą, - tai, atrodo, pirmiausia buvo Solono išmonė, 
kuris skolų panaikinimą pavadino „naštos numetimu“ (sei- 
sachtėja). Mat savo politinę veiklą jis pradėjo nuo to, kad su- 
rašė įsaką, jog visi esami įsiskolinimai yra panaikinami, kad 
ateityje niekas neskolintų pinigų už kūno užstatą. Beje, kai ku- 
rie, tarp jų ir Androtionas, parašė, kad beturčiai buvo paten- 
kinti tuo, jog jų padėtis palengvėjo ne dėl skolų panaikinimo, 
o dėl nustatytų saikingų procentų ir seisachtėja pavadino bū- 
tent šitą humanišką įsaką, taip pat vienu metu su juo atliktą 
matavimo vienetų ir pinigų vertės padidinimą. Mat mi- 
nos“" vertę, kuri anksčiau buvo lygi septyniasdešimt trims 

drachmoms, Solonas prilygino šimto drachmų vertei. Tai ir 
atiduodantiems skolas buvo didelis palengvinimas, kadangi 
jie grąžindavo skaičiumi vienodą, tačiau pagal vertę mažesnę 
sumą, ir jokio nuostolio nepatirdavo tie, kuriems skola būdavo 
grąžinama. Tačiau dauguma visų autorių sutartinai tvirtina, 
jog seisachtėja — tai skolos sutarčių panaikinimas, ir šiai nuo- 
monei labiau atliepia Solono kūriniai. Mat juose Solonas di- 
džiuodamasis sako, kad jis nuo užstatytos žemės 


skolų stulpus nugriovė, styrančius visur: 
anksčiau ji buvo vergė, o dabar laisva, - 


ir kad vienus iš tų piliečių, kurie buvo praradę laisvę dėl skolų, 
jis sugrąžino iš svetur 
jau atiškai kalbėt 


nemokančius, lyg būtų daug kraštų aplankę, 
o tuos, kurie gėdingai savoj šaly vergavo, 


sakosi padaręs laisvus. Pasakojama, kad jam atsitikęs visų ne- 
maloniausias dalykas, susijęs su šia jo veikla. Mat kai jis jau 
nusprendė panaikinti įsiskolinimus ir ieškojo tinkamų žodžių 
bei deramos pradžios, Kononui, Kleinijui ir Hiponikui, geriau- 
siems ir patikimiausiems iš draugų, atskleidė, jog žemės nuo- 
savybės keisti neketinąs, bet nusprendęs atšaukti skolas. O šie, 
iš anksto paskubėję užbėgti įvykiams už akių, susiskolino iš tur- 
tuolių daugybę pinigų ir supirko didžiulius žemės sklypus. Po 
to, kai nutarimas buvo paskelbtas, tie įsigyta žeme naudojosi 
kaip savo nuosavybe, o pinigų paskolinusiems neatidavė ir tuo 
užtraukė Solonui kaltę ir didelę nešlovę, neva jis nesąs vienas iš 
nukentėjusių, o vienas iš kaltininkų. Tačiau netrukus šis kal- 
tinimas atkrito dėl penkių talentų, mat paaiškėjo, kad tiek So- 
lonas buvo paskolinęs, ir šios sumos jis pirmasis, remdamasis 
įstatymu, atsisakė. O kai kurie sako, kad talentų buvo penkio- 
lika; vienas iš tokių - rodietis Polizelas. O tuos Solono draugus 
nuo to laiko vadino chreokopidais““. 


21 


16. Solonas neįtiko nei vieniems, nei kitiems, bet nuliūdino 
ir turčius, kadangi panaikino skolos sutartis, o dar daugiau - 
skurdžius, kadangi neperdalijo žemės, nors jie ir tikėjosi, ir kad 
nepadarė piliečių, kaip Likurgas, visiškai lygių turtine padėtimi 
bei pilietinėmis teisėmis." Tačiau Likurgas, vienuoliktos kartos 
Heraklio palikuonis, buvo Lakedaimono karalius tiek daug me- 
tų, turėjo didelį autoritetą bei draugų ir valdžią, kuri jam labai 
padėjo vykdyti sumanytas valstybės reformas. Reikšmingiausią 
valstybės gerovei ir santarvei įstatymą - kad nė vienas iš piliečių 
nebūtų nei vargšas, nei turtuolis - jis įvedė labiau prievarta ne- 
gu įtikinėjimu, dėl to jam ir buvo išmušta akis. O Solonas savo 
politinėje veikloje tiek nepasiekė, kadangi buvo vidutinis de- 
mokratiškų pažiūrų žmogus, bet ir nepadarė nieko, kas neati- 
tiktų realių jo valdžios teikiamų galimybių, siekdamas tik vie- 
no, = kad priimtų teisingą sprendimą ir kad juo pasitikėtų ben- 
drapiliečiai. O kad įsipyko daugumai, kitko besitikėjusiai, pats 
apie tai yra pasakęs, kad 

liaupses kažkada kartojo, o dabar betūždami 

į mane visi šnairuoja, tarsi priešas būčiau jiems. 

Beje, Solonas sako, kad, jei kas kitas būtų turėjęs tokią pačią 
valdžią, žmonių nebūtų nuraminęs ir kankintų tol, 


grietinę kol suspės nuo pieno nusigriebt. 


Vis dėlto, greitai pastebėję naudą ir nustoję priekaištauti, 
žmonės ne tik bendrai paaukojo auką, pavadinę aukojimą sei- 
sachtėja, bet ir paskyrė Soloną valstybės reformatoriumi bei 
įstatymų leidėju. Piliečiai viską be apribojimų patikėjo Solono 
kompetencijai: pareigybes, eklesijas““, teismus, bules“', leido 
nustatyti kiekvienos institucijos narių skaičių, turto cenzą, ka- 
denciją, savo nuožiūra panaikinant ar išsaugant bet kokią iš tuo 
metu priimtų bei nusistovėjusių normų. 

17. Taigi pirmiausia Solonas dėl žiaurumo bei sunkių bausmių 
paskelbė negaliojančiais visus Drakonto įstatymus, išskyrus tuos, 

kurie susiję su žmogžudystėmis. Mat juose su menkomis išim- 
timis visiems nusikaltėliams buvo nustatyta viena bausmė - 
mirtis, todėl mirtimi būdavo baudžiami ir nuteisti už dykaduo- 
niavimą, pavogę daržovių ar vaisių būdavo baudžiami taip, 
kaip šventvagiai ir žmogžudžiai. Vėliau būtent tuo išgarsėjo De- 
madas, pasakęs, kad Drakontas parašė įstatymus ne rašalu, o 
krauju. O pats Drakontas, kaip pasakojama, paklaustas, kodėl gi 
už daugumą nusikaltimų jis paskyręs mirties bausmę, atsakė 
manąs, jog nežymūs nusikaltimai verti šios bausmės, o dide- 
liems jis neturėjęs didesnės. 

18. Antra, Solonas, norėdamas palikti visas pareigybes turtuo- 
liams, kaip buvo ir anksčiau, o visas kitas valstybines institucijas, 
kuriose liaudis nedalyvavo, padaryti bendras, ėmėsi piliečių tur- 
to cenzo nustatymo. Tiems, kurie birių ar skystų produktų gau- 
davo 500 saikų, jis suteikė pirmenybę ir pavadino juos pentako- 
siomedimnais?*; antroj vietoj atsidūrė tie, kurie gali išlaikyti žirgą 
ar gauti 300 saikų produktų; šiuos vadindavo „mokančiais rai- 
telių mokesčius“. Trečiojo cenzo - 200 saikų kartu ir vienokiais, ir 
kitokiais produktais - atstovai buvo pavadino zeugitais.?? Ovisi 
kiti buvo pavadinti tetais?*; šiems Solonas nesuteikė tiesės užimti 
jokio posto; jie prisidėdavo prie valstybės valdymo tik dalyvau- 
dami tautos susirinkimuose ir teismuose. Šitas dalykas iš pradžių 
atrodė esąs visiškai nereikšmingas, tačiau vėliau paaiškėjo, kad 
yra labai svarbus: mat daugiausia ypač svarbių reikalų tekdavo 
spręsti teisėjams. Norintiems suteikė teisę apskųsti teismui net ir 
tuos sprendimus, kuriuos priimti buvo paskyręs pareigūnams. 
Sakoma, kad jis padidinęs teismų įtaką dar ir tuo, jog kai kuriuos 
įstatymus suformulavo neaiškiai ir su daugybe prieštaravimų. 
Kai piliečiai vadovaudamiesi įstatymais negalėdavo rasti vienin- 
gos nuomonės, visada prireikdavo teisėjų, ir kiekvienas nesuta- 
rimas buvo sprendžiamas jiems dalyvaujant. Tad teisėjai tarsi 
tapo įstatymų šeimininkais. Solonas pats štai kaip pasigiria, 
kalbėdamas apie jų reikšmę: 

Liaudžiai valdžios aš daviau nei daug, nei mažai - kiek pakanka, 
nei atėmęs garbės, nei padidinęs ją. 

Tais gi, kas buvo galingas ir turtą valdė didžiulį 

rūpinaus, kad niekada blogio netektų patirt. 

Tarsi tvirtuoju skydu vienus ir kitus aš apgyniau, 

pergalės nė vienam siekti neleidau klasta. 


Vis dėlto manydamas, jog reikia dar labiau pagelbėti silpnes- 
nei bendruomenės daliai, jis kiekvienam suteikė teisę nuken- 
tėjusiojo vardu reikalauti nubausti skriaudėją. Kas tik galėjo ir 
norėjo, tam buvo leista pateikti ieškinį ir patraukti kaltininką 
teisminėn atsakomybėn, nors ir kitas, o ne jis, būtų sumuštas ar 
patyręs kokią prievartą ar žalą. Mat įstatymdavys teisingai pra- 
tino piliečius kaip vieno kūno dalis atjausti vienas kito sielvartą 
ir skausmą. Minimas yra ir Solono atsakymas, gerai derantis 
prie šito įstatymo. Mat tikriausiai paklaustas, kuri valstybė yra 
geriausiai tvarkoma, pasakė, kad ta, kurioje nenuskriaustieji pa- 
duoda į teismą ir baudžia kaltininkus ne ką rečiau už nuskriaus- 
tuosius. 

19. Solonas sudarė Areopago“? tarybą iš kasmet besikei- 
čiančių archontų; jis ir pats buvo jos narys todėl, kad buvo ar- 
chontas. Matydamas, kad žmonės dėl įsiskolinimo sutarčių pa- 
naikinimo darosi pasipūtę ir įžūlūs, Solonas įsteigė dar vieną 
tarybą, nurodęs išrinkti iš kiekvienos filės?“ (jos buvo keturios) 
po dešimt vyrų, kuriems pavedė svarstyti reikalus anksčiau už 
liaudį ir neleisti pateikti eklesijai nė vieno iš anksto neaptarto 


ir įstatymų saugotoja manydamas, jog valstybė, besiremdama 
dviem tarybomis tarsi dviem inkarais, mažiau siūbuos ir suteiks 
mažiau priežasčių žmonėms nerimti. Taigi dauguma tvirtina, 
kad Areopago tarybą, kaip buvo pasakyta, įsteigęs Solonas. Jų 
nuomonės teisingumas, atrodo, daugiausia grindžiamas liudi- 
jimu, kad Drakontas niekur nekalbąs apie areopagitus ir net jų 
vardo neminįs; kalbėdamas apie nužudymo bylas, jis visada mi- 
nįs efetus*'. Bet Solono įstatymų tryliktoje lentelėje yra aštuntas 

įstatymas, užrašytas būtent tokiais žodžiais: „Tie iš netekusiųjų 
pilietinių teisių, kuriems jos buvo atimtos iki Solonui tampant 
archontu, tebūnie pilnateisiai, išskyrus tuos, kurie buvo nuteisti 
basilėjų“ ar Arcopago, ar efetų, ar pritanėjo“' už žmogžudystę 
ar skerdynes, ar tiraniškas užmačias ir buvo tremtyje, kai buvo 
išleistas šis įstatymas.“ Šitie žodžiai savo ruožtu neabejotinai 
liudija, kad Areopago taryba buvo iki Solonui tampant archontu 
ir išleidžiant įstatymus. Mat kas gi buvo tie Areopago nuteisti 
iki Solono, jei Solonas pirmasis suteikė Areopago tarybai teisę 
teisti? Nebent tik, dievaži, turime reikalą su neaiškia teksto re- 
dakcija ar praleidimu, tad tie, kurie pasirodžius šiam įstatymui 
buvo nuteisti dėl tų kaltinimų, kuriuos dabar, kai išėjo šitas įsta- 
tymas, nagrinėja areopagitai, efetai ir pritanai, turi pasilikti be- 
teisiai, tuo tarpu visi kiti tampa pilnateisiais. Taigi apie tai tu 
pats ir pasvarstyk. 

20. O iš kitų Solono įstatymų originaliausiais ir keisčiausias 
tas, kuris liepia atimti teises iš piliečio, per pilietinius vaidus 
neprisidėjusio nei prie vienos, nei prie kitos pusės. Ko gero, 
Solonas siekia, kad pilietis, pasirūpinęs savo turto saugumu, 
nežiūrėtų ramiai ir abejingai į valstybės reikalus ir nelaikytų 
dideliu nuopelnu to, kad nesidalijo su tėvyne jos skausmais ir 
kančiomis, bet kad nedvejodamas prisidėtų prie tų, kurie sieka 
kilnesnių ir teisingesnių tikslų, pagelbėtų ir kartu kęstų pavojus, 
o ne saugiai lūkuriuotų, kas paims viršų. 

Neįprastas ir juokingas atrodo įstatymas, suteikiantis vienin- 
telei turto paveldėtojai teisę turėti santykių su artimiausiu vyro 
giminaičiu, jeigu jos teisėtas vyras pats būtų nepajėgus suar- 
tėti.“ Beje, kai kas sako, kad šitai yra teisinga, nes nepajėgūs 
suartėti veda paveldėtojas dėl pinigų ir įstatymo padedami pa- 
žeidžia gamtos dėsnius. Mat matydami, kad paveldėtoja sugula 
su kuo tik nori, arba atsisakys santuokos, arba pakęs ją, kartu 
patirdami ir gėdą, ir bus nubausti už gobšumą bei nusikalstamą 
įžūlumą. Gerai yra ir tai, kad paveldėtoja gali turėti santykių ne 

su bet kuo, o tik su vienu iš vyro giminaičių, kad palikuonis ne- 
būtų vyrui svetimas ir priklausytų tai pačiai giminei. Panašiai 
sumanytas ir įstatymas, nurodantis nuotakai suvalgyti svarainį 
ir uždaryti ją su jaunikiu, ir įstatymas, liepiantis sutuoktiniui 
bent tris kartus per mėnesį suartėti su paveldėtoja. Net jeigu 
jiems ir negimtų vaikai, šitai būtų savotiškas vyro pagarbos ir 
meilės dorovingai žmonai įrodymas, pašalinantis kaskart besi- 
kaupiančią įtampą ir neleidžiantis žmonai dėl ginčų visiškai at- 
šalti. Iš kitų vedybinių papročių Solonas panaikino kraičius, įsa- 
kęs nuotakai atsinešti tris himatijus“! ir nedidelės vertės namų 
apyvokos reikmenų, o daugiau nieko. Matjis nenorėjo, kad san- 
tuoka būtų būdas pasipelnyti ar prekybinis sandėris, o kad vy- 
ro ir žmonos bendras gyvenimas būtų skirtas vaikų gimdymui, 
džiaugsmui ir meilei. Juk ir Dionisijas““, kai motina jo paprašė 
ištekinti ją už vieno iš piliečių, pasakė, jog polio įstatymus jis, 
tapęs tiranu, panaikino, tačiau prigimties įstatymų pažeisti su- 
piršdamas neatitinkančias amžiumi poras nėra pajėgus. O de- 
mokratinėse valstybėse tokios netvarkos negalima leisti: negali- 
ma Žiūrėti pro pirštus į netinkamus ir neparemtus abipuse meile 
ryšius, kurie neturi nieko bendra su santuokos paskirtimi ir tiks- 
lu. O seniui, vedančiam jauną žmoną, koks nors šmaikštus ar- 
chontas ar įstatymdavys galėtų pasakyti tuos žodžius, kurie 
buvo skirti Filoktetui: „Nejaugi tu, vargšeli, taip gerai laikais, 
kad trūksta tik vest?““? O turtuolės miegamajame užtikęs jauni- 
kaitį, nuo santykiavimo su ja tunkantį it kurapka, toks archontas 
privers apsigyventi pas netekėjusią merginą, kuriai reikia vyro. 
Tai šitiek apie tuos dalykus. 

21. Pagyrimo nusipelnė ir Solono įstatymas, draudžiantis 
blogai kalbėti apie mirusįjį. Dievobaimingam žmogui dera mi- 
rusius laikyti šventais, teisingam - nekalbėti apie tuos, kurių 
nėra, o geram piliečiui privalu pamiršti nuolatinius nesutari- 
mus. O gyvą žmogų plūsti Solonas uždraudė šventovėse, teis- 
muose, valstybiniuose pastatuose bei vykstant žaidynėms. 

Už tai jis nustatė piniginę baudą - tris drachmas sumokėti 
konkrečiam asmeniui ir dar dvi - į valstybės iždą. Iš tiesų nie- 
kur nesuvaldyli pykčio - nemandagu ir nepadoru, tačiau visur 
susivaldyti = sunku, o kai kuriems ir neįmanoma. Sudarinėti 
įstatymą dera atsižvelgiant į galimybes, jei tik įstatymų leidėjo 
tikslas — nubausti nedaug žmonių, bet kad bausmė turėtų po- 
veikį, o ne daug žmonių, - bet be naudos. 

Solonas pagarsėjo taip pat ir testamentų įstatymu. Mat anks- 
čiau testamentų sudaryti nebuvo galima, o mirusiojo santaupos 
bei namas privalėjo atitekti jo giminėms. Solonas leido laisvai 
„dovanoti asmeninį turtą, jeigu tik nėra vaikų, ir draugystę įver- 
tino aukščiau už giminystės ryšius, meilę - aukščiau už prie- 
vartą, o turtą padarė turinčiųjų nuosavybe. Aišku, Solonas savo 
ruožtu neleido dovanoti nevaržomai ir neapgalvotai, o tik jei 
testatorius nėra paveiktas ligų ar apsvaigęs nuo žolių nuovirų, 
ar prievarta verčiamas, ar suimtas, arba paklausęs moteriškės 
visiškai pagrįstai manydamas, jog būti įtikintam pasielgti blo- 
gai —tas pat, kas patirti prievartą. Jis sutapatino apgaulę su prie- 
varta, malonumą su kančia, kadangi visi tie dalykai vienodai 
gali aptemdyti žmogaus protą. 

Solonas įstatymu apribojo ir moterų išvykas, gedulo bei šven- 
tines apeigas ir taip uždraudė netvarką bei nesaikingumą. Jis 
nurodė, kad moteris išvyktų pasiėmusi ne daugiau kaip tris 
himatijus, vežtųsi valgio ar gėrimo ne daugiau kaip už obolą 
pintinėje, ne didesnėje kaip vienos uolekties; uždraudė vykti 
nakčia, nebent važiuotų vežimu su priekyje šviečiančiu žibintu. 
Taip pat jis uždraudė draskytis ir muštis į krūtinę, giedoti tre- 
nus“* bei, dalyvaujant svetimose laidotuvėse, apraudoti sveti- 
mą. Uždraudė per laidotuves aukoti jaučius, dėti į kapą daugiau 
nei tris himatijus, lankyti svetimus kapus, nebent per laidotu- 
ves. Didžioji šitų dalykų dauguma yra uždrausta ir mūsų įsta- 
tymuose; tik prie mūsiškių yra pridėtas nurodymas, kad tuos, 
kurie taip elgiasi, baustų ginaikonomai“*: mat taip gedulo metu 

besielgiantys vyrai išlieja savo jausmus ne kaip dera vyrams, o 
kaip moteriškės. 

22. Kadangi Solonas matė, jog miestas prisipildo žmonių, be 
perstojo iš visur plūstančių į Atiką dėl saugaus gyvenimo joje, 
ir kad didžioji šalies dalis nederlinga bei skurdi, o pirkliai pa- 
prastai nieko neatveža tiems, kas neturi ką duoti mainais, jis 
privertė piliečius imtis amatų ir išleido įstatymą, jog sūnui, 
kurio tėvas neišmokė amato, nėra būtina tėvą išlaikyti. O dėl 
Likurgo, tai jis valdė polį, apvalytą nuo svetimšalių minios, ir 
kraštą, pasak Euripido, „daugeliui didelį ir dukart didesniam 
žmonių skaičiui per didelį“, ir, kas svarbiausia, Spartą iš visų 
pusių supo daugybė heilotų““; geriau buvo, kad jie nedykinėtų, 
obūtų tramdomi nuolatinio alinančio darbo. Taigi Likurgui bu- 
vo bepiga, atitraukus piliečius nuo sunkaus fizinio darbo, lai- 
kyti juos nuolatinėje kovinėje parengtyje, tik vieno šio amato 
besimokančius ir tik šioje srityje besilavinančius. O Solonas 
įstatymus labiau derino prie aplinkybių negu aplinkybes prie 
įstatymų; be to, jis matė, jog krašto gamtinės sąlygos vos ne vos 
patenkina žemdirbių poreikius ir tingios bei dykinėjančios mi- 
nios negali išmaitinti. Taigi amatą jis padarė garbingu užsiė- 
mimu ir įsakė Areopago tarybai stebėti, iš kur kiekvienas gauna 
lėšų pragyvenimui, ir tinginius bausti. Tačiau jau griežtesnis yra 
tas įstatymas, kad heteros pagimdytiems palikuonims nebūtina 
išlaikyti tėvų, kaip praneša Herakleidas Pontietis. Juk tam, kuris 
pamynęs santuokos šventumą gyvena su moteriške akivaiz- 
džiai ne dėl vaikų, o dėl malonumo, malonumas ir yra pakan- 
kamas atlygis; jis nenusipelnė nuoširdžių santykių su palikuo- 
nimis, kuriems pats gimimo faktas yra gėdos priežastis. 

23. Ir iš viso atrodo, kad patys keisčiausi yra Solono įstaty- 
mai apie moteris. Užtikusiam pas žmoną meilužį davė teisę 
jį užmušti. O jeigu kas pagrobtų laisvą moterį ir prieš ją 
panaudotų prievartą, tokiam nustatė šimto drachmų baudą, 0 
jeigu sąvadautų - dvidešimties drachmų, išskyrus tas, kurios 

„lankosi viešai“ (Solonas turi galvoje heteras). Mat šitos atvirai 
lankosi pas tuos, kas moka pinigus. Dar Solonas neleidžia par- 
duoti nei dukterų, nei seserų, nebent jeigu kas užtiktų merginą 
su meilužiu. Už vieną ir tą patį dalyką bausti tai žiauriai ir ne- 
gailestingai, tai švelniai, tarsi juokaujant, paskiriant pirmą į gal- 
vą atėjusią piniginę baudą, nelogiška. Tačiau tada polyje pinigų 
buvo nepakankamai, todėl šis trūkumas darė pinigines baudas 
didelėmis bausmėmis. Nustatydamas aukojamų gyvulių vertę, 
vienos avies ir vienos drachmos vertę prilygina medimnui javų. 
Istmo“? žaidynių nugalėtojui Solonas nustatė sumokėti šimtą 
drachmų, olimpinių žaidynių nugalėtojui - penkis šimtus, at- 
nešusiam sumedžiotą vilką - penkias drachmas, o vilkiuką - 
vieną. Kaip sako Demetrijas Falerietis“?, pirmoji jaučio, antro- 
ji - avies kaina. Aišku, kainos, kurias Solonas nustato šešiolik- 
toje lentelėje už rinktinius aukojamus gyvulius, yra keliagubos, 
tačiau vis dėlto ir jos yra žemos, palyginti su dabartinėmis. Beje, 
yra sakančių, jog ir filės gavo pavadinimus ne nuo Jono sūnų“, 
bet pagal nuo seno susiklosčiusius gyvenimo būdų skirtumus: 
kariai buvo pavadinti hopletais, amatininkai - argadais, o iš li- 
kusių dviejų geleontais pavadino žemdirbius, o aigikorėjais 
tuos, kurie vertėsi smulkiąja gyvulininkyste"!. 

Kadangi kraštas nėra vandeningas, pakankamai neturi nei 
neišsenkančių upių, nei kokių vandens telkinių ar vandeningų 
versmių, ir didžioji gyventojų dalis vandenį sėmė iš šulinių, So- 
lonas išleido įstatymą, leidžiantį naudotis viešuoju šuliniu, jei 
tik jis yra hipiko atstumu (o hipikas buvo nuotolis, lygus ke- 
turiems stadijams)'“; o kur šulinys labiau nutolęs, ieškoti savo 
vandens ir kasti šulinį savo jėgomis. O jei iškasę į gylį dešimt 
orgijų““, savo žemėje vandens nerastų, tada galima semtis iš kai- 
myno, du kartus per dieną prisipilant po šešių chojų hidriją““. 
Mat Solonas manė, jog bėdoje reikia pagelbėti, tačiau tinginystės 
nereikia skatinti. Su dideliu išmanymu jis nustatė ir nuotolius 
tarp sodinių, nurodęs apsodinant sklypą laikytis nuo kaimyno 

žemės penkių pėdų atstumo, o sodinant figmedžius ar alyvme- 
džius - devynių. Mat šie medžiai toliau leidžia šaknis ir jų kai- 
mynystė ne visiems augalams nekenksminga: juk jie ir maistą 
pasisavina, ir skleidžia garus, kurie kenkia kai kuriems auga- 
lams. Tam, kas ruošiasi kasti duobes bei griovius, įsakė kasti per 
griovio gylio atstumą nuo kaimyno žemės; tam, kas stato avi- 
lius, laikytis nuo kito anksčiau pasistatytų avilių trijų šimtų pė- 
dų atstumo. 

24. Iš surenkamo derliaus Solonas leido parduoti svetur tik 
alyvų aliejų, o kitką išvežti uždraudė. Netgi archontui nurodė 
išvežančius prakeikti arba pačiam mokėti šimtą drachmų į 
valstybės iždą." Beje, būtent pirmoje lentelėje ir užrašytas šis 
įstatymas. Taigi nereikėtų visiškai netikėti tais, kurie tvirtina, 
jog senovėje buvo uždraustas ir figmedžio vaisių išvežimas, o 
įskundimas, pranešant apie išvežančius ir jų patraukimas teis- 
minėn atsakomybėn buvo pavadinas sykophantein.?* 

Solonas išleido ir įstatymą apie keturkojų padaromą žalą, ku- 
riame nurodo įkandusį žmogui šunį išduoti nukentėjusiam su 
trijų uolekčių ilgumo pavadžiu. Šitai sumaniai sugalvota, kad 
būtų saugu. 

Problemiškas yra įstatymas apie pilietybės suteikimą nau- 
jai atvykusiems, nes neleidžia tapti piliečiais niekam, išskyrus 
tuos, kurie ištremti iš savo gimtinės iki gyvos galvos, ir tuos, 
kurie persikėlė į Atėnus su visa šeimyna, kad užsiimtų amatu. 
Sako, kad Solonas šitai padaręs ne tiek tam, kad tokiu būdu at- 
baidytų kitus, kiek tam, jog suteikdamas pilietybės garantijas 
paminėtuosius žmones pritrauktų į Atėnus, nes manė, jog tiek 
vieni, tiek kiti bus patikimi piliečiai: pirmieji - jog neteko gim- 
tinės prievarta, antrieji - jog paliko ją savo valia. 

Tik Solonui būdingas ir įstatymas, apribojantis žmonių maiti- 
nimą valstybės sąskaita, kurį jis pavadina parasitein.“" Mat vie- 
nam ir tam pačiam asmeniui neleidžia dažnai naudotis šia pri- 
vilegija, o jeigu to nepageidauja daryti tas, kuriam ji priklauso, 

tokį nurodo bausti, pirmąjį atvejį laikydamas godumo pasireiš- 
kimu, antrąjį - paniekos valstybės reikalams išraiška. 

25. Visiems įstatymams Solonas nustatė galiojimo laiką - 
šimtą metų. Įstatymai buvo surašyti medinėse lentelėse, kurios 
buvo įrėmintos keturkampiuose ir sukosi apie savo ašį. Dar ir 
mūsų dienomis pritanėjuje išsaugoti jų negausūs fragmentai. 
Kaip sako Aristotelis, jos buvo pavadintos kirbėmis./* Beje, ir 
komikas Kratinas yra prasitaręs: 

Vardan Solono ir Drakonto, juk dabar 

jau miežiams tik džiovinti tinka kirbės jų. 

Tačiau kai kurie sako, kad kirbėmis buvo pavadintos tik tos 
lentelės, kuriose buvo surašytos religinės apeigos bei aukos die- 
vams, o visos kitos - aksonais. Tai štai, taryba bendrai prisiekė, 
jog tvirtai laikysis Solono įstatymų, taip pat kiekvienas iš tesmo- 
tetų"? Agoroje prie akmens“? prisiekė asmeniškai pasižadėda- 
mas, jog Delfuose pastatys dievams auksinę savo ūgio dydžio 
statulą, jei nusižengs kuriam nors iš įstatymų. 

Pastebėjęs mėnesio anomaliją, kad mėnulio judėjimas visiš- 
kai nesutampa nei su saulėlydžiu, nei su saulėtekiu, o dažnai 
per tą pačią dieną mėnulis ir pasiveja saulę, ir ją pralenkia, So- 
lonas įsakė tokią dieną vadinti „sena ir nauja““!, kadangi manė, 
kad dienos dalis iki šviesulių susitikimo priklauso besibaigian- 
čiam mėnesiui, o likusioji - jau prasidedančiam; ko gero, Solo- 
nas pirmas teisingai suprato Homero žodžius: 

Mėnuo tik senas sudils ir jaunas spės sužibėti." 

Po šios einančią dieną jis pavadino „jaunatimi“. Mėnesio die- 
nas nuo dvidešimtosios iki trisdešimtosios jis nurodė skaičiuoti 
ne pridedant prie dvidešimties, o atimant iš trisdešimties ir su- 
vedant skirtumą iki nulio, kaip jis matė atsitinkant ir su blės- 
tančiu mėnulio švytėjimu.“? 

Kai įstatymai buvo priimti, pas Soloną kiekvieną dieną ėmė 
lankytis žmonės, ar giriantys, ar peikiantys, ar patariantys 

įtraukti į tekstą arba išbraukti iš jo tai, kas tik jiems ateidavo i 
galvą. Tačiau daugiausia buvo tai besiteiraujančių, tai norinčių 
pasitikslinti, tai prašančių jo išdėstyti bei išaiškinti, ką kiekvie- 
nas įstatymas reiškia ir kokiu tikslu sumanytas. Solonas matė, 
kad jei jis taip nedarys, tai bus nesuprastas, tačiau ir taip daryti 
jam pasidarė nebepakenčiama. Taigi norėdamas rasti išeitį iš 
keblios padėties ir išvengti piliečių nepasitenkinimo bei prie- 
kabumo (mat kaip pats yra pasakęs, „žygiams didiems užsimo- 
jęs tu neįtiksi visiems“), pasinaudojo dingstimi, kad yra laivo 
savininkas, ir išplaukė iš Atėnų, pasiprašęs atėniečių leidimo 
keliauti dešimt metų. Mat vylėsi, kad per šitą laiką piliečiai ir su 
įstatymais apsipras. 
26. Pirmiausia Solonas atvyko į Egiptą ir apsigyveno, žai ir 
pats anksčiau minėjęs, 


ten, kur įteka Nilas, prie pat Kanobo pakrančių. 


Kurį laiką jis užsiiminėjo filosofija kartu su mokyčiausiais iš 
šventikų - Psenopiu iš Heliopolio bei Sonchiu iš Sajo ir jų Mo- 
kiniais. Išjų, kaip tvirtina Platonas, Solonas ir išgirdo padavimą 
apie Atlantidą, kurį sueiliavęs pabandė paskleisti Graikijoje. Po 
to Solonas nuplaukė į Kiprą, kur buvo ypač pagerbtas Filokipro, 
vieno iš tenykščių karalių, valdžiusio nedidelį miestą, įkurtą Te- 
sėjo sūnaus Demofonto prie Klarijo upės, esantį nors ir nepriei-- 
namoje, tačiau šiaip nepatogioje ir netinkamoje vietovėje. So- 
lonas jį įtikino perkelti miestą, kadangi žemiau driekėsi gra- 
ži lyguma, ir pastatyti jį mielesnį gyventi bei didesnį. Solonas 
asmeniškai rūpinosi miesto įkūrimu ir padarė viską, kad jame 
gyventi būtų ir patogu, ir saugu, todėl pas tą Filokiprą atvyko 
daug naujakurių ir kiti karaliai jam pavydėjo. Būtent todėl, atly- 
gindamas Solonui už nuopelnus, miestą, kuris anksčiau buvo 
vadinamas Aipėja, Filokipras pagal Solono vardą pavadino So- 
lais. Beje, ir pats Solonas mini tą įkūrimą: kreipdamasis elegijoje 
į Filokiprą, Solonas sako: 

Daugel metų ilgų soliečiams nuo šiol vadovaudams 

būk mieste valdovu tu ir tava giminė. 

Man gi lai skiria žiedų vainiku pasipuošus Kipridė 

plaukt nuo šlovingos salos saugiai greituoju laivu, 

Jai man suteikia malonę ir šlovę dėl miesto įkurto, 

lai ji man leidžia sugrįžt mano gimtinėn mielon. 

27. O kalbant apie Solono susitikimą su Kroisu““, kai kurie 
mano, jog remdamiesi chronologija yra įrodę, kad tai - išmonė. 
Tačiau aš nemanau, jog man reikėtų atsisakyti tokio populia- 
raus ir liek liudytojų turinčio, o svarbiausia, atitinkančio Solono 
charakterį ir verto jo didžiadvasiškumo bei išminties pasa- 
kojimo dėl vadinamųjų laiko skaičiavimo kanonų; juos kore- 
guojančių yra begalės, tačiau iki pat šios dienos jie visi negali 
pasiekti bendro sutarimo ir suderinti prieštaravimų. Taigi sako, 
kad Solonui, Kroiso paprašytam, atvykus į Sardes“? jam atsitikę 
kažkas panašaus, kaip ir žmogui, kuris gyvena krašto gilumoje 
ir pirmą kartą vyksta prie jūros. Mat ir šis, pamatęs tai vieną, tai 
kitą upę, manydavo, kad tai - jūra. Taip ir Solonas, vaikštinė- 
damas po rūmus ir matydamas daug prabangiai išsipuošusių 
bei oriai žingsniuojančių karaliaus dvariškių, apsuptų tarnų bei 
sargybinių, kiekvieną palaikydavo Kroisu, kol buvo atvestas 
pas patį Kroisą, ant savęs susikrovusį, kaip atrodė, viską, ką tik 
turėjo nuostabaus, neregėto ar pavydėtino iš brangakmenių, 
spalvingų drabužių ar aukso dirbinių, kad tik reginys būtų kuo 
įmantresnis bei prašmatnesnis. O kai Solonas, stojęs prieš Kroi- 
są, išliko visiškai abejingas jį pamatęs, ir net neištarė nė žodžio, 
kaip Kroisas tikėjosi, ir kai blaiviai mąstantiems tapo aišku, jog 
Solonas niekina Kroiso netašytumą bei dvasios menkumą, šis 
įsakė atverti Solonui lobynus ir nuvedus aprodyti visą rūmų 
prabangią įrangą, nors Solonui to visai nereikėjo. Mat jam visai 
užteko pamatyti Kroisą, kad susidarytų nuomonę apie jo būdą. 
O kai Solonas vėl buvo įvestas jau apžiūrėjęs viską, Kroisas jo 
paklausė, ar žino kurį žmogų už jį laimingesnį. O kai Solonas 
atsakė, kad žino, - savo bendrapilietį Telą, ir kai papasakojo, jog 

Telas dorai nugyveno savo gyvenimą, ir jo vaikai turėjo gerą 
vardą, ir pragyvenimui būtinų dalykų jis nestokojo, ir numirė 
šlovingai, pasižymėjęs kovoje už tėvynę, tai jau tada Solonas 
pasirodė Kroisui esąs ir keistas, ir prasčiokiškas, jei nematuoja 
laimės sidabro bei aukso gausumu ir paprasto žmogelio gyve- 
nimą bei mirtį vertina labiau nei šitokią galybę ir valdžią. Tačiau 
vis dėlto vėl paklausė Solono, ar, be Telo, jis pažinojo kokį kitą 
žmogų, užjį laimingesnį. Ir vėl Solonas atsakė žinąs - Kleobį ir 
Bitoną, brolius, kurie mylėjo vienas kitą, tačiau labiausiai mylėjo 
savo motiną. Kai jaučiai laiku nebuvo parginti, jie patys įsikin- 
kė į vežimą ir nuvežė savo motiną į Heros šventyklą. Motina 
džiaugėsi, nes piliečiai ją vadino laiminga. O po to, paaukoję 
aukas ir atsigėrę, jie [užmigo] ir išaušus jau nepabudo; pelnius 
tokią šlovę, jiems teko beskausmė ir be širdgėlos mirtis. „O ma- 
nęs, - jau užsirūstinęs išrėžė Kroisas, - tu visai nepriskiri prie 
laimingų žmonių?“ Ir Solonas, nenorėdamas nei jam pataikauti, 
nei toliau erzinti, atsakė: „O lidų karaliau, helėnams dievas da- 
vė justi saiką visuose dalykuose. Dėl šito saikingumo ir mąsty- 
mas mums būdingas, sakyčiau, nedrąsus, ir, ko gero, prasčio- 
kiškas, be didybės, ne toks kaip karaliams. Gyvenimas nuolat 
kupinas įvairiausių atsitiktinumų, jis neleidžia nei puikuotis 
įgytomis gėrybėmis, nei žavėtis žmogaus sėkme, nes ji dar turi 
laiko pasikeisti. Juk kiekvieno žmogaus ateitis kupina įvairiau- 
sių neįtikėtinų dalykų. Mes laimingu laikome tą, kuriam dievy- 
bė paskyrė sėkmę iki gyvenimo pabaigos. O laikyti laimingu tą, 
kuris dar gyvena ir gyvendamas patiria pavojus, - nepatikimas 
ir netikras dalykas, kaip ir varžyboms dar nepasibaigus varžy- 
bų dalyvį paskelbti nugalėtoju ir skirti jam vainiką.“ Šitai pasa- 
kęs, Solonas pasišalino, Kroisą įskaudines, bėt proto nepridėjęs. 

28. O pasakėtininkas Ezopas, kuris kaip tik tuo metu buvo 
pakviestas į Sardes ir su kuriuo Kroisas elgėsi pagarbiai, nu- 
siminė dėl to, jog Solonas buvo priimtas taip nedraugiškai. 
Ezopas pamokė: „Solonai, su karaliais reikia kalbėti arba kuo 

mažiausiai, arba kuo meiliausiai.“ O Solonas atsakė: „Vardan 
Dzeuso, arba kuo mažiausiai, arba kuo teisingiausiai.“ Taigi ta- 
da Kroisas šitaip Soloną paniekino. O po to Kroisas susirėmė su 
Kyru ir pralaimėjo mūšį; jis neteko karalystės ir buvo paimtas į 
nelaisvę; jo laukė mirtis ant laužo. Kai laužas buvo sukrautas, 
supančiotas Kroisas buvo užvestas ant jo; visi persai tai stebėjo; 
čia pat buvo ir Kyras. Kiek tiktai jam užteko balso, Kroisas iš 
visų jėgų tris kartus sušuko: „O, Solonai!“ Kyras nustebo ir pa- 
siuntė paklausti, kas gi yra šitas Solonas, žmogus ar dievas, ku- 
rio vienintelio Kroisas šaukiasi atsidūręs beviltiškoje padėtyje. 
Ir Kroisas, nieko neslėpdamas, prisipažino: „Šitas žmogus buvo 
vienas iš helėnų išminčių, kurį aš pasikviečiau ne todėl, kad no- 
rėjau išgirsti ar sužinoti tai, kas man buvo būtina, o tik tam, kad 
pamatytų ir grįžęs paliudytų apie tą mano gerovę, kurios nete- 
kimas buvo didesnė nelaimė, negu turėjimas teikė laimės. Gero 
iš jos buvo tik garsas bei šlovė. O jos pasikeitimas man atneša 
tik baisias kančias ir nelaimes. O juk anas žmogus numatė tai, 
kas atsitiko dabar, iš to, kas buvo tada, ir patarė atsižvelgti į gy- 
venimo pabaigą, o ne įžūliai pūstis, įtikėjus savo nepagrįstais 
prasimanymais.“ Kai šitai buvo pranešta Kyrui, šis, kaip Žinia, 
būdamas už Kroisą išmintingesnis ir matydamas, jog Solono žo- 
džių teisingumą patvirtina pamokantis Kroiso pavyzdys, ne tik 
įsakė Kroisą išlaisvinti, bet ir elgėsi su juo garbingai, kol šis gy- 
veno. O Solonas pagarsėjo, vienu žodžiu vieną karalių išgelbė- 
jęs, o kitą pamokęs. 

29. Solonui išvykus, atėniečiai ir vėl susiskaldė ir ėmė vai- 
dytis: vieniems, pediėjams, vadovavo Likurgas, kitiems, para- 
lams, - Megaklis, Alkmajono sūnus, o Peisistratas - diakrijams, 
prie kurių prisijungė ir tetai, labiausiai neapkenčiantys turtin- 
gųjų. Taigi, nors polis dar vadovavosi jo įstatymais, visi jau lau- 
kė perversmo ir troško kitokios santvarkos, tikėdamiesi ne lygių 
teisių, o pirmenybės ir visiško politinių priešininkų sutriuški- 
nimo. Tad reikalams šitaip klostantis, Solonas atvyko į Atėnus; 

jam buvo rodoma didžiulė pagarba, nors viešai kalbėti ir veik- 
ti kaip anksčiau jis dėl senatvės nei galėjo, nei norėjo. Tačiau, 
susitikinėdamas su grupuočių vadovais asmeniškai, jis bandė 
sustabdyti nesantarvę bei juos sutaikyti. Atrodė, jog įdėmiausiai 
jo klausėsi Peisistratas. Beje, Peisistrato kalbėsenai buvo būdin- 
gas kažkoks vylingumas bei meilumas; be to, jis ir nuolat buvo 
pasirengęs padėti vargšams, ir savo priešiškumą reiškė santū- 
riai ir mandagiai. Tuos būdo bruožus, kurių prigimtis jam ne- 
suteikė, jis apsimesdavo turįs, ir juo patikėdavo labiau negu tais, 
kurie juos iš tiesų turėjo. Atrodė, kad jis ir apdairus, ir kuklus, 
ir nepaprastai vertina lygybę, ir nepakenčia bandymų pakeisti 
esamą tvarką bei įvykdyti perversmą. Šitaip apsimetinėdamas, 
Peisistratas apgavo žmones. O Solonas greitai įžvelgė jo prigim- 
tį ir pirmasis atspėjo jo ketinimus. Vis dėlto jis nepradėjo Pei- 
sistrato neapkęsti, bet pamėgino sutramdyti ir atvesti į protą. Ir 
jam, ir kitiems Solonas sakydavo, jog jei kas išimtų iš Peisistrato 
sielos norą pirmauti ir išgydytų nuo troškimo tapti tiranu, tai 
nerastum geresnio ir doresnio už Peisistratą piliečio. 

Kai Tespidas““ ir jo šalininkai jau ėmė reformuoti tragediją ir 
ši naujovė sukėlė daugelio susidomėjimą, nors dar poetų var- 
žybų nebuvo, Solonas, iš prigimties smalsus, o senatvėje dar 
labiau pasinėręs į laisvą laiko leidimą, pramogas bei, dievaži, 
senovėje buvo įprasta, vaidino ir pats Tespidas. Po vaidinimo 
kreipdamasis į Tespidą Solonas paklausė, ar šis nesigėdija taip 
meluoti daugelio žiūrovų akivaizdoje. O kai Tespidas pasakė, 
jog šitaip kalbėti ir elgtis juokais nesą nieko baisaus, Solonas, 
smarkiai sudavęs lazda į žemę, tarė: „O kaipgi, šitokius juokus 
taip girdami bei vertindami greitai juos atrasime ir sutartyse.“ 

30. Kai Peisistratas, tyčia susižalojęs, vežimu įvažiavo į Ago- 
rą ir ėmė kurstyti minią, apsimesdamas, jog; dėl savo politinės 
veiklos tapo priešų sąmokslo auka“, ir jį palaikanti dauguma 
garsiai piktinosi ir šūkalojo, Solonas, prasibrovęs prie Peisistrato 

ir atsistojęs šalia, pasakė: „Netinkamai, Hipokrato sūnau, vai- 
dini Homero Odisėją: anas susižalojęs apgavo priešus, o tu juk 
šitai darai, kad apgautum bendrapiliečius.““? Nuo to laiko minia 
buvo pasiruošusi ginti Peisistratą. Liaudis susirinko į susirin- 
kimą. Aristonui pasiūlius, kad Peisistrato asmens apsaugai būtų 
skirta penkiasdešimt vėzdais apsiginklavusių vyrų, Solonas at- 
sistojęs paprieštaravo ir išsakė daug minčių, Panlašių į tas, ku- 
rias užrašė šiomis eilėmis: 

Jūs suklusot visi, kaip kalba vyras klastūnas. 

Nors kiekvienas iš jūsų ir lapę apgauti galėtų, 

bet kartu jūs visi - buko proto minia. 

Kadangi Solonas matė, jog skurdžiai trokšta įsiteikti Peisi- 
stratui ir kelia triukšmą, o turtuoliai išsigandę sprunka, jis išėjo 
pasakęs, kad už vienus esąs išmintingesnis, o už kitus - nar- 
sesnis: išmintingesnis už nesuprantančius, kas vyksta, narsesnis 
už tuos, kurie supranta, tačiau nedrįsta priešintis tiranijai. Pa- 
tvirtinusi Aristono pasiūlymą, liaudis net nesiderėjo su Peisi- 
stratu dėl vėzdininkų skaičiaus ir leido atvirai išlaikyti ir telkti 
jų tiek, kiek Peisistratas norėjo, kol jis užėmė Akropolį?? O kai 
tai įvyko ir polyje kilo sumaištis, Megaklis su kitais Alkmajo- 
nidais? tučtuojau paspruko. O Solonas, nors jau buvo labai su- 
senęs ir neturėjo, kas pagelbsti, vis tiek išėjo į Agorą ir kreipėsi 
į piliečius: tai barė juos už sveiko proto stoką ir silpnavališkumą, 
tai ragino ir kvietė neatsisakyti laisvės. Tada jis ir pasakė at- 
mintinus žodžius, jog atėniečiams dar prieš kelias dienas buvo 
lengviau sutrukdyti tiranijai atsirasti, tačiau dabar jų laukia 
svarbesnis ir šlovingesnis žygdarbis - iškirsti ir sunaikinti jau 
atsiradusią ir įsišaknijusią. Kadangi jo iš baimės niekas nesi- 
klausė, Solonas sugrįžo į savo namus, paėmė į rankas ginklus ir, 
atsistojęs gatvėje prieš namo duris, pasakė: „Aš pats kiek tik ga- 
lėjau, pagelbėjau tėvynei ir įstatymams.“ Nuo tada jis jau nieko 
nesiėmė ir nesiklausė draugų, patariančių bėgti, bet, rašydamas 
eiles, gėdijo atėniečius: 

Jeigu patyrėt nelaimes sunkias per savo bailumą, 
pykti už tai jums nereiks ant nemirtingų dievų. 
Patys jūs juos iškėlėt ir patys suteikėt globą, 

ir gėdingą todėl kenčiat vergiją dabar. 


31. Kai daug kas Soloną įspėjo, jog tiranas jį pražudys, ir klau- 
sinėjo, kuo pasikliaudamas jis taip neprotingai elgiasi, atsa- 
kydavo: „Senatve.“ Vis dėlto Peisistratas, paėmęs vaidžią, taip 
patraukė Soloną savo garbingu elgesiu, geranoriškumu, kvieti- 
mais, kad Solonas tapo jo patarėju ir net pritarė daugumai Peisi- 
strato veiksmų. Be to, juk Peisistratas nepanaikino didžiosios 
dalies Solono įstatymų ir pirmiausia pats jų laikėsi ir draugus 
versdavo. Juk jau būdamas tiranas, iškviestas stoti prieš Areo- 
pago teismą dėl kaltinimo žmogžudyste, Peisistratas nuolankiai 
atvyko ketindamas gintis, tačiau nepasirodė kaltintojas. Ir pats 
jis išleido savo įstatymus, tarp kurių yra ir nutarimas valstybės 
lėšomis išlaikyti karo invalidus. Tačiau Herakleidas teigia, jog 
pirmiau šitaip nutaręs Solonas sužaloto kare Tersipo naudai, o 
Peisistratas tik jį pamėgdžiojęs. Kaip pasakoja Teofrastas, ir įsta- 
tymą apie veltėdystę išleido ne Solonas, o Peisistratas. Šio įsta- 
tymo dėka ir žemės tapo geriau dirbamos, ir polis aprimo. O 
Solonas ėmėsi didelės apimties darbo, kurio tema buvo pasako- 
jimas ar padavimas apie Atlantidą. Šį susijusį su atėniečiais pa- 
sakojimą jis išgirdo iš Sajo mokslinčių. Tačiau Solonui neužteko 
jėgų jį pabaigti ne tiek dėl laisvo laiko stokos, kiek dėl senatvės 
pabūgus darbo apimties. Štai šitie žodžiai liudija Soloną turėjus 
pakankamai laisvo laiko: 


Senstu, tačiau nuolatos trokštu žinoti daugiau 


Tapo dabar man miela Kipridė"! ir Dionisas, 
mūzų žaidimai, kurie teikia džiaugsmą žmonėms. 


32. Platonas, laikydamas garbės dalyku užbaigti ir išdailinti 
pasakojimą apie Atlantidą, lyg kažkokiu būdu dėl giminystės 

paveldėtą * puikią, tačiau apleistą žemę, pradžią papuošė di- 
džiuliu įėjimu, aptvėrė sienomis, įrengė kiemus, kokių neturėjo 
joks kitas pasakojimas, padavimas ar poema, tačiau, per vėlai 
pradėjęs, gyvenimą baigė anksčiau negu darbą. Juo daugiau 
malonumo teikia tai, kas parašyta, tuo labiau Platonas nuliū- 
dino tuo, kad kūrinys, liko nebaigtas. Kaip atėniečių miestas iš 
daugelio puikių šventovių turi tik vieną nebaigtą - Dzeuso 
Olimpiečio, taip ir Platono genijus paliko tik vieną nepabaigtą 
kūrinį - pasakojimą apie Atlantidą. 

Peisistratui tapus tiranu, Solonas, kaip pasakoja Heraklei- 
das Pontietis, gyveno dar ilgai, o kaip liudija Fanijas iš Lesbo, 
mažiau nei dvejus metus. Peisistratas tapo tiranu, kai archontu 
buvo Komijas, o Fanijas teigia, kad Solonas mirė, kai archontu 
buvo Hegestratas, kuris valdė po Komijo. O pasakojimas apie 
tai, jog Solonas buvo sudegintas ir jo pelenai buvo išbarstyti po 
Salamino salą, yra dėl savo neįprastumo visiškai neįtikėtinas ir 
panašus į prasimanymą, tačiau jį savo kūriniuose pasakoja dau- 
gelis rimtų autorių ir filosofas Aristotelis. 

Publikola 


1. Su Solonu, kuris buvo štai toks, palyginame Publikolą, ku- 
riam šį vardą romėnų tauta davė vėliau, išreikšdama savo pa- 
garbą!, o prieš tai jis buvo vadinamas Publijumi Valerijumi ir, 
atrodo, buvo palikuonis to senovėje gyvenusio Valerijaus, kuris 
labiausiai nusipelnė, kad romėnai ir sabinai iš priešų taptų vie- 
na tauta: mat jis ir yra tas žmogus, kuris įtikino karalius susi- 
vienyti ir juos sutaikė. Būtent šio žmogaus giminaitis ir buvo 
Valerijus; jis, kaip pasakoja, dar karalių valdomoje Romoje? iš- 
siskyrė iškalba ir turtu. Kalbėjo jis visada tiesiai ir atvirai, ginda- 
mas teisybę, o pinigais dosniai ir mielai pagelbėdavo jų stoko- 
jantiems, todėl buvo akivaizdu, jog Romai tapus respublika jis 
tučtuojau taptų lyderiu. Liaudis nekentė Tarkvinijaus Išdi- 
džiojo", kuris ir valdžią gavo ne teisėtu būdu, o nusikalstamai, 
pažeidęs įstatymus, ir naudojosi ta valdžia ne taip, kad dera ka- 
raliui, o verčiau kaip įstatymų nepaisantis tiranas. Dėl to jo 
valdymas žmonėms buvo sunki našta. Maištą pradėti paskatino 
Lukrecijos tragedija; ji nusižudė dėl patirtos prievartos. Liu- 
cijus Brutas“, ėmęsis organizuoti perversmą, pirmiausia atėjo 
pas Valerijų ir, pastarojo labai nuoširdžiai padedamas, kartu su 
juo išvarė karalius. Kol atrodė, jog romėnai vietoj karaliaus išsi- 
rinks vieną vadą, Valerijus buvo ramus, kadangi Brutui, vado- 
vavusiam laisvės kovai, labiau priderėjo valdyti. Tačiau žmonės 
nekentė pačios vienvaldystės sąvokos. Tikriausiai jiems atrodė, 
kad padalytą valdžią pakęs ne taip skausmingai, todėl jie nutarė 

rinkti du vadus. Valerijus tikėjosi būsiąs išrinktas konsulu kar- 
tu su Brutu, tačiau apsiriko. Mat vietoj Valerijaus prieš Bruto 
valią konsulu buvo išrinktas Lukrecijos vyras Tarkvinijus Ko- 
latinas, kuris šaunumu nė kiek nesiskyrė nuo Valerijaus. Tačiau 
kilmingieji, baimindamiesi, jog karaliai net ir būdami tremtyje 
jokiu būdu neatsisakys ketinimų pakenkti valstybei, nusprendė 
išsirinkti vadu aršiausią jų priešą, kurio karaliai neįstengsią pa- 
lenkti. 

2. Taigi Valerijus supyko, kad nepasitikima jo ryžtu tėvynės 
labui atlikti viską, kas tik įmanoma, vien dėl to, jog jis iš tirano 
nepatyrė jokios asmeninės skriaudos. Jis nustojo dalyvauti ir 
senato posėdžiuose, ir teismuose, ir visiškai nusišalino nuo 
valstybės reikalų. Taigi Valerijus davė pagrindo žmonėms 
susirūpinti ir sunerimti, kad jis iš pykčio susidės su karaliais, 
griebsis perversmo ir sunaikins nesutvirtėjusią respubliką. Ka- 
dangi Brutas įtarė ir kai kuriuos kitus senatorius, nusprendė su- 
rengęs aukojimo apeigas prisaikdinti senatą ir paskyrė dieną. 
Valerijus nušvitusiu veidu atėjo į forumą ir pirmas prisiekė, kad 
jis Tarkvinijams nedarysiąs jokių nuolaidų ir kad kovos už lais- 
vę, kiek tik leidžia jo jėgos. Tai nudžiugino senatą ir suteikė drą- 
sos konsulams. Netrukus šią priesaiką patvirtino ir jo darbai. 
Matatvyko Tarkvinijaus pasiuntiniai, atgabenę surašytus ir tau- 
tai skirtus jo žodžius, kuriais jis norėjo suvilioti žmones. Jie ti- 
kėjosi, kad tie laiškai sudrums minios protą, kadangi juose buvo 
teigiama, jog karalius pamynęs išdidumą ir manąs, kad jo pra- 
šymas yra labai saikingas. Nors konsulai manė, kad pasiunti- 
niams reikia leisti kreiptis į žmones, Valerijus nesutiko. Jis pasi- 
priešino ir sutrukdė vargšams, kuriems karas buvo sunkesnė 
našta nei tirano valdžia, rasti dingstį pradėti perversmą. 

3. Tačiau po to atvyko kiti pasiuntiniai, kurie pranešė, jog 
Tarkvinijus atsisako sosto ir nutraukia karo veiksmus, tik prašąs 
grąžinti ir jam, ir draugams, ir giminėms pinigus bei visą kitą 
turtą, kad turėtų iš ko tremtyje baigti savo dienas. Šie žodžiai 

suminkštino daugelio žmonių širdis, ir Kolatinas labai karštai 
jiems pritarė. Tada Brutas, tvirto ir rūstaus būdo Žmogus, išbėzo 
į forumą ir apšaukė kolegą išdaviku: jis lengva ranka skiriąs lėšų 
tęsti karą tiems žmonėms, kuriems iš tikrųjų net duoti pinigų, 
kad tik spruktų kuo toliau, būtų nusikaltimas. Susirinko pilie- 
čiai; tada pirmasis į žmones kreipėsi neinantis jokių valstybinių 
pareigų Gajus Minucijus, kuris ir Brutui patarė, ir romėnus pa- 
ragino žiūrėti, kad verčiau tie pinigai, būdamijų rankose, kovo- 
tų prieš tiranus, negu, būdami tiranų rankose, - prieš romėnus. 
Tačiau romėnai, kadangi jau turėjo laisvę, dėl kurios kovojo, nu- 
tarė dėl pinigų taikos neprarasti ir kartu su tiranais ištremti irjų 
turtą. O iš tikrųjų Tarkvinijui pinigai mažiausiai rūpėjo: pra- 
šydamas grąžinti turtą jis ir išmėgino Žmones, ir jau rezgė iš- 
davystę. Tuo ir užsiėmė jo pasiuntiniai, užtrukę Romoje neva 
dėl turtinių reikalų tvarkymo. Jie aiškino, kad ar kažką parduo- 
dą, ar kažką norį išsaugoti, ar kažką išsiunčią, ir pasiliko Romo- 
je, kol įtraukė į sąmokslą dvi pavyzdingiausiomis laikomas šei- 
mas - Akvilijus, kurių giminėje buvo trys senatoriai, ir Vitelijus, 
iš kurių buvo du senatoriai. Jie visi iš motinų pusės buvo tuo 
metu konsulu buvusio Kolatino sūnėnai; be to, Vitelijus gimi- 
nystės ryšiai siejo ir su Brutu. Mat Brutas buvo vedęs jų seserį ir 
susilaukęs su ja nemažai vaikų. Du iš jų, kadangi šie buvo vie- 
nodo amžiaus ir su Vitelijais artimai draugavo, pastarieji pa- 
traukė į savo pusę ir įtikino prisidėti prie išdavystės, prišnekėję, 
kad Bruto sūnūs susigiminiausią su didžia Tarkvinijaus gimine, 
ir tai leis jiems tikėtis kada nors tapti karaliais, o kartu jie išsi- 
vaduosią nuo buko bei žiauraus tėvo. Žiaurumu jie vadino ne- 
palaužiamą Bruto nesitaikstymą su nusikaltėliais. O dėl kvailu- 
mo, tai senokai apsimetęs tokiu tikriausiai, kad apsisaugotų nuo 
tiranų, vėliau jau šios pravardės jis neatsikratė.“ 
4. Taigi, kai jaunuoliai sutiko ir pradėjo tartis su Akvilijais, 
visi nusprendė duoti baisią ir nesulaužomą priesaiką, sutvir- 
tindami ją nužudyto žmogaus krauju ir prisiliesdami jo vidurių. 

Tam jie susirinko į Akvilijų namą. O tas namas, kuriame jie ke- 
tino viską įvykdyti, buvo, kaip ir pridera, neapšviestas ir stovė- 
jo nuošaliau. Todėl jie ir nepastebėjo namo viduje pasislėpusio 
vergo Vindicijaus. Jis pasislėpė, neturėdamas jokio išankstinio 
sumanymo ir net nenujautė, kas įvyks, bet tiesiog kaip tik tuo 
metu ten buvo; jiems skubiai besiartinant išsigandęs, kad jį pa- 
matys, prisiglaudė už skrynios, todėl matė, ką jie darė, ir gir- 
dėjo, ką jie nutarė. O šie nusprendė nužudyti konsulus. Savo 
planą surašę laiške Tarkvinijui, sąmokslininkai įdavė jį pasiun- 
tiniams, kurie buvo Akvilijų svečiai, gyveno tame name ir tada 
dalyvavo priesaikos ceremonijoje. Kai viską atlikę sąmoksli- 
ninkai pasišalino, išsėlinęs Vindicijus negalėjo laikyti nutikimo 
paslaptyje, bet ir nežinojo, ko imtis. Jis visai pagrįstai manė, jog 
pavojinga Brutui baisiausiais nusikaltimais apkaltinti jo sūnus, 
arba dėdei Kolatinui - jo sūnėnus, bet ir iš paprastų Romos pi- 
liečių jis nematė nė vieno, kuriam būtų galima patikėti tokias 
paslaptis. Tačiau nieko neveikti jam buvo sunkiausia, be to, ir 
sąžinė nedavė ramybės. Taigi jis nuskubėjo pas Valerijų, labiau- 
siai paskatintas šio žmogaus rūpesčio dėl respublikos reikalų, jo 
meilės žmonėms: pas jį lengvai rasdavo kelią visi prašytojai, jo 
namai visad buvo atviri, jis neatmesdavo nė vieno žemakilmio 
žmogaus prašymo ir neatsisakydavo padėti. 

5. Taigi tas Vindicijus atėjo pas Valerijų ir viską papasakojo; 
ten buvo tik Valerijaus brolis Markas bei jo žmona. Valerijus, 
sukrėstas ir išsigandęs, jau nebeišleido to žmogaus, užrakino jį 
kambaryje, pastatė savo žmoną saugoti prie durų. Broliui liepė 
apsupti karaliaus rūmus, gauti, jeigu tik būtų įmanoma, laiškus 
ir sulaikyti šeimynykščius. Pats, kaip visada lydimas klientų 
ir draugų būrio bei krūvos tarnų, nužingsniavo Akvilijų namų 
link, nors šių ten ir nebuvo. Kadangi niekas nesitikėjo, jog jis 
ateis, įpuolęs pro duris aptiko tuos laiškus. Jie gulėjo kambaryje, 
kuriame gyveno pasiuntiniai. Jam tai darant atbėgo Akvilijai. 
Susidūrę prie durų, pabandė atimti laiškus. Valerijus ir jo 

palyda gynėsi; užmetę savo apsiaustus Akvilijams ant kaklų, 
stumiami ir patys stumdami, vargais negalais siauromis gat- 
velėmis prasiveržė į forumą. Tuo pat metu įvykiai panašiai klos- 
tėsi ir prie karaliaus rūmų, kur Markas tarp daiktų, paruoštų 
išvežti, užtiko kitus laiškus. Jis tempėsi su savim į forumą ka- 
raliaus žmones, kiek tik pajėgė jų sučiupti. 

6. Po to, kai konsulai sutramdė sumaištį, Valerijui paliepus iš 
jo namų buvo atvestas Vindicijus. Buvo pareikštas kaltinimas ir 
perskaityti laiškai. Kaltinamieji neišdrįso atremti nė vieno kal- 
tinimo, o ir visi kiti tylėjo nudelbę akis. Kalbėjo tik nedaugelis. 
Norėdami įsiteikti Brutui jie paminėjo ištrėmimą. Šiokių tokių 
vilčių sąmokslininkams teikė Kolatino ašaros bei Valerijaus ty- 
lėjimas. Tačiau Brutas, kreipdamasis vardu į kiekvieną iš sūnų, 
tarė: „Nagi, Titai, nagi, Tiberijau, kodėl neatsakote į pareikštus 
kaltinimus?“ Kadangi šie, trissyk paklausti, nieko neatsakė, 
Brutas, pasisukęs veidu į liktorius“, šitaip tarė: „Dabar jau jums 
laikas atlikti savo pareigą.“ Šie tučtuojau sugriebė jaunuolius, 
nuplėšė rūbus, užlaužė rankas už nugaros, nuplakė rykštėmis 
kūnus. Ir nors visiems kitiems neužteko jėgų į tai žiūrėti, sako, 
kad konsulas ne tik nenusuko žvilgsnio į šalį, bet ir pykčio bei 
rūstybės, atsispindėjusios jo veide, nesušvelnino nė užuojautos 
šešėlis. Jis atidžiai stebėjo, kaip baudžiami jo sūnūs, kol liktoriai, 
parbloškę juos ant žemės, kirviais nukirto jiems galvas. Tada, 
patikėjęs kitų kaltinamųjų likimą savo kolegai, jis atsistojo ir 
išėjo, įvykdęs tai, ką pagirti norintiems girti neverta, tačiau dėl 
ko ir priekaištauti neįmanoma. Arba jo dorovinis maksimaliz- 
mas padarė sielą abejingą, arba nepaprastai didelė kančia pri- 
vertėją nejusti skausmo. Nei viena, nei kita neįprasta žmonėms: 
viena greičiau būdinga dievams, kita - žvėrims. Vertinant šį po- 
elgį, teisingiau atsižvelgti į to žmogaus autoritetą, o ne abejoti 
jo morale; tai įrodo paties vertintojo silpnumą. Beje, romėnai 
mano, kad ne tiek reikšminga, jog Romulas įkūrė Romą, kiek tai, 
kad Brutas sukūrė ir įtvirtino respubliką. 

7. Kai jis išėjo iš forumo, visi, smarkiai sukrėsti to, kas įvyko, 
virpėjo ir neištarė nė žodžio. Akvilijai, matydami Kolatino silp- 
navališkumą ir neryžtingumą, atgavo drąsą ir ėmė prašyti laiko, 
kad galėtų pasiruošti atsakyti į kaltinimus, be to, kad jiems būtų 
atiduotas Vindicijus: jis esąs jų vergas ir neturįs būti kaltintojų 
rankose. Kolatinas jau norėjo su tuo sutikti ir baigti susirinkimą, 
tačiau Valerijus nesutiko atiduoti Vindicijaus, kurį buvo ap- 
stojusi gausi minia, ir neleido žmonėms paleisti išdavikus bei 
išsiskirstyti. Galiausiai jis sugriebė juos rankomis ir ėmė kviesti 
Brutą, šaukdamas, jog Kolatinas daro baisų dalyką: privertęs 
kolegą nužudyti savo vaikus, dabar, pataikaudamas moteriš- 
kėms, nutarė suteikti malonę išdavikams bei tėvynės priešams. 
Konsulas užpyko ir įsakė išvesti Vindicijų. Liktoriai išsklaidę 
minią sučiupo tą žmogų, o tuos, kurie mėgino jį išplėšti, ėmė 
mušti. Valerijaus draugai jį apstojo ir ėmė ginti, o žmonės šaukė 
kviesdami Brutą. Tad šis apsisuko ir sugrįžo. Tučtuojau visi 
nuščiuvo. Brutas pasakė, kad jis pats turėjo teisę tapti savo sūnų 
teisėju; o kitų likimą piliečiai - juk yra laisvi - patys gali nu- 
spręsti balsuodami; tegu kas nori pasako savo nuomonę ir įti- 
kina tautą jos teisingumu. Tačiau kalbų neprireikė; nubalsavus 
Akvilijai vieningai buvo pripažinti kaltais ir jiems nukirto gal- 
vas. O Kolatinu, atrodo, nevisiškai pasitikėta dėl jo giminystės 
su karaliais; be to, piliečiai, atsikratę Tarkvinijaus, buvo nepa- 
tenkinti ir dėl konsulo antrojo vardo. O kai dar prisidėjo ir šitie 
įvykiai, Kolatinas, visiškai praradęs pasitikėjimą, pats atsisakė 
konsulato ir išvyko iš miesto. Įvykus naujiems rinkimams, kon- 
sulu iškilmingai buvo išrinktas Valerijus ir taip jam buvo pel- 
nytai atlyginta už ištikimą tarnavimą tėvynei. Manydamas, kad 
garbės nusipelnė ir Vindicijus, Valerijus išleido dekretą, pagal 
kurį Vindicijus tapo pirmuoju Romoje į laisvę paleistu vergu - 
atleistiniu — ir gavo teisę balsuoti su kuria nori kurija. O visiems 
kitiems atleistiniams teisę balsuoti jau daug vėliau, norėdamas 
palenkti liaudį į savo pusę, suteikė Apijus.? Paleidimas į laisvę 

be jokių apribojimų ir dabar vadinamas vindikta, kaip sako, pa- 
gal aną Vindicijų. 

8. Po to konsulai romėnams leido išplėšti karalių turtus, o jų 
rūmus bei vilą sulygino su žeme. Gražiausia Marso lauko" dalis 
taip pat priklausė Tarkvinijui, todėl dievui paskyrė ir šį sklypą. 
Kaip tik buvo pjūties metas ir jame stovėjo neišvežtos rugių gu- 
bos. Kadangi laukas jau buvo skirtas dievui, romėnai nesiryžo 
jų nei kulti, nei naudoti maistui, taigi subėgę sumetė pėdus į 
upę. Lygiai taip pat iškirto ir sumetė medžius, o dievui atidavė 
visiškai dyką, be jokio vaisiaus žemę. Kadangi ir pėdai, ir me- 
džiai krito vienas ant kito ir susidarė didelės sangrūdos, tėkmė 
juos netoli tenunešė. Kur pirmiausia tos krūvos, patekusios ant 
seklumos, įstrigo, kitos jau negalėjo praplaukti, taigi užkliūdavo 
ir susipindavo. Ši sangrūda dėl srovės vis tankėjo ir plėtėsi. Mat 
upė nešė daug dumblo, kuris kartu buvo ir trąša, ir rišamoji me- 
džiaga. Taip pat ir bangos jos neardė, o viską stumdamos su- 
spaudė ir suslėgė. Kadangi krūva buvo didelė ir tvirta, tai toliau 
augo ir platėjo, daugiausia dėl upės sąnašų. Taip Romoje atsi- 
rado šventa sala; joje stovi ir dievų šventyklos, ir portikas. Loty- 
niškai ji vadinama „tarp dviejų tiltų“!", Beje, kai kas pasakoja, 
jog tai atsitiko ne tada, kai Tarkvinijaus žemė buvo paskirta die- 
vui, o vėliau, kai Tarkvinija paaukojo kitą sklypą, besiribojantį 
su anuo. Ši Tarkvinija buvo žynė, viena iš vestalių, ir už tą do- 
vaną ji susilaukė didelės garbės. Be viso kito, jai vienintelei iš 
moterų buvo leista liudyti teisme. Buvo pritarta ir pasiūlymui 
leisti jai ištekėti, tačiau ji atsisakė. Taigi, pasak padavimo, šitai 
būtent taip įvyko. 

9. O Tarkvinijų, kuris atsisakė ketinimo per išdavystę atgauti 
valdžią, mielai priglaudė etruskai ir davė jam žygiui prieš Romą 
stiprią kariuomenę. Konsulai priešjį išvedė romėnus ir išrikiavo 
šventose vietose, iš kurių vieną vadina Arsiškąja giraite, o kitą - 
Anzujiškąja pieva. Kai tik prasidėjo mūšis, Tarkvinijaus sūnus 
Aruntas ir romėnų konsulas Brutas pavarė žirgus vienas prieš 

kitą. Jie puolė vienas kitą ne atsitiktinai, o iš neapykantos ir pyk- 
čio: vienas atakavo tiraną ir tėvynės priešą, o kitas keršijo už 
tremtį. Jie susikovė pirmiausia jausmo, o ne proto balso ragi- 
nami, taigi kovojo netausodami savęs ir abu kartu žuvo. Šitaip 
baisiai prasidėjus mūšiui, ne ką geresnė buvo ir jo pabaiga: sėk- 
mingi abiejų kariuomenių veiksmai neatlygino jų patirtų nuo- 
stolių - jas išskyrė audra. Taigi Valerijus atsidūrė keblioje pa- 
dėtyje, kadangi mūšio baigtis buvo neaiški. Be to, jis matė, jog 
jo kariai praranda ūpą žiūrėdami į kritusius saviškius, bet ir vėl 
jį atgauna žvelgdami į priešų lavonus. Mat kritusių iš vienos ir 
kitos pusės buvo tiek daug, kad buvo neįmanoma jų suskaičiuo- 
ti. Vis dėlto tiek viena, tiek kita kariuomenė, prieš akis turėdama 
savo patirtus nuostolius, labiau įtikėjo savo pralaimėjimu, ne- 
gu, tik įsivaizduodama priešų patirtus nuostolius, buvo linkusi 
įtikėti savo pergale. Užslinkus nakčiai ir, kaip įprasta po tokio 
mūšio, abiems stovykloms paskendus tyloje, sako, sudrebėjusi 
giraitė ir iš jos pasigirdęs garsus balsas, skelbiantis, jog mūšy- 
je etruskų krito vienu daugiau nei romėnų. Tai buvo, be abejo, 
kažkokio dievo balsas. Vos tik jį išgirdę romėnai atgavo drąsą ir 
garsiai sušuko karo šūkį, etruskai, pagauti siaubo, sukrėsti iš- 
lėkė iš stovyklos ir didžioji dalis išbėgiojo kas sau. Visus kitus — 
jų buvo šiek tiek mažiau nei penki tūkstančiai - romėnai įsiveržę 
paėmė į nelaisvę bei išgrobstė viską, ką tik buvo galima pagrob- 
ti. Suskaičiavus lavonus paaiškėjo, kad priešų krito vienuolika 
tūkstančių trys šimtai, o romėnų - vienu mažiau. Sako, kad tas 
mūšis įvykęs kovo kalendų"! išvakarėse. Šią pergalę Valerijus 
iškilmingai paminėjo triumfu ir pirmasis iš konsulų įvažiavo, 
į Romą keturkinkiu vežimu. Iškilmės džiugino akį didybe bei 
prabanga ir, priešingai negu kai kurie sako, nei kėlė pavydą, 
nei trikdė tuos, kurie jas stebėjo. Juk kitaip per tiek daug metų 
triumfas nebūtų išlikęs karštai trokštamas ir tenkinantis garbė- 
troškiškas ambicijas. Pritarimo susilaukė ir tai, kaip Valerijus 
pagerbė savo kolegą per pastarojo laidotuves: jis pasakė Bruto 

garbei laidotuvių kalbą, kuri taip patiko romėnams ir taip visus 
sužavėjo, jog nuo to laiko tapo įprasta, kad geriausi piliečiai pa- 
šlovintų kiekvieną mirusį kilmingą ir nusipelniusį žmogų. Beje, 
sakoma, kad ši laidotuvių kalba senesnė už graikiškąsias, ne- 
bent tik, kaip pasakoja retorius Anaksimenas", ir jas buvo iš- 
radęs Solonas. 

10. Vis dėlto romėnai supyko ant Valerijaus; žmonėms už- 
kliuvo tai, jog Brutas, kurį visi laikė laisvės tėvu, nepanoro būti 
vienvaldis, bet ir pirmą, ir antrą kartą pasirinko sau kolegą. O 
štai šis, kalbėjo žmonės, viską suėmęs į savo rankas, yra ne Bru- 
to, kuris su juo neturįs nieko bendra, konsulavimo tradicijų, o 
Tarkvinijaus tiranijos tradicijų paveldėtojas. Ir tiesų kas gi truk- 
do žodžiais garbinti Brutą, o elgtis kaip Tarkvinijus: šis žmogus 
vienintelis leidžiąsis į forumą lydimas liktorių, apsiginklavusių 
kirviais ir rykštėmis, o jo namai tokio didumo, jog jiems nepri- 
lygtų ir karaliaus rūmai, kuriuos jis įsakė nugriauti. Ir tikrai 
Valerijus gyveno gana ištaigingai vadinamojoje Velijoje!*, name, 
kuris buvo tarsi pakibęs virš forumo ir į viską žvelgė iš viršaus; 
lipti jo link iš miesto buvo sunkus ir varginantis darbas, o kai 
Valerijus leisdavosi žemyn, jo laikysena buvo didinga, o gausi 
palyda prilygo karaliaus svitai. Tad štai, Valerijus įrodė, kaip 
yra gerai, kai valdžioje esančių atsakingų pareigūnų ausys įsi- 
klauso į atvirai sakomus tiesos žodžius ir lieka kurčios patai- 
kavimams. Išgirdęs iš draugų, kad žmonės mano, jog jis elgiasi 
neteisingai, Valerijus nei ginčijosi, nei piktinosi, bet greitai su- 
telkė daug amatininkų ir dar neprašvitus nugriovė visą namą ir 
sulygino jį su žeme. Išaušus susirinko romėnai; viską pamatę, 
jie įvertino šio vyro dvasios didybę ir žavėjosi juo, tačiau kartu 
nulvūdo dėl namo, ilgėdamiesi jo didybės bei grožio, kuris tar- 
si žmogus nepelnytai pražuvo dėl pavydo; nuliūdo jie ir dėl 
konsulo, kuris tarsi benamis gyvena pas svetimus. Mat Valerijų 

draugai priglaudė, kol tauta jam paskyrė sklypą ir pastatė na- 
mą, kuklesnį už aną, toje vietoje, kur dabar yra vadinamoji 

Vikos Potos šventykla.'* Norėdamas, jog ne tik jis pats, bet ir jo 
valdžia iš grėsmingos taptų sava ir mylima, įsakė iš ARCI ry- 
šulių ištraukti kirvius, o pačias rykštes įeinant į komicijus"? nu- 

leisti ir nulenkti prieš žmones, kadangi labai rūpinosi išsaugoti 
demokratijos įvaizdį. Šito papročio konsulai laikosi iki dabar. 
Romėnai nesuprato, kad šitaip elgdamasis Valerijus, priešingai 
nei jie manė, ne nusižemina prieš juos, bet tokiu kuklumu silp- 
nina ir nugali pavydą ir tiek sustiprina savo galią, kiek, atrodė, 
sumažina savo teises. Žmonės, mielai atsidavę jo valdžiai ir no- 
riai vykdydami jo įsakymus, netgi praminė jį Publikola; šitas 
vardas reiškia „liaudies draugas“. Jis tapo populiaresnis negu 
tikrieji vardai; taip mes jį ir vadinsime, pasakodami apie tolesnį 
šio vyro gyvenimą. 

11. Taigi jis sutiko, kad konsulato būtų leista siekti kiekvie- 
nam norinčiam. O iki kolegos išrinkimo, kadangi nežinojo, kas 
juo taps ir bijojo trukdymų dėl pavydo ar neišmanymo, pasi- 
naudojo vienvaldyste, kad įgyvendintų labai naudingas ir svar- 
bias politines reformas. Pirmiausia jis papildė senatą, praradusį 
daug narių: vieni žuvo anksčiau, valdant Tarkvinijui, kiti ne- 
seniai krito mūšyje. Sako, kad jo įsakymu į sąrašus buvo įtraukti 
šimtas šešiasdešimt keturi senatoriai. Po tojis išleido įstatymus, 
iš kurių tautos įtaką labiausiai sustiprino tas, kuris suteikė teisę 
nepatenkintam konsulų sprendimu apeliuoti į tautos susirin- 
kimą. Antras įstatymas liepė bausti mirtimi tuos, kurie užgro- 
bė valdžią be liaudies sutikimo. O trečias įstatymas palengvino 
skurdžių padėtį: juo Valerijus panaikino piliečių mokesčius 
valstybei ir paskatino visus uoliai užsiimti amatais. Įstatymas, 
nukreiptas prieš tuos, kurie nepakluso konsulams, taip pat at- 
rodė demokratiškas ir labiau palankus paprastai liaudžiai negu 
galingiesiems, mat už įstatymų nevykdymą nustatė baudą, ly- 
gią penkių karvių ir dviejų avių vertei. O avies kaina buvo de- 
šimt obolų, karvės - šimtas obolų. Romėnai tada pinigų turėjo 
nedaug, o smulkių gyvulių ir galvijų buvo pertekę. Dėl to jie ir 

iki dabar turtą vadina peculiumi nuo smulkių gyvulių pava- 
dinimo, o seniausiose monetose kaldino ar karvės, ar avies, ar 
kiaulės atvaizdus. Ir savo vaikams romėnai suteikdavo tai Suji- 
lijaus, tai Bubulko"“ ar Kaprarijaus, tai Porcijaus vardus; žodžiu 
capra jie vadina ožką, žodžiu porcus - kiaulę. 

12. Taigi šiais įstatymais pasirodęs kaip demokratiškas ir 
nuosaikus įstatymdavys, Publikola nustatė bausmę, kurios ne- 
pavadinsi nuosaikia. Mat jis išleido įstatymą, leidžiantį be teis- 
mo nužudyti kiekvieną, panorusį neteisėtai užgrobti valdžią; 
žudikas buvo laikomas nekaltų, jeigu pateikdavo nusikalstamų 
užmačių įrodymus. Juk nors ir neįmanoma turinčiam tokių kės- 
lų apgauti visus, bet įmanoma, nors ir demaskuotam, išsisuk- 
ti nuo teismo ir pasprukti nenubaustam. Taigi Publikola leido 
kiekvienam galinčiam vietoj teismo įvykdyti nusikaltėliui nuo- 
sprendį, atitinkantį nusikaltimo dydį. 

Publikola buvo giriamas ir už kvestorių"" įstatymą. Mat kai 
prireikė, kad piliečiai karui skirtų dalį savų pinigų, Valerijus, 
nei pats norėdamas imtis piniginių reikalų, nei draugams juos 
patikėti, ir iš viso nenorėdamas, kad valstybės turtas patektų į 
privačius namus, įkūrė iždą Saturno šventykloje (ten jis yra ir 
dabar) ir tautai pasiūlė iždininkais paskirti du jaunus vyrus. Pir- 
maisiais kvestoriais buvo išrinkti Publijus Veturijus bei Minu- 
cijus Markas ir buvo surinkta daug pinigų; mat sąrašuose buvo 
šimtas trisdešimt tūkstančių piliečių, be našlaičių ir našlių, ku- 
riems ši prievolė negaliojo. 

Šitai sutvarkęs jis išsirinko kolegą - Lukrecijos tėvą Lukre- 
cijų. Šis buvo senas žmogus, todėl Publikola jam suteikė pirme- 
nybę ir skyrė vadinamuosius fascius — rykščių ryšulius su 
kirviais. Vyresniems suteikti pirmumo teisę nuo tada tapo tra- 
dicija, išlikusia iki mūsų dienų. O kai praėjus keletui dienų tas 
Lukrecijus numirė, vėl įvyko rinkimai ir buvo išrinktas Markas 


Horacijus, likusį kadencijos laiką ėjęs pareigas kartu su Pub- 
likola. 

13. Sako, kad Tarkvinijui Etrurijoje ruošiantis antram karui 
su romėnais atsitikęs svarbus ir pranašingas įvykis. Kai Tark- 
vinijus dar karaliavo ir jau buvo bebaigiąs Kapitolijaus Jupiterio 
šventyklos statybą, ar atsiklausęs dievų, ar pats nutaręs, nusam- 
dė kažkokius etruskų amatininkus iš Vejų, kad šventyklos stogą 
papuoštų kovine keturkinke iš molio, tačiau netrukus po to pra- 
rado sostą. Kai etruskai nulipdė keturkinkę ir įdėjo ją į krosnį, 
su skulptūra atsitiko ne tai, kas paprastai būna, kai molis atsi- 
duria ugnyje; garuojant drėgmei, jis tankėja ir susitraukia, o ši 
skulptūra padidėjo, išsipūtė ir tapo tokia patvari bei kieta ir to- 
kia didelė, jog vos ne vos buvo išimta, ir tai tik nuskėlus krosnies 
stogą ir išardžius sienas. Kadangi žyniai nutarė, jog tai - dievų 
siunčiamas ženklas, žadantis sėkmę ir galybę kiekvienam, kas 
tik turės šią keturkinkę, Vejų gyventojai nutarė jos neatiduoti, 
nors romėnai ir reikalavo, ir atsakė, jog skulptūra priklauso 
Tarkvinijams, o ne tiems, kurie Tarkvinijus išvijo. O po kelių 
dienų Vejuose vyko žirgų lenktynės. Kaip ir visada, tai buvo 
gražus ir gerai parengtas reginys. Gavęs vainiką, nugalėjusios 
keturkinkės važnyčiotojas neskubėdamas varėsi žirgus iš hipo- 
dromo, o tada jie be jokios aiškios priežasties, įsikišus dievams, 
o gal ir atsitiktinai pasibaidė ir ėmė visu greičiu lėkti Romos 
miesto link, o važnyčiotojas nieko negalėjo padaryti: nors jis ir 
tempė vadžias, ir ramino žirgus švelniais žodžiais, žirgai vis 
tiek jį nešė, tad jis nustojo juos tramdyti ir buvo nešamas tol, kol 
žirgai, pribėgę Kapitolijų, išmetė jį netoli vartų, kuriuos dabar 
romėnai vadina Ratumėniškaisiais. Kai tai atsitiko, Vejų gyven- 
tojai, apstulbinti ir išsigandę, liepė meistrams atiduoti tą ketur- 
kinkę. 

14. Pastatyti šventyklą Kapitolijaus Jupiteriui pažadėjo dar 
Tarkvinijus, Demarato sūnus"“, kai kariavo su sabinais““, tačiau 
pastatė Tarkvinijus Išdidusis, pasižadėjusiojo sūnus ar anūkas, 
bet pašventinti jos nespėjo: kai Tarkvinijus prarado valdžią, vi- 
sai nedaug buvo likę iki darbų pabaigos. Tad kai šventykla buvo 

baigta statyti ir deramai papuošta, Publikola, apimtas garbės 
troškimo, siekė pats ją pašventinti. Tačiau daugelis įtakingų pi- 
liečių ėmė pavydėti šios garbės. Dėl jam kaip įstatymdaviui ir 
strategui pelnytai rodomos pagarbos jie pyko mažiau, o ši gar- 
bė, jų nuomone, nepriklausė jo kompetencijai ir todėl neturėjo 
jam atitekti. Taigi jie ėmė įkalbinėti ir kurstyti Horacijų, kad ir 
šis siektų tapti šventintoju. Tada Publikolai kaip tik teko išvykti 
į karo žygį. Šie piliečiai balsavimu pasiekė, kad šventyklą šven- 
tintų Horacijus, ir užvedė jį į Kapitolijų, puikiai suprasdami, 
kad jokiu būdu nebūtų paėmę viršaus Publikolai esant Romoje. 
Kai kas sako, jog burtai lėmę vienam konsului prieš savo norą 
vykti į žygį, o kitam prieš savo norą pašventinti šventyklą. Kaip 
viskas buvo, galima spręsti pagal tai, kas atsitiko šventinimo 
metu. Taigi per rugsėjo idas - o jos maždaug sutampa su me- 
tageitniono pilnatim“" - visi susirinko į Kapitolijų; stojus tylai 
Horacijus atliko visas apeigas ir, kaip reikalauja paprotys, pa- 
lytėjęs duris, ruošėsi ištarti privalomus šventinimo apeigų metu 
žodžius. Tada Publikolos brolis Markas, jau seniai atsistojęs prie 
durų ir tik laukęs šios progos, pasakė: „Konsule, tavo sūnus sto- 
vykloje susirgo ir numirė.“ Visus, kurie girdėjo, šie žodžiai pri- 
slėgė, o Horacijus nė nevirptelėjęs tepasakė: „Na, tai išmeskite 
kūną kur tik norite, o aš nepasiduosiu sielvartui“, - ir atliko 
šventinimo apeigas iki galo. O tie žodžiai buvo netiesa: Markas 
sumelavo, kad sutrukdytų Horacijui. Taigi reikia stebėtis šio vy- 
ro savitvarda: jis arba akimirksniu suprato apgaulę, arba, nors 
ir patikėjo tais žodžiais, jiems nepasidavė. 

15. Atrodo, kad panašiai atsitiko ir šventinant antrą šventyk- 
lą. Mat pirmąją, kurią, kaip jau sakyta, pastatė Tarkvinijus, o 
pašventino Horacijus, pilietinių karų metu sunaikino ugnis?! Ją 
atstatė Sula“, tačiau šventinimo įraše įrašytas Katulo vardas, 
kadangi Sula numirė nesulaukęs statybos pabaigos. O kai ir ši 
savo ruožtu buvo sugriauta per pilietinius neramumus Viteli- 
jaus valdymo metu, Vespasianas“, kurį, kaip ir visuose kituose 

reikaluose, taip ir šiame, lydėjo sėkmė, pastatė trečią; jis atliko 
visus darbus nuo pradžios iki pabaigos ir pamatė šventyklą jau 
pastatytą, tačiau nematė, kaip ji neilgai trukus buvo sugriauta. 
Vespasianas buvo daug laimingesnis už Sulą, kadangi pastara- 
sis mirė prieš pat šventyklos pašventinimą, o Vespasianas - prieš 
sugriovimą: tais metais, kai Vespasianas mirė, degė Kapitolijus. 
O ketvirtoji, dabartinė šventykla, buvo pastatyta ir pašventinta 
Domiciano.*' Sako, kad Tarkvinijus pamatams išleido keturias- 
dešimt tūkstančių svarų sidabro. O dėl dabartinės šventovės, 
tai netir didžiausio Romoje asmeninio turto neužtektų vien pa- 
auksavimo išlaidoms padengti: jos sudarė daugiau nei dvylika 
tūkstančių talentų." O kolonos buvo iškaltos iš Pentelės mar- 
muro““, jų aukščio ir pločio santykis buvo optimalus (mačiau jas 
Atėnuose). Tačiau Romoje jos buvo vėl aptašytos ir nušlifuotos, 
bet ne tiek įgavo grakštumo, kiek prarado proporcingumą ir at- 
rodė labai laibos bei liaunos. Tačiau jei tas, kuris stebėjosi Kapi- 
tolijaus prabanga, pamatytų vien tik Domiciano rūmų portiką 
ar baziliką, ar pirtį, ar sugulovių kambarius, tai jis panašiai kaip 
Epicharmas“, kuris kreipiasi į švaistūną tokiais žodžiais: „Tu 
žmonių tikrai nemyli: pinigus išmest - liga“,- ko gero, būtų pri- 
verstas pasakyti Domicianui maždaug šitai: „Tu ne dievobai- 
mingas ir netgi ne garbėtroška. Esi nesveikas, apimtas statymo 
manijos ir nori kaip tas Midas, kad visi daiktai taptų auksiniais 
ar iš brangakmenių.“ Taigi apie šventyklas tiek. 

16. O Tarkvinijus po didžiojo mūšio, kuriame prarado ir savo 
sūnų, pabėgo į Kluzijų““ ir paprašė pagalbos Laro Porsenos, ku- 
ris buvo ne tik galingiausias iš Italijos karalių, bet, atrodo, doras 
ir garbingas žmogus. Taigi jis sutiko pagelbėti ir pirmiausia pa- 
siuntė į Romą pasiuntinius, ragindamas priimti Tarkvinijų at- 
gal. Kadangi romėnai nepakluso, Porsena, paskelbęs jiems karą 
bei nurodęs laiką ir vietą, kada ir kur ketino su jais susikauti, 
atvyko su didele kariuomene. Publikola, nors ir išvykęs iš Ro- 
mos, buvo antrą kartą išrinktas konsulu, o kartu su juo - Titas 

Lukrecijus. Sugrįžęs į Romą ir norėdamas atrodyti labiau pa- 


miestą, nors priešas jau buvo arti. Jis ne tik apjuosė miestą sie- 
nomis, nors tai pareikalavo didelių išlaidų, bet ir nusiuntė ten 
septynis šimtus kolonistų, tarsi jam karas nekeltų jokių rūpesčių 
ir baimės. Tačiau staigios atakos metu Porsena išstūmė iš Jani- 
kulo?" apsaugą, kuri bėgdama vos neatsivedė su savimi priešų į 
Romą. Čia laiku suskubo prieš vartus išbėgti į pagalbą Publikola 
ir, stojęs į mūšį netoli upės, atlaikė kur kas gausesnių priešų ant- 
puolį, kol suklupęs nuo gausių žaizdų buvo ant rankų išneštas 
iš mūšio lauko. Kai tas pat atsitiko ir Publikolos kolegai Luk- 
recijui, romėnai neteko ryžto ir ėmė gelbėtis bėgdami į miestą. 
O priešai pradėjo veržtis prie medinio tilto; Roma pateko į pa- 
vojų ir vos nebuvo užimta antpuolio metu. Tada Horacijus Kok- 
litas ir kartu su juo Herminijus bei Larcijus, du žymiausi vyrai, 
pirmieji pasitiko priešus prie medinio tilto. Šitas Horacijus gavo 
Koklito pravardę, kare netekęs vienos akies.“? Tačiau kiti sako, 
kad žmonės norėjo praminti jį Kiklopu dėl jo nosies, užsirietu- 
sios taip, jog tarp akių beveik nebuvo tarpo ir antakiai susijungė, 
tačiau negalėjo šio žodžio ištarti; galiausiai jį ėmė vadinti Kok- 
litu, kadangi taip jį vadino dauguma žmonių. Jis, atsistojęs prieš 
tiltą, laikė priešus, kol bendražygiai už jo nugaros tiltą sugriovė. 
Tada su visa ginkluote puolęs į upę Horacijus ją perplaukė ir 
išlipo kitame krante, tačiau etruskų mesta ietis pataikė jam į sėd- 
menis. Publikola nusistebėjo jo drąsa ir tučtuojau paragino visus 
romėnus, kad kiekvienas atnešęs atiduotų Horacijui tiek maisto 
produktų, kiek pats suvartoja per dieną, taip pat atmatuotų tiek 
žemės, kiek Horacijus per dieną galėtų suarti. O be to, romėnai 
Vulkano šventykloje pastatė varinę Koklito statulą, kad tokia 
suteikta garbe atlygintų už sužeidimo sukeltą šlubumą.?! 

17. Porsena laikė apgulęs miestą. Romoje prasidėjo badas, 
be to, dar viena etruskų kariuomenė savo iniciatyva įsiveržė į 
šalį. Publikola, jau trečią kartą išrinktas konsulu, manė, jog su 

Porsena reikia kovoti pasiliekant mieste ir jį ginant, o anuos et- 
ruskus užpuolė ir susikovęs privertė bėgti bei užmušė jų penkis 
tūkstančius. O Mucijaus istorija yra daugelio papasakota, be to, 
gana skirtingai. Vis dėlto ir man reikia papasakoti tą versiją, 
kuri labiausiai patikima. Tai buvo vyras, pasižymintis visoke- 
riopomis dorybėmis, o karo reikaluose nepralenkiamas. Jis su- 
manė nužudyti Porseną. Apsivilkęs etruskų drabužiais, be to, 
mokėdamas kalbą, Mucijus prasmuko į jų stovyklą. Apėjęs paky- 
lą, ant kurios sėdėjo karalius, nežinodamas, kaip Porsena atrodo, 
o pasiklausti, kuris yra karalius, bijodamas, išsitraukė kardą ir 
nužudė tą iš karaliaus svitos, kuris jam atrodė labiausiai pana- 
šus į karalių. Mucijus tučtuojau buvo suimtas ir kvočiamas. Ten 
pat buvo paruoštas degantis aukuras, mat Porsena ruošėsi au- 
koti. Tada Mucijus ištiesė delną virš ugnies; ugnis ėmė svilinti, 
tačiau Mucijus stovėjo priešais Porseną žiūrėdamas tiesiai ka- 
raliui į akis ir nekeisdamas ryžtingos veido išraiškos, kol šis 
nusistebėjęs įsakė jį paleisti ir grąžino kardą, paduodamas jį nuo 
pakylos; Mucijus jį paėmė kaire ranka. Sako, kad dėl šito jis ir 
gavo pravardę Scevola, kuri reiškia „kairiarankis“. Mucijus tada 
pasakė, kad nors ir nugalėjo Porsenos baime, yra nugalėtas Por- 
senos kilnumo, todėl iš dėkingumo praneša jam tai, ko prievarta 
niekada nebūtų atskleidęs. Jis pasakė: „Trys šimtai romėnų, tu- 
rinčių tokius pačius ketinimus, kaip ir aš, vaikštinėja po tavo 
stovyklą, tykodami progos. Man buvo lemta užpulti pirmam, 
tačiau aš nepykstu ant likimo dėl to, kad man nepasisekė nužu- 
dyti doro žmogaus, kuriam derėtų būti verčiau romėnų draugu, 
o ne priešu.“ Porsena patikėjo šiais žodžiais ir ėmė palankiau 
žiūrėti į paliaubas, ne tiek, man atrodo, išsigandęs tų trijų šimtų, 
kiek iš pagarbos romėnams bei susižavėjimo jų šaunumu ir nar- 
sa. Nors visi autoriai sutartinai šį vyrą vadina Mucijumi bei Sce- 
vola, Atėnodoras kūrinyje, skirtame Cezario seseriai Oktavijai, 
sako, kad jis turėjęs ir Opsigono vardą.“ Tuo tarpu ir pats Publi- 
kola, nusprendęs, kad Porsena nėra toks nesutaikomas priešas 

ir kad jis, be jokios abejonės, vertas tapti romėnų valstybės drau- 
gu ir sąjungininku, siekė, jog jis taptų romėnų ir Tarkvinijaus 
ginčo teisėju. Jis išdrįso ne kartą kreiptis į Porseną su tokiu pra- 
šymu, įsitikinęs, kad įrodys Tarkvinijų esant didžiausią nedorėlį 
ir todėl teisėtai netekusį valdžios. Tačiau Tarkvinijus katego- 
riškai tam priešinosi, sakydamas, jog jam nereikia jokio teisėjo, 
ojuo labiau Porsenos, kuris, tapęs sąjungininku, dabar jį išduo- 
da. Porsena pasipiktino ir pripažino Tarkvinijų kaltu. Be to, ro- 
mėnus karštai užtarė irjo sūnus Aruntas. Porsena nutraukė karą 
su sąlyga, kad romėnai pasitrauks iš užkariautų Etrurijos sričių 
ir atiduos belaisvius, o patys atsiims pabėgėlius. Patvirtindami 
susitarimą romėnai davė etruskams įkaitus — dešimt kilmin- 
giausių patricijų sūnų ir tiek pat merginų, tarp kurių buvo ir 
Publikolos duktė Valerija. 
19. Prasidėjus paliauboms Porsena pagal sutartį nutraukė vi- 
sus karo veiksmus. Tada tos romėnų merginos kartą nusileido 
išsimaudyti prie upės, kaip tik toje vietoje, kur vaga, įsirėžusi į 
aukštą krantą, yra jo pusmėnuliu gaubiama, todėl ten nėra sro- 
vių ir vandens paviršius ramus. Kadangi nesimatė nei jokio sar- 
gybinio, nei praeivio, nei plaukiko, jos staiga nutarė perplaukti 
upę ir pasprukti, kad ir kokia stipri buvo srovė bei gilūs ver- 
petai. Kai kas sako, kad viena išjų, vardu Klelija, perplaukė sro- 
vę ant arklio, ragindama drąsiai plaukti kitas. Kai jos sveikos ir 
gyvos atvyko pas Publikolą, jis nesusižavėjo merginų poelgiu. 
Publikola jų ne tik nepagyrė, bet dar ir susisielojo, kad pasirodys 
mažiau patikimas nei Porsena ir kad bus manoma, jog merginos 
ryžosi šiam žingsniui dėl romėnų klastos. Todėl jas visas kartu 
vėl išsiuntė pas Porseną. Tarkvinijaus žmonės, iš anksto apie tai 
sužinoję, kitame upės krante surengė pasalą ir užpuolė merginų 
palydą. Nors etruskų ir buvo daugiau, romėnai gynėsi, o Publi- 
kolos duktė Valerija, prasiveržusi pro kovojančiųjų gretas, pa- 
spruko, kartu su ja trys vergai, kurie ją išgelbėjo. O visos kitos 
merginos taip ir liko dideliame pavojuje, apsuptos besikaunančių 

karių, kol apie tai sužinojo Porsenos sūnus Aruntas ir atskubėjęs 
į pagalbą privertė priešus bėgti ir išgelbėjo romėnus. Atvedus 
merginas, Porsena jų paklausė, kuri sugalvojusi šitaip pasielgti 
ir įkalbėjusi kitas. Išgirdęs Klelijos vardą, jis pažvelgė į ją ma- 
loniai ir linksmai ir, įsakęs atvesti puošniai pabalnotą vieną iš 
karaliaus žirgų, jai padovanojo. Šitą faktą svarbiu argumentu 
laiko tie, kurie tvirtina, jog tik viena Klelija perplaukė upę raita 
ant žirgo. O tie, kurie laikosi kitos versijos, sako, kad šitaip et- 
ruskai pagerbė jos drąsą, labiau derančią vyrui nei moteriai. Jos 
raitos statula stovi Šventojoje gatvėje, ten, kur ji kyla į Palatiną 
(beje, kai kas sako, jog jis ne Klelijos, o Valerijos). 

Porsena, susitaikęs su romėnais, ne kartą įvairiomis progo- 
mis rodė miestui savo didžiadvasiškumą; jis įsakė etruskams 
pasiimti su savimi tik ginklus ir daugiau nieko; jis liepė stovyk- 
loje palikti daug maisto bei įvairiausių kitų gėrybių ir perdavė 
ją romėnams. Būtent dėl šios priežasties dar ir dabar, kai iš var- 
žytinių parduodamas valstybės turtas, pirmiausia skelbiamas 
Porsenos turto pardavimas; taip romėnai per amžius išlaikė at- 
mintyje pagarbą šiam žmogui už jo gerus darbus. Be to, prie 
kurijos stovėjo senoviška, primityvaus darbo Porseną vaizduo- 
janti varinė statula. 

20. Vėliau, į kraštą įsiveržus sabinams, konsulais buvo išrink- 
tas Markas Valerijus, Publikolos brolis, ir Postumijus Tubertas. 
Svarbiausios karinės operacijos buvo vykdomos atsižvelgiant į 
Publikolos nuomonę ir jam dalyvaujant. Markas laimėjo du di- 
delius mūšius; antrame jis neprarado nė vieno romėno, O pra- 
žudė trylika tūkstančių priešų. Už tai jis, be triumfo, gavo 
garbingą apdovanojimą — valstybės lėšomis jam Palatine buvo 
pastatytas namas. Tais laikais durys atsiverdavo į namo vidų, ir 
tik šio namo durys buvo įstatytos taip, kad atsivertų į lauką. Tai, 
be abejo, reiškė, jog Markas, kaip labai nusipelnęs žmogus, 
visada gali dalyvauti sprendžiant bet kokį valstybės reikalą. 
O graikų namų durys, sako, anksčiau visos atsiverdavo į išorę. 

Taip sprendžiama pagal komedijas, kuriose veikėjai, norėdami 
išeiti iš namų, daužo ar barbena į savo duris, kad tie, kurie stovi 
gatvėje ar eina pro šalį, būtų įspėti ir jų neužgautų atsiveriančios 
į ankštą gatvelę durys. 2 
21. Kitais metais Publikola ir vėl, jau ketvirtą kartą, tapo kon- 
sulu. Sabinams ir lotynams ėmus veikti išvien, tvyrojo karo nuo- 
jauta. Tuo pat metu Romą apėmė prietaringa baimė: mat visos 
besilaukiančios moterys tada ėmė prieš laiką gimdyti išsigimė- 
lius, ir nė vienai nepavyko išnešioti kūdikio. Taigi Publikola 
pagal Sibilių knygas“ numaldė Plutoną ir gavęs Apolono ora- 
kulo pranašystę surengė žaidynes. Besitikint dievų pagalbos, 
mieste ėmė vyrauti linksmesnės nuotaikos. Tada Publikola jau 
rimtai susirūpino pavojais, kuriuos gali sukelti žmonės. Mat at- 
rodė, jog priešai labai rūpestingai ruošiasi ir puikiai sutaria tar- 
pusavyje. Taigi buvo tarp sabinų Apijus Klauzas, labai turtingas 
žmogus, pagarsėjęs ne tik fizine jėga, bet ir drąsa; bet, svarbiau- 
sia, niekas negalėjo jam prilygti nei nepriekaištinga reputacija, 
nei iškalbos galia. Jis neišvengė to, ką paprastai patiria iškilūs 
žmonės, - jam pavydėjo. Be to, siekdamas nutraukti karą, pa- 
vyduoliams jis suteikė progą tvirtinti, jog jis siekia, kad Roma 
suklestėtų, ojo tėvynė būtų pavergta ir kęstų priespaudą. Pama- 
tęs, jog minia šių žodžių mielai klausosi ir kad jo veikla neside- 
rina su karo ištroškusių žmonių nuotaikomis, jis ėmė baimintis, 
kad bus patrauktas į teismą. Sutelkęs apie save nemenką pa- 
siryžusių kautis draugų ir giminių būrį, jis sukėlė maištą. Tai 
sutrukdė sabinams sutartu laiku pradėti karo veiksmus. Tada 
Publikola, manydamas, jog svarbu ne tik žinoti, kas vyksta, bet 
dar ir kurstyti bei plėsti maištą, surado patikimų žmonių, kurie 
Kiauzui perdavė tokius jo žodžius: „Publikola mano, jog tau, 
doram ir teisingam žmogui, nedera, nors bendrapiliečiai ir el- 
giasi su tavimi neteisingai, atlyginti jiems tuo pačiu. Ojei tu pa- 
norėtum, gelbėdamas save, pakeisti gyvenamąją vietą ir tokiu 
būdu atsikratyti tų, kurie tavęs nekenčia, Publikola tave priims 

ir kaip valstybės, ir kaip savo svečią, kaip reikalauja tavo 
Nuopelnai ir romėnų kilniadvasiškumas.“ Klauzas ne kartą ap- 
svarstė šilą pasiūlymą, ir jis jam pasirodė geriausias iš realiai 
įmanomų sprendimų. Pasikvietęs kartu savo draugus (o šie įti- 
kino ir daug žmonių), jis išjudino iš apgyventų vietų kartu su 
vaikais bei moterimis penkis tūkstančius šeimų, kurios buvo 
ramiausios, taikiausios ir draugiškiausios iš sabinų, ir atsivedė 
į Romą. Publikola, jau iš anksto apie tai sužinojęs, labai mielai ir 
bičiuliškai priėmė juos su visa priderančia pagarba. Jis tų šeimų 
nariams suteikė Romos pilietybę ir kiekvienai jų paskyrė dviejų 
jugerų sklypą palei Anieno upę, o Klauzui davė dvidešimt pen- 
kis jugerus“! žemės ir jį įtraukė į senatorių sąrašus. Tai buvo jo 
valstybinės veiklos pradžia. Sumaniai naudodamasis savo pa- 
dėtimi Klauzas netrukus iškilo į pirmąsias gretas ir įgijo didžiu- 
lę įtaką. Iš jo kilo viena žymiausių giminių Romoje - Klaudijai. 
22. Nors daliai sabinų išvykus jų vidaus problemos tokiu 
būdu buvo išspręstos, demagogai jiems neleido ramiai gyventi 
ir vis kalbėjo: „O jei Klauzas, tapęs tremtiniu ir priešu, pasieks 
tai, ko negalėjo jokiais įkalbinėjimais pasiekti gyvendamas čia, 
ir romėnai liks nenubausti už savo nusikaltimus?“ Tad sabinai 
sutelkė didelę kariuomenę ir atžygiavę įsirengė stovyklą šalia 
Fidenų““, o netoli Romos, mišku apaugusioje lomoje, paslėpė 
pasalą - dviejų tūkstančių hoplitų būrį, ir ketino išaušus nesi- 
slėpdami pasiųsti keletą raitelių parsivaryti grobį. Jiems buvo 
įsakyta, kai tik priartės prie miesto, pasukti atgal ir trauktis, kol 
įvilios priešus į pasalą. Šitai Publikola sužinojo tą pačią dieną iš 
pabėgėlių, greitai viskam pasiruošė ir paskirstė pajėgas. Jo žen- 
tas Postumijus Balba su trimis tūkstančiais hoplitų dar iš vakaro 
išžygiavo ir užėmė viršūnės tų kalvų, kurių papėdėse tūnojo 
sabinai, ir juos akylai stebėjo; jo kolegai Lukrecijui, vadovavu- 
siam greičiausiems ir jauniausiems romėnų kariams, buvo įsa- 
kyta užpulti grobį besivarančius raitelius; o pats Publikola su 
likusia kariuomene apsupo priešus iš užnugario. Kaip tik prieš 

pat aušrą pakilo tirštas rūkas; tada vienu metu ir Postumijaus 
kariai šaukdami nuo kalvų viršūnių puolė tykojusius pasaloje 
sabinus, ir Lukrecijus savo būrį metė prieš išjojusius raitelius, ir 
Publikola užpuolė priešų stovyklą. Sabinai pralaimėjo visuose 
frontuose ir patyrė didelių nuostolių; tuos, kurie nesigynė, o bė- 
go, romėnai iškart nužudydavo: viltis būtent taip išsigelbėti juos 
ir pražudė. Kiekvienas manė, jog kitur draugams geriau sekasi, 
todėl nesistengė kovoti ir pasilikti rikiuotėje; tie, kurie turėjo 
būti priedanga, bėgo pas tuos, kurie tykojo pasaloje, šie savo 
ruožtu - į stovyklą; bėgantys susidurdavo su tais, pas kuriuos 
bėgdavo, ir pamatydavo, kad tiems, kurių pagalbos tikėjosi, pa- 
tiems reikalinga pagalba. Vienintelis išsigelbėjimas buvo arti 

- esantis Pidenų miestas, ir tik todėl tada ne visi sabinai žuvo. Kai 
kurie išsigelbėjo, daugiausia tie, kurie paspruko iš užimtos sto- 
vyklos. Tie, kurie nepasiekė Fidenų, arba žuvo, arba nugalėtojų 
buvo paimti į nelaisvę. 

23. Nors romėnai visus savo laimėjimus susiedavo su dievų 
valia, šią pergalę jie laikė vien tik karvedžio nuopelnu. Buvo 
galima išgirsti, kaip tame mūšyje dalyvavę kariai kalbėjo, jog 
Publikola atvedė ir pastatė prieš jų kalavijus bukus, akius, kone 
supančiotus priešus. Surinkus karo grobį ir paėmus išpirkas už 
belaisvius, pagerėjo visos tautos gyvenimas. O Publikola, suren- 
gęs triumfą ir patikėjęs valstybę po jo išrinktiems konsulams, 
netrukus numirė, nugyvenęs savo gyvenimą taip dorai ir gar- 
bingai, kaip tik įmanoma doram ir garbingam žmogui. Romė- 
nai, manydami, jog Publikolai gyvam esant už jo nuopelnus ne- 
buvo deramai atlyginta ir kad skolą privalu grąžinti, nusprendė 
palaidoti jį valstybės lėšomis ir kiekvienas pilietis tam tikslui 
davė po ketvirtį asio. O moterys savo ruožtu tarpusavyje su- 
tarusios, visus metus nešiojo gedulą, rodydamos Publikolai 
pavydėtiną pagarbą. Piliečiams nutarus jis buvo palaidotas 
mieste, šalia vadinamosios Velijos, ir visi jo palikuonys turi teisę 
būti laidojami šioje vietoje. Tačiau dabar ten nieko iš jo giminės 

nelaidoja, tik atneša neštuvuose kūną ir padeda juos ant žemės; 
tada kuris nors iš laidotuvių dalyvių, paėmęs liepsnojantį deglą, 
prikiša jį ir iš karto atitraukia, tuo parodydamas, kad nors ir gali 
čia laidoti, šia privilegija nepasinaudoja, ir kūnas nešamas kitur. 

24(1). Tad ar šiame aprašyme nėra kažkas ypatinga, dėl ko jis 
ne visai panašus į kurį kitą išjau papasakotų? Mat antrasis tarsi 
pamėgdžiojo pirmąjį, o pirmasis buvo antrojo pranašas. Tik pa- 
žvelk į Solono pasakytus Kroisui žodžius apie laimę. Juk jie 
greičiau taikytini Publikolai, o ne Telui. Nors Solonas ir pasakė, 
jog Telas buvęs pats laimingiausias dėl likimo dovanotos sėk- 
mės, dėl nepriekaištingos dorybės ir dėl gerų vaikų, tačiau nei 
pats Solonas jo, kaip doro žmogaus, niekur savo eilėse nepa- 
minėjo, nei Telo vaikai, eidami valstybines pareigas, nepelnė 
jokios šlovės. O Publikola ir gyvas būdamas dėl dvasios tau- 
rumo buvo įtakingiausias ir šlovingiausias iš romėnų, ir po mir- 
ties šlovingas jo tradicijas tęsia palikuonys - garsiausių Romos 
giminių atstovai: Publikolos, Mesalos ir Valerijai iki mūsų laikų 
jau šešis šimtus metų pagrįstai didžiuojasi nesuterštu savo gar- 
bingos giminės vardu. Telas, kaip ir dera doram piliečiui, nepa- 
sitraukė iš rikiuotės ir krito mūšyje. O Publikola išžudė daug 
priešų (o tai didesnė laimė nei žūti pačiam) ir savo akimis galėjo 
pamatyti, kaip jam vadovaujant tėvynė tapo nugalėtoja; jis pir- 
ma susilaukė garbės ir surengė triurnfą, o tik tada numirė tokia 
mirtimi, kokios troško ir laikė laiminga Solonas. Iš tiesų savo 
eilėse, kuriomis ginčijasi su Mimnermu““ dėl optimalios gyve- 
nimo trukmės, sušukęs: 


Neapraudota manoji mirtis tenelieka, draugams ji 
atneša lai kančias, skausmą ir dejones. 


Šiais žodžiais jis laimingu žmogumi paskelbia Publikolą. Mat 
Publikolos mirtis pravirkdė ne tik draugus ir artimuosius — vi- 
sam miestui, dešimtims tūkstančių Žmonių ji išspaudė ašaras, 
sukėlė sielvartą ir neviltį dėl jo netekties. O romėnų moterys 

gedėjo jo tarsi netekusios artimo žmogaus, - ar sūnaus, ar bro- 
lio, ar tėvo. " 

„Trokštu turėt pinigų, - sako Solonas, — tačiau nedorai pra- 
turtėti aš nebenoriu...“ 

Mat bus atpildas. O Publikolai teko ne tik doru būdu pra- 
turtėti, bet ir kilniai tuos pinigus naudoti — daryti gera tiems, 
kuriems reikia pagalbos. Todėl Solonas - visų išmintingiau- 
sias, o Publikola - laimingiausias. Mat ką Solonas, laikydamas 
puikiausiomis ir didžiausiomis gėrybėmis, troško turėti, Pub- 
likolai pasisekė ne tik gauti, bet ir išsaugoti iki gyvenimo pa- 
baigos. 

25(2). Štai tokiu būdu Solonas išaukštino Publikolą, o šis sa- 
vo ruožtu - Soloną, pasirinkęs jį geriausiu pavyzdžiu tokiam 
žmogui, kuris nori sukurti demokratiją. Konsulai jo dėka neteko 
puikybės, atsižvelgdavo į visų žmonių poreikius ir niekam ne- 
suteikė skausmo, be to, jis pasinaudojo daugeliu Solono įstaty- 
mų. Jisir suteikė tautai teisę skirti valstybės pareigūnus, ir leido 
tiems, kurie patraukti teisminėn atsakomybėm, apeliuoti į tau- 
tos susirinkimą (kaip ir Solonas - į teisėjus). Tiesa, Publikola, 
skirtingai nei Solonas, neįsteigė antros tarybos, tačiau esamą pa- 
didino vos ne dvigubai. O iždininkų - kvestorių - pareigybę jis 
įsteigė tais sumetimais, kad konsulas, jeigu jis doras, turėtų lais- 
vo laiko spręsti svarbesnius klausimus, o jeigu nedoras, kad tu- 
rėtų mažiau paskatų nusikalsti nei turėdamas savo rankose ir 
valdžią, ir pinigus. Publikolos neapykanta tiranams yra didesnė 
nei Solono: jei kas nors ketintų tapti tiranu, tai Solonas liepia, 
įrodžius kaltę, bausmę skirti teismine tvarka, o Publikola leidžia 
tokį nužudyti be teismo. Solonas pagrįstai ir teisėtai didžiuo- 
jasi tuo, kad atsisakė galimybės tapti tiranu, nors, susiklosčius 
aplinkybėms, valdžia pati ėjo jam į rankas, ir piliečiai būtų jį 
mielai priėmę. Tačiau nemažiau kilnus ir Publikolos elgesys, 
kai jis, tapęs vienvaldžiu, suteikė valdžiai demokratišką pobūdį 
ir nepasinaudojo tomis privilegijomis, kurias teikė jo pareigos. 

Ko gero, pirmasis tokio poelgio reikšmę pastebėjo Solonas: 


liaudis savo vadus tik tada mielai palaikytų, 
jei jie nei pataikaus, nei per daug jų nespaus. 


26(3). Vienintelio Solono įstatymai panaikina skolas. Ši re- 
forma buvo tvirtas piliečių laisvės pamatas. Tikrai jokios nau- 
dos nėra iš tų įstatymų, kurie skelbia lygybę, jeigu tą lygybę iš 
vargšų atima skolos. Net ir tada, kai atrodo, jog jie yra visiš- 
kai laisvi, iš tiesų jie yra didžiausi turtuolių vergai: ir posė- 
džiaudami teisme, ir eidami valstybines pareigas, ir kalbėdami 
susirinkime, jie iš tikrųjų tik paklusniai vykdo turtingųjų įsa- 
kymus. Dar svarbiau yra tai, kad, nors po kiekvieno skolų pa- 
naikinimo būna sąmyšis, Solonas, atlikęs skolų reformą, tarsi 
panaudojęs kokį pavojingą, bet stiprų vaistą, net numalšino jau 
kilusius neramumus, savo moraliniu autoritetu ir šlove iškilęs 
virš gėdingų apkalbų ir šmeižto. 

Jei vertintume visą jų veiklą valstybės labui, pradžioje pra- 
našesnis buvo Solonas: mat jis buvo vadas, o ne pasekėjas, ir 
didžiąją dalį svarbių valstybės reformų įvykdė pats, be niekieno 
pagalbos. Tačiau veiklos pabaigoje antrasis turėjo pavydėtiną 
sėkmę. Mat Solonas savo akimis matė, kaip sužlugo jo sukurta 
valstybinė santvarka, o Publikolos reformos garantavo tvarką 
valstybėje iki pat pilietinių karų. Pirmasis, vos tik sudaręs įsta- 
tymus ir surašęs medinėse lentelėse, paliko juos be jokios 
priežiūros ir išvyko iš Atėnų, o antrasis pasiliko Romoje, buvo 
valstybės vadovas ir kūrėjas, sutvirtino jos pamatus bei užtik- 
rino saugumą. Solonui, nors jis ir numatė ateitį, nebuvo lemta 
sutrukdyti Peisistratui - Solonas buvo nugalėtas besiformuo- 
jančios tiranijos. O Publikola išvarė karalių ir panaikino monar- 
chiją, kuri egzistavo jau nuo senų laikų ir buvo labai galinga. 
Publikola pasižymėjo tokiomis pat dorybėmis ir turėjo tokių pat 
ketinimų, kaip ir Solonas, tačiau jį dar lydėjo ir sėkmė, be to, jis 
sugebėjo kiekvieną sumanymą atlikti iki galo. 

27(4). O dėl Solono karo žygdarbių, tai Daimachas Platajie- 
tis yra paliudijęs, kad Solonas nedalyvavęs netgi tame kare su 
megariečiais, apie kurį aš pasakojau. O Publikola ne tik pals 
kovojo, bet ir vadovavo bei pasiekė pergalę labai svarbiuose 
mūšiuose. Ir į valstybinės veiklos areną Solonas išėjo tarsi žais- 
damas, apsimetęs išprotėjusiu, kad pasakytų kalbą dėl Salami- 
no. O Publikola be jokių užuolankų puolė į didžiausią pavojų ir 
ne tik sukilo prieš Tarkvinijus, bet ir atskleidė išdavystę; būtent 
jis labiausiai nusipelnė, kad kaltininkams nepasisekė pasprukti 
ir jie buvo nubausti. Jis ne tik ištrėmė iš Romos pačius tiranus, 
betir sudaužė visas jų viltis sugrįžti. Narsiai ir ryžtingai ėmęsis 
reikalų, kurie reikalavo kovos, energijos ir valios, jis dar suma- 
niau naudojosi taikaus bendravimo bei įtaigaus gražbylystės 
meno teikiamomis galimybėmis. Porseną, nenugalimą ir baisų 
priešą, jis vykusiai palenkė į savo pusę ir priešiškumą pavertė 
draugyste. Galbūt čia kas nors pasakys, kad Solonas sugrąžino 
atėniečiams prarastąjį Salaminą, o Publikola atsisakė ir tų že- 
mių, kurias romėnai jau valdė. Tačiau darbus reikia vertinti atsi- 
žvelgiant į susiklosčiusias tuo metu aplinkybes. Valstybės vyras 
kiekvieną kartą turi galimybę pasirinkti tokį veiklos būdą, ku- 
riuo lengviausiai galima pasiekti norimą tikslą. Šiek tiek nuo- 
laidžiaudamas sumanus politikas išsaugo visumą ir atsisakęs 
mažesnio gauna daugiau. Taip ir anas vyras, tada atsisakęs sve- 
timos žemės, garantavo nuosavos teritorijos saugumą. Tiems, 
kurie svarbiausiu dalyku laikė bent jau Romą išsaugoti, atiteko 
dar ir apgulusiųjų karo stovykla. O teisėju pasirinkęs priešą ir 
bylą laimėjęs, Publikola dar ir gavo tiek, kiek kiti už pergalę pa- 
tys mielai būtų atidavę. Juk Porsena ne tik nutraukė karo veiks- 
mus, bet ir paliko romėnams visą karinę amuniciją, įtikėjęs jų 
dorumu bei šaunumu, o šį pasitikėjimą pirmiausia lėmė pats 
konsulas. 


Temistoklis 


1. Temistoklio kilmė nebuvo tokia aukšta, kad padėtų jam 
pelnyti šlovę. Jo tėvas Neoklis niekuo Atėnuose nepasižymėjo. 
Jis buvo kilęs iš Frearų demo, Leontidės filės. Iš motinos pusės 
Temistoklis, sakoma, buvo negrynakraujis atėnietis!: 


Aš - Habrotonė, trakietė, tačiau pagimdžiau Temistoklį, 
didį vyrą visiems jums, helėnai, daviau. 


Beje, Fanijas rašo, kad Temistoklio motina buvo kilusi ne iš 
Trakijos, o iš Karijos“, ir jos vardas buvęs ne Habrotonė, bet Eu- 
terpė, o Neantas priduria, kad jos gimtasis miestas Karijoje bu- 
vęs Halikarnasas. Kilmingi atėniečiai rinkdavosi Kinosarge — 
gimnasijuje už miesto vartų, skirtame Herakliui, mat jis nebuvo 
tik dieviško kraujo, nes jo motina buvo mirtinga moteriškė. Te- 
mistoklis įkalbėjo keletą jaunų aristokratų su juo vaikščioti į 
Kinosargą ir ten kartu mankštintis. Šitaip gudraudamas jis, kaip 
manoma, panaikino kilmingų ir grynakraujų atėniečių luomų 
ribas. Vis dėlto akivaizdu, jogjis buvo susijęs su Likomidų gimi- 
ne“; Simonidas pasakoja, jog Temistoklis Flijose savo lėšomis 
atstatė ir dekoravo barbarų sudegintą misterijų apeigų šven- 
tyklą, kuri buvo Likomidų giminės nuosavybė. 

2. Visi sutaria, kad Temistoklis dar būdamas vaikas buvo ku- 
pinas įvairiausių polėkių. Pasižymėdamas įgimtu protu jis są- 
moningai rinkosi politiko kelią ir ruošėsi didiems darbams. 
Pertraukose tarp pamokų, kai tik turėdavo laisvo laiko, jis nei 

žaisdavo, nei dykinėdavo kaip visi vaikai. Temistoklį užtikdavo 
kuriant ir pačiam sau sakant kalbas. Tai daugiausia būdavo kal- 
bos, kuriose jis kaltindavo ar gindavo kokį nors vaiką. Todėl 
mokytojas jam ne kartą yra sakęs: „Netapsi, berniuk, vidutiny- 
be, ar gerais, ar blogais darbais - vis tiek išgarsėsi.“ Iš tiesų jis 
sunkiai ir nenoriai mokėsi tų dalykų, kurie tobulina žmogaus 
būdą ar susiję su maloniu ir laisvam piliečiui derančiu laiko lei- 
dimu. Tačiau buvo aiškiai matyti, kad tų dalykų, kurie gilina 
žmogaus žinias bei lavina protą, ir tų, kurie naudingi praktinėje 
veikloje, jis mokėsi ne pagal metus pasitikėdamas prigimties 
balsu. Dėl to vėliau, kai davyvaudavo pramogose, kurios laiko- 
mos vertomis laisvų žmonių ir kultūringomis, ir kai iš jo šaipy- 
davosi tie, kurie manė esą išauklėti, Temistoklis būdavo privers- 
tas gana šiurkščiai atsikirsti sakydamas, kad nors ir nemokąs 
suderinti lyros ir laikyti rankose psalterijo“, tačiau ėmęsis va- 
dovauti menkam ir nežymiam poliui jis sugebėtų padaryti jį 
garsų ir didį. Beje, Stesimbrotas“ sako, jog Temistoklis klausęsis 
Anaksagoro paskaitų ir mokęsis pas natūrfilosofą Melisą“, ta- 
čiau jis supainiojo metus. Mat tada, kai Periklis ilgai laikė 
apgulęs Samą", Melisas vadovavo priešininkų kariuomenei. Ir 
Anaksagoras buvo Periklio amžininkas. Todėl labiau derėtų im- 
ti domėn žodžius tų, kurie sako, jog Temistoklis buvo freariečio 
Mnesifilo* pasekėjas. Mnesifilas nebuvo nei retorius, nei vienas 
ištų filosofų, kuriuos vadina fizikais“; savo tyrinėjimų sritimi jis 
pasirinko tai, kas tada buvo vadinama išmintimi, tačiau iš tik- 
rųjų reiškė politinius sugebėjimus bei praktinę nuovoką; įstei- 
gę5 savo mokyklą šiuo mokymu jis pratęsė Solono tradicijas. 
Vėlesni jo pasekėjai ėmė mokyti ir juridinių gudrybių bei teis- 
minės iškalbos ir nukreipė tyrinėjimų sritį nuo praktinės veiklos 
į kalbėjimo meną. Jie buvo pavadinti sofistais. Su Mnesifilu Te- 
mistoklis suartėjo jau būdamas politikas. Paauglystėje Temis- 
toklis buvo nenuosaikaus ir neramaus būdo. Jis vadovaudavosi 
tik prigimtimi, kuri, nevaržoma blaivaus proto ir nelavinama, 

verčia žmogaus elgesį linkti tai į vienokį, tai į kitokį kraštuti- 
numą, tačiau dažniausiai nukreipia blogesniojo link. Temis- 
toklis ir pats vėliau tai pripažino sakydamas, jog ir sunkiausiai 
sutramdomi kumeliukai virsta puikiausiais žirgais, jeigu tik tin- 
kamai auginami ir mokomi. O kai kurių pasakojami prasima- 
nymai, atsiradę dėl šių Temistoklio būdo savybių - neva jo 
atsisakęs tėvas, o motina, negalėdama pakelti sielvarto dėl ne- 
garbingo sūnaus elgesio, nusižudžiusi, - yra šmeižtas. Kita 
vertus, yra pasakojančių, kad Temistoklio tėvas, norėdamas at- 
kalbėti jį nuo valstybinės veiklos, parodęs pakrantėje pamestas 
ir apleistas trieras ir taręs, jog lygiai taip pat liaudis elgiasi ir su 
savo vadais, kai jie tampa nebenaudingi. 

3. Vis dėlto akivaizdu, jog politika anksti ir stipriai į žikgs 
Temistoklį. Jį apėmė ir smarkus šlovės troškimas. Dėl jos Temis- 
toklis, siekdamas pirmauti, jau pačioje savo veiklos pradžioje 
drąsiai užsitraukdavo įtakingų ir populiariausių politikų nea- 
pykantą. Ypačjo nemėgo Lisimacho sūnus Aristeidas'“; jie buvo 
nuolatiniai politiniai oponentai. Beje, atrodo, kad nesantaika 
tarp jų kilusi dėl visai nerimtos priežasties: mat, kaip pasakoja 
filosofas Aristonas, abu buvo įsimylėję gražuolį Stesilają, kilusį 
iš Kejo. Nuo to laiko jie tapę ir nuolatiniais konkurentais poli- 
tikoje. Priešiškumą, be abejo, didino ir gyvenimo būdų neati- 
tikimas, ir charakterių skirtumas. Aristeidas, ramios prigimties 
ir nepriekaištingo būdo žmogus, savo valstybine veikla siekė ne 
patikti ar pagarsėti, bet rūpinosi tik polio gerove ir veikė ap- 
dairiai bei teisingai. Taigi jis nuolat buvo priverstas priešintis 
Temistokliui, kurstančiam žmones įvairiausiems žygiams ir siū- 
lančiam esmines reformas, ir taip mažinti didėjančią jo įtaką. 
Sako, jog jį taip viliojusi šlovė ir jis, būdamas garbėtroška, taip 
ilgėjęsis didžių žygių, kad, kai Maratone įvyko mūšis su barba- 
rais ir visi tik ir tekalbėjo apie Miltiado sumanų vadovavimą!" 
tada dar jauną Temistoklį galėjai pamatyti paskendusį min- 
tyse, atsiskyrusį nuo visų. Jis nemiegodavęs naktimis ir netgi 

atsisakęs įprastų pobūvių. Besistebintiems jo gyvenimo būdo 
pasikeitimu ir klausinėjantiems Temistoklis atsakydavęs, kad 
jam miegoti neleidžia Miltiado trofėjus." Kai kiti manė, jog; bar- 
barų pralaimėjimas Maratone reiškia karo pabaigą, Temistoklis 
jį laikė tik didesnių konfliktų, kuriems jis pats ruošėsi visos He- 
ladės labui ir piliečius tam rengė iš anksto numatydamas dar 
tolimą ateitį, pradžia. 

4. Pirmiausia jis vienintelis ryžosi tautos susirinkime pa- 
siūlyti, kad tas pajamas, kurias atėniečiai gaudavo iš Laurijo"? 
kasyklų ir pasidalydavo tarpusavyje, reikia liautis skirsčius ir 
už tas lėšas pasistatyti trieras karui su Aigina. Mat Aiginos sala 
tada buvo labiausiai klestinti Heladėje ir jos gyventojai, turė- 
dami didelį laivyną, viešpatavo jūroje. Taip, negąsdindamas 
nei Darėju, nei persais - juk jie buvo toli ir neaišku, ar sugrįš, 
todėl jų mažai tebijota - Temistoklis piliečius įtikino netgi 
lengviau. Taigi, kad paruoštų karui, jis labai vykusiai pasinau- 
dojo piliečių pykčiu aiginiečiams ir troškimu juos pralenkti. 
Už tuos pinigus buvo pastatyta šimtas trierų. Jomis atėniečiai 
ir kovėsi su Kserksu. 

Nuo to laiko Temistoklis po truputį vis kreipė ir stūmė pi- 
liečius jūros link įsitikinęs, jog turėdami laivyną atėniečiai galį 
apsiginti nuo barbarų ir valdyti Heladę, nors kovodami sausu- 
moje neprilygsta net savo kaimynams. Kaip sako Platonas“, 
Temistoklis iš nepaslankių hoplitų atėniečius pavertė jūrų tauta 
ir tuo suteikė peno apkalboms: neva Temistoklis atėmęs iš pi- 
liečių ietį bei skydą ir nužeminęs Atėnų liaudį iki irkluotojo 
suolo. Kaip pasakoja Stesimbrotas, Temistoklis, nugalėjęs besi- 
priešinantį Miltiadą, pasiekė, kad įstatymas būtų priimtas. O ar 
iš tiesų šia reforma jis pažeidė valstybinės santvarkos pagrindus 
bei grynumą, tegu sprendžia filosofai. Tačiau, kad tada grai- 
kams išsigelbėti padėjusi jūra ir kad šios trieros vėl atstatė 
sudegintą atėniečių miestą, be kitų įrodymų, paliudijo ir pats 
Kserksas. Mat nors jo sausumos kariuomenė dar nebuvo patyrusi 

nuostolių, pralaimėjęs jūrų mūšį Kserksas paspruko, suvok- 
damas atėniečių pranašumą. Man atrodo, kad Mardoniją"“ jis 
paliko veikiau tikėdamasis sutrukdyti graikams jį (Kserksą) vy- 
tis, nei tam, kad juos pavergtų. 

5. Sako, kad Temistoklis degęs noru pasipelnyti. Vieni tai aiš- 
kina jo dosnumu: mat Temistoklis mėgęs rengti aukojimus 
ir gausiai vaišinti svetimšalius, o tam reikėjo neišsemiamų iš- 
teklių. Kiti gi, priešingai, jį kaltina ypatingu šykštumu bei smulk- 
meniškumu: neva jis pardavinėjęs net jam dovanotus maisto pro- 
duktus. Kai Difilidas, kuris vertėsi žirgų auginimu, Temistoklio 
paprašytas padovanoti jam kumeliuką, atsisakė, Temistoklis pa- 
grasino, jog netrukus jo namus paversiąs mediniu arkliu, užsi- 
mindamas, jog paskatins kurį nors iš giminaičių bylinėtis ir skųsti 
šį Žmogų. 

Garbės troškimu Temistoklis pralenkė visus. Kai dar buvo 
jaunas ir nežinomas, išmeldė, kad atėniečių vertinamas kitaris- 
tas Epiklis iš Hermiono repetuotų jo namuose: Temistoklio 
savimeilę glostė tai, jog daug žmonių nori patekti į jo namus ir 
bendrauti su juo. Atvykęs į Olimpiją, jis stengėsi ir pokylių pra- 
banga, ir ištaiginga palapinės įranga, ir visu kitu pralenkti Ki- 
moną." Tai nepatiko graikams. Mat jie manė, kad Kimonui, 
nors ir jaunam, tai leistina, nes jis kilęs iš didžios giminės. O 
Temistoklis buvo palaikytas pasipūtėliu ir pagyrūnu: buvo aki- 
vaizdu, jog jis nori pats save išaukštinti, neturėdamas tam nei 
lėšų, nei nuopelnų. Būdamas choregu““, jis tapo nugalėtoju. Ta- 
da tragikų agonai buvo laikomi labai reikšmingais, ir daugelis 
varžėsi siekdami garbės juose dalyvauti. Ta proga Temistoklis 
pastatė stelą, kurioje buvo toks įrašas: „Frearietis Temistoklis 
buvo choregas, Frinichas - autorius, Adeimantas - archontas.“ 
Vis dėlto žmonėms jis įtiko, kadangi ne tik galėjo iš atminties 
pasakyti kiekvieno piliečio vardą, bet nagrinėdamas privačių 
asmenų sutarčių netesėjimo bylas pasižymėjo ir kaip bešališ- 
kas teisėjas. Kai Simonidas Kejietis, Temistokliui esant strategu, 

paprašė jo kažko neteisėto, Temistoklis jam atsakęs, kad kaip 
Simonidas nebūtų tapęs geru poetu, jei kurtų odes nepaisyda- 
mas melikos reikalavimų, taip ir jis, Temistoklis, nebūtų neprie- 
kaištingas valdininkas, darydamas neteisėtas paslaugas. Kitą 
kartą jis ir vėl iš Simonido pasišaipė sakydamas, jog šis neturįs 
proto: priekaištaująs korintiečiams, didelio miesto gyventojams, 
o pats, nors toks bjaurus pažiūrėti, vis užsisakąs savo portretus. 
Kai jo įtaka išaugo ir jis tapo populiarus, pagaliau paėmė viršų, 
surengė ostrakizmą“? ir ištrėmė Aristeidą. 

6. Persų valdovui pradėjus karą prieš Heladę ir atėniečiams 
svarstant, ką išsirinkti strategu, kalba, visi savo noru atsisakę 
šių pareigų, visiškai pasimetę gresiant tokiam pavojui. Tik Epi- 
kidas, Eufemido sūnus, vienas iš lyderių, siekė šios vietos. Nors 
jis ir buvo smarkus oratorius, bet bailios širdies ir lengvai paper- 
kamas. Buvo galima tikėtis, kad balsuojant jis ir bus išrinktas. 
Tad Temistoklis, išsigandęs, kad padėtis pasidarys beviltiška, 
jeigu vadovavimas atiteks anam Epikidui, nusipirko iš jo tą tuš- 
Čiagarbį troškimą. Pritarimo susilaukė ir tai, kaip jis pasielgė su 
dvikalbiu karaliaus pasiuntiniu, vienu iš tų, kurie buvo pasiųsti 
reikalauti „žemės ir vandens““?. Kadangi jis buvo vertėjas, Te- 
mistoklis įsakė jį suimti ir liaudžiai pritarus balsavimu nužudyti 
už tai, jog jis išdrįsęs helėnų kalba skelbti barbarų įsakymus. 
Taip pat buvo įvertintas ir jo poelgis su Artmiju iš Zelėjos: Te- 
mistokliui pasiūlius ir jis, ir jo vaikai, ir jų palikuonys buvo 
įtraukti į teisių netekusių asmenų sąrašus už tai, kad į Heladę 
atgabeno medų?! siūlomą auksą. Tačiau svarbiausia - tai, kad 
Temistoklis nutraukė helėnų tarpusavio karus ir sutaikė polius, 
įtikinęs karo su persais išvakarėse pamiršti priešiškumą. Sa- 
ko, kad sutvarkyti šį reikalą jam labai pagelbėjęs Cheileontas iš 
Arkadijos. 

7. Tapęs strategu Temistoklis tučtuojau ėmė raginti piliečius 
sėsti į trieras, palikti polį bei pasitikti barbarus jūroje, kuo to- 
liausiai nuo Heladės. Tačiau daugeliui tam pasipriešinus, jis 

kartu su lakedaimoniečiais išvedė kariuomenę į Tempę“,, ke- 
tindamas ten ginti Tesaliją, kuri tada dar neatrodė palaikanti 
persus. Tačiau, kai iš ten grįžo nieko nenuveikę ir kai į karaliaus 
pusę perėjo ne tik Tesalijos gyventojai, bet ir sritys iki pat Bo- 
jotijos“, tada jau atėniečiai labiau įsiklausė į Temistoklio žo- 
džius apie jūrą. Taigi jis siunčiamas su laivynu į Artemisiją““ 
saugoti sąsiaurių. Bet jau būdami ten helėnai nutarė vadova- 
vimą patikėti Euribiadui ir lakedaimoniečiams. Atėniečiai, 
kurie laivų skaičiumi kone pranoko visus kitus kartu paėmus, - 
laikė pažeminimu kitiems paklusti. Temistoklis, suvokęs padė- 
ties pavojingumą, ne tik pats perdavė vadovavimą Euribiadui, 
bet ir ramino atėniečius žadėdamas, jei tik šie kausis kaip tikri 
vyrai, jiems tiesiog į rankas įduoti helėnus, kurie bus pasirengę 
tolesnį vadovavimą karo veiksmams patikėti atėniečiams. Todėl 
jis ir yra pagrindinis ir vienintelis Heladės išgelbėtojas ir žmo- 
gus, labiausiai prisidėjęs prie atėniečių šlovės: narsumu jis pra- 
noko priešus, o sumanumu - sąjungininkus. 

Kai barbarų laivai atplaukė prie Afetų“, Euribiadas, pri- 
blokštas prieš juos išsirikiavusių laivų skaičiaus ir sužinojęs, 
kad kiti du šimtai iš kitos pusės plaukia aplink Skiatą, nutarė 
kuo greičiausiai vykti į centrinę Heladę, apsistoti Peloponese ir 
prisijungti sausumos pajėgas, manydamas, kad karaliaus lai- 
vynas yra visiškai neįveikiamas. Eubojiečiai, išsigandę, jog helė- 
nai juos paliks likimo valiai, slapta ėmė derėtis su Temistokliu, 
pasiuntę pas jį Pelagontą ir įdavę jam didelius pinigus. Temis- 
toklis pinigus paėmęs ir, kaip pasakoja Herodotas““, atidavęs 
Euribiadui. Labiausiai iš visų piliečių jam priešinosi Architelis, 
šventojo laivo vadas. Neturėdamas pinigų sumokėti jūrei- 
viams, jis skubino plaukti atgal. Temistoklis jo jūreivius dar 
labiau prieš jį sukurstė, tad šie subėgę atėmė jo maistą. Dėl to 
Architelis prarado ūpą ir labai kankinosi; Temistoklis liepęs 
krepšelyje nunešti jam vakarienę, o po ja padėjo talentą sidabro 
ir paragino šiandien vakarieniauti pačiam, o rytoj pasirūpinti 

jūreiviais; o jei ne, jis paskelbs piliečiams, jog Architelis gavęs 
pinigų iš priešų. Taip pasakoja Fanijas iš Lesbo. 

8. Tada įlankoje įvykę susirėmimai su barbarų laivais netu- 
rėjo lemiamos reikšmės visai karo eigai, tačiau suteikė helėnams 
labai svarbios patirties: karo veiksmai ir pavojai juos pamokė, 
kad nei nesuskaičiuojama laivų daugybė, nei puošmenos ar 
ypatingi skiriamieji ženklai, nei pagyrūniški šūksniai ar barbarų 
pergalės dainos visai neatrodo baisūs vyrams, kurie išmano ko- 
vos meną ir ryžtasi mūšiui. Į tokius dalykus nekreipiant jokio 
dėmesio, reikia tiesiog pulti pačius priešus ir, susikibus su jais, 
kovoti. Atrodo, kad būtent tai supratęs Pindaras apie mūšį prie 
Artemisijo pasakė: „Ten, kur atėniečių sūnūs padėjo šlovingos 
pergalės pamatą.“ Iš tikrųjų juk drąsa - pergalės pradžia. O Ar- 
temisijas — tai Eubojos krantas už Hestiajos, žvelgiantis į šiaurę; 
kaip tik prieš jį, anksčiau Filoktetui priklausiusiame krašte yra 
Olizontas. Ten stovi nedidelė Artemidės, vadinamos Rytine, 
šventykla; aplink ją auga medžiai ir ratu sustatyti balto akmens 
stulpai. Patrintas ranka tas akmuo įgauna šafrano spalvą ir kve- 
pia panašiai kaip krokas. Ant vieno iš stulpų buvo užrašyta 
tokia elegija: š 

Daug įvairiausių genčių iš daugel Azijos žemių 

sūnūs Atėnų čionai jūroj sutramdė kadais. 

Šitą paminklą pastatė jie tyrajai Artemidei, 

kai žūtbūtinėj kovoj krito medų būriai.*š 

Rodoma ir smėlėta pakrantės vieta, kur iš gelmių kartu su 
smėliu ištraukia ir primenančias pelenus, juodas tarsi degėsiai 
smiltis. Manoma, kad šioje vietoje buvo sudegintos laivų lie- 
kanos ir žuvusiųjų kūnai. 

9. Kai helėnai iš atvykusių į Artemisiją pasiuntinių sužinojo 
apie tai, kas įvyko prie Termopilų??, kad Leonidas krito ir Kserk- 
sas užėmė sausumos kelią [į centrinę Heladę], jie pajudėjo į He- 
ladės gilumą. Dėl parodyto kare narsumo atėniečiai, kurie labai 
didžiavosi savo žygdarbiais, plaukė paskutiniai. Plaukdamas 

palei krantą Temistoklis, kur tik pastebėdavo įlankas, tinkamas 
priešų laivams saugiai sustoti, pakrantės akmenyse (jei jų ne- 
buvo, tai pats juos pastatydavo prie prieplaukų) išraižė įrašus, 
kuriais prašė, kad jonėnai, jei tik įmanoma, perbėgtų pas atė- 
niečius, kurie yra jų tėvai ir pagrindiniai kovotojai už jonėnų 
išlaisvinimą, o jei ne, tai per susirėmimus kenktų barbarams ir 
keltų sumaištį. Jis tikėjosi, jog, jei šie įrašai ir neprivers jonėnų 
pereiti į atėniečių pusę, tai sutrikdys barbarus, ir jie ims įtariau 
įjonėnus žiūrėti. 

Kai Kserksas per Doridę iš šiaurės įsiveržė į Fokidę““ ir ėmė 
niokoti bei deginti jos miestus, sąjungininkai neatėjo jai į pa- 
galbą, nors atėniečiai ir prašė pasitikti priešą Bojotijoje ir apginti 
Atiką, kaip ir jie patys jūroje atėjo į pagalbą, nuplaukę prie Ar- 
temisijo. Tačiau niekas jų nepaklausė. Sąjungininkai tegalvojo 
apie Peloponesą, stengėsi sutelkti visas pajėgas anapus Istmo ir 
statė sieną per visą Istmą, nuo jūros iki jūros! Atėniečiai ir py- 
ko dėl išdavystės, ir nuliūdo bei nusivylė, palikti likimo valiai. 
Jie ir nemanė kovoti su tokia didžiule kariuomene. Taip susi- 
klosčius aplinkybėms, vienintelė ir neišvengiama išeitis jiems 
buvo palikti polį ir pasikliauti laivais. Tačiau žmonės nenorėjo 
su tuo sutikti: nereikia jiems pergalės; argi tai išsigelbėjimas, jei 
palieki dievų šventoves ir tėvų kapus? 

10. Tada Temistoklis, atsidūręs keblioje padėtyje ir nesuge- 
bėdamas palenkti žmonių apeliuodamas į jų protą, kaip trage- 
dijoje panaudojo mašiną“? ir pritaikė piliečiams dievų siunčia- 
mus ženklus bei orakulus. Dievišku ženklu jie paskelbė gyvatės 
dingimą iš šventyklos**: per tas dienas jos šventovėje niekas ne- 
matė. Žyniai, pastebėję, kad kasdien jai dedamos aukos lieka nė 
nepalytėtos, pranešė tai žmonėms. Temistoklis išaiškino, jog 
deivė paliko miestą ir pirmoji jiems rodo kelią jūros link. Kitą 
kartą jis primetė liaudžiai savo nuomonę, pasinaudojęs orakulo 
pranašyste,“* Temistoklis kalbėjo, jog „medinės sienos“ reiškia 
ne ką kitą, o laivus; deivė ir pavadinusi Salaminą „dieviškuoju“, 

0 ne „grėsmingu“ ar „lemtingu“ dėl to, kad ateityje Salamino 
vardas bus siejamas su įvykiu, kuris atneš helėnams didžiulę 
sėkmę. Kai jo nuomonė paėmė viršų, Temistoklis pasiūlė nuta- 
rimo projektą: patikėti polį Atėnės, atėniečių valdovės, globai, 
visiems, kuriems leidžia amžius, sėsti į trieras, o vaikais, mote- 
rimis bei vergais kiekvienam rūpintis pagal išgales. Nutarimą 
priėmus, didesnė atėniečių dalis savo vaikus ir žmonas išvežė į 
Troizeną. Troizeno gyventojai juos sutiko labai svetingai: jie pri- 
ėmė nutarimą išlaikyti juos valstybės lėšomis (tam tikslui 
kiekvienam skyrė po du obolus), ir vaikams nutarė leisti skinti 
vaisius visur, kur tik nori, ir dar buvo nuspręsta mokėti mo- 
kytojams algą už jų mokymą. Šito nutarimo projektą pateikė 
Nikagoras. 

Atėnų valstybės ižde tada nebuvo pinigų. Aristotelis sako“, 
kad trierų aprūpinimo įgula nuopelnai priskirtini Areopagui. 
Mat ši taryba kiekvienam mūšio dalyviui skyrusi po aštuonias 
drachmas. Tačiau Kleidemas ir šį faktą aiškina Temistoklio tak- 
tine gudrybe: jis sako, jog, atėniečiams patraukus į Pirėją, nuo 
deivės statulos dingęs skydas su Gorgonės galvos atvaizdu. 
Apsimetęs, kad jo ieško, Temistoklis apžiūrinėjo viską aplinkui 
ir vis rasdavo mantoje daugybę paslėptų pinigų. Jie buvo ati- 
duoti bendroms reikmėms, ir už juos jūreiviai buvo aprūpinti 
viskuo, kas reikalinga žygiui. 

Kai visas polis lipo į laivus, vieniems šis vaizdas kėlė gailestį, 
o kitiems - susižavėjimą žmonių ryžtu. Vyrai lydėjo išplaukian- 
čias svetur šeimas, o patys, nepaveikti nei tėvų aimanų, nei aša- 
rų, nei glėbesčiavimų, kėlėsi į salą. Didžiulį gailestį kėlė palikti 
polyje senukai. Sunku buvo išlikti abejingam ir matant, kaip pri- 
pratę prie žmonių naminiai gyvūnai ilgesingai kaukdami bė- 
gioja aplink lipančius į laivus savo maitintojus. Pasakojama, kad 

vienas iš tokių gyvūnų, Periklio tėvo Ksantipo šuo, negalėda- 
mas pakelti išsiskyrimo su šeimininku, šokęs į jūrą ir plaukda- 
mas šalia tos trieros pasiekęs Salaminą, tačiau čia pat kritęs nuo 

išsekimo. Dar dabar rodoma vadinamoji Kinosema“", sako, ir 
yra šio šuns kapas. 

11. Taigi ir šitie Temistoklio darbai, be abejo, labai reikšmin- 
gi, taip pat ir tai, jog pastebėjęs, kad piliečiai ilgisi Aristeido ir 
baiminasi, jog jis iš pykčio susidės su barbaru ir pražudys He- 
ladę (mat jis, politinėje kovoje pralaimėjęs Temistokliui, buvo 
nubaustas ostrakizmu dar prieš prasidedant karui), Temistoklis 
pateikė nutarimo projektą, skelbiantį, jog laikinai ištremtiems 
leidžiama sugrįžti ir kartu su kitais piliečiais daryti ir siūlyti tai, 
kas naudingiausia Heladei. 

Reiškiant pagarbą Spartai, vadovavimas laivynui buvo pa- 
tikėtas Euribiadui, tačiau, susidūręs su tokiu pavojumi, šis el- 
gėsi nepakankamai ryžtingai. Jis norėjo pakelti bures ir plaukti 
prie Istmo, kur buvo sutelktos ir peloponesiečių sausumos pa- 
jėgos, tačiau tam priešinosi Temistoklis. Sako, kad tada jis ir 
ištaręs garsiuosius savo žodžius. Mat kai Euribiadas jam pa- 
sakė: „Temistokli, varžybose tie, kurie pradeda bėgti anksčiau 
už kitus, gauna rykščių“, - Temistoklis atsakė: „Taip, bet ir at- 
silikusieji negauna vainiko.“ O kai Euribiadas pakėlė lazdą, tar- 
si ketindamas jam suduoti, Temistoklis pasakė: „Suduok, tačiau 
išklausyk!“ Tada Euribiadas nusistebėjęs jo savitvarda ir liepęs 
kalbėti. Taigi Temistoklis vėl ėmė dėstyti jam savo argumentus. 
O kai kažkas pasakė, jog tam, kas neturi polio, nedera mokyti 
juos turinčių, apleisti savo gimtines ir palikti jas likimo valiai, 
Temistoklis atrėžė: „Mes, niekše, tikrai palikome savo namus ir 
sienas, kadangi nenorėjome tapti vergais dėl daiktų, kurie ne- 
turi sielos. Tačiau mes turime polį, didžiausią iš visų Heladės 
polių, - du šimtus trierų, kurios dabar yra čia, pasirengusios, 
jei tik norite, jus išgelbėti. Bet jei jūs mus dar kartą išduosite ir 
trauksitės, tai greitai kas nors iš helėnų sužinos, kad atėniečiai 
jau turi ir laisvą polį, ir žemę, ne blogesnę už tą, kurios neteko.“ 
Kai Temistoklis tai pasakė, Euribiadas susimąstė. Jis pabū- 
go, kad atėniečiai juos paliks ir išplauks. Kai eretrijiečių vadas 

pamėgino jam papriekaištauti, šis tarė: „Tai nejaugi ir jūs turite 
ką pasakyti apie karą? Jūs, kaip sepijos, durklą turite, tačiau šir- 
dies - ne.“ 

12. Sako, kad Temistoklis šiuos žodžius pasakęs nuo laivo 
denio. Jam bekalbant, laivams iš dešinės pasirodė pelėda“, kuri 
atskridusi nutūpė stiebo viršūnėje. Būtent dėl šio ženklo, o ne 
dėl ko kito, helėnai pritarė Temistoklio pasiūlymui ir ėmė ruoš- 
tis jūros mūšiui. Tačiau kai priešų laivynas, priplaukęs Atikos 
krantus ir sustojęs netoli Palero, užtvindė visą pakrantę, kai pats 
karalius su savo sausumos kariuomene nusileido prie jūros ir 
prieš akis atsivėrė visa jo galybė, tada Temistoklio žodžiai išga- 
ravo helėnams iš galvų. Peloponesiečiai vėl ėmė kreipti žvilgs- 
nius Istmo link ir buvo nepatenkinti, jei kas siūlydavo ką kita. 
Buvo nutarta trauktis tą pačią naktį ir vairininkams buvo pa- 
skelbta apie išplaukimą. Štai tada Temistoklis, negalėdamas 
susitaikyti su tuo, kad helėnai, atsisakę pasinaudoti tos įlankos 

ir sąsiaurių teikiamais pranašumais, išsisklaidys po savo mies- 
tus, ėmė svarstyti ir sugalvojo planą, kurį įgyvendinti jam pa- 
dėjo Sikinas. Sikinas buvo belaisvis persas, tačiau ištikimas Te- 
mistokliui ir jo vaikų auklėtojas. Jį Temistoklis slapčia išsiuntė 
pas Kserksą, liepęs sakyti, kad Temistoklis, atėniečių strategas, 
yra karaliaus sąjungininkas ir pirmasis jam praneša, kad helėnai 
ruošiasi sprukti, ir pataria neleisti jiems pabėgti, bet, kol jie, at- 
skirti nuo sausumos pajėgų, yra sutrikę, užpulti ir sunaikinti jų 
laivyną. Kserksas tai išklausė su džiaugsmu, palaikęs šiuos Žo- 
džius nuoširdžiais, ir tučtuojau davė nurodymus laivų vadams 
neskubant sodinti žmones į laivus, o du šimtus laivų tučtuojau 
išplukdyti į jūrą ir jais iš visų pusių apsupti sąsiaurį bei apjuosti 
salas, kad nė vienas priešas neprasmuktų. Kai šitas įsakymas 
buvo vykdomas, Aristeidas, Lisimacho sūnus, pirmasis tai pa- 
stebėjęs, atėjo prie Temistoklio palapinės, nors ir nebuvo jo 
draugas (kaip jau sakyta, Temistoklio pastangomis jis ir bu- 
vo ištremtas). Kai Temistoklis išėjo, Aristeidas jam pasakė apie 

apsuptį. Temistoklis, žinodamas šio vyro nepriekaištingą būdą 
ir sujaudintas jo apsilankymo tokiu metu, papasakojo jam apie 
Sikiną ir ragino visomis išgalėmis padėti jam sulaikyti helėnus 
ir priversti juos kautis sąsiauryje, kadangi Aristeidu visi labiau 
pasitiki. Aristeidas pagyrė Temistoklį ir aplankė kitus strategus 
ir trierarchus, skatindamas kautis. Vis dėlto jie dar netikėjo. Ta- 
da pasirodė perėjusi jų pusėn Teno salos triera, vadovaujama 
Panaitijo, ir pranešė apie apsuptį. Taip helėnai, aplinkybių pri- 
versti, įgavo ryžto ir puolė pasitikti pavojų. 

13. Vos išaušus, Kserksas atsisėdo kuo aukščiau, kaip sako 
Fanodemas““, virš Heraklio šventyklos, toje vietoje, kur salą nuo 
Atikos skiria tik siauras vandens ruožas, o pasak Akestodoro, - 
prie pat sienos su Megaride, virš vadinamųjų Ragų. Iš ten jis 
stebėjo savo laivyno išsidėstymą. Kserksas įsakė pastatyti ten 
aukso sostą; čia pat stovėjo daug raštininkų, kurių pareiga buvo 
užrašyti tai, kas įvyko mūšio metu. 

Kai Temistoklis šalia nauarcho““ trieros aukojo aukas, buvo 
atvesti trys belaisviai, nepaprastai gražūs pažiūrėti, vilkintys 
prabangiais drabužiais ir pasidabinę dailiais aukso papuošalais. 
Buvo sakoma, kad jie - karaliaus sesers Sandakės ir Artaikto 
vaikai. Vos tik juos išvydo žynys Eufrantidas, jo aukojamos au- 
kos užsiplieskė didele ir ryškia liepsna ir kartu kažkas dešinėje 
nusičiaudėjo, o tai buvo geras ženklas. Tada žynys pasveikino 
Temistoklį, paspaudęs dešinę, ir liepė paaukoti visus jaunuolius 
bei pasimeldus šią auką skirti Dionisui Omestui.?! Tada helėnai 
pasieks pergalę ir bus išgelbėti. Temistoklis buvo priblokštas 
šios pranašystės svarbos ir siaubingumo. Tačiau kritinėse situa- 
cijose, aplinkybėms klostantis nepalankiai, minia paprastai išsi- 
gelbėjimo viltis sieja su neracionaliais, o ne sveiku protu grin- 
džiamais dalykais. Žmonės vienu balsu ėmė šauktis dievo ir, 
privedę belaisvius prie aukuro, privertė atlikti aukojimo apei- 
gas, kaip liepė žynys. Taip papasakojo filosofas Fanijas iš Lesbo, 
geras istorijos žinovas. 


14. Apie barbarų laivų skaičių poetas Aischilas, nusimanantis 
žmogųus, tragedijoje Persai neabejodamas sako šitaip: 


Žinau tikrai, turėjo Kserksas tūkstantį 
laivų atvedęs; skriejo, vėją lenkdami, 
ten, sako, du šimtai ir septyni laivai.*? 


O atėniečių laivų buvo šimtas aštuoniasdešimt, kiekviena- 
me - po aštuoniolika denyje kovojančių karių, iš kurių keturi 
buvo šauliai, o kiti - hoplitai. Akivaizdu, kad Temistoklis labai 
gerai apgalvojo ir pasirinko ne tik mūšio vietą, bet ir laiką. Jis 
nedavė įsakymo trieroms išsirikiuoti prieš barbarų laivus ir pra- 
dėti mūšio tol, kol neatėjo tinkamas paros metas, kai iš atviros 
jūros ima pūsti stiprus vėjas ir bangos ritasi į sąsiaurį. Jos ne- 
pakenkė plokščiadugniams ir gana žemiems helėnų laivams, 
tačiau puolančius sunkius barbarų laivus, kurie buvo aukštų 
laivūgalių ir denių, atsitrenkusios bangos pasukdavo šonu į 
veržliai atakuojančius helėnų laivus. Helėnų akys krypo į Te- 
mistoklį, kuris atrodė geriausiai nusimanantis, ką reikia daryti. 
Todėl prieš jį su savo dideliu laivu išplaukė Kserkso laivyno 
vadas Ariamenas. Nuo laivo denio kaip nuo tvirtovės sienų jis 
laidė strėles ir ietis. Jis buvo drąsus žmogus, pats geriausias ir 
teisingiausias iš karaliaus brolių. Laivas, kuriame plaukė Amei- 
nijas iš Dekelėjos ir Soklis iš Pelijos, ir Ariameno laivas susidūrė 
nosimis ir tvirtai susikibo taranais. Tada jie stojo prieš lipantį į 
jų laivą Ariameną ir, durdami ietimis, nustūmė jį į jūrą. Jo kūną, 
bangų blaškomą kartu su laivų nuolaužomis, atpažino Artemi- 
sija“ ir atvežė jį Kserksui. 

15. Sako, kad kaip tik tuo mūšio momentu Eleusino pusė- 
je sužibusi ryški šviesa ir visa Triasijo lyguma iki pat jūros 
suskambo nuo ataidinčių balsų, tarsi didžiulė procesija lydėtų 
mistiškąjį Jakchą.* Iš tos vietos, kuris girdėjosi balsai, lėtai nuo 
žemės kilo debesis, kuris, kaip atrodė, po kurio laiko išsisklaidė 
kaip tik virš trierų. Kai kuriems pasirodė, jog jie mato šmėklas, 

tarsi kariškai apsirengę vyrai tiestų rankas nuo Aiginos helėnų 
trierų link. Jie įsivaizdavo, kad tai - Ajakidai““, kurių pagalbos 
buvo šauktasi maldose prieš prasidedant mūšiui. Taigi pirma- 
sis, užėmęs priešų laivą, buvo atėniečių trierarchas Likomedas. 
Nukapojęs laivo skiriamuosius ženklus, paaukojo juos Laurais 
vainikuotojo Apolono šventyklai Flijuose. Helėnų laivų buvo 
beveik tiek pat kiek barbarų. Kadangi sąsiauryje šie galėjo pulti 
tik po kelis ir vis tiek susidurdavo vieni su kitais, graikai pri- 
vertė barbarus bėgti, nors jie ir priešinosi iki vakaro. Tada grai- 
kai, pasak Simonido, ir pasiekė pačią nuostabiausią ir reikšmin- 
giausią pergalę, už kurią šaunesnio žygdarbio jūroje nėra atlikę 
nei helėnai, nei barbarai. Mūšis buvo laimėtas tiek visų karių 
narsumo ir ryžto, tiek Temistoklio proto ir gudrumo dėka. 

16. Po šių jūrų kautynių Kserksas, vis dar tūždamas dėl ne- 
sėkmės, pabandė supylęs pylimą pervesti sausumos pajėgas į 
Salaminą ir užpulti helėnus. Jis įsakė pertverti sąsiaurį. Temis- 
toklis, norėdamas išmėginti Aristeidą, dėl akių pasiūlė helė- 
nams plaukti į Helespontą ir išardyti per jį pastatytą tiltą, kaip 
pats sakė, „kad Aziją sučiuptume Europoje“. Aristeidas pasi- 
priešino šiam pasiūlymui: „Iki šiol mes kovojome su barbaru, 
kuris yra likimo lepinamas ir pertekęs turtais. Tačiau jeigu mes 
žmogų, kuris valdo tokią didžiulę kariuomenę, uždarysime He- 
ladėje ir priversime iš baimės griebtis kraštutinių priemonių, tai 
jis jau nesėdės po auksiniu baldakimu ir ramiai nežiūrės į mūšį, 
o ryšis bet kam ir užgriuvus pavojams pats visur dalyvaus, iš- 
taisys klaidas ir viską apsvarstys geriau. Taigi, Temistokli, - tarė 
jis, - mums ne tik nereikia ardyti jau esančio tilto, bet, jei tik 
įmanoma, pastatyti dar vieną ir kuo greičiau išmesti šį žmogų 
iš Europos.“ „Vadinasi, - atsakė Temistoklis, - jeigu nutarėme, 
kad tai paranku, mums visiems metas apsvarstyti ir sugalvoti, 
kaip jį kuo greičiausiai iš Heladės išstūmus.“ 

Kai tam buvo pritarta, Temistoklis tarp belaisvių radęs vieną 
iš karaliaus eunuchų, vardu Arnakas, nusiuntė jį pas karalių, 

liepęs pranešti, kad helėnai, laimėję jūrų mūšį, nutarė plaukti į 
Helespontą, prie sujungtų vienas su kitu laivų, ir tą tiltą suar- 
dyti. Temistoklis, kuriam rūpi karaliaus reikalai, ragina jį sku- 
bėti savo jūron ir keltis į savo valdas, tuo tarpu pats Temistoklis 
sąjungininkams darys tam tikras kliūtis ir atitolins persekioji- 
mą. Barbaras, tai išgirdęs, apimtas siaubo kuo skubiausiai ėmė 
trauktis. Temistoklio bei Aristeido įžvalgumas vėliau pasitvir- 
tino per susirėmimus su Mardoniju: helėnai Platajose susikovė 
tik su mažyte Kserkso kariuomenės dalimi, bet jiems grėsė pra- 
rasti viską.** 

17. Herodotas teigia, kad iš polių geriausiai kovėsi Aigina ir 
kad visi, nors ir nenoromis, nes pavydėjo, pripažino Temistok- 
lio pranašumą. Mat kai strategai, sugrįžę į Istmą, imdami ak- 
menėlius nuo aukuro rinko narsiausią vyrą“, kiekvienas pirmą- 
ją vietą skyrė sau, o antrąją - Temistokliui. O lakedaimoniečiai 
jį pasikvietė į Spartą ir, įvertinę Euribiado narsą bei Temistoklio 
išmintį, apvainikavo šį alyvų vainiku, padovanojo geriausią vi- 
same polyje vežimą ir davė trijų šimtų jaunuolių palydą, kuri 
lydėjo Temistoklį iki pat valstybės sienos“? Pasakojama, kad 
per kitas olimpines žaidynes Temistokliui atėjus į stadioną visi, 
kurie ten buvo, nekreipdami dėmesio į varžybų dalyvius, visą 
žavėjimą ir plojo jam Jis pats sų malonumu draugams prisipa- 
žino, kad tai yra jo patirtų Heladės labui vargų vaisius. 

18. Pasakojimai liudija Temistoklį buvus didelį garbėtrošką 
iš prigimties. Kai piliečiai jį išrinko nauarchu, jokio darbo —nei 
asmeninio, nei valstybinio - jis neatlikdavo planingai ir laiku, 
bet kiekvieną iškylantį klausimą atidėliodavo iki pat išplau- 
kimo dienos, kad vienu metu spręsdamas daugybę problemų 
ir bendraudamas su įvairiausiais žmonėmis atrodytų didis ir 
galingas. 

Apžiūrinėdamas jūros išmestus į krantą lavonus jis pama- 

tė, kad jie mūvi auksines apyrankes ir segi grandinėlės. Pats 

Temistoklis praėjo pro šalį, tačiau sekusiam iš paskos draugui 
parodė ir paragino: „Pasiimk, juk tu - ne Temistoklis.“ Kažko- 
kiam gražuoliui Antifatui, kuris su juo anksčiau elgėsi panie- 
kinamai, o vėliau, kai Temistoklis tapo garsus, ėmė jam pa- 
taikauti, šis taręs: „Jaunuoli, nors ir vėlai, bet mes abu įgavome 
proto.“ 

Jis mėgo kartoti, kad atėniečiai jam nerodo nei pagarbos, nei 
susižavėjimo, bet elgiasi su juo kaip su platanu: užklupti grės- 
mingos audros, po juo slepiasi, o kai būna giedra, jį skabo bei 
kapoja šakas. 

Kai vienas serifietis*" Temistokliui pasakė, kad jo šlovė yra ne 
jo paties, o jo polio nuopelnas, Temistoklis atrėžė: „Tiesą sakai, 
aš niekada nebūčiau pagarsėjęs, jeigu būčiau serifietis, bet ir tu 
niekada nepagarsėtum, net jei ir būtum atėnietis.“ 

Kai kažkoks kitas strategas, įsivaizduodamas atlikęs kažką 
naudinga valstybės labui, ėmė nepagarbiai elgtis su Temistokliu 
irlyginti savo bei jo nuopelnus, Temistoklis papasakojo: „Šven- 
tėsusiginčijo su po jos einančia diena; ši sakė, kad šventė kupina 
rūpesčių bei vargų, o kitą dieną visi atsipučia ir mėgaujasi tuo, 
kas paruošta. Šventė į tai atsikirtusi: „Tiesą sakai, bet jei nebūtų 
manęs, tai nebūtų ir tavęs.“ Taigi,- tarė Temistoklis,- jeigu tada 
nebūtų buvę manęs, kur jūs dabar būtumėt?“ 

Juokdamasis iš savo sūnaus, kuris įvairiausiais įgeidžiais 
nuolat kankino motiną, o kartu ir patį Temistoklį, sakė, kad jo 
sūnus - galingiausias žmogus Heladėje: mat helėnams įsakinėja 
atėniečiai, atėniečiams - jis pats, jam - jo sūnaus motina, o mo- 
tinai —- sūnus. 

Kadangi jis, kad ir ką darytų, siekė būti ne toks kaip kiti, par- 
davinėdamas savo žemę šaukliui liepė skelbti, kad jo ir kaimy- 
nas geras. Iš besiperšančių jo dukrai jaunikių jis išsirinko dorą 
Žmogų, o turtuoliui atsakė, taręs, jog greičiau ieško žmogaus be 
pinigų negu pinigų be žmogaus. Tad štai kokį jį buvus rodo jo 
paties posakiai. 

19. Užbaigęs jau mano minėtus darbus, Temistoklis tučtuojau 
ėmėsi atstatyti miestą ir apjuosti jį sienomis, kaip tvirtina Teo- 
pompas“, papirkęs eforus, kad tam nesipriešintų, o kaip teigia 
dauguma, juos apgavęs. Apsimetęs pasiuntiniu jis atvyko į 
Spartą. Spartiečiams ėmus priekaištauti, kad atėniečiai aplink 
miestą statosi sieną, o Poliarchui, kuris būtent tuo tikslu ir buvo 
pasiųstas iš Aiginos, kaltinimui pritarus, Temistoklis ėmė tai 
neigti ir patarė nusiųsti žmones į Atėnus, kad patys pažiūrėtų. 
Taip vilkindamas šį reikalą, jis ne tik siekė laimėti reikalingo 
sienų statybai laiko - Temistoklis norėjo atėniečiams atiduoti 
šiuos pasiuntinius kaip įkaitus, garantuojančius jo saugumą. 
Taip ir įvyko. Lakedaimoniečiai, sužinoję tiesą, nieko jam ne- 
pasakė, bet užgniaužę pyktį paleido. Po to jis ėmėsi statybų Pi- 
rėjuje, pastebėjęs patogią jo prieplaukų padėtį. Jis siekė visą polį 
sujungti su jūra. Šiuo atžvilgiu jo politika buvo priešinga seno- 
vės Atėnų karalių politikai. Mat sako, kad šie kaip įmanydami 
stengėsi piliečius atplėšti nuo jūros ir pripratinti juos gyventi 
žemdirbių, o ne jūreivių gyvenimą. Jie ir paskleidę padavimą 
apie Atėnę, neva ji, pasiūliusi teisėjams šventąjį alyvmedį, nu- 
galėjo dėl šio krašto su ja besivaržantį Poseidoną. Priešingai nei 
teigia komediografas Aristofanas, Temistoklis ne „Pirėją prie 
polio priklijavo“?', o polį pririšo prie Pirėjo ir kraštą - prie jūros. 
Tuo jis išaukštino paprastus žmones ir, sumažinęs aristokratų 
įtaką, įkvėpė jiems pasitikėjimo, kadangi valdžia pateko į jūrei- 
vių, irklininkų bei vairininkų rankas. Dėl to ir Pnikse pastatytą 
tribūną, kuri buvo atgręžta į jūrą, trisdešimt tiranų““ vėliau įsakė 
atsukti į sausumą, nes manė, kad įsitvirtinimas jūroje skatina 
demokratiją ir kad tie, kurie dirba žemę, mažiau piktinasi oli- 
garchija. 

20. Temistoklis turėjo ir kur kas didesnių planų, susijusių su 
Atėnų viešpatavimu jūroje. Kai helėnų laivai, Kserksui pasi- 
traukus, atplaukė žiemoti į Pagasas, Temistoklis, sakydamas 
atėniečių susirinkime kalbą, pareiškė turįs jiems naudingą ir 

pranašumą bei saugumą garantuojantį planą, tačiau negalįs 
jo viešai skelbti. Atėniečiai patarė jam papasakoti apie tai tik 
Aristeidui ir, jei šis pritars, vykdyti. Tada Temistoklis išdėstė 
Aristeidui, jog sumanęs padegti helėnų laivyną Pagasose. O 
Aristeidas tautos susirinkime pasakė, kad joks kitas sumany- 
mas nėra nei naudingesnis, nei šventvagiškesnis už tą, kurį ke- 
tina įvykdyti Temistoklis. Tada atėniečiai liepė Temistokliui 
atsisakyti savo ketinimų. 

Kai amfiktionų sueigose lakedaimoniečiai ėmė siūlyti, kad į 
amfiktioniją nebūtų įtraukiami tie poliai, kurie nedalyvavo ben- 
droje kovoje su persais, Temistoklis, pabūgęs, jog spartiečiai, 
pašalinę iš susirinkimų tesaliečius ir argiečius, o dar ir tėbiečius, 
įgis lemiamą balsų persvarą ir viskas vyks taip, kaip jie nori, 
užtarė tuos polius ir privertė pilagorus“ pakeisti savo nuomo- 
nę, išaiškinęs, jog tik trisdešimt vienas polis dalyvavo tame ka- 
re, be to, dauguma jų - visiškai nedideli. Taigi gresia pavojus, 
kad iš sąjungos pašalinus likusią Heladę, sueiga pateks į dviejų 
ar trijų didžiausių polių rankas. Tuo jis labiausiai ir užkliuvo 
lakedaimoniečiams. Nuo tada jie ėmė labiau vertinti Kimoną ir 
remti jį kaip politinį Temistoklio oponentą. 

21. Temistoklis įsipyko ir sąjungininkams, kadangi plaukda- 
mas nuo salos prie salos, pelnėsi rinkdamas iš jų pinigus. He- 
rodotas pasakoja, ką jis pasakė reikalaudamas iš Andro salos 
gyventojų pinigų ir kokį atsakymą išgirdo. Jis sakėsi atvykstąs 
su dviem deivėm - Įtaiga bei Prievarta, o andriečiai atrėžė, kad 
ir jie turį du didžius dievus - Skurdą ir Nepriteklių, kurie ir ne- 
leidžia duoti Temistokliui pinigų. Timokreontas, lyrikas iš Ro- 
do, vienoje dainoje gana kandžiai užsipuola Temistoklį dėl to, 
kad jis, gavęs pinigų, pasistengė, jog kiti, nors ir ištremti, su- 
grįžtų į tėvynę, o jį, draugą ir bičiulį, negavęs pinigų paliko 
likimo valiai. Jis sako taip: 

Tu gal Pausaniją girsi, o tu gal girsi Ksantipą, 

tugi- Leotichidą, o aš Aristeidą noriu pašlovint, 

sūnų Atėnų šventų, 

patį geriausią iš tų, kur atvyko. Temistoklis bjaurus Latonei, 

kupinas melo, baisus išdavikas. Niekšas būdamas pinigui meldėsi, 

Timokreonto, savo bičiulio, grąžint nepanoro, 

įJalisą, gimtinėn mielon. 

Tris talentus sidabro paėmęs lai plaukia ir jau nebegrįžta. 

Vienus jis neteisėtai grąžino, kitus gi ir trėmė, ir žudė. 

Kad ir pinigo visas pritvinkęs, Istme pavaišino savo svečius mėsa 

vakarykščia. 

Tie, kurie valgė, karštai linkėjo jam pavasario nesulaukti. 

O dar įžūliau, visiškai užmiršęs gėdą, Timokreontas šmeižė 
Temistoklį; kai jam buvo paskelbtas nuosprendis ir kai jis jau 
buvo tremtyje. Timokreontas sukūrė eilėraštį, kuris prasideda 
taip: 

Mūza, šlovę šitos dainos 

tu visoj Heladėj paskleisk: 

ji šios šlovės nusipelnė. 

Sako, kai Timokreontas buvo kaltinamas persų rėmimu ir bu- 
vo pasiūlyta jį ištremti, kartu su visai kitais už šį pasiūlymą bal- 
savęs ir Temistoklis. O kai Temistoklis buvo apkaltintas tuo 
pačiu, Timokreontas apie jį sukūrė tokias eiles: 

Timokreontas ne vienas, žinia, 

medams priesaikas davė karštas. 

Žiū, kiek yra netikšų kitų, 

aš juks pats gudriausias nesu — 

daugel lapučių aplinkui. 


22. Jau ir Atėnų piliečiai, pavydėdami Temistokliui, mielai 
klausėsi šmeižikiškų prasimanymų apie jį, todėl Temistokliui 
dažnai tekdavo įkyrėti tautos susirinkimuose primenant savo 
nuopelnus. Tiems, kurie dėl to niršdavo, jis sakydavo: „Tai ką, 
pavargote dažnai patirti malones iš vieno ir to paties žmogaus?“ 
Visus papiktino ir tai, kad jis, pastatęs Artemidės šventyklą, 
davė jai Artemidės Aristobulės - Geriausios patarėjos - vardą, 
tarsi primindamas, kad poliui ir Heladei jis davęs geriausią pa- 
tarimą; be to, šventyklą jis pastatė prie pat savo namo Melitėje, 

ten, kur dabar budeliai išmeta nubaustų mirties bausme kūnus 
ir suneša virves bei drabužius pakaruoklių ir kitų ne sava mir- 
tim mirusių?! Aristobulės šventykloje stovi iki šių dienų išlikusi 
Temistoklio statulėlė, iš kurios matyti, kad jis turėjęs ne tik did- 
ostrakizmų, norėdami pakirsti jo autoritetą ir pažeminti. Taip jie 
paprastai ir elgdavosi su visais, kuriuos įtarė tapus per daug 
įtakingais, nes tai nesuderinama su demokratiškomis lygybės 
nuostatomis. Taigi ostrakizmas buvo ne bausmė, bet būdas nu- 
malšinti ar sumažinti pavydą, kuris patiria malonumą žemin- 
damas iškilias asmenybes ir, alsuodamas pykčiu, siekia šitaip 
jas sumenkinti. ; 

23. Išvarytas iš savo polio, Temistoklis apsistojo Arge. Kaip 
tik tuo metu Pausanijui?? nutikę dalykai Temistoklio priešams 
davė pagrindo smerkti ir jį. Temistoklį išdavyste apkaltino Alk- 
majono sūnus Leobotas iš Agrilės. Kaltinimą parėmė spartiečiai. 
Mat Pausanijas, vykdydamas savo visiems žinomos išdavys- 
tės planą, iš pradžių tai slėpė nuo Temistoklio, nors jie ir buvo 
draugai. Tačiau pamatęs, kad išvarytas iš polio Temistoklis la- 
bai dėl to sielojasi, išdrįso pasikviesti jį sąmokslo bendrininku. 
Jis parodė Temistokliui karaliaus laiškus ir ėmė kurstyti prieš 
helėnus kaip nedėkingus niekšus. Temistoklis atmetė Pausanijo 
pasiūlymą ir iš viso atsisakė būti bendrininku, tačiau niekam 
nepasakojo apie šį pokalbį ir neatskleidė šio plano. Galbūt jis 
tikėjosi, kad Pausanijas atsisakys sumanymo, o jei ne, kad kaip 
nors išsiduos, kadangi, praradęs sveiką protą, ryžtasi nesuvo- 
kiamiems ir rizikingiems siekiams. O kai Pausanijas žuvo, buvo 
atrasti kažkokie laiškai ir su tuo susiję dokumentai, metantys 
įtarimo šešėlį ant Temistoklio. Spartiečiai visur skelbė apie jo 
kaltę, tačiau į teismą padavė pavydūs bendrapiliečiai. Nors Te- 
mistoklio ir nebuvo Atėnuose, jis gynėsi siųsdamas laiškus ir 
daugiausia paneigdamas ankstesnius kaltinimus. Atsakydamas 
į priešų šmeižtą, jis piliečiams rašė, jog nuolat trokšta valdžios, 

o pavaldiniu būti ir nesugeba, ir nenori, todėl savęs paties kartu 
su Helade nei barbarams, nei kitiems priešams niekada nepar- 
duotų. Vis dėlto liaudis patikėjo kaltintojais ir pasiuntė žmo- 
nes, kuriems buvo įsakyta Temistoklį suimti ir atvežti, kad stotų 
prieš helėnų teismą. 
24. Tačiau jis, iš anksto tai numatęs, nuplaukė į Kerkyrą““, 
kadangi šiam poliui jis buvo anksčiau padaręs paslaugą: kai 
kerkyriečiai bylinėjosi su korintiečiais, Temistoklis buvo išrink- 
tas teisėju ir išsprendė ginčą, liepęs korintiečiams sumokėti dvi- 
dešimt talentų ir Leukadę, kaip abiejų polių koloniją, valdyti 
bendrai. Iš ten jis paspruko į Epyrą" Kadangi atėniečiai ir lake- 
daimoniečiai jį vijosi, Temistoklis, susiejęs išsigelbėjimo viltis su 
gana pavojingais ir nerealiais lūkesčiais, pabėgo pas Admetą, 
molosų karalių. Kai Admetas kažko atėniečių paprašė, Temis- 
toklis, kuris tada buvo savo politinės karjeros viršūnėje, pasi- 
elgė su juo labai nepagarbiai. Nuo tada Admetas nesiliovė 
pykęs ant Temistoklio, ir buvo aišku, kad jam atkeršys, jei tik 
pačiups. Tačiau tada, patekęs į bėdą, Temistoklis labiau nei įsi- 
senėjusio karaliaus pykčio išsigando neseniai atsiradusio saviš- 
kių pavydo. Jis pats savo noru padarė save karališkosios rūs- 
tybės įkaitu ir atėjo pas Admetą prašydamas prieglobsčio, tiesa, 
savotišku ir neįprastu būdu. Mat paėmęs ant rankų dar mažą 
Admeto sūnų, Temistoklis suklupo prie židinio. Šis maldavimo 
būdas, ko gero, yra vienintelis, kurio, molosų manymu, negali- 
ma atmesti. Beje, kai kas sako, kad tokį būdą Temistokliui pa- 
siūliusi karaliaus žmona Ftija. Ji ir pasodinusi savo sūnų kartu 
su Temistokliu prie židinio. O kai kas tvirtina, kad pats Adme- 
tas sumanė ir kartu su Temistokliu suvaidino maldavimo sceną, 
kad galėtų išvengti atsakomybės ir persekiotojams pasiteisinti, 
jog Temistoklio neišduoda todėl, kad to padaryti neleidžia ti- 
kėjimas. Ten jam acharnietis Epikratas atsiuntė žmoną ir vaikus, 
pagrobęs juos iš Atėnų. Dėl to, kaip pasakoja Stesimbrotas, Ki- 
monas jį vėliau patraukė į teismą ir nubaudė mirties bausme. 

Vėliau Stesimbrotas, nežinia, ar kažkaip pats tai užmiršęs, ar 
vaizduodamas Temistoklį užmiršus, sako, kad jis nuplaukęs į 
Siciliją ir tirano Hierono paprašęs jo dukters rankos, žadėdamas 
padaryti helėnus jo pavaldiniais. Tik tada, kai Hieronas jam at- 
sakė neigiamai, Temistoklis išvyko į Aziją. 

25. Tačiau neįtikėtina, kad tai taip ir įvyko. Mat Teofrastas 
kūrinyje Apie karalystę pasakoja, kad, Hieronui atsiuntus į Olim- 
piją žirgus, dalyvausiančius varžybose, ir pasistačius praban- 
giai įrengtą palapinę, Temistoklis helėnams susirinkime pasakė 
kalbą, jog reikia išplėšti tirano palapinę ir uždrausti žirgams 
lentyniauti. O Tukididas pasakoja, kad Temistoklis sėdęs į laivą 
kitos jūros pakrantėje Pidnoje.?? Nė vienas iš plaukiančių laive 
nežinojo, kas jis yra. Tik kai vėjas pradėjo nešti laivą prie Nakso 
salos, kuri tada buvo apgulta atėniečių, Temistoklis iš baimės 
laivo savininkui ir vairininkui pasisakė, kas esąs. Tai maldau- 
damas, tai grasindamas, tai sakydamas, jog jis juos melagingai 
apkaltins atėniečiams, neva jie iš pat pradžių puikiai žinoję, kas 
jis, ir pasiėmė jį tik dėl to, kad jiems buvo užmokėta, jis privertęs 
juos praplaukti Naksą ir sustoti prie Azijos krantų. Didelė jo 
turto dalis, draugų slapčia išvogta iš Atėnų, buvo atplukdyta į 
Aziją, o išaiškintas ir konfiskuotas turtas, pagal Teopompą, bu- 
vo šimto talentų vertės, o pagal Teofrastą, -aštuoniasdešimties. 
Temistokliui pradedant politinę karjerą, jo turtas nebuvo vertas 
ir trijų talentų. 

26. Atplaukęs į Kimę Temistoklis pastebėjo, kad daugelis pa- 
Jūrio gyventojų tyko jo norėdami sučiupti, o labiausiai Ergotelis 
ir Pitadoras (mat ši medžioklė buvo ypač pelninga tiems, kurie 
mėgsta pasipelnyti iš visko: persų karalius už Temistoklį buvo 
pažadėjęs du šimtus talentų). Tada Temistoklis pabėgo į Aigas, 
Ajolijos miestelį, kur jo nepažinojo niekas, išskyrus prokseną 
Nikogeną, valdžiusį didžiausius Ajolijoje turtus, gerą žemyni- 
nės Azijos didikų pažįstamą. Pas jį Temistoklis slapstydamasis 
praleido kelias dienas; tada, po kažkokio aukojimo ir vakarienės, 

Olbijas, Nikogeno vaikų paidagogas, apimtas ekstazės ir dievo 
įkvėptas, padeklamavo šią eilutę: „Nakčiai žodį, nakčiai mintį, 
nakčiai pergalę palik.“ Paskui Temistoklis atsigulė ir susapnavo 
sapną, kuriame pamatė gyvatę, besirangančią jam ant pilvo ir 
šliaužiančią kaklo link; vos palytėjusi veidą ji pavirto ereliu, ku- 
ris apglėbė Temistoklį sparnais, pakėlė ir ilgai nešė. Paskui pasi- 
rodė auksinis šauklio skeptras, ant kurio erelis saugiai Temi- 
stoklį pastatė, ir išnyko bejėgiška baimė ir nerimas. 

Taigi Nikogenas jį išsiuntė, sugalvojęs štai tokią gudrybę. Di- 
desnei barbarų padermės daliai, o ypač persams, iš prigimties 
būdingas laukinis ir žiaurus savo moteriškių pavyduliavimas. 
Jie ne tik savo žmonas, bet ir nusipirktas vergės ar suguloves 
saugo taip griežtai, kad nė vienas pašalaitis jų nemato; gyve- 
nimą jos nugyvena uždarytos namuose, o keliaudamos važiuoja 
vežimuose su pritaisytais baldakimais, atitveriančiais jas iš visų 
pusių. Toks vežimas buvo įrengtas Temistokliui, jame tūnoda- 
mas jis ir važiavo. Ką nors kelyje sutikę ir klausiami, jį lydėję 
žmonės atsakydavo, kad veža moteriškaitę graikę iš Jonijos vie- 
nam iš karaliaus dvariškių. 

27. Tukididas ir Charonas iš Lampsako pasakoja, kad Kserk- 
sasjau buvo miręs ir Temistoklis susitiko su jo sūnumi, o Eforas, 
Deinonas, Kleitarchas ir Herakleidas“? bei daugelis kitų tvirtina, 
kad Temistoklis atvykęs pas patį Kserksą. Tukidido pasakoji- 
mas labiausiai atitinka tradiciją, nors ir jis be galo nepatikimas. 
Taigi Temistoklis, atsidūręs kritinėje padėtyje, pirmiausia krei- 
pėsi į chiliarchą“? Artabaną norėdamas, nors ir esąs helėnas, 
pasikalbėti su karaliumi apie svarbius reikalus, kurie dabar ka- 
raliui labiausiai rūpi. O šis tarė: „Svetimšali, žmonių įstatymai 
skiriasi: vieniems naudinga viena, kitiems - kita, tačiau visi su- 
pranta, kad svarbu gerbti ir saugoti savus papročius. Apie jus 
kalba, kad jūs labiausiai vertinate laisvę ir lygybę, o mes, nors ir 
turime daug puikių įstatymų, geriausiu laikome šitą: garbin- 

ti karalių ir pulti prieš jį ant žemės kaip prieš visa sergstinčio 

dievo atvaizdą. Taigi jeigu tu sutinki su mūsų įstatymais ir pulsi 
kniūbsčias, tau bus leista ir pamatyti karalių, ir kreiptis į jį. O 
jeigu tu laikaisi kitokios nuomonės, tai bendrausi su juo per tar- 
pininkus. Mat išklausydamas žmogų, nepagarbinusį jo ir ne- 
puolusį prieš jį ant žemės, karalius pažeistų tėvų papročius.“ 
Šitai išgirdęs, Temistoklis jam priminė: „Bet juk aš, Artabanai, 
atvykau, kad padidinčiau karaliaus šlovę ir galią. Aš ir pats pa- 
klusiu jūsų įstatymams, kadangi taip nori išaukštinęs persus 
dievas, ir mano dėka dar daugiau žmonių nei dabar pagerbs 
karalių puldami prieš jį ant žemės. Taigi tenebūna tai jokia kliū- 
tis pasakyti jam tuos žodžius, kuriuos noriu pasakyti.“ „Tai kaip 
man pranešti, - paklausė Artabanas, - koks gi helėnas pas jį at- 
vyko? Juk sprendžiant iš tavo minčių nesi panašus į eilinį žmo- 
gų.“ O Temistoklis tarė: „Šito, Artabanai, niekas pirma karaliaus 
negali sužinoti.“ Taip pasakoja Fanijas. O Eratostenas veikale 
Apie turtą pridūrė, kad Temistokliui susitikti ir pasikalbėti 
su chiliarchu padėjusi viena moteriškė iš Eretrijos, su kuria tas 
gyveno. : 

28. Kaijis buvo įvestas pas karalių, pagarbino jį puldamas ant 
žemės, 0 atsikėlęs stovėjo tylomis. Karalius vertėjui liepė pa- 
klausti, kas jis esąs, o kai vertėjas paklausė, tas atsakė: „Aš, ka- 
raliau, - atėnietis Temistoklis, helėnų persekiojamas tremtinys. 
Daug persams padariau blogo, bet dar daugiau gero, nes su- 
trukdžiau juos persekioti, kai Heladė išvengė pavojaus ir jos 
saugumas leido padaryti šiokių tokių paslaugų ir jiems. Dabar 
esu pasirengęs viskam ir sutinku su viskuo, keliavau pasiruošęs 
priimti dėkingumą, jeigu maloningai su manimi susitaikysi, ir 
melsti atleidimo, jeigu tu meni pikta. Pažiūrėk į mano priešus 
kaip į mano geradarysčių persams liudytojus, verčiau pasinau- 
dok mano nelaime kaip galimybe parodyti savo kilnumą, negu 
išlieti savo pykti. Išgelbėdamas mane išgelbėsi tavęs prieglobs- 
čio meldžiantį, pražudydamas pražudysi tą, kuris tapo helė- 
nų priešu.“ Tai pasakęs ir norėdamas patvirtinti savo žodžius 

dieviškuoju lėmimu, Temistoklis dar papasakojo sapną, kurį 
matė būdamas pas Nikogeną, ir Dodonės“! Dzeuso pranašystę, 
kai palieptas žygiuoti pas dievo bendravardį jis supratęs, kad 
yra siunčiamas pas karalių: mat abu jie yra galingi ir abu va- 
dinami karaliais. Išklausęs persas jam neatsakė nieko, nors ir 
nusistebėjo jo ketinimais ir drąsa, bet likęs su draugais sveikino 
save su didžiausia sėkme ir pasimeldė, kad Areimanijas visada 
priešams įkvėptų panašias mintis — išvaryti iš savo krašto ge- 
riausius žmones. Sako, kad jis paaukojęs dievams aukas ir tuč- 
tuojau surengęs išgertuves, o naktį per miegus iš džiaugsmo tris 
kartus sušukęs: „Atėnietis Temistoklis mano rankose!“ 

29. Išaušus karalius sukvietė savo draugus ir įsakė atvesti Te- 
mistoklį, kuris nieko gero nesitikėjo matydamas, kaip stovintys 
prie durų dvariškiai, vos tik sužinoję jam įėjus jo vardą, rodė 
savo neapykantą ir garsiai įžeidinėjo. O chiliarchas Roksanas, 
Temistokliui, kuris ėjo prie sėdinčio soste karaliaus, atsidūrus 
šalia ir visiems dvariškiams nuščiuvus, nė nepajudėjęs atsiduso: 
„O helėniškoji gyvate, išsinėrusi iš odos, tave čionai globojantis 
karalių dievas atvedė!“ Tačiau kai Temistoklis vė! puolė kniūbs- 
čias prieš karalių, šis nuoširdžiai su juo pasisveikino ir maloniai 
kreipėsi sakydamas, kad jau yra skolingas Temistokliui du šim- 
tus talentų: mat atėjęs pats, jis pelnytai gaus pažadėtą užjo atve- 
dimą premiją. Karalius žadėjo daug daugiau pinigų, drąsino jį 
ir leido kalbėti apie Heladės reikalus visiškai atvirai. O Temis- 
toklis atsakė, kad žmogaus kalba panaši į margaspalvį kilimą: 
išskleidęs ir vieną, ir kitą, gali pamatyti visas puošmenas, 0 su- 
vyniojęs paslėpsi jas ir iškraipysi; todėl jam reikia laiko. Karaliui 
palyginimas patiko ir jis liepė Temistokliui pačiam paskirti lai- 
ką. Temistoklis paprašė vienerių metų. Pakankamai išmokęs 
persų kalbą, jis bendravo su karaliumi be tarpininkų, o dvariš- 
kiai manė, kad kalbama apie Heladės reikalus. Bet kaip tik tuo 
metu dvare karalius įvedinėjo daug naujovių, keitusių ir jo nu- 
mylėtinius, tad Temistoklis užsitraukė didikų, manančių, jog 

Temistoklis išdrįso ir apie juos karaliui atvirai reikšti savo nuo- 
monę, pavydą. Ir iš tiesų pagarba, paprastai reiškiama kitiems 
svetimšaliams, neprilygo tai, kuri buvo rodoma Temistokliui: jis 
kartu su karaliumi medžiodavo, dalyvaudavo rūmų pramogo- 
se, buvo net pristatytas karaliaus motinai ir su ja susidraugavo, 
taip pat, karaliaus liepimu, susipažino su magų mokslo paslap- 
timis. Kai spartietis Demaratas““, įsakytas paprašyti dovanos, 
pageidavo užsidėti karališkąją tiarą ir taip pasipuošęs važiuoti 
per Sardes, karalius pusbrolis Mitropaustas, palytėjęs Demarato 
tiarą, pasakė: „Galvoje, ant kurios yra ši tiara, nėra smegenų, 
kurias ji galėtų pridengti. Net jei iš Dzeuso gautum griaustinį su 
žaibais, nebūtum Dzeusas.“ Karalius, pasipiktinęs tokiu noru, 
išvarė Demaratą ir, atrodė, liko kurčias jo atsiprašinėjimams, ta- 
čiau Temistokliui paprašius, išklausė ir susitaikė. Sako, kad ir 
vėlesni karaliai, kuriems valdant persai ir graikai pradėjo arti- 
miau bendrauti, vos tik jiems prireikdavo helėno paslaugų, laiš- 
kuose tokiam pranešdavo, kad jis užimsiąs rūmuose svarbesnę 
padėtį nei Temistoklis. O pats Temistoklis, kalbama, jau išgar- 
sėjęs ir daugelio gerbiamas, kartą sėdėdamas prie ištaigingai 
jam padengto stalo, savo vaikams pasakė: „Vaikai, būtume pra- 
žuvę, jeigu nebūtume pražuvę.“ Labai daug rašytojų mini, kad 
buvo paskirti trys miestai aprūpinti jį duona, vynu bei mėsa - 
Magnesija, Lampsakas ir Miuntas. Neantas iš Kiziko ir Fanijas 
prideda dar du, Perkotę ir Palaiskepsę, paskirtus tiekti patalynę 
ir drabužius. 

30. Kai Temistoklis, tvarkydamas kažkokius Heladės reika- 
lus, išvyko prie jūros, persas, vardu Epiksijas, aukštutinės Fri- 
gijos satrapas, surengė prieš jį pasikėsinimą. Gerokai anksčiau 
jis buvo nusamdęs žmones iš Pisidijos, kurie turėjo nužudyti 
Temistoklį, kai šis sustos pailsėti miestelyje, vadinamame Liūto 
galva. Sakoma, kad vidurdienį atsigulus pogulio, sapne jam pa- 
sirodžiusi Dievų Motina“" ir perspėjusi: „Temistokli, neapsi- 
stok Liūto galvoj, kad nepakliūtum liūtui į nagus. Už tai tavęs 

prašau, kad Mnesiptolema man tarnautų.“ Temistoklis sukrės- 
tas pasimeldė deivei, pasukęs iš vieškelio, važiavo aplinkiniu 
keliu ir sustojo pernakvoti jau sutemus, pravažiavęs aną vie- 
tovę. Kadangi vienas išjo palapinę gabenusių nešulinių gyvulių 
įkrito į upę, Temistoklio tarnai ištempė permirkusią palapinę, 
kad išdžiūtų. Tuo metu ir užpuolė kardais ginkluoti pisidai, ku- 
rie, mėnulio šviesoje negalėdami aiškiai įžiūrėti, džiovinamus 
audeklus palaikė Temistoklio palapine ir nusprendė, kad viduje 
ras ir jį besiilsint. Kai jie pribėgę kilstelėjo uždangą, sargyba 
puolė ir juos sučiupo. Tokiu būdu išvengęs pavojaus ir nusi- 
stebėjęs deivės apreiškimu, Temistoklis Magnesijoje pastatė 
Dindimenės šventyklą ir savo dukterį Mnesiptolemą paskyrė 
jos žyne. 

31. Atvykęs į Sardes, Temistoklis laisvalaikį leisdavo lanky- 
damas šventyklas, apžiūrinėdamas, kaip jos pastatytos, įrengtos 
ir kiek jose daug dovanų dievams. Dievų Motinos šventykloje 
jis pamatė ir dviejų uolekčių dydžio varinę mergelės, vadina- 
mos Vandens nešėja, statulą, kurią jis pats, kai dar buvo Atėnų 
vandentiekio prižiūrėtoju“*, užsakė padaryti už išieškotus iš su- 
čiuptų vandens vagių, nemokamai besinaudojančių vandentie- 
kio vandeniu, tekančiu jų pačių išsikastu kanalu, pinigus ir pa- 
aukojo dievams. 

Tada, ar dėl to, kad jam suspaudė širdį pamačius į nelais- 
Vę paimtą savo dovaną dievams, ar dėl to, kad norėjo parodyti 
atėniečiams, kaip yra karaliaus dvare vertinamas ir gerbiamas, 
Temistoklis kreipėsi į Lidijos satrapą, prašydamas nusiųsti 
merginos statulą atgal į Atėnus. Tačiau barbaras supyko ir 
pagrasino parašysiąs laišką karaliui. Išsigandęs Temistoklis ra- 
do būdą išsisukti iš šios padėties - padedamas satrapo haremo: 
apipylęs satrapo suguloves pinigais, numaldė jo pyktį. Vėliau 

Temistoklis elgėsi atsargiau, baiminosi ir barbarų pavydo. Pa- 
sak Teopompo, jis nevažinėjo po Aziją, įsikūrė Magnesijoje, 
gaudavo dideles dovanas ir buvo gerbiamas, kaip ir kilmingiausi 

persai. Ilgą laiką jis gyveno be rūpesčių, nes karalius, užsiėmęs 
Vidurio Azijos reikalais, nedaug dėmesio skyrė santykiams su 
Helade. 

Tačiau sukilus Egiptui, o atėniečiams atėjus jam į pagalbą, 
helėnų trieroms pasiekus Kipro ir Kilikijos krantus“, ir jūroje 
įsiviešpatavus Kimonui““, karalius persigalvojo ir ėmėsi atsa- 
komųjų veiksmų prieš helėnus, kad sutrukdytų jiems įgyti per- 
svarą. Jau ir kariuomenė buvo telkiama, ir visur su pavedimais 
siunčiami karininkai, atvykdavo pasiuntiniai ir pas Temistoklį, 
perduodavo karaliaus įsakymus imtis Heladės reikalų ir įvyk- 
dyti pažadus. Temistoklio prieš bendrapiliečius nekurstė joks 
pyktis, jo neskatino ir ta garbinga padėtis bei pareigos, kurias jis 
galėjo gauti dalyvaudamas kare. Galbūt jis manė, kad šis suma- 
nymas neįvykdomas, nes Heladė turėjo ir kitų didžių strategų. 
Tada karinėse operacijose labiausiai sekėsi Kimonui. Tačiau 
svarbiausia, kad jis nenorėjo suteršti savo žygdarbių šlovės ir už 
juos gautų trofėjų. Temistoklis priėmė patį geriausią sprendi- 

'mą —apvainikuoti savo gyvenimą jam derančia pabaiga. Jis pa- 
aukojo dievams ir, sukvietęs daug draugų bei atsisveikinęs su 
jais, pasak daugelio, išgėrė jaučio kraujo, pasak kai kurių, - grei- 
tai veikiančių nuodų. Temistoklis baigė savo dienas Magnesi- 
joje, nugyvenęs šešiasdešimt penkerius metus, iš kurių didesnę 
dalį praleido užsiimdamas politika ir vadovaudamas kariuo- 
menei. Sako, kad karalius, sužinojęs apie jo mirtį bei jos prie- 
žastį, dar labiau susižavėjo šiuo vyru ir visą laiką su jo draugais 
ir artimaisiais elgėsi maloniai. 

32. Temistoklis paliko sūnus, kuriuos j jam pagimdė Lisandro 
iš Alopekės duktė Archipė, - Archeptolį, Poliektą ir Kleofantą, 
kurį ir filosofas Platonas mini“ kaip puikų raitelį, tačiau visais 
kitais atžvilgiais netikusį žmogų. Iš vyresnių jo sūnų Neoklis 
nuo arklio įkandimo mirė dar vaikas, o Dioklį įsisūnijo senelis 
Lisandras. Temistoklis turėjo ir daug dukterų, iš kurių Mnesip- 
tolemą, gimusią iš antros santuokos, vedė Temistoklio sūnus iš 

pirmos santuokos Archeptolis, Italiją vedė chijietis Pantoidas, 
Sibaridę - atėnietis Nikodemas. Nikomachę už Temistoklio sū- 
nėno Trasiklio ištekino jo sūnūs, kadangi Temistoklis jau buvo 
miręs; Trasiklis išaugino ir pačią jauniausią iš Temistoklio vai- 
kų, dukterį Aziją. 

Magnesijos agoroje yra ir puošnus Temistoklio kapas. Ne- 
verta kreipti dėmesio į Andokidą“, kalboje Draugams teigiantį, 
kad atėniečiai jo palaikus pavogę ir išmėtę. Jis meluoja norėda- 
mas sukurstyti oligarchus prieš demą. Visi supranta, kad ir Fi- 
larcho pasakojimas“ iš piršto laužtas: savo Islorijoje tarsi tra- 
gedijos mašinų dėka jis rodo žiūrovams Neoklį ir Demopolį, 
Temistoklio sūnus, kad sustiprintų draminį efektą bei įtampą. 
Diodoras Periėgetas““ kūrinyje Apie paminklus greičiau kaip 
prielaidą, o ne tvirtinimą, yra papasakojęs, kad šalia didžiosios 
Pirėjo prieplaukos, priešais Alkimą esančiame kyšulyje yra tarsi 
kokia atšaka; jeigu eitum aplink ją iš vidinės pusės, toje vietoje, 
kur jūra gana rami, rastum gana didelę aikštelę, o ant jos - pri- 
menantį aukurą Temistoklio kapą. Jis spėja, kad jo nuomonės 
teisingumą paliudija ir komediografas Platonas"! šiomis savo 
eilutėmis: 

Vietovėje puikioj supiltas kapas tau, 

maloniai sveikins jis pirklius ir jūreivius, 

matys, kas vyksta jūron, grįžta kas namo, 

ir žvelgs, kaip ruošias plaukt lenktynėse laivai. 

Temistoklio palikuoniai Magnesijoje ir anksčiau, ir dabar turi 
tam tikrų privilegijų. Jomis naudojosi ir atėnietis Temistoklis, su 
kuriuo aš susipažinau ir susidraugavau pas filosofą Amoniją." 

Kamilas 


1. Iš daugybės pasakojimų apie Furijaus Kamilo žygdarbius 
keisčiausia ir labiausiai neįtikėtina atrodo tai, kad jis nė karto ne- 
buvo išrinktas konsulu, nors daugybę kartų vadovavo kariuome- 
nei ir pasiekė labai svarbių pergalių, penkis kartus buvo išrinktas 
diktatoriumi, keturis kartus triumfavo, o jo vardas įrašuose apie 
Romos įkūrimą minimas antroj vietoj. Tai atsitiko dėl tuometinės 
valstybės padėties: nesutardama su senatu, tauta nesutiko rinkti 
konsulų ir balsuodama valstybės vadovais rinko karių tribūnus. 
Norsjie valdė kraštą turėdami tokias pat teises ir įgaliojimus, kaip 
ir konsulai, ši valdžia žmonėms buvo mažiau atgrasi dėl tribūnų 
skaičiaus. Žinia, valstybė buvo patikėta šešiems, o ne dviem vy- 
rams, ir tai buvo šiokia tokia paguoda negalintiems pakęsti oli- 
garchijos. Būtent tokiu metu Kamilas turėjo didžiausią autoritetą 
bei pasireiškė kaip brandžiausias politikas; todėl jis ir nusprendė, 
kad neverta tapti konsulu prieš tautos valią, nors ir per tą laiko- 
tarpį valstybėje ne kartą buvo imtasi organizuoti konsulų rinki- 
mus. Tačiau eidamas kitas pareigas (o jų jam teko daug ir labai 
įvairių) jis elgdavosi taip, kad valdoma būdavo bendrai, nors Ka- 
milas ir buvo vienvaldis, o šlovė, net jei jis vadovaudavo kartu su 
kitais, atitekdavo tik jam. Vieno priežastis buvo jo kuklumas (jis 
stengėsi nesukelti priešiškumo ar pavydo), kito - jo išmintis, ku- 
ria, kaip visi pripažįsta, jam niekas neprilygo. 

2. Tuo metu Eurijų giminė dar nebuvo labai žymi. Kami- 
las pagarsėjo pirmasis ir pelnė šlovę vien savo asmeniniais 

nuopelnais, kai tarnaudamas diktatoriaus Postumijaus Tuberto 
kariuomenėje dalyvavo dideliame mūšyje su ekvais ir volskais.! 
Jodamas kariuomenės priešakyje, jis buvo sužeistas į klubą, ta- 
čiau nepasitraukė iš rikiuotės, bet ištraukęs styrančią iš žaizdos 
ietį susirėmė su narsiausiais iš priešų ir privertė juos bėgti. Dėl 
šio žygdarbio jis, be kitų garbingų apdovanojimų, gavo cenzo- 
riaus vietą“, kuri tuo metu buvo labai svarbi. Minimas vienas 
šaunus jo kaip cenzoriaus darbas - tai įkalbinėdamas, tai gra- 
sindamas bausmėmis, privertė viengungius vesti našles (dėl 
karų moterų buvo daug), ir vienas būtinas - apmokestino naš- 
laičius, kurie iki tol nemokėjo jokių mokesčių. To buvo imtasi 
dėl nuolatinių karo žygių, kurie reikalavo didelių išlaidų. La- 
biausiai varginanti buvo vejiečių (kai kurie juos vadina vejen- 
taniškiais) miesto apgula. 

Šitas miestas, be abejo, buvo Etrurijos puošmena. Ginkluote 
ir karių skaičiumi jis nenusileido Romai; puikuodamasis savo 
turtais, gyvendamas išlaidžiai, lepiai bei prabangiai, jis ne kartą 
garbingai susikovė su Roma, varžydamasis dėl šlovės bei įtakos. 
Tačiau tuomet, sutriuškintas svarbiuose mūšiuose, miestas at- 
sisakė užmačių: gyventojai apjuosė jį aukštomis ir stipriomis 
sienomis, sukaupė dideles ginklų, strėlių, maisto bei kitų būti- 
nų dalykų atsargas ir nesibaimindami laukė apgulos pabaigos; 
nors ji ir užsitęsė, tačiau nemažiau vargų bei rūpesčių suteikė ir 
puolantiesiems. Mat šie į karo žygius paprastai susirengdavo 
vasaros pradžioje ir neužtrukdavo ilgai, - žiemas buvo pratę 
praleisti namuose. Tada pirmą kartą, paklusdami tribūnų įsa- 
kymams, jie turėjo įsirengti įtvirtinimus, apjuosti stovyklą siena 
bei priešų žemėje sutikti ir žiemą, ir vasarą. Jau ėjo į pabaigą 
septintieji karo metai. Tuomet kariai nusprendė, kad dėl tokios 
vangios apgulos taktikos kalti vadai, ir juos nušalino. Karą tęsti 
buvo išrinkti kiti. Vienas iš jų ir buvo Kamilas, tada antrą kartą 
išrinktas karių tribūnu. Iki to laiko jis neturėjo nieko bendra su 
apgula: jam burtai buvo lėmę kariauti su Falerijų ir Kapenos“ 

ne kartą drįso įsiveržti į kraštą, todėl per visą karą su etruskais 
romėnams kėlė nerimą. Kamilas juos sutramdė: netekę daugelio 
saviškių, jie buvo priversti užsisklęsti tarp savo miesto sienų. 

3. Vėliau, jau pačiame karo įkarštyje, Albos ežere atsitiko tai, 
kas visus išgąsdino ne mažiau nei patys netikėčiausi stebuklai, 
kadangi jų negalima paaiškinti paprastomis, akivaizdžiomis 
priežastimis ar gamtos reiškinių padariniais. Vasara, nepasi- 
žymėjusi nei gausiu lietumi, nei varginančiais drėgnais pietų 
vėjais, baigėsi; atėjo ruduo. Nors Italijoje yra daug ežerų, upių 
ir kitokių vandens šaltinių, tačiau vieni tada buvo visiškai 
išdžiūvę, kituose vanduo vos dengė dugną, o visos upės, kaip 
paprastai po kaitrios vasaros, tekėjo siauromis ir sekliomis va- 
gomis. O Albos ežero, kuris supamas derlingų kalvų pats sau 
buvo ir ištakos, ir žiotys, vanduo be jokios priežasties (gal tik 
dievams panorėjus) tiesiog akyse ėmė tvinti: pirma pasiekė 
kalvų papėdes, paskui susilygino su viršūnėmis ir vis kilo, ojo 
paviršius išliko lygutėlis, be jokios bangelės. Iš pradžių tuo ste- 
bėjosi tik piemenys. Tačiau, kai susikaupęs sunkus vanduo pra- 
laužė savotišką sankasą, kuri buvo atitvėrusi ežerą nuo žemiau 
plytinčių laukų, ir didžiulis srautas per arimus bei pasėlius ėmė 
veržtis jūros link, buvo priblokšti ne tik romėnai — visos ltalijoje 
gyvenančios tautos tai palaikė labai reikšmingu ženklu. Tačiau 
daugiausia apie tai buvo kalbama Vejus apgulusiųjų stovykloje, 
tad ir vejiečiai sužinojo apie ežere atsitikusią nelaimę. 

4. Kai apgula užsitęsia ilgesnį laiką, tarp priešų paprastai už- 
simezga glaudesni ryšiai, imama bendrauti tarpusavyje. Kaž- 
koks romėnas susidraugavęs atvirai pasikalbėdavo su vienu iš 
priešų, žmogumi, nusimanančiu apie senovines ištarmes ir, 
kaip atrodė, žymiai daugiau už kitus sūsipažinusiu su prana- 
šavimo menu. Taigi romėnas pastebėjo, kad tas žmogus, išgir- 
dęs apie ežero išsiliejimą, labai apsidžiaugė ir ėmė juoktis iš ap- 
gulos. Tada romėnas pasakė, kad šis stebuklas - ne vienintelis, 

nutikęs paskutiniu metu: romėnams atsitikę ir kitų, dar keis- 
tesnių už šitą, pranašingų įvykių; jis norįs apie tai su anuo 
žmogumi pakalbėti, kad tik galėtų kaip nors palengvinti savo 
padėtį, kai viskas aplinkui žlunga. Žmogus noriai sutiko ir mie- 
lai leidosi į kalbas, tikėdamasis sužinoti kokias nors paslaptis. 
Romėnas su juo kalbėdamasis po truputį vis vedėsi vejietį tolyn. 
Kai jie atsidūrė gana toli nuo vartų, romėnas stvėrė priešą į glė- 
bį, net pakeldamas nuo žemės, mat buvo stipresnis. Iš stovyklos 
atbėgo daugiau karių. Tada romėnas palaužė vejiečio pasiprie- 
šinimą ir nugalėtą perdavė vadams. Žmogus, patekęs į tokią bė- 
dą ir suvokęs, kad to, kas lemta, tikrai neišvengsi, pranešė apie 
paslaptyje laikomą ištarmę, susijusią su jo tėvynės likimu, kad 
jos tol bus neįmanoma nukariauti, kol priešai neprivers tekėti 
atgal ar nenukreips išsiliejusio bei naujus kelius besiskinančio 
Albos ežero vandens ir sutrukdys jam įsilieti į jūrą. Apie tai 
sužinojęs senatas pateko į keblią padėtį ir nusprendė, kad ge- 
riausia išeitis - pasiųsti pasiuntinius į Delfus paklausti dievo 
patarimo. Pasiuntiniai, įtakingi ir garsūs žmonės - Kosas Lici- 
nijus, Valerijus Potitas, Fabijus Ambustas — perplaukė jūrą ir, 
gavę dievo ištarmę, atsivežė ir kitas pranašystes, nurodančias 
atkreipti didesnį dėmesį į kai kurias iš protėvių paveldėtas va- 
dinamųjų Lotyniškųjų švenčių apeigas? Taigi dievas jiems 
patarė, jei tik įmanoma, neleisti įtekėti Albos ežero vandeniui į 
jūrą, sugrąžinti jį į pirmykštę vietą, o jeigu to negalį padaryti, 
kasti kanalus bei griovius, nukreipti jį į lygumą ir panaudoti 
laukų drėkinimui. Kai tai buvo paskelbta, žyniai pradėjo auko- 
jimo apeigas, o žmonės - darbus ir susirinkę nukreipė vandenį. 
5. Senatas dešimtaisiais karo metais nutraukė visų pareigūnų 
įgaliojimus ir paskyrė Kamilą diktatoriumi.“ Išsirinkęs raitijos 
vadu Kornelijų Scipioną, Kamilas pirmiausia davė įžadus die- 
vams: jeigu karas atneš jam šlovę, surengsiąs dideles žaidynes 
ir pastatysiąs šventyklą deivei, kurią romėnai vadina Motina 
Matuta. Pagal jos garbei atliekamas apeigas galima spėti, kad tai 

tikriausiai Leukotėja./ Mat moterys į šventyklą atveda tarnaitę 
ir jai suduoda; tada ją išvaro ir apkabina savo seserų, o ne nuo- 
savus vaikus. [r aukojimo metu atliekamas ritualas primena 
Dioniso auginimą ir Ino kančias dėl sugulovės kaltės. 

Po šių apeigų Kamilas įsiveržė į faliskų“ žeme ir, kilus dide- 
liam mūšiui, nugalėjo ir faliskus, ir jiems į pagalbą atskubėjusius . 
Kapenos gyventojus. Po to ėmėsi apgultųjų Vejų. Matydamas, 
kad užimti miestą antpuoliu sunku ir net neįmanoma, įsakė pra- 
dėti kasti požeminius tunelius; miesto apylinkės tiko tokiems 
darbams, ir romėnai greitai pasiekė tokį gylį, kad galėjo dirbti 
priešų nematomi. Darbams judant į priekį, tvirtėjo ir romėnų 
viltys. Tada pats Kamilas sudavė smūgį iš išorės ir pritraukė 
priešus prie miesto sienų, tuo tarpu kiti patyliukais perėjo pože- 
miniais tuneliais ir niekieno nepastebėti atsidūrė tvirtovės vi- 
duje, po Heros? šventykla, didžiausia ir pagrindine šventove 
mieste. Sakoma, kad kaip tik tuo metu toje šventykloje etruskų 
vadas aukojęs aukas. 

Žynys, pažvelgęs į aukos vidurius, garsiai sušukęs, kad die- 
vas skiriąs pergalę tam, kuris baigs šias aukojimo apeigas. Tuos 
žodžius išgirdę esantys tuose tuneliuose romėnai. Jie tučtuojau 
pralaužę grindis ir garsiai šaukdami bei žvangindami ginklais 
išlindę į paviršių. Siaubo apimti priešai pabėgo, o romėnai grie- 
bė vidurius ir nunešė Kamilui. Beje, šitas pasakojimas gali pa- 
sirodyti panašus į prasimanymą. 

Miestas buvo paimtas jėga. Kai romėnai plėšė ir gabenosi be- 
galinius jo turtus, Kamilas, žvelgdamas nuo tvirtovės į tai, kas 
vyksta, iš pradžių stovėjo ir verkė, paskui, aplinkinių pasvei- 
kintas, pakėlė rankas į dangų ir ištarė šiuos maldos žodžius: 
„Didysis Dzeuse, ir jūs, dievai, dorų ir nedorų darbų liudinin- 
kai, jūs tikriausiai patys žinote, kad mes, romėnai, užpuldami šį 
priešų ir nusikaltėlių miestą nepažeidėme teisingumo, nes bu- 
vome priversti gintis. O jei jau mūsų laukia koks nors atpildas 
už dabartinę sėkmę, meldžiu, tegul jis aplenkia romėnų valstybę 

ir kariuomenę ir su mažiausia žala visiems tegul tenka man vie- 
nam.“ Pasakęs šiuos žodžius, Kamilas, laikydamasis romėnų 
papročio pasimeldus bei pagarbinus dievą pasisukti dešinėn, 
besisukdamas nugriuvo. Aplink stovėję romėnai sutriko, bet 
Kamilas atsistojęs pasakė, kad jam atsitiko tai, ko jis ir meldė, — 
mažytė nesėkmė mainais už didžiulę laimę. 

6. Nusiaubęs miestą, Kamilas, tesėdamas įžadus, nutarė per- 
vežti Heros statulą į Romą. Susirinkus meistrams pradėti darbo, 
jis aukojo ir meldė deivę neatmesti nuoširdžios romėnų pagar- 
bos ir tapti gera kaimyne tiems dievams, kuriems priklauso Ro- 
ma. Sako, kad atvaizdas tyliai ištaręs, kad ir sutinka, ir pritaria 
jų sumanymui. Tačiau Livijus pasakoja“? kai Kamilas meldėsi 
ir prisilietęs prie statulos šaukėsi deivės, kai kurie iš ten buvusių 
atsakė, kad deivė sutinka ir mielai seks paskui romėnus. Tie, 
kurie atkakliai tikina įvykus stebuklą, mano, kad svariausias 
įrodymas —- Romos likimas: ji, iš pradžių maža ir neverta dė- 
mesio, negalėjo pasiekti tokios šlovės bei galybės be deivės pa- 
galbos, kurios ne kartą gresiant didelėms nelaimėms sulaukė. 
Nepasitenkindami tuo, jie pateikia ir kitus panašius argumen- 
tus, — ne kartą ant statulų pasirodę prakaito lašai, pasigirsda- 
vusios dejonės, statulos nusisukdavusios ir užmerkdavusios 
akis; apie tai pasakojo ne vienas senovės rašytojas. Daug nuo- 
stabą keliančių pasakojimų girdėjau ir iš savo amžininkų. Į to- 
kias kalbas nereikėtų neįsigilinus žiūrėti pro pirštus. Beje, pana- 
Šiai dalykais ir aklai tikėti, ir visiškai netikėti yra gana pavojinga 
dėl begalinio žmogiškosios prigimties silpnumo: žmonės negali 
savęs suvaldyti ir arba pasiduoda tuščiam prietaringumui, arba 
ima niekinti dievus ir nepaisyti jų įstatymų. Visų geriausia tokiu 
atvejų - apdairumas bei saikas. 

7. Ar dėl atlikto žygdarbio didybės (juk Kamilas dešimtaisiais 
apgulos metais užėmė besivaržantį su Roma miestą), ar dėl to, 
kad visi liaupsino jį ir vadino laimingu, Kamilas pasikėlė į pui- 
kybę, visai nederančią įstatymams paklūstančiam pareigūnui. 

Jo triumfas buvo surengtas su ypatinga prabanga, be to, jis va- 
žiavo per Romą vežimu, pakinkytu ketvertu baltų žirgų. Nei 
prieš jį, nei po jo šito nepadarė joks karo vadas, mat toks veži- 
mas laikomas šventu ir tinkančiu tik dievų valdovui ir tėvui. Dėl 
to piliečiai, nepratę prie patyčių, buvo juo nepatenkinti. Dar vie- 
na priežastis nekęsti Kamilo buvo ta, kad jis pasipriešino įsta- 
tymo apie dalies piliečių persikėlimą priėmimui. Liaudies 
tribūnai pateikė pasiūlymą padalyti tautą ir senatą į dvi dalis: 
vieni liktų gyventi Romoje, o kiti, atrinkti burtais, persikeltų į 
užgrobtą miestą; taip jie būsią turtingesni, turėsią du didelius ir 
gražius miestus, išsaugosią ir savo kraštą, ir svetimą gerą. O tau- 
ta, kuri jau buvo pagausėjusi ir nuskurdusi, džiugiai pritarė 
šiam pasiūlymui ir apstojusi pakylą triukšmingai reikalavo bal- 
suoti. Tačiau senatas ir visi įtakingiausi piliečiai nutarė, kad 
tribūnai bus sumanę ne padalyti, o sunaikinti Romą. Pasipiktinę 
jie krepėsi pagalbos į Kamilą, o šis, nesiryždamas pasipriešinti 
atvirai, prisigalvojęs įvairiausių dingsčių ar teisindamasis prieš 
tautą neatidėliotinais darbais, vis nukeldavo įstatymo priėmi- 
mą. Todėl žmonės jo ir nemėgo. Tačiau didžiausias, jau visai 
neslepiamas tautos priešiškumas kilo dėl nesusipratimo su gro- 
bio dešimtine; minios nepasitenkinimą sukėlė gal ir nevisiškai 
teisingos, tačiau pateisinamos priežastys. Panašu, kad Kamilas, 
išžygiuodamas prieš Vejus, pažadėjo dievams paaukoti de- 
šimtąją grobio dalį. Miestas buvo užimtas ir apiplėštas, tačiau 
Kamilas, gal nesiryždamas erzinti žmonių, gal paskendęs kas- 
dieniuose rūpesčiuose, užmiršo savo įžadus ir leido kariams 
pasisavinti pagrobtą turtą. Po kurio laiko, kai jau pasibaigė jo 
kadencija, Kamilas pranešė apie tai senatui. Ir žyniai ėmė 
skelbti, kad aukos liudija dievų rūstybę, kurią reikia numaldyti 
malonėmis. 

8. Senatas priėmė nutarimą grobio neperdalyti, nes būtų sun- 
ku tai įvykdyti, tačiau tie, kurie gavo savo dalį, turėjo prisiekti 
iratiduoti dešimtinę. Spaudžiami atsisakyti tos įgyto turto dalies, 

kurią jau buvo sunaudoję, kareiviai, neturtingi ir daug iškentę 
žmonės, palaikė tai žiauria prievarta. Kai jie ėmė Kamilui prie- 
kaištauti, šis, ieškodamas tinkamesnio pasiaiškinimo, kaip tyčia 
griebėsi labiausiai nevykusio ir prisipažino užmiršęs apie įža- 
dus. O kareiviai piktai prikaišiojo, kad tada jis pažadėjęs skirti 
dievams dešimtąją priešų turto dalį, o dabar ima dešimtinę iš 
savų piliečių. Vis dėlto kiekvienas atidavė savąją grobio dalį. 
Buvo nutarta už šias lėšas pagaminti auksinį kraterą" ir nusiųsti 
jį į Delfus. Aukso mieste buvo nedaug, tad pareigūnai svarstė, 
iš kur jo gauti. Tada moterys, pasitarusios tarpusavyje, atidavė 
paaukoti dievams kokius tik turėjo auksinius papuošalus. Jie 
svėrė aštuonis talentus.'* Senatas, norėdamas jas už šitą poelgį 
tinkamai pagerbti, priėmė įstatymą, kad mirusių moterų, taip 
pat kaip ir vyrų, garbei būtų sakomas deramas atminimo žodis. 
Mat iki tol nebuvo papročio viešai pašlovinti mirusią moterį. 
Pasiuntiniai išsirinko tris vyrus iš kilmingiausių šeimų ir išsiun- 
tė juos karo laivu, parūpinę puikią įgulą ir deramai jį papuošę. 
Jūroje nemalonumų gali sukelti ne tik audra, bet ir štilis. Taip 
atsitiko ir tiems pasiuntiniams. Tik žingsnelis juos teskyrė nuo 
pražūties, tačiau, jau net nesitikėdami, jie išvengė pavojaus. Ne- 
toli Ajolo salų"? nuščiuvus vėjui juos užpuolė lipariečių trieros, 
palaikiusios piratais. Kadangi romėnai tiesdami rankas meldė 
pasigailėti, lipariečiai netaranavo jų laivo, o prisikabino prie sa- 
vojo ir priplukdę prie kranto rengėsi parduoti ir daiktus, ir 
žmones, įsitikinę, kad tai - piratų laivas. Tik vieno žmogaus - 
stratego Timesitėjo - ryžto ir įtakos dėka lipariečiai labai ne- 
noromis atsisakė savo ketinimų. Timnesitėjas netgi lydėjo romė- 
nus nuosavais laivais ir dalyvavo dovanos įteikimo apeigose. 
Už tai Romoje jam buvo reiškiama derama pagarba. 

9. Liaudies tribūnai ir vėl ėmė siūlyti priimti įstatymą dėl 
persikraustymo, tačiau kaip tik tuo metu kilo karas su falis- 
kais, suteikęs patricijams galimybę išsirinkti pareigūnus savo 
nuožiūra. Kadangi aplinkybės vertė išrinkti karo vadu ne tik 

patyrusį, bet ir autoritetingą bei pasižymėjusį žmogų, karių tri- 
būnu kartu su kitais penkiais buvo išrinktas ir Kamilas.“ Tautai 
patvirtinus kandidatūras, Kamilas, perėmęs vadovavimą, įsi- 
veržė į faliskų žemę ir apgulė Falerijus, gerai sutvirtintą ir visais 
atžvilgiais deramai karui pasiruošusį miestą. Nors Kamilas ir 
suprato, kad jį paimti bus nelengva, o ir laikas spaudė, tačiau 
jis norėjo lavinti ir užimti piliečius, kad nedykinėtų sėdėdami 
namuose ir neturėtų laiko klausytis demagogų kalbų ar regzti 
sąmokslus. Romėnai nuolat sėkmingai naudojosi šituo vaistu 
ir tarsi gydytojai iš valstybės išvarydavo maišto bei sąmyšio 
užkratą. 

10. Pasitikėdami juosiančiais miestą sutvirtinimais, faleriečiai 
įapgulą nekreipė jokio dėmesio: miestiečiai, išskyrus tuos, kurie 
saugojo gynybines sienas, vaikštinėjo apsivilkę togas, jų vaikai 
lankė mokyklą, o mokytojas net išvesdavo juos pasivaikščioti už 
miesto sienų, kad pasimankštintų. Faleriečiai, kaip ir helėnai, 
turėjo vieną mokytoją, nes norėjo, kad jų vaikai nuo pat pradžių 
būtų auklėjami kartu ir susigyventų. Taigi šitas mokytojas su- 
manė apgauti faleriečius, pasinaudodamas vaikais. Jis kas dieną 
išvesdavo juos už miesto, iš pradžių visai nedaug nutoldamas 
nuo sienos, o po to, kai vaikai pasimankštindavo, parvesdavo 
atgal. Paskui pamažu ėmė vestis juos vis toliau. Vaikai prie to 
priprato ir jautėsi gana drąsiai, įtikinti, kad nesą jokio pavojaus. 
Viskas baigėsi tuo, kad mokytojas vaikus įdavė artimiausio ro- 
mėnų posto sargybai tiesiai į rankas ir paprašė jį su vaikais pa- 
lydėti pas Kamilą. Kamilui jis pasisakė esąs vaikų auklėtojas bei 
mokytojas. Jis kalbėjo, kad padaryti paslaugą Kamilui jam 
svarbiau už pareigą ir atsakomybę prieš šiuos vaikus; jis atėjęs, 
kad atiduodamas vaikus kartu atiduotų jam ir miestą. Kamilas, 
išgirdęs šiuos žodžius, pasibaisėjo mokytojo poelgiu. Kreip- 
damasis į aplinkinius jis tarė, kad karas, be abejo, žiaurus ir 
susijęs su didžiule neteisybe bei prievarta, tačiau ir kare gar- 
bingi vyrai laikosi tam tikrų įstatymų. Pergalės negalima siekti 

dangstantis nusikaltimais ar šventvagystėmis. Didis vadas kare 
turįs pasikliauti tik savo paties narsa, o ne svetima niekšybe. 
Sulig tais žodžiais jis paliepė sargybai nuplėšti nuo to žmogaus 
drabužius, surišti už nugaros rankas, o vaikams įduoti lazdas 
bei rimbus, kad mušdami varytųsi išdaviką į miestą. Maždaug 
tuo metu ir faleriečiai pastebėjo mokytojo išdavystę. Miestas, 
kaip ir tikėtina atsitikus tokiai nelaimei, skendėjo raudose. Ir 
vyrai, ir moterys tarsi netekę proto puolė prie miesto sienų ir 
vartų, O čia artinosi vaikai, vesdamiesi pažemintą nuogą bei su- 
rištą mokytoją, vadindami Kamilą išgelbėtoju, tėvu ir dievu. Ne 
tik vaikų tėvams, bet ir visiems kitiems piliečiams, kurie tai ma- 
tė, Kamilo teisingumas sukėlė ir nuostabą, ir meilę. Jie skubiai 
sušaukė susirinkimą ir pasiuntė pas Kamilą pasiuntinius, pati- 
kėdami jam tvarkyti savo miesto reikalus, o Kamilas juos nu- 
siuntė į Romą. Kalbėdami senate pasiuntiniai pasakė, kad ro- 
mėnai, vietoj pergalės pasirinkę teisybę, paskatino ir faleriečius 
pavaldumą vertinti labiau nei laisvę, ir ne dėl to, kad faleriečiai 
mano esą silpnesni, bet dėl to, jog pripažįsta negalį romėnams 
prilygti šaunumu. Senatas savo ruožtu patikėjo Kamilui priimti 
galutinį sprendimą ir sutvarkyti šį reikalą. Kamilas surinko iš 
faleriečių duoklę ir su visais faliskais sudaręs taikos sutartį pa- 
sitraukė. 

11. Kariai tikėjosi Falerijuose prisigrobti, o sugrįžę į Romą 
tuščiomis rankomis, pradėjo kitiems piliečiams kaltinti Kami- 
lą, jog šis nekenčiąs liaudies, jog iš pavydo neleidęs vargšams 
pasitaisyti savo reikalų. Kai liaudies tribūnai vėl pataikė priimti 
įstatymą apie dalies gyventojų apsigyvenimą svetur ir ragino 
romėnus už jį balsuoti, paaiškėjo, kad didžiausiu minios prie- 
šininku tapo Kamilas, nė kiek nesibaiminęs, jog savo tiesos žo- 
džiais, kurių nepagailėjo, užsitrauks neapykantą. Nors ir neno- 
romis, piliečiai atmetė įstatymą, tačiau ant Kamilo taip smar- 
kiai supyko, kad to pykčio nė kiek nesusilpnino atjauta, Kamilo 
šeimoje atsitikus nelaimei — vienas iš jo dviejų sūnų susirgo ir 

numirė. Kamilas, jautrios ir švelnios prigimties žmogus, labai 
sunkiai pakėlė nelaimę, o kai dar gavo šaukimą į teismą, iš siel- 
varto visą dieną sėdėjo užsidares namuose kartu su moterimis. 

12. Jo kaltintojas buvo Liucijus Apulėjus. Jis pateikė skundą, 
kad Kamilas pasisavino dalį Etrurijoje gauto grobio; sklido kal- 
bos, kad kažkas tikrai jo namuose matęs varines duris, kurios 
buvo grobio dalis. Žmonės buvo labai įsiaudrinę. Buvo akivaiz- 
du, kad pasinaudoję bet kokia dingstimi, jie balsuos už Kamilo 
pripažinimą kaltu. O šis, susikvietęs ne tik draugus, bet ir ben- 
dražygius, kurių turėjo gana nemažai, prašė neleisti, kad jį 
nekaltą neteisingai nuteistų ir paverstų pajuokos objektu prie- 
šams. Tačiau draugai, tarpusavyje pasikalbėję bei pasitarę, at- 
sakė esą tikri, kad pakreipti bylos eigą jo naudai jie niekaip 
neįstengsią, tačiau kai Kamilas bus pripažintas kaltu, jie padėsią 
sumokėti paskirtą baudą. Tada Kamilas supyko ir, nepakėlęs 
skriaudos, nusprendė išvykti iš miesto tremtin. Jis atsisveikino 
su savo Žmona bei sūnumi ir išėjęs iš namų iki miesto vartų neiš- 
tarė nė žodžio. Tačiau čia jis sustojo, atsigręžė atgal ir ištiesė 
rankas Kapitolijaus"? link, pasimeldė dievams, kad, jei jis nenu- 
sipelno paniekos ir yra genamas į tremtį žmonių įžūlumo bei 
pavydo, romėnai netrukus pasigailėtų to, ką padarė, kad visi 
žmonės pamatytų, kaip romėnams trūksta Kamilo ir kaip jie jo 
ilgisi. 

13. Taigi jis prakeikė bendrapiliečius panašiai kaip Achilas!“ 
ir išvyko iš miesto. Kamilui nedalyvaujant teismas jį pripažino 
kaltuir paskyrė penkiolikos tūkstančių asių baudą (sidabriniais 
pinigais tai būtų tūkstantis penki šimtai drachmų; mat dešimt 
asių prilygo vienam sidabriniui, todėl ši moneta ir buvo vadi- 
nama denarijumi''). Nėra nė vieno romėno, kuris nesutiktų, kad 
Dikė!“ netruko išklausyti Kamilo maldos. Už jo patirtą neteisybę 
atėjo atpildas, tiesa, nesuteikęs jam malonumo, tik prislėgęs; visi 
jį žino, ir apie tai daug buvo kalbėta. Ar likimui taip susiklos- 
čius, ar kuriam iš dievų, besirūpinančių, kad nedėkingumas už 

gerus darbus neliktų nenubaustas, panorėjus, Romą ištiko labai 
sunki bausmė, ir miestui tuo metu teko patirti pražūtingų, di- 
delį pavojų sukėlusių ir didelę gėdą užtraukiančių nelaimių. 
14. Pirmuoju gresiančios didelės nelaimės ženklu buvo pa- 
laikyta cenzoriaus Gajaus Julijaus mirtis, mat romėnai, kaip 
žinia, šitą pareigybę labai gerbia ir laiko šventa. Antrasis įvykis 
atsitiko dar iki Kamilo tremties. Vienas žmogus - Markas Cedi- 
cijus, nekilmingas, ne senatorius, tačiau laikomas garbingu bei 


doru, atėjo pas karių tribūnus ir papasakojo atsitikimą, turėjusį . 


priversti juos sunerimti. Jis pasakė, kad praeitą naktį, kai ėjo 


vadinamąja Naująja gatve, jį kažkas pašaukęs balsu. Jis atsigrę- 


žęs, bet nieko nepamatęs, tačiau išgirdęs tokius žodžius, ištartus 
stipresniu už žmogiškąjį balsu: „Markai Cedicijau, išaušus nu- 
eik ir pasakyk pareigūnams, kad netrukus sulauks galų.“ Tačiau 
karių tribūnai, išklausę šiuos žodžius, tik pasijuokė bei pasišai- 
pė. Netrukus po to Kamilą ir ištiko nelaimės. 

15. Galai - viena iš keltų genčių. Sakoma, kad jie palikę savo 
žemę dėl to, jog ji buvo nepajėgi išmaitinti tokio didelio žmonių 
skaičiaus, ir išvykę ieškotis kitos. Tai buvo dešimtys tūkstančių 
jaunų karingai nusiteikusių vyrų ir dar daugiau paskui juos se- 
kusių moterų bei vaikų. Vieni jų, perkopę Ripėjų kalnus, prasi- 
veržė iki šiaurinių Okeano pakrančių ir užėmė patį Europos pa- 
kraštį, kiti įsikūrė tarp Pirėnų bei Alpių kalnų ir ilgą laiką buvo 
senonų bei beltorijų'? kaimynai. Pirmą kartą vyno, atgabento iš 
ltalijos, jie paragavę gana vėlai, tačiau šis gėrimas taip juos suža- 
vėjęs, iki tol nepatirtas malonumas taip apsukęs jiems galvas, 
kad apsiginklavę ir pasiėmę su savimi šeimas jie pajudėjo Alpių 
link, ieškodami tos žemės, kuri augina tokius vaisius, visas kitas 
žemes laikydami nederlingomis bei neįdirbtomis. 

Sako, kad pirmasis pas juos atvežė vyno ir sukurstė įsiveržti 
į Italiją etruskas Aruntas, kilmingas ir iš prigimties neblogas 
žmogus, kuriam atsitikusi štai kokia nelaimė. Jis buvo vieno 
našlaičio, turtingiausio iš visų piliečių ir nuostabaus grožio 

jaunuolio, vardu Lukumonas, globėjas. Šis nuo mažens gyveno 
Arunto namuose, neišvyko iš jų ir jau paaugęs, apsimesdamas, 
kad jam maloni Arunto draugija. Aruntas ilgai nenutuokė, kad 
jaunuolis ir jo žmona yra meilužiai. Kai jų jausmai visai įsilieps- 
nojo ir jie savo aistros nebejstengė nei nuslopinti, nei nuslėpti, 
jaunuolis jau visai atvirai ėmė gyventi su ta žmogysta. Vyras 
kreipėsi į teismą, tačiau bylą pralaimėjo, kadangi Lukumonas 
turėjo daugybę draugų ir dosniai dalijo pinigus. Žmogus paliko 
savo kraštą. Išgirdęs apie galus, atvyko pas juos ir tapo žygio į 
Italiją vadovu. 

16. Įsiveržę į šalį, galai netrukus užėmė tą jos dalį, kurią nuo 
seno valdė etruskai: nuo Alpių ji driekiasi abiejų jūrų link, o apie 
krašto priklausomybę etruskams liudija jūrų vardai. Iš tiesų 
šiaurėje esančią jūrą vadina Adrijos jūra nuo etruskų miesto Ad- 
rijos, o tą, kuri yra pietuose, kitoje pusiasalio pusėje, vadina Ti- 
rėnų?? jūra. Visa ši žemė apaugusi miškais, turi daug puikių 
ganykloms tinkamų pievų, yra gausiai upių drėkinama. Joje yra 
aštuoniolika didelių ir gražių miestų, gerai pritaikytų tiek sėk- 
mingai užsiimti amatais, tiek prabangiai ir ištaigingai gyventi. 
Galai, išvarę etruskus, patys juose įsikūrė. Tačiau tai įvyko ge- 
rokai anksčiau. 

17. O tada galai užpuolė etruskų miestą Kluzijų ir jį apsupo. 
Kiuzijiečiai kreipėsi į romėnus, prašydami, kad šie nusiųstų pas 
barbarus pasiuntinius su raštiškais nurodymais. Taigi buvo pa- 
siųsti trys garbingi bei aukštą padėtį mieste užimantys vyrai 
iš Fabijų giminės. Iš pagarbos Romai barbarai draugiškai juos 
priėmė ir, nutraukę karo veiksmus prie miesto sienų, pradėjo 
derybas. Kai pasiuntiniai paklausė, kokią skriaudą galai iš klu- 
nusijuokęs pasakė: „Kluzijiečiai mums nusikalto tuo, kad pajėg- 
dami suarti bei apsėti nedidelį žemės plotą jos turėti nori daug 
ir nesidalija su mumis, nors mūsų daug ir mes vargšai. Tuo juk 
irjums, romėnai, anksčiau prasikalto Albos, Fidenų, Ardėjos, o 

dabar Vejų ir Kapenos gyventojai ir daugelis faliskų bei volskų. 
Jeigu jie nenori su jumis dalytis savo geru, jūs juos padarote ver- 
gais, plėšiate jų kraštą, jų miestus paverčiate dykyne. Tačiau 
taip darydami jūs nesielgiate nei pasibaisėtinai, nei neteisėtai, 
kadangi paklūstate pačiam seniausiam iš įstatymų, kuris leidžia 
stipresniajam pasiimti tai, kas priklauso silpnesniems. Šio įsta- 
Net ir jiems įgimtas siekis, jei esi stipresnis, turėti daugiau nei 
silpnesnieji. Taigi liaukitės gailėjęsi apgultų kluzijiečių, kad ir 
galų neišmokytumėt pasidaryti gerų bei gailestingų tiems, ku- 
riuos skriaudžia romėnai.“ 

Iš šių žodžių romėnai suprato, kad Brenas nelinkęs nusileisti. 
Nuvykę į Kluzijų, jie ėmė drąsinti vyrus ir ragino kartu užpulti 
barbarus, ar norėdami ištirti kluzijiečių narsą, ar savąją paro- 
dyti. Kluzijiečiai surengė antpuolį, ir prie sienų kilo kova. Vie- 
nas iš Fabijų, Kvintas Ambustas, pavarė žirgą prieš aukštą ir 
gražų galą, jojusį dideliu atstumu nuo kitų: Iš pradžių jo nepa- 
žino, kadangi dvikova buvo veržli, ir ginkluotės spindesys 
neleido įžiūrėti veido bruožų. Tačiau, kai nugalėjęs ir nužudęs 
galą Fabijus ėmė plėšti nuo jo šarvus, Brenas jį atpažino ir ėmė 
šauktis dievų, kviesdamas juos liudininkais, kad Kvintas Am- 
bustas pažeidė bendražmogiškus, visų šventais ir teisingais lai- 
komus įstatymus, - atvykęs kaip pasiuntinys elgiasi kaip prie- 
šas. Tučtuojau sustabdęs kovą ir palikęs kluzijiečius ramybėje, 
Brenas išvedė kariuomenę prieš Romą. Tačiau nenorėdamas, 
kad kas manytų, jog galai patenkinti įvykusia neteisybe, nes ne- 
va tik iešką preteksto karui, jis nusiuntė į Romą reikalavimą 
išduoti Fabijų, o tuo tarpu neskubėdamas judėjo pirmyn. 

18. Romoje susirinko senatas. Daug kas kaltino Fabijų, tarp jų 
ir šventikai, vadinamieji fecialiai.2! Jie buvo įsitikinę, kad tai — 
šventvagystė, ir ragino senatą visą kaltę už tai, kas padaryta, 
priskirti vienam ir nuimti prakeiksmą nuo kitų. Šiuos fecialius 
Numa Pompilijus“, pats taikiausias ir teisingiausias iš karalių, 

paskyrė taikos saugotojais, o kartu ir teisėjais, įvertinančiais, ar 
priežastys yra pakankamai rimtos, kad būtų galima pagrįstai 
skelbti karą. Senatas šį reikalą patikėjo spręsti tautai. Kai žynys 
pakartojo savo kaltinimus Fabijui, minia labai smarkiai išsi- 
tyčiojo ir pasijuokė iš šventų dalykų, - Fabijų ir jo brolius ji 
paskyrė karių tribūnais. Tai sužinoję, keltai labai įniršo. Jų jau 
nebevaržė jokios kliūtys, ir jie žygiavo didžiausiu įmanomu 
greičiu. Žmonės, per kurių žemes jie traukė, buvo priblokšti 
matydami, kiek jų daug, kokia puiki jų ginkluotė, kokie galai 
stiprūs bei ryžtingi; jie pamanė, kad visas šis kraštas jau pra- 
žuvęs ir kad toks pat likimas netrukus ištiksiąs ir jų miestus. 
Tačiau galai, priešingai negu visi tikėjosi, nedarė jiems jokios 
skriaudos, netgi nepalytėjo laukuose bręstančio derliaus. Pra- 
eidami palei pat miestų sienas, barbarai šaukė, kad žygiuoją 
prieš Romą ir vien tik romėnams skelbią karą, o visus kitus laiką 
savo draugais. 

Prieš taip veržliai judančius barbarus karių tribūnai išvedė 
romėnus. Karių skaičius buvo pakankamas (mat hoplitų buvo 
ne mažiau nei keturiasdešimt tūkstančių), tačiau didžioji jų da- 
lis buvo neapmokyta ir tik pirmą kartą paėmusi ginklą į rankas. 
Be to, jie visai nepaisė tikėjimo reikalavimų —- neaukojo aukų, 
nepaklausė žynių patarimo, o tai derėjo padaryti prieš tokį sun- 
kų mūšį. Sėkmingai veikti nė kiek nemažiau trukdė ir dvival- 
dystė. Beje, anksčiau ir ne tokiems svarbiems mūšiams romėnai 
išsirinkdavo vieną vadą, kurį jie vadina diktatoriumi, puikiai 
suprasdami, kaip naudinga pavojaus akimirką elgtis pagal vie- 
ningą planą, paklūstant neribotai teisėtus įgaliojimus turinčio 
pareigūno valdžiai. Pagaliau reikalui labai pakenkė negar- 
bingas elgesys su Kamilu, nes pasidarė baisu vadovauti ka- 
riuomenei nenuolaidžiaujant ir nepataikaujant. Tad nužygiavę 
nuo miesto devyniasdešimt stadijų, romėnai įsirengė stovyklą 
prie Alijos upės, netoli tos vietos, kur ji įsilieja į Tiberį. Pasiro- 
džius barbarams, romėnai ten su jais susikovė, tačiau ši kova, 

mat nebuvo jokios tvarkos, atnešė romėnams tik gėdą ir priver- 
tė juos bėgti. Tada keltai kairįjį kariuomenės sparną tučtuojau 
nubloškė į upę ir sunaikino. Dešinysis, priešų stumiamas, po 
truputį iš lygumos pasitraukė į kalvas ir patyrė mažesnių nuo- 
stolių. Dauguma iš čia prasmuko į miestą. O visi kiti, kurie iš- 
sigelbėjo daugiausia dėl to, kad priešai pavargo žudyti, nakčia 
pabėgo į Vejus manydami, kad Romos jau nėra, kad viskas ten 
pražuvę. 

19. Tas mūšis įvyko po vasaros saulėgrįžos, maždaug per 
pilnatį“, o ta diena ir anksčiau Fabijams buvo atnešusi didelių 
nelaimių, mat trys šimtai jų giminės vyrų buvo etruskų nu- 
kauti“*. Po antrosios nesėkmės šiai dienai nuo upės pavadinimo 
prigijo alietiškosios vardas. Taip ji vadinama ir dabar. O dėl to, 
ar reikia sutikti, kad vienos dienos - nelaimingos, o kitos - lai- 
mingos, Herakleidas teisingai supeikė Hesiodą, kuris dienas 
skirstė į geras ir blogas“? tarsi nežinodamas, kad visos dienos iš 
prigimties vienodos. Tai aš esu išnagrinėjęs kitur, tačiau tikriau- 
siai tiktų keletą pavyzdžių paminėti ir šiame kūrinyje. Taigi bo- 
jotams penktą hipodromijo, kurį atėniečiai vadina hekatomba- 
jonu, dieną pasisekė laimėti dvi pačias šlovingiausias pergales, 
kurios išlaisvino helėnus: vieną - prie Leuktrų, o kitą - daugiau 
nei prieš du šimtus metų prie Kereso, kai jie nugalėjo tesalus ir 
jų vadą Latamiją. Persai savo ruožtu šeštą boedromiono dieną 
buvo helėnų nugalėti Maratone, trečią - Platajose ir prie Mika- 
lės, o dvidešimt penktą - Arbeluose. O atėniečiai maždaug per 
boedromiono pilnatį laimėjo jūrų mūšį prie Nakso (jiems va- 
dovavo Chabrijas), o apie dvidešimtą dieną - prie Salamino, 
kaip aš esu nurodęs veikale Apie dienas“. Ir targelionas“' atne- 
šė barbarams žymių nesėkmių: šį mėnesį ir Aleksandras 
prie Graniko nugalėjo karaliaus karvedžius““, ir kartaginiečiai 
Timoleonto buvo sumušti Sicilijoje? dvidešimt trečią šio mė- 
nesio dieną; ši targeliono diena apytikriai laikoma ir Iliono 
užėmimo diena (taip teigia ir Eforas, ir Kalistenis, ir Damastas, 

ir Malakas). Kita vertus, metageitnionas“", kurį bojotai vadina 
panemu, helėnams buvo nepalankus. Mat šio mėnesio septintą 
dieną, Antipatrui“' juos sutriuškinus prie Kranono, Heladė ga- 
lutinai žlugo; ir anksčiau helėnai buvo patyrę nesėkmę kau- 
damiesi su Filipu Chaironėjoje“*. Tais pačiais metais, tą pačią 
metageitniono dieną Archidamo“* vadovaujami kariai, įžengę į 
Italiją, buvo išžudyti tenykščių barbarų. Chalkedono“* gyven- 
tojai saugosi dvidešimt antros šio mėnesio dienos, mat ji nuo- 
latos atnešanti jiems daugybę didžiulių nelaimių. Dar daugiau, 
aš gerai žinau, kad Tėbai Aleksandro buvo sulyginti su žeme 
maždaug tą dieną, kai švenčiamos misterijos“, o vėliau tą pačią 
boedromiono““ dvidešimtąją, kai rengiamos mistų procesijos Jak- 
cho garbei, atėniečiai įsileido į savo miestą makedoniečių gar- 
nizoną. Panašiai ir romėnai vieną ir tą pačią dieną pirmiausia, 
vadovaujant Cepionui, neteko stovyklos, kurią užgrobė kim- 
brai, o vėliau, vadovaujant Lukului, nugalėjo armėnus ir jų 
karalių Tigraną“" O karalius Atalas bei Pompėjus Didysis“ nu- 
mirė per savo gimimo dieną. Ir apskritai galima įrodyti, kad 
daugelis vieną ir tą pačią dieną patyrė ir sėkmių, ir nesėkmių. 
Tačiau romėnams ši diena yra viena iš pačių nelaimingiausių, o 
per ją ir dvi kitos kiekvieno mėnesio dienos: dėl to, kas įvyko, 
prietaringa baimė, kaip paprastai būna, dar labiau padidėjo. Iš- 
samiau tai yra išnagrinėta veikale Romėniškieji klausimai. 

20. Jeigu galai vos tik pasibaigus mūšiui būtų nusiviję bėgan- 
čiuosius, niekas nebūtų išgelbėjęs Romos nuo pražūties, o visų 
joje buvusių - nuo mirties, mat pabėgusieji juos sutikusiems 
mieste sukėlė nepaprastą išgąstį, pasėjo didžiulį nerimą bei są- 
myšį. Tačiau barbarai, nesuvokdami savosios pergalės reikš- 
mingumo, negalėjo suvaldyti džiaugsmo ir ėmė švęsti bei da- 
lytis stovykloje pagrobtą turtą, leisdami besitraukiančiai iš 
miesto miniai netrukdomai bėgti, o tiems, kurie liko, atgauti 
viltį ir pasiruošti sutikti priešą. Visas kitas miesto dalis palikę 
likimo valiai, romėnai sutvirtino Kapitolijų ir sunešė į jį ietis, 

akmenis, strėles. Tačiau pirmiausia jie Kapitolijuje paslėpė kai 
kurias relikvijas. Vestos šventyklos šventenybės išsinešė pabė- 
gusios kartu su šventikais vestalės. Beje, kai kas sako, kad vis- 
kas, ką taip sergsti vestalės, - tik negęstanti ugnis, kurią karalius 
Numa įsakė garbinti kaip visa ko pradžią. Mat ugnis vienintelė 
gamtoje nuolat juda. O būtis yra vienoks ar kitoks judėjimas ar- 
ba būtinai susijusi su judėjimu. Kitos materijos dalelės, neteku- 
sios šilumos, yra be gyvybės, tarsi mirusios ir trokšta ugnies 
jėgos tarsi sielos; kai ugnis kokiu nors būdu jas paveikia, jos vėl 
atgauna sugebėjimą veikti ir jausti. Taigi kaip tik todėl Numa, 
ypatingas žmogus ir net, kaip sako, dėl savo išminties sugebėjęs 
bendrauti su mūzomis, laikė ugnį šventa ir įsakė budriai ser- 
gėti kaip amžinosios visą pasaulio sandarą lemiančios jėgos 
atvaizdą. O kiti sako, kad ši apvalančioji ugnis, kaip ir Heladėje, 
dega prieš šventyklas, o kitos relikvijos yra šventovės viduje, ir 
jų niekas negalįs matyti, išskyrus tas mergeles, kurias vadina 
vestalėmis. Labai paplitęs pasakojimas, kad ten saugomas Tro- 
jos paladijas, Enėjo atvežtas į Italiją“? Dar kiti pasakoja pada- 
vimą, kad Dardanas iš Samotrakės į Troją atgabeno dievų sta- 
tulas ir įkūręs miestą įsteigė jų kultą bei misterijas jų garbei. Kai 
Troja buvo užimta, Enėjas jas pagrobęs ir saugojęs tol, kol įsi- 
kūręs Italijoje. Tie, kurie skelbiasi esą žinovai, sako, kad ten 
saugomos dvi nedidelės statinės, viena atidaryta bei tuščia, kita 
pilna ir užantspauduoti; jas abi matyti turi teisę tik tos šven- 
tosios mergelės. Tačiau dar kiti mano, kad pastarieji klysta neži- 
nodami, kad tada tos mergelės, sumetusios didesnę relikvijų 
dalį į dvi statines ir užkasusios jas po Kvirino šventykla. Dar ir 
dabar ta vieta vadinama Statinėmis. 

21. Vestalės, pasiėmusios pačias svarbiausias šventenybės, 
bėgo upės pakrante tolyn iš miesto. Tarp tuo keliu besitrau- 
kiančių buvo ir Liucijus Albinijus, paprastas žmogus, kuris ve- 
žime vežėsi mažus vaikus, žmoną ir būtiniausius daiktus. Vos 
išvydęs mergeles, kurios prisispaudusios prie krūtinių nešėsi 


112 


šventus daiktus ir praėjo pro šalį, nebetekusios deramos pagar- 
bos bei išvargusios, jis tučtuojau iškėlė iš vežimo žmoną su 
vaikais bei savo mantą ir atidavė vežimą vestalėms, kad juo va- 
žiuodamos pasiektų kokį nors helėnų miestą. Tad būtų neteisinga 
nepaminėti Albinijaus pagarbos dievams, parodytos didžiausio 
pavojaus valandą. O kitų dievų žyniai, garbaus amžiaus sulaukę 
buvę konsulai bei triumfatoriai, negalėjo ryžtis palikti miestą. 
Apsivilkę šventais iškilmių drabužiais, vadovaujami pontifiko“? 5 
Fabijaus, jie pasimeldė dievams, aukodami jiems save kaip auką 
už tėvynę, ir taip pasipuošę atsisėdo forume į dramblio kaulo 
krėslus, kad pasitiktų savąjį likimą. 

22. Trečią dieną po mūšio Brenas atvedė kariuomenę prie 
miesto ir pamatęs, kad vartai atviri, o ant sienos nestovi sar- 
gybiniai, iš pradžių pabūgo klastos ar pasalos netikėdamas, 
kad romėnai visiškai atsisakė pasipriešinimo. O kai įsitikino, 
kad taip iš tikrųjų yra, įžygiavęs per Kvirinalio vartus“! užėmė 
miestą, nuo jo įkūrimo praėjus šiek tiek daugiau nei trims šim- 
tams šešiasdešimčiai metų, jeigu tik kas tiki, kad tų laikų įvy- 
kių datos tiksliai nustatytos; juk dėl jo ir atsiradusi ta painia- 
va, kelianti nesutarimų ir dėl kitų, naujesnių, įvykių datos. 
Atrodo, kad silpnas atsitikusios miestui nelaimės atgarsis ir 
neaiškus gandas apie jo užėmimą tučtuojau pasiekė Heladę. 
Mat Herakleidas Pontietis, gyvenęs netrukus po šių įvykių, 
kūrinyje Apie sielą sako, kad iš vakarų atėjęs gandas, jog iš toli, 
iš hiperborėjų*? krašto, atvykusi kariuomenė užėmė helėniš- 
ką miestą Romą, įsikūrusį kažkur Didžiosios jūros pakrantėje. 
Tikrai nesistebiu, kad Herakleidas, pramanytojas ir pasako- 
rius, į tikrovišką pasakojimą apie užėmimą įkvėpimo pagautas 
įpynė hiperborėjus ir Didžiąją jūrą. Akivaizdu, kad ir filosofas 
Aristotelis yra girdėjęs gana tikslų pasakojimą apie tai, kad 
miestas buvo užimtas keltų, tačiau jo išgelbėtoją jis vadina Liu- 
cijumi; bet Kamilas buvo Markas, o ne Liucijus. Tikriausiai 
Aristotelis vardą tik spėjo. 

Brenas, užėmęs Romą, aplink Kapitolijų pastatė sargybos 
postus, o pats, eidamas per forumą, stebėjosi matydamas tylo- 
mis sėdinčius pasipuošusius vyrus, kurie nepakilo net priešams 
prisiartinus; nepakeitę veido išraiškos, įbedę akis į vieną tašką, 
jie sėdėjo atsigręžę vienas į kitą, tarsi sustingę, bejausmiai ir be- 
baimiai, parimę ant savųjų lazdų. Toks keistas reginys pribloškė 
galus. Ilgą laiką jie nesiryžo prisiartinti ir paliesti romėnų, ne- 
būdami tikri, ar tai ne dievai. Galiausiai vienas iš jų išdrįso 
prisiartinti prie Papirijaus Manijaus; ištiesęs ranką jis atsargiai 
palietė jo smakrą ir patempė už vešlios barzdos, bet Papirijus, 
sudavęs lazda, praskėlė jam galvą. Barbaras išsitraukė kardą ir 
nudūrė Papirijų. Tada galai pripuolę užmušė kitus senius ir ėmė 
žudyti visus, kurie tik pakliūdavo jiems po ranka, bei plėšti na- 
mus. Daug dienų jie grobė ir gabeno turtą, o paskui miestą su- 
degino ir sulygino su žeme, pykdami ant Kapitolijaus gynėjų, 
kurie nesileido su galais į jokias kalbas, bet gindamiesi pasislėpę 
už įtvirtinimų padarė barbarams didelių nuostolių. Tai dėl to 
galai nusiaubė miestą ir žudė visus be išimties - tiek vyrus, tiek 
moteris, tiek senus, tiek mažus. 

23. Kadangi apgula užsitęsė, galams pritrūko maisto. Jie pasi- 
dalijo į dvi grupes: vieni su karaliumi liko saugoti Kapitolijaus, 
o kiti siaubė apylinkes ir puldinėdami plėšė kaimus, tačiau ne 
visi kartu, bet vieni vienus, kiti kitus; pasidaliję į didesnius ar 
mažesnius būrius, įgiję pasitikėjimo dėl sėkmės kare, jie išsi- 
barstė po vietovę visiškai nesibijodami. O didžiausias ir labiau- 
siai organizuotas jų būrys užpuolė Ardėją?, kurioje nesikišda- 
mas į jokius reikalus kaip privatus asmuo gyveno Kamilas. Jo 
ateities planai jokiu būdu nebuvo susiję su siekimu pasislėpti ar 
išvengti susidūrimo su priešais; Kamilas tik ir laukė tinkamos 
progos, kad jiems atkeršytų. Todėl matydamas, kad Ardėjos gy- 
ventojų yra gana daug, tačiau jiems trūksta drąsos dėl karve- 
džių nepatyrimo bei neryžtingumo, Kamilas pirmiausia kreipė- 
si įjaunuomenę sakydamas, jog romėnų nesėkmės nereikia sieti 

su keltų narsumu; tai, ką teko patirti netekusiems sveiko proto 
romėnams, nereikia laikyti nuopelnais tų, kurie nė kiek nepri- 
sidėjo prie savo pergalės; tai - lemties pasireiškimas. Geriausias 
šaunumo įrodymas - net ir gresiant pavojui atremti antpuolį 
atklydėlių barbarų, kuriems pergalė reiškia visišką nugalėtųjų 
sunaikinimą, kaip būna ir prasiautus gaisrui. Vis dėlto jeigu Ar- 
dėjos gyventojai parodys ryžtą ir drąsą, atėjus laikui jis padės 
jiems pasiekti pergalę nepatyrus jokio pavojaus. Jaunuomenė 
šiuos žodžius sutiko palankiai. Tada Kamilas nuėjo pas Ardėjos 
magistratus ir konsulus. Kai šie davė savo sutikimą, Kamilas 
įsakė visiems, kurie tik gali pakelti ginklą, ginkluotis, tačiau išei- 
ti iš miesto neleido, norėdamas, kad buvę netoliese priešai nieko 
nenutuoktų. Galai, išnaršę vietovę, apsikrovę gausybe visokiau- 
sio grobio, niekuo nesirūpindami, nesiėmę jokių atsargumo 
priemonių, lygumoje įsirengė stovyklą. Kai atėjus nakčiai bar“ 
barai jau buvo visiškai girti ir stovyklą apgaubė tyla, Kamilas, 
apie tai sužinojęs iš žvalgų, išvedė ardėjiečius. Tylomis įveikęs 
juos skyrusį atstumą, apie vidurnaktį jis priartėjo prie stovyklos. 
Tada įsakęs kariams garsiai šaukti ir iš visų pusių trimituoti, jis 
labai išgąsdino girtus barbarus, kurie, nors ir išgirdę triukšmą, 
Sunkiai įstengė atsipeikėti. Taigi tik keletas galų, kuriems iš bai- 
mės išgaravo girtumas, griebėsi ginklų ir pasipriešino Kamilo 
kariams, tačiau krito nukauti, o didžiąją jų daugumą, negalinčią 
atsipeikėti iš miego ir svaigulio, ardėjiečiai užklupo beginklę ir 
išžudė. Tik nedaugelis tamsoje paspruko iš stovyklos, bet ir juos 
visus besiblaškančius po apylinkes dieną pasivijo ir sunaikino 
raiteliai, 

24. Gandas apie šį įvykį greitai pasklido po miestus ir sujau- 
dino daugelį tų, kurie buvo tinkamo karui amžiaus. Jie susirin- 
ko (daugiausia ten buvo romėnų, kurie, pabėgę po mūšio prie 
Alijos, buvo apsistoję Vejuose) ir ėmė guostis vieni kitiems: „Ko- 
kį karvedį dievas atėmė iš Romos, kad Kamilo žygdarbiais iš- 
garsintų Ardėją. O miestas, pagimdęs ir išauklėjęs tokį didvyrį, 

pražuvo ir išnyko. Mes, neturėdami vadų, nublokšti tarp sve- 
timų sienų, tūnome palikę Italiją likimo valiai. Nagi, pasiųskime 
ardėjiečiams reikalavimą grąžinti jų karvedį arba patys, pasiė- 
mę ginklus, vykime pas jį. Jis jau nebe tremtinys, ir mes - nebe 
piliečiai, kadangi jau neturime tėvynės. Ji - priešų valdžioje.“ Jie 
taip ir nutarė ir pasiuntę pasiuntinius paprašė, kad Kamilas 
paimtų vadovavimą į savo rankas. Tačiau šis atsakė to nepa- 
darysiąs, kol Kapitolijuje įsitvirtinę piliečiai pagal įstatymą 
nepaskirs jo vadu. Kol jie gyvi, jis juos laikąs savo tėvyne ir vyk- 
dysiąs viską, ką jie įsakys, o prieš jų valią nedarysiąs nieko. Visi 
nusistebėjo Kamilo apdairumu ir taurumu, tačiau nebuvo žmo- 
gaus, kuris nuneštų šią žinią į Kapitolijų. Dar daugiau, atrodė 
neįmanoma pasiuntiniui patekti į tvirtovę, kai priešai laikė užė- 
mę miestą. 

25. Buvo vienas romėnų jaunuolis Pontijus Kominijus, kilęs 
iš vidutiniokų, karštai trokštantis šlovės ir garbės. Jis pats pa- 
sisiūlė atlikti šią užduotį. Jokio laiško Kapitolijaus gynėjams jis 
neėmė, kad priešai nesužinotų Kamilo planų, jei sučiupę per- 
skaitytų laišką. Menkai apsirengęs, po drabužiais pasirišęs 
kamščiamedžio žievę, jis per dieną sėkmingai įveikė visą kelią 
ir miestą pasiekė jau sutemus. Kadangi tiltu pereiti upės nega- 
lėjo, nes jį saugojo barbarai, jaunuolis savo menkais bei lengvais 
apdarais apsimuturiavo galvą ir kamščiamedžio prilaikomas 
perplaukė upę ir išlipo į krantą netoli miesto. Aplenkdamas sar- 
gybos postus, kurių vietą nuspėdavo pagal šviesas bei triukšmą, 
jis priėjo Karmentos vartus. Čia buvo labai ramu ir tylu, nes toje 
vietoje Kapitolijaus kalva buvo stačiausia, ir ją supo daugybė 
neįveikiamų uolų. Būtent čia Pontijus nepastebėtas, įtempęs vi- 
sas jėgas vos ne vos užkopė į kalvą pačioje neprieinamiausioje 
jos vietoje ir susitiko su įtvirtinimų apsauga. Pasisveikinęs su 
vyrais bei pasisakęs kuo vardu, buvo jų nuvestas pas viršinin- 
kus. Tučtuojau susirinko senatoriai. Pontijus pranešė jiems apie 
Kamilo pergalę, apie kurią jie dar nebuvo girdėję, papasakojo, 

ką nutarė kariai, ir prašė patvirtinti Kamilo įgaliojimus, kadangi 
visi svetur esantys Romos piliečiai paklūsią tik jam vienam. Se- 
natoriai, jį išklausę bei pasitarę, paskyrė Kamilą diktatoriumi, 
o Pontijų išsiuntė atgal. Šis sėkmingai sugrįžo tuo pačiu keliu; 
priešai jo nepastebėjo. Svetur esantiems romėnams Pontijus pra- 
nešė tai, ką nutarė senatas. 

26. Romėnai su džiaugsmu sutiko šią žinią. Kai Kamilas at- 
vyko į Vejus, ten jo jau laukė dvidešimt tūkstančių apsigink- 
lavusių vyrų. Dar daugiau jis surinko sąjungininkų ir ėmė 
ruoštis puolimui. [Tokiu štai būdu Kamilas antrą kartą buvo 
išrinktas diktatoriumi ir nuvykęs į Vejus susitiko su kariais; dar 
daugiau jis sutelkė sąjungininkų, ketindamas užpulti priešus.] 
Tuo tarpu Romoje keletas barbarų atsitiktinai ėjo pro tą vietą, 
kur nakčia Pontijus užkopė į Kapitolijų ir pastebėjo daugybę 
kojų bei rankų pėdsakų ten, kur jis kabinosi ar atsiremdavo į 
uolą, daugelyje vietų išrautą tarp akmenų augusią žolę, aplau- 
žytus krūmokšnius, nubyrėjusius žemės grumstus. Jie pranešė 
karaliui. Šis nuėjęs ir apžiūrėjęs tada neištarė nė žodžio, tačiau 
vakare sušaukė pas save pačius vikriausius keltus, tiesiog su- 
tvertus laipioti kalnais, ir pasakė: „Patys priešai mums paro- 
do kelią pas save, kurio anksčiau nežinojome. Jis nėra toks, kad 
žmogus neįstengtų jo įveikti, taigi būtų didžiulė gėda, jei taip 
prasidėjęs darbas liktų nebaigtas, jei atsisakytume pasinaudoti 
šia vieta, tarsi ji būtų neįveikiama, kai patys priešai mus moko, 
kaip ją įveikti. Kur vienam lengva užkopti, nebus sunku ir dau- 
geliui, jei jie lips po vieną; be to, veikdami sutartinai, jie pagel- 
bės vieni kitiems, ir tai suteiks jiems žymiai daugiau jėgų. 
Kiekvienam už šaunumą bus atlyginta, kiekvienas bus deramai 
apdovanotas ir pagerbtas.“ 

27. Po tokios karaliaus kalbos galai noriai sutiko imtis šios 
užduoties. Atėjus vidurnakčiui daug galų tylomis ėmė kopti 
į kalvą, kabindamiesi į stačias ir sunkiai įveikiamas uolas. Vis 
dėlto belipant paaiškėjo, kad kelias daug patogesnis, negu jie 

tikėjosi. Taigi pirmieji jau pasiekė kalvos viršūnę ir ruošėsi tuč- 
tuojau pralaužti įtvirtinimus bei užpulti miegančius sargy- 
binius; mat jų besiartinančių nepajuto nei žmonės, nei šunys. 
Tačiau Junonos šventykloje buvo laikomos šventos žąsys; anks- 
čiau jas sočiai maitindavo, tačiau tada, kadangi maisto vos ne 
vos pakako žmonėms, jomis niekas nesirūpino ir joms nekaip 
sekėsi. Žąsis, kaip žinia, iš prigimties atsargus ir baikštus gyvis, 
otos žąsys, iš bado nerasdamos sau vietos, negalėjo užmigti. Jos 
akimirksniu pajuto besiartinančius galus ir garsiai gagendamos 
ėmė bėgti prie jų bei visus pažadino. Ir barbarai, kadangi jau 
buvo pastebėti, daugiau nebesisaugojo, bet garsiai šaukdami 
ryžtingai puolė romėnus. O šie, paskubomis pasičiupę pirmą 
po ranka pasitaikiusį ginklą, gynėsi, kaip kas išmanė. Manlijus, 
buvęs konsulas, tvirtas ir valingas vyras, pirmas pasipriešino iš 
karto dviem galams: vienam, kuris jau kėsinosi į jį kardu, 
Manlijus savuoju nukirto dešinę ranką, o kitą, skydu trenkęs į 
veidą, nustūmė žemyn nuo kalvos. Atsistojęs ant gynybinės sie- 
nos jis, padedamas kitų, atbėgusių jam į pagalbą, privertė galus 
trauktis, - į viršų jų užlipo nedaug, o ir tie neatliko jokių žygdar- 
bių. Tokiu būdu išsigelbėję iš pavojaus, išaušus romėnai nume- 
tė nuo uolos pas priešus sargybos viršininką, o Manlijui už jo 
žygdarbį paskyrė apdovanojimą, kuris greičiau parodė didžiulę 
jų pagarbą, negu suteikė naudos: kiekvienas jam atidavė savo 
dienos maisto davinį - pusę svaro (taip romėnai vadina savąjį 
svorio vienetą) duonos ir ketvirtą helėnų kotilės dalį vyno. 

28. Po šio įvykio keltai pasidarė ne tokie drąsūs. Jiems ėmė 
trūkti maisto, tačiau jo pasirūpinti galai nesiryžo - bijojo Ka- 
milo. Stovykloje išplito liga, kadangi aplink palapines, pasta- 
tytas tarp miesto griuvėsių, gulėjo kalnai lavonų; storas pelenų 
sluoksnis, įkaitęs nuo kaitros ir vėjo keliamas, nuodijo orą; šis 
darėsi sausas bei aitrus ir kenkė juo kvėpuojantiems žmonėms. 
Tačiau kenksmingiausias buvo įprastų gyvenimo sąlygų pasi- 
keitimas: iš ūksmingų vietovių, kuriose lengvai pasislėpdavo 

nuo vasaros karščių, jie pateko į jūrinio klimato kraštą su ne- 
palankiomis sąlygomis, ypač rudenį. Galus vargino ir dykas 
buvimas prie Kapitolijaus dėl užsitęsusios apgulos, - ėjo jau 
septintas apgulos mėnuo. Taigi mirtingumas stovykloje buvo 
labai didelis; kadangi mirusiųjų buvo daugybė, tai jų jau ne- 
belaidojo. 

Tačiau ne ką geresnė buvo ir apgultųjų padėtis: juos kankino 
vis stiprėjantis badas, o dar ir slėgė visiška nežinia apie Kami- 
lą, -joks Kamilo pasiuntinys pas juos neapsilankė, kadangi bar- 
barai akylai saugojo miestą. Susiklosčius tokiai padėčiai, abi 
pusės ėmė vesti derybas, iš pradžių per sargybinius, kurie pir- 
mieji pradėjo bendrauti tarpusavyje. Vėliau, vadams pritarus, 
su Brenu susitiko karių tribūnas Sulpicijus, ir buvo sutarta, kad 
romėnai sumokės tūkstantį svarų aukso““, o galai, gavę išpirką, 
tučtuojau pasitrauks ne tik iš miesto, bet ir iš šalies. Abi pusės 
savo pažadus sutvirtino priesaika. Atnešė auksą. Keltai pradėjo 
apgaudinėti romėnus, iš pradžių nemačiomis, o paskui ir visai 
atvirai patraukdami žemyn svarstyklių lėkštę. Romėnai ėmė 
piktintis jų elgesiu. Tada Brenas, tarsi tyčiodamasis ir juokda- 
masis iš romėnų, nusisegė kalaviją kartu su diržu ir uždėjo ant 
svarstyklių. Sulpicijus paklausė: „Ką gi tai reiškia?“, o Brenas 
atsakė: „Ką gi kita, jei ne vargą nugalėtiesiems?“ Šitie jo žodžiai 
jau yra tapę priežodžiu. Vieni romėnai piktinosi ir sakė, kad rei- 
kia pasiimti auksą, grįžti į tvirtovę ir toliau kęsti apgulą, o kiti 
ragino nekreipti dėmesio į šitą nereikšmingą skriaudą ir nelai- 
kyti gėda, kad teks sumokėti daugiau, jei jau aplinkybių ver- 
Čiami jie iš viso sutiko mokėti, nors, aišku, tai negarbinga, tačiau 
būtina. 

29. Kai keltai ir romėnai dėl to ginčijosi tarpusavyje, miesto 
vartuose pasirodė Kamilas su kariuomene. Sužinojęs, kas vyks- 
ta, įsakė kariuomenei neišsisklaidyti ir neskubant žygiuoti pas- 
kui jį, o pats lydimas šauniausių karių tučtuojau nuskubėjo pas 
romėnus. Visi jį praleisdami prasiskyrė ir sutiko, kaip ir dera 


119 


sutikti diktatorių, pagarbiai tylėdami. Kamilas įsakė nuimti 
auksą nuo svarstyklių ir atiduoti liktoriams, o keltams patarė 
pasiimti svarstykles bei svarsčius ir pasišalinti, nes romėnai iš 
savo protėvių yra išmokę gelbėti tėvynę ne auksu, o geležimi. 
Brenas pasipiktinęs atrėžė, kad su juo elgiamasi neteisingai, ka- 
dangi pažeidžiama sutartis. Kamilas jam atkirto, kad susitari- 
mas neteisėtas ir negalioja: mat jis jau buvęs išrinktas diktato- 
riumi, vadinasi, pagal įstatymą jis - vienintelis teisėtas valdžios 
atstovas, taigi sutartis sudaryta su asmenimis, neturinčiais jo- 
kios teisės ją sudaryti. O dabar žodį tarti galįs kiekvienas kas 
nori, nes jis pagal įstatymą turįs galimybę pasigailėti tų, kurie 
prašo atleidimo, ir nubausti kaltuosius, jeigu jie nesigaili to, ką 
yra padarę. Išgirdęs šiuos žodžius, Brenas neteko savitvardos ir 
davė ženklą pulti. Tiek viena, tiek kita kariuomenė griebėsi ka- 
lavijų, tačiau, kaip ir derėjo tikėtis, jų gretos greitai susimaišė, 
kadangi į kovą jie stojo siaurose gatvelėse, kuriose kariai ne- 
begalėjo išsirikiuoti karine tvarka. Brenas, greitai tai suvokęs, 
įsakė keltams pasitraukti į stovyklą, patyręs menkus nuostolius, 
o naktį su visa kariuomene išėjo iš miesto ir, nužygiavęs šešias- 
dešimt stadijų, įsirengė stovyklą šalia kelio, vedančio į Gabijus. 
Išaušus ten pasirodė Kamilas. Jo gerai apsiginklavę kariai buvo 
kupini ryžto. Mūšis buvo aršus ir ilgas. Romėnai, išžudę daug 
priešų, privertė juos bėgti ir užėmė stovyklą. Vienus iš bėgančių 
tučtuojau nusivijo ir nužudė Kamilo kariai, bet didesnę jų dalį, 
išsibarsčiusią po apylinkes, pribaigė užpuolę aplinkinių kaimų 
bei miestų gyventojai. 

30. Tad taip netikėtai Roma buvo užimta ir dar netikėčiau 
išgelbėta. Barbarai ją valdė iš viso septynis mėnesius: atvykę į ją 
praėjus keletui dienų po kvintilio idų, pasitraukė maždaug per 
vasario idas.*““ Kaip pražuvusios tėvynės gelbėtojas, Kamilas, 
aišku, surengė triumfą, kurio metu tarsi sugrąžino Romai Ro- 
mą: mat prie jo iškilmių eisenos prisidėjo kartu su vaikais ir 
žmonomis sugrįžtantys iš svetur Romos piliečiai. Juos sutiko 

Kapitolijaus gynėjai, vos nemirę iš bado. Apsikabinę romėnai 
verkė, netikėdami savo laime. Dievų žyniai ir jų patarnautojai 
nešė papuošę išsaugotus kulto reikmenis bei relikvijas, kurias 
bėgdami iš Romos buvo paslėpę ar išsigabenę su savimi. Jie ro- 
dė jas piliečiams, o žmonėms tai buvo pats mieliausias reginys, 
sutiktas su džiaugsmu: atrodė, kad ir patys dievai kartu su žmo- 
nėmis vėl grįžta į Romą. Kamilas paaukojo dievams aukas, ap- 
valė miestą, klausydamasis šio reikalo žinovų nurodymų, atsta- 
tė jame buvusias dievų šventyklas ir pats pastatė Pranašiško 
balso šventyklą, suieškojęs tą vietą, kurioje naktį dieviškas bal- 
sas Cedicijui pranešė apie barbarų antpuolį. 

31. Nors paieškos buvo sunkios ir varginančios, Kamilo am- 
bicijų bei didelių žynių pastangų dėka buvo nustatytos senųjų 
šventyklų vietos. Tačiau reikėjo dar atstatyti visiškai sugriautą 
miestą, o ir laukiančių darbų apimtis privertė žmones nuleisti 
rankas. Viską praradę, jie neskubėjo kibti į darbą. Fizinis bei 
dvasinis poilsis dabar jiems buvo reikalingesnis negu sunkus, 
alinantis darbas, juoba kad žmonės buvo ne tik nusilpę, bet ir 
nuskurdę. Tad pamažu jų žvilgsniai vėl ėmė krypti į Vejus, vi- 
sais atžvilgiais nepriekaištingai įrengtą ir išlikusį sveiką miestą. 
Tai buvo gera dingstis prisiminti savo kėslus tiems, kurie pa- 
prastai stengiasi įgyti liaudies pasitikėjimą vien iš savanaudiškų 
paskatų. Žmonės klausėsi maištingų demagogų kalbų, nukreip- 
tų prieš Kamilą: neva vien dėl garbėtroškos Kamilo, kuriam rū- 
pi tik jo asmeninė šlovė, romėnai praranda miestą, kur viskas 
paruošta patogiam gyvenimui, ir yra verčiami tvarkyti visą šitą 
laužą bei atstatyti miestą iš griuvėsių, kad Kamilas būtų vadi- 
namas ne tik Romos vadu bei karvedžiu, bet ir įkūrėju, atėmęs 
šį titulą iš Romulo. Todėl senatas, pabūgęs neramumų, neatsi- 
žvelgė į Kamilo prašymą ir visus metus nedavė jam leidimo 
palikti diktatoriaus vietą, nors nė vienas ankstesnis diktatorius 
nevaldė ilgiau nei šešis mėnesius. Patys senatoriai kantriai ir 
nuolaidžiai įtikinėjo bei ramino žmones, tai minėdami herojų ir 

protėvių kapus, tai primindami dievams skirtas vietoves, ku- 
rias išrinko bei pašventino Romulas, Numa ar kuris kitas kara- 
lius ir patikėjo palikuonių globai. Kalbėdami apie dieviškąją 
lemtį, jie pirmiausia paminėdavo neseniai, vykdant statybas 
Kapitolijuje, surastą ką tik nukirstą galvą; šis ženklas turėjo 
paliudyti, jog Kapitolijui lemta tapti visos Italijos galva. Sena- 
toriai minėdavo ir Vestos ugnį, kurią pasibaigus karui vėl 
uždegė vestalės ir kuri romėnams palikus miestą nuslops ir 
užgęes, o tai romėnams atneš nešlovę, - nesvarbu, ar jie pama- 
tys savo miestą netrukus užimtą atvykėlių ir prašalaičių, ar 
negyvenamą bei pavirtusį ganykla. Šiuos karčius žodžius se- 
natoriai be paliovos kartojo ir kiekvienam atskirai, ir visiems 
kartu, tačiau ir jie negalėjo išlikti abejingi, girdėdami, kaip 
žmonės skundžiasi savo nepakeliama padėtimi ir maldauja 
neversti jų, kurie primena visko netekusius, iš sudužusio laivo 
išsigelbėjusius nuogus žmones, lipdyti pražuvusio miesto lie- 
kanas, kai galima pasirinkti ką kita. 

32. Kamilas nutarė sušaukti senato posėdį, kuriame, gindamas 
Romą, daug kalbėjo ir jis pats, ir kiekvienas panorėjęs. Pabaigoje 
Kamilas atsistojo ir paprašė, kad pirmasis savo nuomonę kaip 
visada pareikštų Liucijus Lukrecijus, o po jo visi iš eilės. Stojo 
tyla. Lukrecijus jau buvo bepradedąs kalbėti. Kaip tik tada lauke 
suskambo atsitiktinai pro šalį savo dieninės pamainos sargybos 
būrį vedusio centuriono“ balsas: pirmajam kareiviui, nešusiam 
vėliavą, jis garsiai įsakė čia sustoti poilsio, nes ši vieta tam esanti 
pati tinkamiausia. Šie žodžiai suskambo pačiu laiku ir sutapo su 
romėnų pamąstymais apie neaiškią jų miesto ateitį, taigi Luk- 
recijus, pagarbinęs dievą, tarė, kad paklūstąs jo valiai; Lukreci- 
jumi pasekė ir visi kiti. Stebėtinai pasikeitė ir minios nuotaikos: 
žmonės, vieni kitus paragindami, ėmėsi darbo, tačiau be jokio 
plano ar tvarkos, - kiekvienas rinkosi sau vietą ten, kur norėjo, 
ar kur buvo patogiau. Taigi greitai ir paskubomis atstatyta- 
me mieste gatvelės buvo kreivos, namai - susigrūdę. Sako, kad 

naujos miesto sienos bei nauji privatūs namai buvo pastatyti per 
vienus metus. 

Asmenys, Kamilo paskirti atrasti ir pažymėti šventųjų sklypų 
ribas (juk viskas Romoje buvo susimaišę), eidami apie Palati- 
ną“, priėjo Marso šventyklą; kaip ir visos kitos, ji buvo sugriauta 
bei sudeginta. Įdėmiai apžiūrėdami bei valydami tą vietą, po 
storu pelenų sluoksniu jie aptiko Romulo auguriškąjį“ skeptrą. 
Jo abu galai užlenkti ir vadinamas jis „lituon“*. Juo naudoja- 
masi pranašaujant iš paukščių skrydžio, kai norima pasižymėti 
stebimo dangaus ploto kvadratus. Tam jį naudojo ir Romulas, 
kuris buvo geriausias pranašautojas. Jam dingus, žyniai paėmę 
šį skeptrą ir saugojo kartu su kitomis švenčiausiomis relikvi- 
jomis. Tada jį atradę visiškai nepagadintą, tuo tarpu viskas ap- 
linkui buvo sunaikinta, romėnai buvo kupini džiugių lūkesčių 
dėl tolesnio savo miesto likimo, kadangi šis dievų ženklas davė 
pagrindo tikėtis ilgos ir laimingos Romos ateities. 

33. Romos atstatymo darbai ir rūpesčiai dar nebuvo pasibai- 
gę, kai romėnus užgriuvo karas: į jų kraštą įsiveržė ekvai kartu 
su vokslais ir lotynais, o etruskai apgulė Sutrijų, Romos sąjun- 
gininkų miestą. Kariuomenė, vadovaujama karių tribūnų, 
įsirengusi stovyklą prie Mecijaus kalno buvo apsupta lotynų. 
Iškilus grėsmei prarasti stovyklą, tribūnai nusiuntė pasiuntinius 
į Romą prašyti pagalbos. Kamilas trečią kartą paskiriamas dik- 
tatoriumi. 

Apie šį karą pasakojama dvejopai. Pirmiausia išdėsysiu tai, 
kas panašiau į prasimanymą. Sako, kad lotynai, ar tik ieškodami 
dingsties [karui], ar iš tiesų norėdami iš naujo susigiminiuoti sų 
su romėnais, paprašė duoti jiems į žmonas laisvųjų romėnų 
dukras. Romėnai pateko į keblią padėtį nežinodami, kaip jiems 
pasielgti: jie bijojo karo, kadangi dar nebuvo atgavę jėgų ir pa- 
kankamai sustiprėję, tačiau, kita vertus, įtarė, kad lotynams rei- 
kia ne žmonų, o įkaičių, ir kad santuokos paminėjimas - tik prie- 
danga. Tada vergė, vardu Tutula (kai kurie ją vadina Filotide), 

patarusi magistrams pasiųsti pas lotynus ją kartu su kitomis 
jauniausiomis vergėmis, išvaizda niekuo nesiskiriančiomis nuo 
laisvųjų moterų, aprengus jas kaip kilmingas nuotakas, o kitkuo 
pasirūpinsianti ji pati. Pareigūnai sutiko ir išrinko verges, kurias 
Tutula manė esant tinkamas jos planui įvykdyti; aprengę jas 
puošniais drabužiais ir padabinę aukso papuošalais perdavė lo- 
tynams, įsikūrusiems stovyklą netoli miesto. Nakčia vergės pa- 
slėpė priešų kardus, o Tutula (ar Filotidė) įsilipo į aukštą figme- 
dį ir, išskleidusi už nugaros apsiaustą bei atsigręžusi į Romą, 
iškėlė deglą, kaip ir buvo susitarusi su magistratais; daugiau 
niekas apie šį šusitarimą nežinojo. Dėl to ir kareiviai, kuriuos 
skubino jų vadai, išžygiavo be tvarkos; šaukdami kits kitą var- 
du, jie sunkiai rasdavo savo vietą rikiuotėje. Priartėję prie priešų 
stovyklas, kur visi nesitikėdami puolimo miegojo, romėnai ją 
užėmė ir didžiąją dalį lotynų išžudė. Tai atsitiko per dabarti- 
nio julijaus, o tuometinio kvintilio nonas.?! Šią dieną švenčiama 
šventė skirta anam įvykiui atminti. Pirmiausia piliečiai, būriais 
eidami pro miesto vartus, šūkalioja įprastus romėniškus vardus: 
„Gajau!“, „Markai!“, „Liucijau!“ ir kitus, pamėgdžiodami, kaip 
vienas kitą šaukė skubėdami kareiviai. Paskui puošniai apsi- 
rengusios vergės vaikštinėja ir šaiposi iš visų sutiktų. Jos dar ir 
mušasi vienos su kitomis, nes vergės dalyvavusios ir tame mū- 
šyje su lotynais. Užkąsti jos sėdasi figmedžio pavėsyje. Šią dieną 
vadina Kapriškomis nonomis. Kai kurie mano, kad pavadinimą 
ji gavusi nuo laukinio figmedžio, kuriame mergina davusi ženk- 
lą, pakeldama fakelą (romėnai figmedį vadina caprificus). O kiti 
tvirtina, kad šių apeigų kilmė daugiausia susijusi su tuo, kas 
atsitiko Romului: būtent šią dieną jis, išėjęs už miesto vartų, pra- 
dingo netikėtai užėjusiame tamsiame audros debesyje (kai kas 
mano, kad tai buvo saulės užtemimas). Diena buvo pavadinta 
Kapriškomis nonomis pagal Romulo dingimo vietą; jis prany- 
kęs, sakydamas kalbą liaudžiai netoli vadinamojo Ožkos liūno 
(ožką romėnai vadina capra); tai aprašyta jo biografijoje". 

34. O kitas pasakojimas, kurį patikimu laiko dauguma isto- 
rikų, yra štai koks. Trečią kartą paskirtas diktatoriumi ir suži- 
nojęs, kad karių tribūnų vadovaujama kariuomenė yra lotynų 
bei volskų apsupta, Kamilas buvo priverstas apginkluoti ir tuos 
piliečius, kurie jau buvo nebejauni, peržengę karui tinkamo am- 
žiaus ribą. Padaręs didelį lanką, kad apeitų Mecijaus kalną, 
priešų nepastebėtas Kamilas įsirengė stovyklą jų užnugaryje ir 
uždegė daug laužų, duodamas romėnams ženklą, kad yra ne- 
toli. Apsuptieji atgavo ryžtą ir sumanė išsiveržti iš stovyklos bei 
susikauti su priešais. O lotynai bei volskai susibūrė savo sto- 
vykloje ir ėmė ją iš visų pusių juosti tvirta medine tvorta: atsi- 
dūrę tarp dviejų ugnių, jie nutarė sulaukti pastiprinimo iš savo 
krašto, o kartu tikėjosi ir etruskų paramos. Kamilas įspėjo jų ke- 
tinimus. Pabūgęs, kad ir pats pateks į tokią bėdą, kurioje at- 
sidūrė jo apsupti priešai, paskubėjo pasinaudoti gera proga. 
Tvora juk buvo medinė, o auštant nuo kalnų pūsdavo stiprus 
vėjas. Taigi Kamilas įsakė paruošti ugnies svaidykles ir ankstų 
rytą išvedė kariuomenę. Daliai karių įsakė garsiai šaukiant svai- 
dyti ietis bei laidyti strėles vienoje stovyklos pusėje, o pats vado- 
vavo tiems, kurie laidydami degančias strėles turėjo padegti 
stovyklą. Išrikiavęs savo karius toje pusėje, iš kur paprastai nuo 
kalnų priešų stovyklos link pūsdavo stipriausias vėjas, Kamilas 
laukė tinkamo laiko. Mūšis prasidėjo patekėjus saulei ir ėmus 
pūsti stipriam vėjui. Kamilui davus ženklą, jo kariai apmėtė sto- 
vyklą degančių strėlių lietumi. Smarki liepsna netruko įsilieps- 
noti medinėje, tankiai susmaigstytų baslių tvoroje ir ėmė plisti 
ratu; lotynai neturėjo pasiruošę jokių priemonių ugniai gesinti. 
Liepsnojo jau visa stovykla. Susitelkę nedideliame plotelyje 
lotynai buvo priversti bėgti iš stovyklos ir patekdavo priešais 
tvarkingai išsirikiavusiems ginkluotiems romėnams tiesiai į 
rankas. Tik nedaugelis iš jų išsigelbėjo. Tie, kurie liko stovyk- 
loje, žuvo ugnyje. Galiausiai romėnai ją užgesino ir stovyklą 
apiplėšė. 

35. Po šitų įvykių Kamilas paliko stovykloje savo sūnų Liu- 
cijų saugoti belaisvius ir grobį, o pats įsiveržė į priešų žemę. Jis 
užėmė ekvų miestą, pavergė volskus ir tuojau pat nuvedė ka- 
riuomenę į Sutrijų; dar nežinodamas, kas nutiko tame mieste, jis 
skubėjo miestelėnams į pagalbą, manydamas, kad jie, vis dar 
etruskų apsupti, yra pavojuje. O šie tuo metu jau buvo atidavę 
priešams savo miestą ir patys išvaryti kaip stovi, netekę visko. 
Vedini vaikais ir žmonomis, jie susitiko Kamilą kelyje ir ėmė 
verkdami skųstis savo likimu. Tai matant, Kamilo širdis plyšo 
iš skausmo; pastebėjęs, kad ir romėnai, apsikabinę su sutrijie- 
čiais, verkė iš sielvarto dėl to, kas atsitiko, jis nusprendė neati- 
dėlioti atpildo, bet tučtuojau, tą pačią dieną, nuvedė kariuome- 
nę į Sutrijų; jis pagalvojo, kad žmones, ką tik užėmusius turtingą 
klestintį miestą, kuriame nebeliko nė vieno priešo, nesitikinčius 
jokio antpuolio iš išorės, jis užklups visiškai atsipalaidavusius, 
užmiršusius bet kokį atsargumą. Jis galvojo teisingai. Kamilas 
bet lygiai taip pat atsidūrė prie miesto vartų ir užėmė sienas. 
Nebuvo jokios sargybos, priešai puotavo ir gėrė išsiskirstę po 
namus. Kai etruskai pamatė, kad romėnai jau užėmė miestą, jie 
buvo tiek apsunkę nuo persisotinimo ir apgirtę, kad dauguma 
netgi neįstengė bėgti ir mirė pačia gėdingiausia mirtimi pa- 
čių užimtuose namuose; kiti pasidavė priešams. Taigi Sutrijaus 
miestas per vieną dieną buvo užimtas du kartus: tiems, kurie jį 
užgrobė, buvo lemta jį prarasti, o tiems, iš kurių buvo atimtas, 
Kamilo dėka vėl jį atgauti. 

36. Triumfas, surengtas po šios pergalės, jam atnešė ne ma- 
žesnę garbę ir populiarumą nei du ankstesnieji. Netgi tie pilie- 
čiai, kurie jam labai pavydėdami manė, jog viskas taip sėkmin- 
gai pasibaigė greičiau Kamilo laimės negu šaunumo dėka, tada 
buvo priversti pripažinti, kad šiam vyrui tokia šlovė teko dėl jo 
sumanumo ir veiklumo. Žymiausias jo priešininkas bei var- 
žovas buvo Markas Manlijus, tas, kuris pirmasis nustūmė nuo 

Kapitolijaus keltus, kai šie surengė naktinį žygį; dėl to jis buvo 
pramintas Kapitoliečiu. Jis manė esąs vertas būti pirmuoju. Ne- 
įstengdamas garbingomis priemonėmis šlove pranokti Kamilą, 
Manlijus ėmė siekti tiranijos įprastu, patikrintu būdu - įgyda- 
mas minios palankumą. Dažniausiai jis užstodavo prasiskolinu- 
Sius: vienus gynė nuo kreditorių teisme, kitus išvaduodavo jėga, 
net sutrukdydamas juos nubausti pagal įstatymą. Taigi netru- 
kus aplink jį susibūrė varguolių minia, įvariusi garbingiausierns 
piliečiams didelę baimę savo įžūliu elgesiu ir forume keliama 
sumaištimi. Atsižvelgiant į tokią padėtį, diktatoriumi buvo iš- 
rinktas Kvintas Kapitolietis. Jis įmetė Manlijų į kalėjimą. Tada 
tauta apsivilko gedulo drabužius; taip ji paprastai elgdavosi tik 
didelių visuotinių nelaimių metu. Senatas išsigandęs maišto įsa- 
kė, kad Manlijus būtų paleistas. O šis, atgavęs laisvę, nė kiek 
nepasikeitė į geresnę pusę, bet dar aršiau ėmė kurstyti žmones, 
supriešindamas piliečius. Tada karių tribūnu vėl išrenkamas 
Kamilas.* Manlijus buvo patrauktas į teismą, tačiau posėdžių 

metu atsiveriantis prieš akis vaizdas buvo labai neparankus 

kaltintojams: mat iš forumo matėsi ta Kapitolijaus vieta, kur 
stovėdamas Manlijus nakčia kovėsi su keltais; pažvelgus į ją, 

apimdavo gailestis, be to, ir Manlijus, tiesdamas jos link rankas 

bei liedamas ašaras, primindavo tas pavojaus akimirkas. Taigi 

teisėjai, atsidūrę keblioj padėty, ne kartą atidėliojo bylos nagri- 

nėjimą: jie nenorėjo Manlijaus išteisinti, kadangi jo kaltė buvo 

patvirtinta akivaizdžiais įrodymais, tačiau kartu ir negalėjo pa- 
sielgti taip, kaip reikalavo įstatymas, kadangi Manlijaus žyg- 
darbis dėl teismo posėdžių vietos buvo visiems prieš akis. Tada 
Kamilas, tai suvokęs, perkėlė posėdžių vietą į užmiestį, į Pete- 
lijos giraitę. Iš ten Kapitolijaus nesimatė. Tada kaltintojas pasakė 
kaltinamąją kalbą. Prisiminimas apie praeities žygdarbius buvo 
išstumtas teisėjų teisėto pasipiktinimo dabartiniais nusikal- 
timais. Manlijų pripažino kaltu. Jis buvo nuvestas į Kapitolijų 
ir nustumtas nuo uolos. Viena ir ta pati vieta tapo tiek jo 

didžiausios sėkmės, tiek didžiausios nelaimės paminklu. Ro- 
mėnai nugriovė jo namą, pastatė šventyklą deivei, kurią vadina 
Moneta“, ir priėmė nutarimą, kad nė vienas patricijus niekada 
nebegalės gyventi tvirtovėje. 

37. Kamilas, kuriam šeštą kartą buvo siūlomos karių tribūno 
pareigos, mėgino atsisakyti; jis buvo jau garbaus amžiaus, be to, 
tikriausiai bijojo dievų pavydo ir keršto dėl jam tekusios tokios 
didelės šlovės bei sėkmės. O pati akivaizdžiausia atsisakymo 
priežastis buvo kūno negalia: kaip tik tuo metu Kamilas sirgo. 
Vis dėlto žmonės išsirinko jį: jie šaukė, jog visai nereikalaują, 
kad Kamilas kautųsi mūšiuose, ar raitas, ar pėsčias, tik kad pata- 
rinėtų ir įsakinėtų. Taigi jį privertė perimti karinį vadovavimą? 
ir kartu su kolega Liucijumi Eurijumi tučtuojau vesti kariuome- 
nę kautis su priešais, prenestiečiais bei volskais, kurie sutelkę 
didžiules pajėgas siaubė romėnų sąjungininkų žemes. Kamilas 
išžygiavo ir įsirengė stovyklą netoli priešų. Jis manė, kad geriau 
neskubėti ir laukti kuo ilgiau, o jei jau prireiks susikauti, tai stoti 
į mūšį visiškai pasveikus. Tačiau jo kolega Liucijus troško šlovės 
ir beatodairiškai veržėsi sutikti pavojų; jo ryžtas uždegė ir kitus 
karininkus. Pabūgęs, kad atrodys, jog jis iš pavydo neduoda jau- 
niems žmonėms siekti karinių žygdarbių šlovės, Kamilas, nors 
ir nenoromis, leido Liucijui išrikiuoti kariuomenę mūšiui, o 
pats, kadangi dar buvo silpnas, su nedideliu būriu pasiliko sto- 
vykloje. Liucijus skubotai puolė priešus ir buvo sutriuškintas. 
Sužinojęs, kad romėnai bėga, Kamilas neišlaikė, pašoko iš pa- 
talo ir su palyda nuėjo prie stovyklos vartų, kur sutiko bėgan- 
čiuosius, ir ėmė skverbtis pro jų gretas iki pat besivejančių 
priešų. Vieni tučtuojau apsisuko ir nusekė paskui jį, o tie, kurie 
dar bėgo į stovyklą, jį pamatę, sustojo ir išsirikiavę iš lūpų į 1ū- 
pas perdavė vienas kitam raginimą neatsilikti nuo vado. Taigi 
tada tokiu būdu priešai buvo priversti liautis persekioję romė- 
nus. O kitą dieną Kamilas išvedęs kariuomenę pradėjo mūšį; jis 
ne tik sutriuškino priešus, bet ir užėmė jų stovyklą - įsiveržė į 

ją, besivydamas bėgančius priešus, ir beveik visus išžudė. Po šio 
mūšio Kamilas sužinojo, kad etruskai užėmė Satrijos“ miestą 
ir visus jo gyventojus, kurie buvo romėnai, išžudė. Didesniąją 
savo kariuomenės dalį (sunkiai ginkluotus karius) Kamilas nu- 
siuntė į Romą, o pats pasiėmęs stipriausius ir narsiausius už- 
puolė Satriją užėmusius etruskus; juos nugalėjęs vienus išvarė, 
kitus nužudė. 

38. Kamilas sugrįžo į Romą su gausiu grobiu, įrodęs, kad 
visų išmintingiausi buvo tie, kurių neišgąsdino patyrusio bei 
narsaus karvedžio senatvė bei negalia, kurie pasirinko jį, nors 
šis nesutiko ir, be to, sirgo, o ne kokį jauną vyrą iš tų, kurie 
troško ir siekė valdžios. Todėl, kai pasklido gandas, kad atsi- 
metė Tuskulo?? gyventojai, Kamilui buvo įsakyta vadovauti 
žygiui prieš juos pagalbininku pasirinkus vieną iš penkių ko- 
legų. Visi strategai norėjo ir prašė Kamilo pasirinkti juos, ta- 
čiau šis, atmetęs kitas kandidatūras, pasirinko Liucijų Furijų, 
nors niekas to nesitikėjo. Juk tai jis visai neseniai, neatsižvelgęs 
į Kamilo nuomonę, siekė susikauti su priešu ir patyrė nesėk- 
mę. Tikriausiai Kamilas pasirinko jį, o ne ką kitą, norėdamas, 
kad Liucijaus nepasisekimas būtų pamirštas ir jis galėtų nu- 
siplauti gėdą. Tačiau tuskulėnai nusprendė gudrumu užglais- 
tyti savo kaltę: nors Kamilas jau žygiavo prieš juos, laukai lyg 
taikos metu buvo pilni žmonių, dirbančių ar ganančių gyvu- 
lius, miesto vartai buvo atviri, vaikai lankė mokyklas, amati- 
ninkus galėjai pamatyti dirbtuvėse užsiimančius savo amatu, 
kilmingieji vilkėdami togas vaikštinėjo po forumą, o pareigū- 
nai, tarsi nesitikėdami nieko blogo ir nejausdami jokios savo 
kaltės, uoliai sukiojosi aplinkui, siūlydami romėnams namus, 
kur šie galėtų apsistoti. Visos šios priemonės neprivertė Ka- 
milo suabejoti išdavyste, tačiau tuskulėnų apgailestavimas dėl 
to, kas įvyko, kėlė užuojautą. Taigi Kamilas paliepė jiems vykti 
į senatą ir prašyti atleidimo; iš dalies ir jo pastangų dėka ro- 
mėnai dovanojo Tuskulo gyventojams visą kaltę, ir jie atgavo 

anksčiau turėtas piliečių teises. Tokie buvo jo žymiausi darbai, 
šeštą kartą einant karių tribūno pareigas. 

39. Po šių įvykių Licinijus Stolonas sukėlė Romoje visuotinį 
maištą. Žmonės sukilo prieš senatą ir pateikė reikalavimą, kad 
iš dviejų renkamų konsulų vienas būtinai būtų plebėjas, kad 
nebūtų abu iš patricijų. Liaudies tribūnai buvo išrinkti, tačiau 
surengti konsulų rinkimus trukdė varguomenė. Neišsirinkus 
valdžios, ši padėtis galėjo peraugti į dar didesnius neramumus. 
Tada senatas, neatsižvelgdamas į minios prieštaravimą, ketvirtą 
kartą Kamilą išrinko diktatoriumi.58 Ir pats Kamilas neturėjo nei 
drąsos, nei noro kovoti prieš žmones, su kuriais dalyvavo dau- 
gelyje didžių mūšių ir kurie kalbėjosi su juo kaip lygus su lygiu. 
Kamilas buvo įsitikinęs, kad jis daugiau pasiekė, kartu su šiais 
žmonėmis vykdamas į karo žygius, negu tvarkydamas valsty- 
bės reikalus kartu su patricijais ir kad dabar pastarieji jį išrinko 
iš pavydo, tikėdamiesi, kad jis arba palauš liaudies pasiprieši- 
nimą, arba pats patyręs pralaimėjimą bus sužlugdytas. Vis dėlto 
Kamilas pabandė gelbėti padėtį: sužinojęs, kada liaudies tribū- 
nai sumanė priimti parengtą įstatymą, tą dieną paskelbė karo 
prievolininkų surašymą ir ėmė raginti žmones eiti iš forumo į 
Marso lauką, nepaklususiems grasindamas didelėmis baudo- 
mis. Savo ruožtu ir liaudies tribūnai jam ėmė grasinti prisie- 
kinėdami, jog nubaus jį penkiasdešimties tūkstančių denarijų 
bauda, jei nesiliaus trukdęs žmonėms balsuoti dėl įstatymo. 
Tada Kamilas, ar išsigandęs dar vienos apkaltos ir tremties, kuri 
jam, senam ir nusipelnusiam žmogui, nedarė garbės, ar nei no- 
rėdamas, nei įstengdamas palaužti neįveikiamą minios jėgą, 
nuėjo namo. Po kelių dienų, pasiaiškinęs tuo, kad serga, atsisakė 
diktatoriaus vietos. Senatas išrinko kitą diktatorių, o šis raitelių 
vadu paskyrė patį maišto organizatorių Stoloną ir nesutrukdė 
priimti įstatymą, labai prislėgusį patricijus. Mat pagal jį niekas 
negalėjo turėti žemės daugiau nei penkis šimtus jugerų.* Taigi 
tada Stolonas pagarsėjo, didele persvara laimėjęs balsavimą dėl 

įstatymo, tačiau netrukus pats įkliuvo, paaiškėjus, kad jam pri- 
klauso tiek žemės, kiek jis draudė turėti kitiems, taigi pagal savo 
paties įstatymą jis ir buvo nubaustas. 

40. Ginčas, susijęs su konsulų rinkimais, vis dar buvo neiš- 
spręstas. Jis, kaip žinia, buvo pagrindinė maišto priežastis; nuo 
jo viskas ir prasidėjo. Būtent jis sukėlė daugiausia rūpesčių se- 
natui, kurio nuomonė šiuo klausimu nesutapo su minios norais. 
Tada netikėtai romėnus pasiekė patikima žinia, kad nesuskai- 
čiuojami keltų būriai, pajudėję nuo Adrijos krantų, vėl žygiuoja 
Romos link. Paskui šią žinią atskriejo ir kita, apie karo sukeltus 
nuostolius: kraštas siaubiamas, žmonės, kuriems pabėgti į Ro- 
mą nebuvo lengva, išsisklaidė po kalnus. Šitokia grėsmė sustab- 
dė vidaus nesutarimus; plebėjai ir patricijai, senatas ir liaudis 
buvo vieningos nuomonės - visi vienu balsu diktatoriumi penk- 
tą kartą išrinko Kamilą.* Jis buvo jau labai senas, beveik aštuo- 
niasdešimties metų, tačiau matydamas kritišką Romos padėtį ir 
didžiulį pavojų nemėgino kaip anksčiau atsisakyti pareigų ir 
neieškojo jokių pretekstų, bet tučtuojau perėmė vadovavimą ir 
ėmė telkti kariuomenę. Žinodamas, kad pagrindinė barbarų ga- 
lybės priežastis - kardai, kuriais jie naudojosi nemokšiškai kaip 
laukiniai ir dažniausiai kirsdavo rankas bei galvas, Kamilas 
įsakė nukaldinti sunkiai ginkluotiems pėstininkams šalmus iš 
grynos geležies, su lygiu paviršiumi, kad kardai nuo jų nuslys- 
tų arba sulūžtų; prie skydų kraštų jis įsakė pritvirtinti varines 
plokšteles, kadangi vienas medis negalėjo atlaikyti smūgio, o 
pačius kareivius pamokė naudotis ilgomis, svaidymui skirtomis 
ietimis kaip durtuvais ir atremti jomis priešų kardų smūgius. 

41. Keltai jau buvo arti; jų stovykla, visa užversta gausiu gro- 
biu, buvo prie Anieno upės. Kamilas išvedė romėnų pajėgas ir 
išdėstė jas nuolaidžiame mišku apaugusiame šlaite, turinčiame 
daug įdubų. Tad didesnė kariuomenės dalis buvo pasislėpusi; 
o ta, kuri buvo matoma, atrodė iš baimės subėgusi į aukštu- 
mas. Kamilas, norėdamas dar labiau sustiprinti šį įspūdį, leido 

priešams netrukdomai siaubti papėdėje plytinčius laukus, o 
pats atsitvėręs stovykloje nieko nesiėmė, kol pastebėjo, kad vie- 
ni galai išsisklaidė po apylinkes ieškodami maisto, o kiti pasilikę 
stovykloje visą laiką be saiko valgo ir girtauja. Tada, dar naktį 
prieš tai pasiuntęs lengvai ginkluotus karius, kad sutrukdytų 
barbarams išsirikiuoti ir tik atvykę sukeltų sąmyšį, išaušus nu- 
vedė žemyn ir papėdėje išrikiavo sunkiai ginkluotus pėstinin- 
kus. Priešingai negu tikėjosi barbarai, įsivaizdavę, kad romėnų 
mažai ir jie išsigandę, paaiškėjo, kad jų daug ir jie kupini ryžto. 
Tad pirmiausia tai sugadino keltams nuotaiką; jų savigarba bu- 
vo įžeista, romėnams pirmiesiems pradėjus puolimą. Po to sekė 
lengvai ginkluotų pėstininkų ataka: jie sukliudė galams išsiri- 
kiuoti įprasta kovine tvarka, pasidalijus į būrius. Nuolat neduo- 
dami priešams ramybės, romėnai priverė juos kautis be tvarkos, 
kaip pakliuvo. Pagaliau Kamilas įsakė į kovą įsitraukti hopli- 
tars. Tada galai, išsitraukę kardus, skubėdami puolė romėnus, 
o šie ilgomis ietimis ir geležinėmis ginkluotės dalimis atrem- 
davo barbarų smūgius. Geležis, iš kurios nukaldinti kardai, bu- 
vo nepatvari ir plona, todėl kardai greitai sulinkdavo ir atšip- 
davo, o priešų skydus traukė žemėn įstrigusių juose iečių svoris. 
Dėl to barbarai, metę savo ginklus, bandė įsikibti į ietis ir ran- 
komis nukreipti jų smūgius. Tada romėnai, pamatę, kad šie - 
beginkliai, ėmė kautis kardais. Pirmosios galų gretos beveik 
visos buvo išguldytos, o kiti puolė bėgti lyguma į visas puses. 
Mat Kamilas iš anksto buvo užėmęs kalvas bei aukštumas, be to, 
galai žinojo, kad jų stovykla, dėl per didelio pasitikėjimo savo 
jėgomis visiškai nesutvirtinta, bus nesunkiai užimta. 

Sako, kad šis mūšis įvykęs praėjus trylikai metų po Romos 
užėmimo.*! Po jo romėnai įtikėjo savo pranašumu prieš kel- 
tus. Iki tol jie labai bijojo barbarų manydami, kad pirmą kartą 
keltai buvo nugalėti dėl ligų ir netikėtai palankiai susiklos- 
čiusių aplinkybių, o ne dėl pačių romėnų pranašumo. Ta 
baimė buvo tokia stipri, kad romėnai priėmė įstatymą, pagal 

kurį Žyniai atleidžiami nuo karo prievolės, išskyrus karą su 
galais. 

42. Tai buvo paskutinis Kamilo karo mūšis; mat Velitrų mies- 
tą“ šio žygio metu jis užėmė be jokių pastangų - jo gyventojai 
pasidavė romėnams be mūšio. Tačiau Kamilui buvo likusi pati 
svarbiausia ir sunkiausia kova - politinė kova su prastuomene, 
kuri po pergalės sugrįžo į Romą pasitikėdama savo jėgomis ir 
ėmė primygtinai, nepaisydama įstatymų reikalauti, kad vienas 
iš konsulų būtų renkamas iš plebėjų. Senatas tam priešinosi ir 
todėl neleido Kamilui pasitraukti iš einamų pareigų manyda- 
mas, kad jam turint neribotus įgaliojimus, lengviau būsią ginti 
aristokratijos interesus. Kartą, kai Kamilas sėdėdamas forume 
tvarkė valstybės reikalus, liaudies tribūnų“ pasiųstas pareigū- 
nas liepė jam sekti paskui ir palietė Kamilą, ketindamas nu- 
sivesti. Forume kilo iki tol neregėtas sąmyšis bei triukšmas: 
Kamilo palyda stūmė plebėją nuo pakylos, apačioje stovinti 
minia ragino vilkti žemėn patį diktatorių. Kamilas, nors ir ne- 
žinodamas, kaip tokioje situacijoje pasielgti, vis dėlto neatsi- 
statydino. Kartu su senatoriais jis nuėjo į senatą, tačiau prieš 
įžengdamas atsisuko į Kapitolijų ir pasimeldė dievams, pra- 
šydamas, kad jie viską užbaigtų ir sutvarkytų pačiu geriausiu 
būdu, pažadėjęs pasibaigus neramumams pastatyti šventyklą 
Santarvės“' deivei. Senate kilo karšti dviejų nuomonių šalininkų 
ginčai. Vis dėlto nugalėjo nuosaikiųjų pusė, raginusi nusileis- 
ti liaudžiai ir sutikti vieną konsulą rinkti iš plebėjų. Šį senato 
nutarimą diktatorius paskelbė žmonėms, kurie, kaip ir dera, ap- 
sidžiaugę tučtuojau susitaikė su senatu, o Kamilą lydėjo iki pat 
namų, plodami ir džiaugsmingai šūkaudami. Rytojaus dieną 
visi susirinkę nutarė paminėti šį įvykį ir, kaip žadėjo Kamilas, 
Santarvės deivei pastatyti šventyklą, kad ji būtų matoma ir tau- 
tos susirinkimui, ir senatui, pridėti dar vieną dieną prie va- 
dinamųjų Lotyniškųjų švenčių bei švęsti jas keturias dienas, taip 
pat kad visi romėnai tučtuojau paaukotų dievams aukas ir 

pasipuoštų vainikais. Kamilas surengė rinkimus. Konsulais bu- 
vo išrinkti iš patricijų Markas Emilijus, o pirmasis iš plebėjų — 
Liucijus Sekstijus. Šiuo darbu ir pasibaigė Kamilo veikla. 

43. Kitais metais Romą užgriuvo maras, pražudęs nesuskai- 
čiuojamą daugybę prastuolių ir beveik visus magistratus. Nu- 
mirė ir Kamilas“, sulaukęs kaip reta brandaus amžiaus ir nugy- 
venęs kaip reta turiningą gyvenimą. Jo mirtis sukėlė romėnams 
didesnį sielvartą negu visų kitų, tais metais žuvusių nuo ligos. 

Paaiškinimai 


Solonas 


Solonas - žymus Atėnų politikas, gyvenęs maždaug 640-560 m. pr. 
Kr., 594-593 metų archontas eponimas (vyriausiasis valdininkas, 
vadovavęs kasmet renkamų devynių archontų kolegijai; pagal 
archontus eponimus Atėnuose buvo skaičiuojami metai). Didžiausias 
Solono nuopelnas - parengtas įstatymų sąvadas, pakeitęs maždaug 
620 m. pr. Kr. sudarytus archonto Drakonto įstatymus, kodifikavusius 
egzistuojančią paprotinę teisę bei aršiai gynusius dar tik įsigalinčią 
privačią nuosavybę (tuo aiškintinas ir ypatingas skiriamų bausmių 
žiaurumas). Solono įstatymai įteisino ekonomines, socialines ir kons- 
titucines reformas, kuriomis buvo siekiama išspręsti polį apėmusią 
krizę. Jų dėka buvo apribotos senosios gimininės aristokratijos pri- 
vilegijos, į politikos areną galėjo išeiti naujų socialinių sluoksnių at- 
stovai, todėl Solonas laikomas Atėnų demokratijos kūrėju. Šis žmogus 
tradiciškai vadinamas vienu iš septynių Heladės išminčių (šiam ins- 
titutui priskiriami VII-VI amžiaus pr. Kr. politikai, mąstytojai, kai 
kurios legendinės asmenybės, pasižymėjusios gilia praktine išmin- 
timi, pvz., Talis, Biantas, Pitakas, Chilonas ir kiti), buvo ne tik politi- 
kas, bet ir poetas, elegijomis bei jambais propagavęs savo reformas, 
raginęs piliečius nenusižengti dorovei, laikytis žmogiškųjų ir die- 
viškųjų įstatymų, tvirtai įsitikinęs, kad kiekvienos valstybės gerovė 
sietina su jos piliečių morale. 


1. Iš Aleksandrijos kilęs garsus graikų matematikas (I amžiaus pr. Kr. an- 
tra pusė), parašęs daugybę veikalų, kuriuose analizavo rašytojų kūrybą, 
ją komentavo, taip pat sudarinėjo atskirų autorių leksikonus. 

2. Graikiškai Solono įstatymai vadinami dksones (ašys), nes buvo užrašyti 
tikriausiai keturkampėse medinėse lentelėse, turėjusiose bendrą ašį, apie 
kurią sukinėjosi. 

3. Lengendinis paskutinis Atėnų karalius, išgelbėjęs Atiką nuo dorėnų in- 
vazijos (apie XI amžių pr. Kr.). 

4. IV amžiaus pr. Kr. mąstytojas, Platono mokinys, apie 339 m. įsteigęs savo 
filosofijos mokyklą. 

5. Atėnų aristokratas (apie 600-528 m. pr. Kr.), žymus to meto politikas; jo 
politinė karjera Plutarcho aprašyta šios biografijos 29-31 skyriuose. 

6. Citata iš Euripido Bakchančių, 8 (vertė Sigitas Narbutas). 

7. Citata iš Sofoklio Trachiniečių, 442. 

8. Patalpos, skirtos fizinėms pratyboms, kur vyrai mankštindavosi nuogi 
(gr. gyiinės - nuogas); gimnasiją sudarė ne tik aikštelės, bet ir portikai, 
baseinai, kitos patalpos. 

9. Per Panatėnajų šventę, skirtą Atėnei pagarbinti, jaunuoliai, nešdami de- 
gančius fakelus, bėgdavo estafetę, kurioje rungtyniaudavo po 40 žmonių 
iš kiekvienos filės; distancijos ilgis buvo 1 km, o pradžia - Eroto (meilės 
dievo) aukuras Akademijoje (taip buvo vadinama vietiniam Atikos hero- 
jui Akademui skirta giraitė; vėliau joje paskaitas skaitė Platonas). 

10. Darbai ir dienos, 309. 

11.Rodanas - dab. Ronos upė Prancūzijoje. Masalija - graikiško Mažosios 
Azijos miesto Fokajos kolonija, įkurta apie 600 m. pr. Kr., dabar Mar- 
selis. 

12. Vienas pirmųjų Graikijos natūrfilosofų (VII amžiaus pr. Kr. pabaiga - VI 
amžiaus pradžia), matematikas bei astronomas, teizęs, kad pasaulio 
struktūrinis pagrindas - vanduo. 

13. Kipselidų dinastijos atstovas, nuo maždaug 627 m. pr. Kr. - Korinto tira- 
nas (jo reformos sudarė sąlygas Korinto ekonominiam bei kultūriniam 
klestėjimui), vienas iš septynių išminčių. 

14. Trikojis — metalinis katilas ar bet koks kitas namų apyvokos reikmuo su 
trimis kojomis, utilitarios (pvz., atsisėsti), dekoratyvinės arba kultinės 
paskirties. , 
Helenė - mitinė Spartos karaliaus Menelajo žmona, Pario pagrobta ir 
atsigabenta į Troją; dėl to, pasak mito, ir prasidėjo Trojos karas. 

15. Apolono šventyklos Delfuose pranašautoja. 

16. Tokį epitetą Apolonas gavo pagal Bojotijoje (Vidurio Graikija) tekančią 
Ismeno upę, kurios pakrantėje stovėjusi jo šventykla; šiam dievui pa- 

ž prastai buvo aukojami trikojai. 

17. Graikų filosofas (372-288 m. pr. Kr.), Aristotelio mokinys ir draugas, po 
Aristotelio mirties vadovavęs peripatetikams, universalus mokslininkas, 
parašęs veikalų apie filosofiją, retoriką, poetiką, muziką ir kt. 

18. Paskutinis Lidijos karatius (560-546 m. pr. Kr.), užmezgęs glaudesnius 
kontaktus su graikais nei jo pirmtakai. 

19. VI amžiaus pr. Kr. skulptorius. 

20. Galbūt istorinė asmenybė, skitas, kai kurių priskiriamas prie septynių 
išminčių. 

21. Gr. proksenos - šeimininko draugas, atstovaujantis savo draugo interę- 
sams savajame polyje; proksenijos ryšiai buvo laikomi šventais, sūnus 
paveldėdavo juos iš tėvo. Proksenai taip pat reprezentuodavo savajame 
krašte kitus polius, priimdavo ir globodavo jų atstovus. 

22. Megara - Atikos kaimynė; strategiškai svarbi Salamino sala buvo tarp 
rytinės Atikos ir pietinės Megaridės pakrantės, todėl ilgą laiką buvo 
nesutarimų tarp abiejų polių priežastimi. Atėniečiai ją užėmė apie 
600 m. pr. Kr 

23. Nedidelė viršugalvį dengianti kepuraitė turėjo liudyti, kad Solonas 
nesveikuoja; gydytojai ligoniams patardavo nešioti tokias kepuraites. 

24. T.y. Asopo duktė. Asopas - Asopo upės (Bojotijoje) dievas. Jo dukters 
nimfos Salaminės vardu pavadinta Salamino sala, taigi Asopidė - Sa- 
laminas. 

25. Tekstas šioj vietoj tikriausiai sugadintas; galbūt turėta galvoje Aiginos 
sala, nes Eubojos salą nuo Salamino salos skiria Balkanų pusiasalio dalis. 

26. Enialijas - Karingasis. Karo dievo Arėjo epitetas. 

27. Homeras, Iliada, II, 557-558 (Antano Dambrausko vertimas); „laivų kata- 
logas“ - Iliados antrojoje giesmėje esantis išsamus graikų karinių pajėgų 
išvardijimas, kartais dar vadinamas Mikėniškosios Graikijos geografija. 

28. Demas archajinėje Graikijoje - apylinkė ar tos apylinkės gyventojai; nuo 
508 m. pr. Kr. - smulkiausias Atikos teritorinis administracinis vienetas. 

29. Jonėnai - viena iš trijų tradicinių Graikijos gentinių grupių, kuriai pri- 
klausė ir atėniečiai; kitos dvi - dorėnai bei ajolai. 

30. Kyra - Vidurio Graikijos Lokridės srities miestas netoli Delfų; kyriečiai 
buvo užgrobę dalį Apolonui skirtos žemės. 

31. „Aplink įsikūrę“ (gr.), kaimynystėje gyvenančių genčių sąjunga; seniau- 
sia amfiktionija - dvylikos šiaurės rytų Graikijos genčių karinė sąjunga. 
Amfiktionijos dažnai būdavo sudaromos tam, kad gintų kokį nors kulto 
centrą, pvz., Delfų amfiktionija. 

32. Populiariausios Graikijos žaidynėse Apolono garbei po olimpinių, ren- 
giamos nuo VI amžiaus pr. Kr. pradžios netoli Delfų. 

33. Aristokratas Kilonas apie 632 m. pr. Kr., padedamas dalies atėniečių bei 
megariečių kariuomenės, užėmė Akropolį, ketindamas pasiskelbti Atė- 
nų tiranu, tačiau šis sumanymas nenusisekė. 

34. T.y. jie buvo pripuolę prie Atėnės aukuro; kol maldautojas buvo prisi- 
lietęs ar prie aukuro, ar prie dievo statulos, jis, kaip manoma, buvo dievo 
globojamas. 

35. „Palankiosios deivės“ (gr.); taip eufemistiškai buvo vadinamos Erinijos. 
Šios kerštingosios chtoninės dievybės, mirusiųjų pasaulio deivės, graikų 
mitologijoje pamažu virto teisingumo sergėtojomis. 

36. Megaridės uostas Sarono įlankos pakrantėje. 

37.Kuretais Kretoje buvo vadinami daimoniškieji Rėjos Kibelės ir Dzeuso 
palydovai. 

38. Munichija - vienas iš Atėnų uostų. Makedoniečių karvedžiui Antipatrui 
321 m. pr. Kr. jame įkurdinus makedoniečių būrį, Atėnai galutinai pra- 
rado nepriklausomybę. 

39. Akropolyje augęs alyvmedis, kurį, pasak mito, išauginusi pati Atėnė. 

40. Atika huvo pasidalijusi į tris besiskiriančias gamtinėmis sąlygonuis sritis. 
Kalnų papėdėse gyvenantys žmonės, daugiausia užsiimantys smulkiąja 
gyvulininkyste, buvo vadinami diakrijais; tai buvo skurdžiausia Ati- 
kos gyventojų dalis. Kadangi juos vienijo nepriteklius ir bendri interesai, 
diakrijai, kaip ir kitų sričių gyventojai, sudarė politinę grupuote; juos 
palaikė ir tetai - jokios nuosavybės nelurintis samdomų darbininkų 
sluoksnis. 

41. Turtingiausi ir įtakingiausi Atikos gyventojai, senosios giminės aristo- 
kratijos atstovai, kuriems nuo seno priklausė visa lygumose esanti der- 
lingiausia Atikos žemė. 

42. Atikos pajūrio srities gyventojai, jūreiviai, pirkliai, amatininkai, susivie- 
niję į politinę grupuotę. 

43.Socialinė-politinė krizė VII amžiaus pabaigoje Atikoje kilo daugiausia 
(bet ne lik) dėl dirbamos žemės stokos. Kadangi trijose Atikos lygumose 
plytintys derlingiausios dirbamos žemės plotai nuo seno priklausė eu- 
patridams (aristokratams), o kiti gyventojai iš savo mažų ir nederlingų 
sklypelių niekaip negalėjo prasimaitinti, tai didesnė piliečių dalis buvo 
visiškai nuskurdusi ir įsiskolinusi eupatridams. 

44. Rašytojas, Aristotelio mokinys (IV-III! amžius pr. Kr.). 

45. Solonas archontu eponimu buvo išrinktas 594 m. pr. Kr.; manoma, kad 
būtent tada jis ir įvykdė valstybės reformas. Egzistuoja ir kita istorinė 
tradicija, teigianti, kad neribotus įgaliojimus Solonas gavęs 592 m.; šia 
tradicija seka ir Plūtarchas, ir Aristotelis, ir kiti. 

46. Tiranu buvo vadinamas žmogus, neteisėtai užėmęs polio valdžią. Iš pra- 
džių šis žodis, patekęs į graikų kalbą iš kurios nors Mažosios Azijos tau- 
tų, reiškė monarchą ir neturėjo odiozinio atspalvio. Dažniausiai tiranai 
buvo naujų socialinių sluoksnių statytiniai ir vykdė reformas, kurios bu- 
vo nukreiptos prieš gimininės aristokratijos dominavimą. 

47. Pinigų skaičiavimo vienetas, kurį sudarė šimtas drachmų, drachmą (gr. 
drachimė - sauja) savo ruožtu - šeši obolai. 60 minų sudarė stambiausią 
pinigų skaičiavimo vienetą - talentą. 

48. T.y. skolų sumažintojais arba skolintojų apgavikais. 

49. Spartos politinės sistemos kūrėjas, gyvenęs tikriausiai VIII amžiaus pa- 
baigoje - VII amžiaus pirmojoje pusėje (tradiciškai jo gyvenimo laikas 
datuojamas labai įvairiai - nuo IX iki VI amžiaus). Likurgo įstatymai 
ribojo privačią nuosavybę, todėl visų Spartos piliečių turtinė padėtis bu- 
vo vienoda. Spartos piliečiai ir vadinosi hėmoioi (lygūs). Spartiečiai, kaip 
ir visi dorėnai, kildino save iš Heraklio ir buvo vadinami heraklidais, L.y. 
Heraklio palikuonimis. 

50. Atėniečių susirinkimas, kuriame balsavimo teise turėjo visi laisvi pilie- 
čiai, nepriklausomai nuo turtinės padėties. Solonas padidino eklesijos 
teises. 

51. Taryba, svarsčiusi svarbiausius politinius klausimus. Kad sumažintų 
Areopago (žr. 55) įtaką, Solonas įsteigė vad. Keturių šimtų tarybą. 

52. Medimnas - saikas grūdams seikėti (apie 52,5 I). Pentakosiomedimnai - 
penkis šimtus (pentakėsioi) saikų (mėdimuos) gaunantys. 

53. Pavadinimas kilęs nuo žodžio zerigos - jungas; taip buvo vadinami vals- 
tiečiai, galintys išlaikyti jaučių ar arklių porą. 

54. Thčtes čia - žemiausio turto cenzo sluoksnis, daugiausia smulkūs žem- 
dirbiai bei amatininkai. Vėliau, 450 m. pr. Kr., priimtas įstatymas leido 
tetus rinkti pareigūnais, tačiau paprastai tai nebuvo daroma. Dar tetais 
buvo vadinami samdomi darbininkai. 

55. Areopagas - Arėjo kalva Atėnuose, kur paprastai vykdavo teismai, todėl 
teisėjų kolegija taip pat buvo vadinama Areopagu. Šią nuo seno eg- 
zistavusią tarybą Solonas papildė eksarchontais. 

56. Piliečių bendruomenės struktūrinis vienetas, išlikęs iš gimininės ben- 
druomenės, susidedantis iš kelių fratrijų. Solono laikais buvo keturios 
filės. 

57.Efetų (ephėtai) kolegija tikriausiai buvo įsteigta Drakonto; ji nagrinėdavo 
žmogžudystės bylas. 

58. T.y. archontų basilėjų. Basilėju (basileis - karalius) buvo vadinamas vie- 
nas iš devynių archontų, kuris paprastai pirmininkaudavo nagrinėjant 
žmogžudystės bylas. 

59. Čia - teismas, nagrinėjantis tam tikrus žmogžudystės atvejus. Pritanėju 
buvo taip pat vadinamas ir pastatas, kuriame posėdžiaudavo pritanai 
(bulės nariai). 

60. Vyraujant gimininei nuosavybei, paveldėjimo teisę turėjo tik sūnūs. Ne- 
sant sūnaus, ši teisė atitekdavo dukterims, tačiau, kad turtas pasiliktų 
giminėje, jos vyru tapdavo vienas iš giminaičių. 

61. Viršutinis drabužis, vilnonis ar lininis apsiaustas, kurį dėvėdavo tiek 
vyrai, tiek moterys. 

62. Sirakūzų tiranas Dionisijas Vyresnysis (430-367 m. pr. Kr.). 

63. Vienas nežinomo autoriaus tragedijos fragmentų. Filoktetas - graikų mi- 
tų herojus, žygio į Troją metu achajų paliktas negyvenamoje saloje todėl, 
kad buvo sunkus ligonis. 

64. Thirčuos - laidotuvių giesmė, mirusiojo apraudojimas bei pašlovinimas; 
graikų poezijos žanras. ns 

65. Pareigūnai, reglamentavę moterų elgesį (gynė, gynaikės - moteris, nėnios — 
įstatymas). 

66. Neišlikusios Euripido tragedijos fragmentas. 

67. Lakonijos bei Mesenijos autochtonai, valstybiniai vergai, neturintys jo- 
kių teisių. Jie dirbdavo piliečiams priklausančiuose žemės sklypuose ir 

aprūpindavo spartiečius maistu bei kilais būtiniausiais produktais, taigi 
Spartos piliečiai galėjo visą savo laiką skirti karinių dalykų mokymuisi. 
Kita vertus, heilotai, kurių buvo kur kas daugiau nei piliečių, kėlė Spartai 
nemažai problemų, dažnai netiesiogiai įtakodami jos užsienio politiką. 

68. Korinto sąsmaukoje (Istime) kas ketveri metai vykusios žaidynės Posei- 
dono garbei. 

69. Atėnų politikas ir filosofas (350-283 m. pr. Kr.), įvairiomis temomis 
(retorikos, filosofijos, filologijos, istorijos, politikos ir kt.) parašęs 45 
veikalus. 

70.Mitinis jonėnų pirmtakas, Apolono ir Kreūsos sūnus. 

71. Kitoje teksto redakcijoje filės vadinamos hoplitais, ergadais, teleontais. 

72.1lgio matavimo vienetai; stadijas —- apie 184 m. 

73. Ilgio matas (sieksnis), lygus 1,64 m (pagal kitą matų sistemą - 1,85 m). 

74. Hidrija - molinis ar metalinis indas vandeniui su trimis rankenomis (vie- 
na vertikalia ir dviem horizontaliomis); chojas - tūrio vienetas (3,2 I). 

75.Solonas, norėdamas pagerinti smulkių žemdirbių padėtį, siekė kreip- 
ti žemdirbystę nuo vidaus poreikių tenkinimo mainų, eksporto link. 
Kadangi nederlingose kalnų pašlaitėse labiausiai apsimokėjo auginti 
alyvmedžius, Solonas skatino šio produkto auginimą ir išvežimą, o 
grūdus, kurie augo tik turtingiems aristokratams priklausančiose 
žemėse, išvežti uždraudė. Mat šių produktų rinkoje visuomet trūko, be 
to, aristokratai buvo šios srities monopolistai, o ir grūdai turėjo pa- 
klausą už Atikos ribų, todėl turčius skatino vis didinti grūdų kainą ir 
vidaus rinkoje. 

76. Gr. sykon - figos vaisius, pliaino - (nu)rodau. Pirmiausia šis žodis ir reiškė 
„Nurodyti tuos, kurie išveža figmedžio vaisius“, vėliau - tiesiog „įskųs- 
ti“. Vamžiuje pr. Kr. Atikoje taip vadino tuos, kuriems įskundimas, pilie- 
čio patraukimas į teismą buvo pasipelnymo priemonė. 

77. Pažodžiui — maitintis, valgyti šalia, kartu; čia turima galvoje nusipelniu- 
siems piliečiams suteikiama privilegija pietauti pritanėjuje valstybės 
sąskaita. 

78. Alėniečių valstybė, 7,1. 

79. Gr. thesmothėtai - įstatymų kūrėjai; taip buvo vadinami šeši archontai, 


kurios kalbėdavo oratoriai. 

81. Graikai laikėsi mėnulio kalendoriaus. Metus sudarė dvylika mėnesių po 
30 ir 29 dienas pakaitomis, taigi mėnulio metai turėjo 354 dienas ir buvo 
vienuolika dienų trumpesni negu saulės metais. Norėdami sulyginti su 
saulės metais, graikai, pridėdavo įterptinių mėnesių. Populiariausias bu- 
vo 8 metų ciklas, įvestas Solono: kas tretiems, penktiems ir aštuntiems 
metams pridėdavo po tryliktą mėnesį. 

82. Odisėja, 14, 162; 19, 307 (Antano Dambrausko vertimas). 

53. Dvidešimt pirmoji mėnesio diena buvo vadinama dešimtąja besibaigian- 
čio mėnesio diena, dvidešimt antroji - devintąja, dvidešimt trečioji - 
aštuntąja ir Lt. 

84. Kroisas, paskutinis Lidijos karalius, valdė 560-547 m. pr. Kr. Manoma, 
kad su Kroisu Solonas susitikti negalėjo. Plutarchas seka šiek tiek skir- 
linga tradicija nei Herodotas. 

65. Lidijos sostinė, 

86. Tespidas - literatūrinės tragedijos kūrėjas, įvedęs pirmąjį aktorių ir tuo 
lyrinei choro kantatai suleikęs draminio vyksmo elementų. Apie 534 m. 
pr. Kr. jis pastatė Atėnuose savo tragediją. 

87. Plg. Herodoto Istoriją, I, 59. 

88. Homeras, Odisėja, IV, 242. 

89. Peisistratas užėmė Akropolį 560 m. pr. Kr. ir pasiskelbė tiranu. 

90. Viena iš garsiausių Atėnų aristokratų giminių, kildinusi save iš Alkma- 
jono, mitinio Amharajo ir Erifilės sūnaus. Ilgą laiką ji turėjo įtakos Atėnų 
politikai. Motinos linija Alkmajonidams priklausė ir Periklis, ir Alkibia- 
das, ir kiti žymūs atėniečiai. 

91. Vienas iš Afroditės epitetų, nuo Kipro salos pavadinimo. Jame buvo vie- 
nas žymiausių šios deivės kulto centrų. 

92. Platonas pasakoja mitą apie Atlantidą dialoguose Timajas ir Kritijas. Mo- 
tinos linija Platonas buvo Solono giminaitis. 


Publikola 


Publikola, garsus ką tik įkurtos Romos respublikos politikas ir 
karvedys, gyveno VI amžiuje pr. Kr. Jis buvo kilęs iš senos sabiniškos 
patricijų giminės. Romą, įkurtą, pasak tradicijos, 753 m. pr. Kr., tada 
dar valdė etruskų karaliai. Žinomi septynių Romą valdžiusių karalių 
vardai - Romulas, Numa Pompilijus, Tulas Hostilijus, Ankas Mar- 
cijus, Tarkvinijus Priskas (Senasis), Servijus Tulijus, Tarkvinijus 
Superbas (Išdidusis), tačiau tik trijų paskutinių etruskų kilmės karalių 
istoriškumu neabejojama. Publikola prisidėjo prie etruskų valdžios 
nuvertimo. Karalių turėta karinė politinė valdžia nuo šiol atiteko kas- 
met centurijų susirinkimuose iš patricijų renkamiems konsulams (nors 
karaliaus Servijaus Tulijaus reformos, analogiškos Solono reformoms 
Atėnuose, apribojo gimininės aristokratijos viešpatavimą, timokrati- 
nėje valstybėje patricijų įtaka išliko labai stipri). Publikola, išmintingas 
politikas ir gabus strategas, ne kartą buvo renkamas konsulu pirmai- 
siais respublikos metais, kai nesutarimai tarp patricijų ir plebėjų buvo 
ypač stiprūs (509, 508, 507, 504 m. pr. Kr.). Jam teko ginti Romą nuo 

etruskiško Kluzijaus miesto karaliaus Porsenos, išvytojo Tarkvinijaus 
Išdidžiojo šalininko, kariauti su Romos kaimynais sabinais. Pasak Plu- 
tarcho, vadovaudamasis dorovės principais, Publikola sutvirtino de- 
mokratijos pamatus, prisidėjo prie Romos išlikimo bei sustiprėjimo. 


1. 10-ame šios biografijos skyriuje, Plutarchas paaiškina, kad Publikola 
reiškia liaudies draugas. 

2. Etruskų karalių išvarymas tradiciškai datuojamas 510-509 m. pr. Kr. 

3. Iš Tarkvinijų miesto kilusi garsi etruskų giminė, iš kurios buvo du ka- 
raliai: Tarkvinijus Senasis (Priskas) ir Tarkvinijus Išdidusis (Superbas), 
paskutinis Romą valdęs etruskų karalius. 

4. Pagal romėnų tradiciją, graži ir dorovinga Lukrecijaus Tarkvinijaus Kolati- 
no žmona, kurią išprievartavo vyriausias Tarkvinijaus Išdidžiojo sūnus 
Sekstas. 

„ Liucijus Junijus Brutas, legendinis Romos respublikos įkūrėjas. 

„ Lot. brutus - bukas, kvailas. 

„ Aukščiausių Romos magistratų ir kai kurių šventikų palyda, kurios 
skaičius priklausė nuo pareigūno rango (daugiausia liktorių lydėjo dik- 
tatorių ir vėliau imperatorių - 24). Liktorių atributas buvo vad. fasces, 
odiniais diržais surištas rykščių ryšulėlis su kirviu, neribotos magis- 
tratų valdžios simbolis. Pačiame Romos mieste kirvis iš ryšulėlio buvo 
išimamas. 

8. Turimas galvoje 312 metų cenzoriaus Apijaus Klaudijaus Ceko įstaty- 
mas. Romos piliečiai balsuodavo vienoje iš 30 kurijų, kurios nustatytu 
laiku rinkdavosi į susirinkimus - komicijus; vėliau kurija buvo vadinama 
senato posėdžio vieta. 

9. Dievui Marsui skirtas sklypas Tiberio pakrantėje. Jame vykdavo cen- 
turijų susirinkimai. 

10. Imperatorių sala Romoje atsirado tarp Fabricijaus bei Cescijaus tiltų. 

11. Kalendomis romėnai vadino pirmąją kiekvieno mėnesio dieną; taigi kal- 
bama apie vasario mėn. paskutinės dienos įvykius. 

12. IV amžiaus pr. Kr. retorius ir istorikas, parašęs Graikijos istoriją nuo mi- 
tinių laikų iki Aleksandro epochos, aprašęs Makedonijos karaliaus Filipo 
II ir jo sūnaus Aleksandro Didžiojo žygius. Išliko tik menki jo kūrinių 
fragmentai. ' 

13. Aukščiausia Palatino kalvos dalis. 

14. Pergalės deivės Viktorijos epitetas. 

15. Tautos susirinkimas; tautos susirinkimų vieta forume. 

16. Sujilijus - nuo sus (kiaulė); Bubulkas - jaučių (Iot. bos) varovas, piemuo. 

17. Du magistratai, tvarkę valstybės finansinius reikalus. Iš pradžių juos rink- 
davo konsulai, vėliau (maždaug nuo 447 m. pr. Kr.) - tautos susirinki- 
mas. Kvestorių skaičius nuolat didėjo (Cezario laikais jų buvo 40). 

18. Tarkvinijus Priskas, penktasis Romos karalius. 

19. Italikų gentis, gyvenusi centrinėje Italijos dalyje, į šiaurę nuo Romos, 
Romulo laikais persikėlusi gyventi į Romą. Antrasis legendinis Ramos 
karalius Numa Pompilijus buvo sabinas. 

20.1domis buvo vadinama 15-oji kovo, gegužės, liepos, spalio mėn. diena ir 
13-oji kitų mėnesių diena. Metageilnionas - Atėnų kalendoriaus mėnuo, 
atitinkantis rugpjūčio pabaigą - rugsėjo pradžią. 

21.Švenlykta sudegė 83 m. pr. Kr. 

22. Liucijus Kornetijus Sula (138-78 m. pr. Kr.), karvedys ir politikas, 88 m. 
konsulas, 83 m. pasiskelbęs diktatoriumi, o 79 m. atsisakęs pareigų. 

23. Aulas Vitelijus (12-69 m.) - Romos imperatorius 69 m.; Titas Flavijus 
Vespasianas (9-79 m.) - Romos imperatorius nuo 69 m. 

24. Titas Flavijus Domicianas (51-96 m.), jauniausias Vespasiano sūnus, Ro- 
mos imperatorius nuo 8i m. 

25. Piniginis bei svorio vienetas, lygus 60 minų arba 26,2 kg. 

26. Pentelė - kalnas Graikijoje, Atikoje, į šiaurės vakarus nuo Atėnų, garsėjęs 
ten kasamu aukštos kokybės marmuru. 

27. Graikų komediografas iš Sirakūzų (apie 550-460 m. pr. Kr.). Jo komedijos 
parodijavo graikų mitus. Buvo parašęs apie 40 komedijų. Išliko menkų 
fragmentų. 

28. Vienas didžiausių Etrurijos miestų, etruskų karaliaus Porsenos reziden- 
cija. 

29. Viena iš septynių Romos kalvų dešiniajame Tiberio krante. 

30. Gr. Koklės - vienaakis. 

31. Vulkanas (graikų Hefaistas) taip pat, pasak mitų, buvo šlubas, nes Dzeu- 
sas supykęs numetė jį nuo Olimpo. 

32. Filosofas stoikas, kurio paskaitų klausėsi imperatorius Augustas, čia va- 
dinamas Cezariu. Opsigonas - lotyniško vardo Postumas vertinys į grai- 
kų kalbą. 

33.Sibilėmis Antikoje buvo vadinamos Apolono pranašės, kurių lūpomis 
bylodavęs pats dievas. Pasak padavimo, pranašysčių sąvadą iš Kumų 
sibilės nupirkęs ir atvežęs į Romą Tarkvinijus Išdidusis. Sibilių knygos 
buvo laikomos Apolono šventykloje. 

34. Ploto matavimo vienetas, 0,252 ha. 

35. Fidenos - Sabinų miestas Lacijuje, kairiajame Tiberio kranta, į šiaurę nuo 
Romos. 

36. Mimnermas - graikų poetas, meilės elegijų kūrėjas, Solono amžininkas. 
Vienoje elegijoje jis skundžiasi greit prabėgančia jaunyste ir slegiančia 
sunkios senatvės našta. Pasak Mimnermo, optimali žmogaus gyvenimo 
trukmė -- 60 metų. Solonas, polemizuodamas su šiomis mintimis, sukūrė 
elegiją apie žmogaus gyvenimo tarpsnius, kurioje teigia, kad optimali 
gyvenimo riba - 80 metų. 

Temistoklis 


Temistoklio (524-459 m. pr. Kr.) politinė karjera sutapo su drama- 
tiškais ir lemtingais Graikijai įvykiais. Tęsėsi karas su galinga Persijos 
karalyste, kuri buvo pavergusi Egiptą, visą Aziją iki pat Indo ir jau 
bandė kelti koją į Europą. Tiesa, po pralaimėjimo prie Atikos kaimo 
Maratono (490 m. pr. Kr.) persai pasitraukė iš Graikijos, tačiau įžval- 
gesni protai, ir pirmiausia Temistoklis, suprato, jog persai kaupia jė- 
gas lemiamam mūšiui. Būdamas Atėnuose liomio novus (pasak Hero- 
doto, „visai neseniai iškilęs į pirmaujančius“, VII, 143; Jono Dumčiaus 
vertimas), jis tai gudrumu, tai įkalbinėdamas, sugebėjo įtikinti atė- 
niečius savo siūlomo plano teisingumu. Savo reformų dėka jis prasky- 
nė kelius Atėnų suklestėjimui. Vos keletui metų prabėgus, jo gimtasis 
polis tapo dominuojančia Egėjo jūros baseino valstybe. Suprasdamas, 
kad sausumoje persus nugalėti bus sunku, visas viltis Temistoklis siejo 
su laivynu. Karaliui Kserksui pajudėjus prieš Graikiją, Atėnai jau turėjo 
apie 380 modernių, mobilių, gerai aprūpintų kovinių laivų. Niekas ne- 
abejoja, kad pergalė prie Salamino buvo pasiekta pirmiausia puikaus 
Temistoklio plano, o paskui ir sumanaus, pasiaukojančio vadovavimo 
dėka. Jo nuopelnai Graikijai buvo didžiuliai, tačiau tolesnis likimas — 
nepavydėtinas ir skaudus. Todėl nekelia nuostabos tai, kad retas isto- 
rikas nestabteli prie Temistoklio asmenybės bei jo veiklos (šioje 
biografijoje Plutarchas cituoja daug šaltinių). Plutarchui Temistoklis 
įdomus pirmiausia kaip patriotizmo, pasiaukojimo tėvynės labui, at- 
kaklaus užsibrėžto tikslo siekimo pavyzdys. 


1. Vienas išjo tėvų buvo ne Atėnų pilietis. Vėliau, nuo 451 m. pr. Kr., pilie- 
tybės teisės būdavo suteikiamos tik tiems atėniečiams, kurių abu tėvai 
buvo Atėnų piliečiai. 

2. Mažosios Azijos pietrytinė sritis, pavadinimą gavusi nuo karų, vienos iš 
Egėjo jūros tautų autochtonų, gyvenusių šioje vietovėje iki indoeuro- 
piečių atėjimo. 

„ Sena kilminga šventikų giminė. 

. Styginis muzikos instrumentas. 

5. V amžiaus pr. Kr. rašytojas, kilęs iš Taso salos, be kitų kūrinių, parašęs 
pirmąjį žinomą politinį pamfletą, nukreiptą prieš žymiausius Atėnų po- 
litikus, Atėnų imperijos kūrėjus - Temistoklį, Kimoną, Periklį ir kt. Kū- 
rinys neišlikc, tačiau manoma, kad šioje biografijoje Plutarchas kai kur 
seka Stesimbrotu. 

6. Anaksagoras (500-428 m. pr. Kr.) - graikų natūrfilosofas iš Mažosios 
Azijos, savo mokymą apie visatos susiformavimą, įvairių gamtos reiš- 

kinių priežastis dėstęs Atėnuose. Nors jis draugavo su žymiausiais tų 
laikų atėniečiais (pvz., Perikliu), dauguma piliečių jo veiklą vertino nei- 
giamai. Apkaltintas bedievyste, 434-433 m. jis buvo priverstas išvykti iš 
Atėnų. Melisas — iš Samo salos kilęs graikų strategas ir filosofas (apie 
444 m. pr. Kr.), elėjiečių mokyklos atstovas, Parmenido teorijos šalininkas. 

7. Nuo 430 m. pr. Kr. rugsėjo iki 439 m. pr. Kr. gegužės mėn. 

8. Plg. Herodoto Istoriją, VIII, 24. 

9. Fizika - antikos filosofijos sritis, tyrinėjanti gamtą (gr. physis - gamta); 
kitaip natūrfilosofai. 

10. Žymus to meto Atėnų politikas (mirė apie 468 m. pr. Kr.), vienas iš Ma- 
ratono mūšio strategų, 489-844 metų archontas eponimas. Politikoje gy- 
nė stambių žemvaldžių interesus. 

11. Maratono lygumoje (Atikos šiaurės rytuose) atėniečių kariuomenė, va- 
dovaujama Miltiado, 490 m. pr. Kr. sutriuškino didžiulę persų kariuo- 
menę. 

12. Pergalės ženklas, iš pradžių - stulpas, prie kurio buvo pritvirtinti iš prie- 
Ššų atimti ginklai. 

13. Sidabro kasyklos Atikos pietryčiuose. Temistoklis šį įstatymo projektą 
pateikė 482 m. pr. Kr. 

14. Įstatymai, IV, 706 b. 

15. Darėjo I žentas ir karvedys, vadovavęs sėkmingoms persų operacijoms 
Trakijoje bei Makedonijoje, 479 metais žuvęs Platajų mūšyje. 

16. „Medinis arklys“ (arba „Trojos arklys“) - posakis, simbolizuojantis pra- 
žūtį, kylančią iš vidaus dėl neišmanymo. Aliuzija į medinį tuščiavidurį 
žirgą, neva achajų paliktą prie Trojos kaip dovaną Atėnei. Trojėnams 
įsitempus į miestą arklį, jame pasislėpę achajai padėjo saviškiams užimti 
Troją. 

17. Miltiado sūnus, žymus Atėnų politikas ir strategas (510-—450 m. pr. Kr.). 

18. Choregija buvo viena iš leiturgijų (t.y. valstybinių prievolių), laikoma 
labai garbinga. Choregas - pilietis, finansuojantis tragedijos pastaty- 
mą. Nugalėjusio kūrinio choregas taip pat buvo laikomas nugalėtoju ir 
Dioniso šventykloje pastatydavo lentą su įrašu apie pergalę. Žemiau ci- 
tuojamas įrašas datuojamas 476 m. pr. Kr. 

19. Nuo ėstrakon - molinio puodo šukė; balsavimas molinėmis šukėmis (ant 
jų buvo išraižomas vardas), nukreiptas prieš politikus, pretenduojančius 
į pirmaujantį vaidmenį polyje. Kad nekeltų pavojaus valstybinei san- 
tvarkai, jie būdavo ištremiami dešimčiai metų. 

20. Formulė, reiškusi pasidavimą persų karaliaus valdžiai. 

21. Graikai dažnai persus vadino medų, ankstesnių Azijos valdovų, gimi- 
ningų persams, vardu. 

22. Derlinga Tesalijos (Šiaurės Graikijos srities) lyguma, plytinti tarp Olim- 
po ir Osos kalnų. Tai buvo strategiškai patogi vieta gynybai. 

23. Centrinės Graikijos sritis. 

24. Eubojos salos kyšulys. 

25. Afetos - kyšulys ir gyvenvietė Magnesijos pusiasalyje; toliau minimas 
Skiatas - sala prie pat Magnesijos. 

26. Istorija, VIII, 4. 

27.Šventaisiais Atikoje buvo vadinami du laivai, skirti ypatingoms valsty- 
binėms misijoms atlikti. Vadovavimas trierai (trierarchija) buvo viena iš 
leiturgijų; išrinktas šioms pareigoms pilietis turėdavo įrengti laivą ir iš- 
laikyti jo įgulą. 

28.Ši epigrama prisikiriama poetui Simonidui iš Kejo salos, Temistoklio am- 
žininkui (556-468 m. pr. Kr.). 

29. Kalnų perėja iš šiaurinės į centrinę Graikiją, kurią 480 m. pr. Kr. didvy- 
riškai gynė graikų kariai, vadovaujami Spartos karaliaus Leorudo, siek- 
dami sulaikyti persus ir duoti graikams daugiau laiko pasiruošti jūros 
mūšiui. 

30. Doridė, Fokidė - sritys Vidurio Graikijoje. 

31.Siaura (apie 6 km) sąsmauka tarp Saronijos ir Korinto įlankų, jungusi 
Peloponesą su centrine Graikija; minima 480 m. pr. Kr. pastatyta siena 
vėliau ne kartą buvo taisoma ir atstatoma, norint apsiginti nuo gresian- 
čių priešų antpuolių (pvz., 279 m. pr. Kr. - nuo keltų, 253 m. pr. Kr. - nuo 
gotų, paskutinį kartą - 1415 ir 1443 m., ginantis nuo turkų). 

32. Gr. mėchanė - įrankis, prietaisas. Antikoje buvo naudojamos įvairios ma- 
šinų rūšys. Čia turimos galvoje teatro mašinos, naudojamos sceniniams 
efektams bei konflikto atomazgai pavaizduoti. 

33. Atėnės Paladės šventykloje Akropolyje buvo laikomos gyvatės, vielinio 
herojaus Erichtonijo totemai. 

34. Herodotas cituoja šią Delfų orakulo ištarmę (VII, 141): 

Permaldaut Dzeuso Olimpe Atėnė Paladė negali 

Nei nuolatinėm maldom, nei savo gudriais patarimais. 

Aš gi tau vėl pasakysiu sprendimą, tvirtą kaip plieną: 

Priešai mat viską paims, ką Kekropo tas kraštas įgijęs 

Turi ir kas Kitairono garbingo slėpynėse glūdi. 

Medžio tvirtovę paliks tau padangėje dundantis Dzeusas 

Sveiką Atėnei; jinai tave patį ir sūnus išgelbės. (Vertė Jonas Dumčius) 

35. Atėniečių valstybė, 23, 1. 

36. Atėnė Paladė, kurios statulą atėniečiai, palikdami kraštą, pasiėmė su sa- 
vim, buvo vaizduojama apsiginklavusi ir su skydu, prie kurio, pasak 
padavimo, buvo pritvirtinta Persėjo nukautos vienos iš trijų gorgonių - 
Medūzos - galva. 

37.Gr. Kynės sčma - paminklas šuniui, šuns kapas. 

38. Pelėda buvo šventas Atėnės paukštis. 

39. IV amžius pr. Kr. atidografas (Atikos istorikas). 

40. Nauarchu (laivo vadu) Atikoje buvo vadinamas vieno iš valstybinių 
(vad. šventųjų) laivų kapitonas. 

41. Omestas (valgantis nevirtą mėsą) - vienas iš Dioniso epitetų; šiam dievui 
buvo aukojamos ir žmonių aukos. 

42. Persai, 363-365. 

43. Karijos valdovė, su savo laivais dalyvavusi Salamino mūšyje kaip persų 
sąjungininkė; jos nuovoka ir moteriai nebūdinga drąsa buvo pastebėta 
jau Herodoto (Istorija, VIII, 87). 

44. Eleusinas - Atikos vietovė, Demetros misterijų centras; mistų (misterijų 
dalyvių) garbinamas Jakchas, mit. Demetros ir Dzeuso sūnus, buvo tapa- 
tinamas su Dionisu. 

45. Ajakas buvo Dzeuso ir Asopo (upės Bojotijoje dievo) dukters Aiginos (jos 
vardu pavadinta prie Atikos esanti sala) sūnus. Ajakidai - Ajako pali- 
kuonys, į kuriuos paprastai būdavo kreipiami prašant pagalbos mūšyje. 

46. Platajos - Bojotijos miestelis, prie kurio 479 m. pr. Kr. įvyko paskutinis 
Balkanuose sausumos mūšis su persais. Graikai, vadovaujami Pausanijo, 
pasiekė triuškinančią pergalę, tačiau sėkmė atėjo ne iš karto ir tik pa- 
lankiai susiklosčius aplinkybėms. 

47.Vienas iš balsavimo būdų, naudojamas ypatingomis progomis: balsuo- 
jant balsavimo akmenėliai būdavo imami nuo dievo aukuro. 

48. Tai buvo ypatingos pagarbos ženklas. Pasak Herodoto, taip spartiečiai 
pagerbė vienintelį Temistoklį (VIII, 124). 

49.Serifas - viena iš Egėjo jūros salų; čia simbolizuoja tolimiausią užkampį. 

50. Retorinės istoriografijos atstovas (IV amžius pr. Kr.); iš labai populiarių 
jo kūrinių išliko tik negausūs fragmentai. 

51. Aristofanas (445-386 m. pr. Kr.) - Atėnų senosios komedijos kūrėjas. Plu- 
tarchas čia cituoja jo komediją Raiteliai (815). 

52.404 m. pr. Kr. Atėnuose neribotą valdžią gavusi trisdešimties narių oli- 
garchinė vyriausybė. Nors ji valdė šiek tiek ilgiau nei metus, reakcinis jos 
valdymo pobūdis sukėlė didelį atgarsį. Tiek dėl konstitucinės procedū- 
ros pažeidimo, tiek ir dėl žiaurumo valdytojai buvo praminti tiranais. 

53. Amfiktionų sueigose dalyvaujantys sąjunginių polių atstovai. 

54. Daugelio Graikijos polių įstatymai savižudybę laikė nusikaltimu ir drau- 
dė savižudžius laidoti. 

55. Pausanijas, Spartos karalius 480-467(?) m. pr. Kr., vadovavo jungtinėms 
graikų pajėgoms pergalingame mūšyje prieš persus prie Platajų, vėliau — 
mūšiams prie Bosporo ir Helesponto. Buvo apkaltintas tėvynės išdavyste 
bei sandėriu su persais. Nuteistas mirties bausme, bandė jos išvengti pa- 
sislėpęs Atėnės šventykloje, ten ir žuvo. 

56. Dab. Korfu, Jonijos iūros sala į šiaurės vakarus nuo Atikos, nuo VII am- 
žiaus pr. Kr. Korinto kolonija. 

57.Šiauriausia Graikijos sritis, besiribojanti su Ilyrija. Epyro centrinėje da- 
lyje gyveno molosų gentis. 

58. T.y. Egėjo jūros pakrantėje. Pidna - Makedonijos uostas. 

59. Charonas iš Lampsako - logografas, V amžiaus pr. Kr. istorikas; Eforas — 

IV amžiaus pr. Kr. retorinės istoriografijos atslovas, aprašęs Graikijos 
istoriją nuo Mikėnų civilizacijos žlugimo iki Graikijos nepriklausomybės 
pabaigos; Deinonas irjo sūnus Kleitarchas - helėnistinio laikotarpio isto- 
rikai; Herakleidas iš Kimės aprašęs Persijos istoriją. 

60. Gr. chiliarchos - tūkstantininkas; taip graikai vadino aukštus persų dva- 
riškius. 

61. Dodonė - vietovė Epyre, antras pagal svarbą po Delfų religinis graikiš- 
kojo pasaulio centras; joje buvo Dzeuso šventovė su orakulu. Pranašau- 
jama buvo iš šventojo Dzeuso medžio - ąžuolo - lapų šlamėjimo. 

62. Spartos karalius 510-491 m. pr. Kr.; dėl dvaro intrigų prarado valdžą, 
perbėgo pas persus ir kartu su Kserksu dalyvavo mūšiuose prieš graikus. 

63. Mažosios Azijos (Frigijos) vaisingumo deivė, vadinama Kibele, Dindi- 
mene, graikų mitologijoje tapatinama su Rėja. Per jos misterijų orgijas 
dalyviai pasiekdavo ekstazę. 

64. Gana atsakingos pareigos Atėnuose. Pasak Aristotelio (Atėniečių valstybė, 
43, 1), šis pareigūnas būdavo skiriamas ne burtų keliu, o renkamas bal- 
suojant ir eidavo pareigas vienerius metus. 

65. Inaro vadovaujamas sukilimas įvyko 459 m. pr. Kr.; graikų laivai sumušė 
persus prie Kipro 449 m. pr. Kr. 

66. Žymus Atėnų politikas ir karvedys (510-—450 m. pr. Kr.), Maratono mūšio 
didvyrio Miltiado sūnus. 

67.Menonas, 93 d. 

68. V-IV amžiaus pr. Kr. Atėnų oratorius, įtrauktas į dešimties oratorių kanoną. 

69. III amžiuje pr. Kr. gyvenęs istorikas, aprašęs 272-220 metų Graikijos isto- 
rijos įvykius. 

70. Helėnizmo epochos Atėnų istorikas (III amžius pr. Kr.). 

71. Senosios atikinės komedijos kūrėjas, Aristofano amžininkas (V-IV am- 
žius pr. Kr.). Iš jo kūrinių išliko tik keli fragmentai. 

72. Peripatetikų mokyklos atstovas, Plutarcho mokytojas. 


Kamilas 


Pirmaisiais savo gyvavimo dešimtmečiais jauna Romos respub- 
lika, draskoma vidinių nesutarimų tarp patricijų ir plebėjų, turėjo 
nuolat kovoti ir su išorės priešais - etruskų miestais Falerijais, Ka- 
pena, kaimyninėmis sabinų, ekvų, volskų gentimis, su aštuonių 
lotyniškųjų miestų sąjunga, kuriai vadovavo Tuskulo miestas, siek- 
dama išplėsti savo teritoriją. Esant tokiai sunkiai valstybės padėčiai, 
dar 501 m. pr. Kr. buvo įsteigtas ypatingus įgaliojimus turinčio pa- 
reigūno — diktatoriaus - postas; diktatorių formaliai paskirdavo 
konsulas, tačiau iš tikrųjų išrinkdavo senatas ne ilgesniam nei šešių 

mėnesių laikotarpiui. Markas Furijus Kamilas (mirė apie 364 m. pr. 
Kr.; gimimo data nežinoma), penkis kartus išrinktas diktatoriumi, pa- 
garsėjo kaip gabus karvedys karuose su ekvais ir volskais. 396 metais 
po ilgos apgulos jis užėmė turtingą ir galingą Romos konkurentą, et- 
ruskų miestą Vejus. Po šios didžiulės sėkmės Romai teko patirti ir 
didžiulę nelaimę - galų okupaciją. Romos išgelbėjimas nuo galų tradi- 
ciškai taip pat priskiriamas Kamilui. Dėl to, kad negailėdamas savo 
jėgų jis privertė piliečius atstatyti visiškai sugriautą miestą, Kamilas 
vadinamas antruoju po Romulo Romos įkūrėju. Taigi Kamilo, visą 
gyvenimą ištikimai tarnavusio tėvynei, veikla sutapo su labai reikš- 
mingu Romos istorijos etapu - teritorijos plėtimusi ir įtakos stiprė- 
jimu. Apie IV amžiaus pr. Kr. vidurį Roma tampa stipriausia Vidurio 
Italijos valstybe. | 


1. Mūšis įvyko 432 ar 431 m. pr. Kr. 

2. Istoriniai šaltiniai nurodo, kad Kamilas cenzoriumi buvo 403 m. pr. Kr., 
taigi, ko gero, mūšio ir šių Kamilo pareigų nereikėtų sieti. Du cenzoriai, 
iš pradžių renkami penkeriems metams, o nuo 434 m. pr. Kr. - pusantrų 
metų kadencijai, rūpinosi piliečių turtinio cenzo nustatymu, mokesčių 
surinkimu: Į jų pareigas įėjo ir piliečių etikos priežiūra, 

3. Karių tribūnai - karininkai, legiono vadai (kiekviename legione po šešis), 
pakaitomis vadovavę legionui. Kamilas buvo išrinktas tribūnu 398 me- 
tais. 

4. Falerijai - etruskų miestas į šiaurę nuo Romos, Kapena - etruskų miestas 
Tiberio pakrantėje į pietus nuo Romos. 

5. Lotyniškųjų miestų kasmet švenčiama šventė Lacijaus globėjo Jupiterio 
garbei. 

6. 396 m. pr. Kr. 

7. Motina Matuta - italikų Ryto deivė, tapatinama su graikų Leukotėja, jū- 
ros deive, į kurią pavirto Semelės sesuo Ino. Žuvus Semelei, Ino užau- 
gino sesers ir Dzeuso kūdikį - dievą Dionisą. Už tai Hera jai ir jos vyrui 
Atamantui atėmė protą. Bėgdama nuo besikėsinančio į jos bei sūnaus 
gyvybę Atamanto, Ino šoko į jūrą ir pavirto deive Leukotėja. Pagal kitą 
mito versiją, Ino pati nužudė savo sūnų, pavyduliaudama vyro. 

8. Viena iš italikų genčių, pavergta etruskų (centras - Falerijai). 

9. T.y. Junonos. Jau nuo Herodoto (V amžius pr. Kr.) laikų graikai svetimša- 
lių dievus tapatindavo su savaisiais ir vadindavo juos graikiškais vardais. 

10. Nuo miesto įkūrimo, V, 22. 

11. Indas vynui maišyti su vandeniu. 

12. Čia - svorio vienetas, lygus 26,2 kg. 

13. T.y. Liparos, salos pietinėje Tirėnų jūros dalyje. 

14. 394 m. pr. Kr. 

15. Viena iš septynių Romos kalvų, seniausias politinis ir kulto centras; ant 
jos stovėjo Kapitolijaus Jupiterio šventykla. 

16. Niada, I, 233 tt. 

17. Nuo lotyniško žodžio den: - po dešimt. 

18. Graikų teisingumo deivė, kitaip Astrėja. 

19. Senonai - keltų gentis, gyvenusi Senos aukštupyje; viena iš jos atšakų 
įsikūrė Italijoje, Umbrijos rytuose. Beltorijai (kilaip biturigai, keltiberai, 
keltorijai) - keltų gentis. 

20. Tirėnais g graikai vadino Sai 
"santykiuose su kitomis Jais ais 

22. Antrasis Romos karalius, kilęs iš sabinų. 

23. Tikriausiai 390 m. pr. Kr. liepos 18 d. 

24.477 m. pr. Kr., romėnams kariaujant su ekvais ir volskais, etruskai įviliojo 
į pasalą ir išžudė beveik visus Fabijų giminės vyrus. 

25. Darbai ir dienos, 760 tt. 

26.Šis Plutarcho kūrinys neišliko. 

27.Vienuoliktas Atėnų kalendoriaus mėnuo (gegužė ir birželis). 

28.334 m. Aleksandras prie Graniko upės Mažojoje Azijoje sumušė persų 
kariuomenę. 

29. Korintietis Timoleontas 341 m. pr. Kr. iš Sicilijos išvarė kartaginiečius ir 
Sicilijos miestai tapo nepriklausomi. 

30. Antras Atėnų kalendoriaus mėnuo (rugpjūtis ir rugsėjis). 

31. Makedoniečių karvedys, Filipo II ir Aleksandro Didžiojo bendražygis, 
331 m. pr. Kr. numalšinęs spartiečių, o 323 m. - Graikijos sukilimą. 

32.Miestas Bojotijos šiaurės vakaruose. Čia 338 m. pr. Kr. Filipas II sutriuš- 
kino jungtinę atėniečių bei tėbiečių kariuomenę ir Graikija piaiėdo) ne- 
priklausomybę. 

33. Spartos karalius, valdęs 384-360 m. pr. Kr. 

34. Graikiškas miestas Bitinijoje. 

35. Turimos galvoje Eleusino misterijos. Tėbų miestas buvo visiškai sugriau- 
tas 335 m. pr. Kr. 

36. Trečias Atėnų kaledoriaus mėnuo (rugsėjis ir spalis). 

37.69 m. pr. Kr. 

38. Atalas buvo keleto Pergamo karalių vardas; Pomopėjus Didysis, Romos 
karvedys ir politikas (106-48 m. pr. Kr.). 

39. Pagal padavimą, Enėjas pabėgo iš achajų užimtos Trojos ir atvykęs į Ita- 
liją tapo romėnų protėviu. Paladijas - apsiginklavusios Atėnės statula; 
ypač garsus buvo Trojos paladijas, neva nukritęs iš dangaus. 

40. Vyriausioji žynių kolegija, vadovaujama Didžiojo pontifiko. 

41. Lot. porta Collina — Romos vartai prie Kvirinalio kalvos. 

42.Mitinė palaimintoji gentis, gyvenusi prie šiaurinių Okeano krantų. 

43. Senas lotynų miestas į pietus nuo Romos. 

44. Iš pradžių romėniškas svaras buvo lygus 273 g, vėliau - 327 g. 

45. Lacijaus miestas tarp Romos ir Prenesto. 

46. Liepos 15 d. ir vasario 13 d. 

47. Šimtininko - 100 karių būrio viršininko. 

48. Viena iš Romos kalvų. 

49. Augurais Romoje buvo vadinami žyniai, pranašavę iš paukščių skry- 
džio. 

50. Gr.; lol. lituus. 

51.Liepos 7 d. 

52. Plutarchas, Romulas, 27 tt. 

53.384 m. pr. Kr. 

54. Vienas iš Junonos epitetų - „duodanti gerus patarimus“. Jos šventykloje 
buvo pinigų kalykla; iš čia kilęs dabartinis piniginių ženklų pavadini- 
mas - moneta. 

55. 381 m. pr. Kr. 

56. Lacijaus miestas (lot. Satricumi - Satrikas). 

57. Senas lotynų miestas. 

58. 368 m. pr. Kr. 

59. Ploto matavimo vienetas, lygus 2519 m*. 

60. 367 m. pr. Kr. 

61. Iš tikrųjų mūšis įvyko praėjus 23 metams nuo Romos užėmimo. 

62. Velitros - volskų miestas Lacijaus pietuose. 

63. Pareigybė, įsteigta 494 m. pr. Kr., kad būtų ginamos plebėjų teisės; iš 
pradžių liaudies tribūnų buvo nuo 2 iki 5, o nuo 457 metų pr. Kr. - 10. 

64. Lot. Concordia. 

65. 365 m. pr. Kr.. 

Pabaigos žodis 


Literatūros kūrinio atsiradimui įtakos turi trys veiksniai: tra- 
dicija, epocha bei kūrėjo individualybė. Garsiųjų Plutarcho 
Paralelinių gyvenimo aprašymų (kartais sekant graikiškąja tra- 
dicija dar vadinamų tiesiog Gyvenimais) ištakų reikia dairytis 
keletu šimtmečių anksčiau, klasikinėje epochoje. Politizuotoje, 
išprususioje ir kritiškai tautos tradiciją vertinusioje tuometinėje 
Heladėje (visų pirma Atėnuose) vienas populiariausių beletris- 
tikos žanrų buvo istoriografija, pirmuosius žingsnius žengusi 
klasikos prieaušryje. Tepraėjus keletui dešimtmečių, V am- 
žiaus pr. Kr. viduryje, klasikos apogėjuje, didžiules klausytojų 
auditorijas sukviesdavo Herodoto Istorijos skaitymai, o yrant 
politinei demokratijai karčias istorijos pamokas apibendrino 
brandžiausias klasikinės istoriografijos veikalas —- Tukidido 
Peloponeso karo istorija, kurta pačioje V amžiaus pabaigoje. Žy- 
mių Žmonių gyvenimai, atlikti žygiai, pastatyti monumentalūs 
statiniai nuo pat pradžių buvo istoriografų dėmesio centre (kai 
kurios Herodoto Istorijos dalys kartais atrodo tarsi biografijų 
seka). Todėl biografija laikoma giminingu istoriografijai žanru. 

Kadangi beveik nieko iš V amžiaus pr. Kr. istoriografinės be- 
letristikos palikimo neišliko, žinios apie ankstyviausius gyveni- 
mų aprašymus dažniausiai apsiriboja tradicijos išsaugotu au- 
toriaus vardu ir kūrinio tematikos apibūdinimu. Pavyzdžiui, 
žinoma, kad apie 500 metus kariandietis Skilakas rašė apie Mi- 
lasos tiraną Herakleidą; maždaug tuo pat metu iš Regijo kilęs 

Teagenas pateikė savąją Homero gyvenimo versiją, V amžiaus 
pabaigoje savo memuarus išleido įvairiapusė asmenybė - Jonas 
iš Chijo: šiame kūrinyje buvo daugybė įvairiausio pobūdžio 
(pradedant atsiminimais ir baigiant anekdotais) pasakojimų 
apie žymiausius V amžiaus atėniečius - Kimoną, Temistoklį, 
Periklį, Aischilą, Sofoklį. Beveik tuo pat metu pasirodė ir pir- 
„masis politinis pamfletas, parašytas tasiečio Stesimbroto, kuria- 
me labai piktai buvo užsipuolami tie patys Atėnų politikai, Atė- 
nų imperijos kūrėjai - Kimonas, Temistoklis, Periklis. Apie 400 
metus atsirado pirmieji biografijų rinkiniai, kuriuos galime va- 
dinti pirmosiomis literatūros, muzikos, filosofijos ir kt. istorijo- 
mis (verta paminėti Glauko iš Regijo veikalą Apie senovės poetus 
ir muzikantus, Damasto iš Sigėjo - Apie poetus ir sofistus). Tai- 
gi tuo metu biografija tampa savarankišku literatūros žanru. 
IV amžiuje tiek istoriografija, tiek ir biografija patenka retorinio 
stiliaus įtakon; pagrindine šio žanro forma tampa enkomijas 
(„pagiriamasis žodis“, pavyzdžiui, garsusis Isokrato Euagoras), 
tačiau nevengta ir naujų išraiškos būdų ieškojimo, pavyzdžiui, 
sukurta fiktyvi biografija-romanas (Ksenofonto Kyro auklėjimas), 
istoriniai-autobiografiniai memuarai (Ksenofonto Anabasis), fik- 
tyvi kalba (Platono Sokrato apologija), antroje amžiaus pusėje iš- 
populiarėjo vadinamieji autobiografiniai laiškai. Peripatetikų 
etikos veikiama helėnistinė (336-330 m. pr. Kr.) biografistika 
taip pat ieškojo naujų stilistinių formų (pavyzdžiui, biografi- 
ja kaip dialogas), jos herojai buvo monarchai bei tiranai arba 
profesionalūs kultūros veikėjai — filosofai, muzikantai, poetai 
(pirmiausia minėtinas tarentietis Aristoksenas ir jo parašytos 
Pitagoro, Sokrato, Platono, Archito, Telesto biografijos), tačiau 
apie šį biografijos raidos periodą kol kas žinoma gana mažai. 
Tenka konstatuoti tik tai, kad naująją erą pasiekia dviejų rūšių 
biografija: retorinė biografija, sistemingai ir statiškai fiksuojanti 
herojaus būdo bruožus ir vadinamasis bios („gyvenimas“) - chro- 
nologiškas, informatyvus ir faktografinis gyvenimo aprašymas. 

Iš gausaus graikiškosios biografistikos palikimo išliko tik 
Plutarcho kūriniai, sukurti jau gana vėlai, vadinamuoju romė- 
niškuoju graikų literatūros laikotarpiu. Plutarchas gimė penk- 
tame mūrų eros dešimtmetyje, kai Graikija jau beveik du šimtus 
metų buvo neatsiejama Romos imperijos dalis, viena iš daugelio 
provincijų. Tai jau nebebuvo demokratiška ir pasitikinti savo 
jėgomis klasikinio laikotarpio Graikija, į kurią kaip į prarastąjį 
idealą nuolat krypsta Plutarcho žvilgsnis. Daugelis kadaise 
klestėjusių polių jau buvo virtę skurdžiais kaimeliais, kiti ir vi- 
sai išnykę nuo žemės paviršiaus, sodybų ir kruopščiai įdirbtų 
žemės sklypelių vietoje plytėjo dykvietės. Tačiau romėnai, nors 
manė esą pasaulio valdovai bei nevengė graikus vadinti tiesiog 
graikiūkščiais, vis dėlto pripažino jų kultūros pirmenybę ir ger- 
bė graikus kaip savo mokytojus. Helėniškosios kultūros reikš- 
mė ypačišaugo II amžiuje po Kr. Plutarchui teko laimė užbaigti 
savo dienas jau prasidėjus šiam graikiškumo renesansui (jis mi- 
rė besibaigiant, pagal vienus šaltinius, antrajam, pagal kitus — 
trečiam II amžiaus dešimtmečiui). To meto literatūra jau ne taip 
linko į anksčiau jai būdingą moksliškumą, daugiau domėtasi 
kūrinio kalba bei stiliaus problemomis. Tai - retorinės kultūros 
epocha. Istoriografija buvo populiari ir šiuo laikotarpiu, tačiau 
labiau gilinamasi ne tiek į istorijos procesą, kiek į asmenybės 
vaidmenį jame. Populiariausia gausios filosofinės literatūros te- 
matika - etikos problemos, žmogaus dvasinio tobulėjimo būdai. 
Šia tema kuriama daugybė tiek graikų, tiek romėnų autorių kū- 
rinių (Senekos, Epikteto, Muzonijaus Rufo, Favorino, Diono 
Prusiečio ir kitų). Moralistika ir retorinis jos raiškos būdas - pa- 
grindinės Plutarcho gyvenamojo laikmečio literatūros domi- 
nantės. 

Apie žymiojo Gyvenimų rašytojo savotišką ir to meto intelek- 
tualams gana neįprastą gyvenimą išliko nedaug žinių. Kai kurie 
faktai žinomi tik todėl, kad Plutarchas mėgo savo gyvenimo bū- 
dą, mylėjo savo šeimą ir kūriniuose noriai bei atvirai kalbėjo 

apie jį supusius artimus žmones, rėmėsi pavyzdžiais iš asme- 
ninio gyvenimo. Rašytojas buvo kilęs iš Chaironėjos, nedidelio 
Vidurio Graikijos srities Bojotijos miestelio, kuris net ir pasie- 
kusiam karjeros viršūnę Plutarchui (valdant Trajanui (98-117) 
Plutarchas tapo konsularu, o valdant Hadrijanui (117-138) - Ro- 
mos vietininku Graikijoje) liko mielesnis nei prabangūs impe- 
rijos didmiesčiai: aplankęs daugelį Graikijos ir Italijos miestų, 
bent du kartus pabuvojęs Romoje ir bendravęs su: įtakin- 
giausiais valstybės žmonėmis, Plutarchas nusprendė pasilikti 
gimtajame mieste, kur jau nuo seno gyveno jo protėviai. Jis nuo- 
širdžiai didžiavosi tuo, kad yra Chaironėjos pilietis (beje, kū- 
riniuose nutylima, kad jis turėjo ir Atėnų, ir Romos pilietybę), 
noriai ėjo ne kartą jam patikėtas garbingas pareigas, dėstė savo 
mokykloje ir visą gyvenimą išliko karštas ne tik Chaironėjos, 
bet ir visos Bojotijos patriotas. Skirtingai nuo daugelio to meto 
intelektualų, Plutarchas pasirinko sėslų gyvenimo būdą, gy- 
venimą jaukioje šeimos aplinkoje. Biografas ne kartą užsimena 
apie savo šeimą. Jis buvo kilęs iš pasiturinčios ir išprususios 
šeimos. Sprendžiant iš Plutarcho kūrinių, jo senelis Lamprijas 
buvo išsilavinęs ir šmaikštus žmogus, tėvas Aristobulas do- 
mėjosi filosofija bei istorija ir pats, kaip manoma, rašė bio- 
grafijas; abu Plutarcho broliai taip pat buvo apsišvietę ir 
kultūringi žmonės, tačiau erudicija jie, ko gero, neprilygo 
Plutarchui. Kūriniuose yra nemažai vietų, liudijančių šiltus 
Plutarcho ir jo žmonos tarpusavio santykius, apie jo meilę 
vaikams, apie pagarbą, reiškiamą kiekvienam šeimos nariui. 
Matyt, remdamasis asmenine patirtimi, Plutarchas ne kartą 
prabyla apie tai, kad šeima, kurioje vyro ir žmonos santykiai 
grindžiami tarpusavio meile ir pagarba, yra didžiausia gy- 
venimo vertybė, padedanti realizuoti vieną iš, pasak Plutar- 
cho, dieviškųjų, įgimtų žmogaus sielos pradų - poreikį mylėti. 
Rūpinimasis vaikais, jų auklėjimas tobulina ir abiejų tėvų 
sielas. 

Plutarchas buvo produktyvus rašytojas. Antikos laikais su- 
darytame jo kūrinių kataloge (tradiciškai katalogo sudarymas 
priskiriamas Plutarcho sūnui Lamprijui) yra per 220 pozicijų; 
priekabūs kritikai šį šąrašą sumažino bemaž perpus, tačiau ten- 
ka sutikti, kad kūrybinis Plutarcho palikimas įspūdingas. Visi 
kūriniai sudėti į du rinkinius: minėtus Paralelinius gyvenimo ap- 
rašymus ir vadinamuosius Moralinius traktatus (lot. Moralia). Šį 
rinkinį, išaugusį, kaip manoma, iš paties Plutarcho paskaitų pir- 
miausia savo, o paskui ir draugų bei artimųjų vaikams, sudaro 
aštuoniasdešimt šeši straipsniai labai įvairia tematika: istorinę- 
antikvarine (Romėniškieji klausimai, Graikiškieji klausimai), litera- 
tūrine (Aristofano ir Menandro palyginimas, Apie Herodoto pikla- 
vališkumą), muzikologine (dialogas Apie muziką), pedagogine 
(Apie vaikų auklėjimą), netgi biologine (Kurie gyvūnai protingesni - 
sausunios ar vandens), tačiau didesnė jų dalis nagrinėja filosofines 
(Platono tyrinėjimai, Politiniai pamokymai, Apie tai, kad neįmanoma 
gyventi laimingai, vadovaujantis Epikūro mokymu) ir daugiausia 
etinės filosofijos problemas, santuokinio ir šeimos gyvenimo eti- 
ką, charakterio ydas ir jų įveikimo būdus, kasdienio elgesio 
klausimus (Apie brolišką meilę, Apie meilę vaikams, Vedybiniai pa- 
mokymai, dialogas Apie meilę, Apie tai, kad nedera skolintis, Apie 
smalsumą ir kiti). Beveik visi Moralinius traktatus sudarantys 
kūriniai turi gana tradicinę tokiai tematikai žanrinę išraišką - 
tai arba dialogai, arba diatribės (žanras, artimas dialogui, pasi- 
žymintis gyva intonacija, primenantis populiarų etinį pamoks- 
lavimą, kuriuo pasakotojas tarsi polemizuoja su numanomu 
klausytoju, kritikuodamas visuomenėje įsigalėjusias nuostatas). 
Taigi didesnę kūrybinio kelio dalį Plutarchas ėjo jau pramintais 
takais. 

Paralelinių gyvenimo aprašymų Plutarchas ėmėsi būdamas jau 
subrendęs ir susiformavęs rašytojas (paskutiniame I amžiaus 
arba pirmame II amžiaus dešimtmetyje). Būtent šis kūrinys ir 
atnešė Plutarchui pasaulinę šlovę. Išliko keturiasdešimt šešios 

porinės biografijos (porą, arba diadą, sudaro Graikijos ir Romos 
politiko gyvenimas) ir keturios pavienės; devyniolika diadų 
baigiamos abiejų veikėjų veiklos, nueito gyvenimo kelio, būdo 
bruožų palyginimu. Pirmoji pora (Epameinondas ir Scipionas), 
įžanga bei oficiali kūrinio dedikacija neišliko. Darbas buvo de- 
dikuotas Plutarcho draugui, imperatoriaus Trajano patikėtiniui 
Sosijui Senecionui, Plutarcho ne kartą paminėtam biografijose 
(Demostenas, Tesėjas, Dionas). Dabartinė biografijų seka nėra pa- 
ties Plutarcho sumanyta, ji atsirado vėliau ir yra chronologinė 
(pirmiausia atsižvelgiama į Graikijos politikų chronologinę se- 
ką): 1) Tesėjas ir Romulas, 2) Likurgas ir Numa, 3) Solonas ir 
Publikola, 4) Temistoklis ir Kamilas, 5) Periklis ir Fabijus Mak- 
simas, 6) Alkibiadas ir Koriolanas, 7) Emilijus Timoleontas ir 
Paulas, 8) Pelopidas ir Marcelas, 9) Aristeidas ir Katonas Vyres- 
nysis, 10) Filopoimenas ir Titas Kvinkcijus Flamininas, 11) Pyras 
ir Marijus, 12) Lisandras ir Sula, 13) Kimonas ir Lukulas, 14) Ni- 
kijas ir Krasa, 15) Eumenas ir Sertorijus, 16) Agesilajas ir Pompė- 
jus, 17) Aleksandras Didysis ir Cezaris, 18) Fokionas ir Katonas 
Jaunesnysis, 19) Agidas ir Kleomenas, 20) Tiberijus ir Gajus 
Grakchai (pastarosios keturios biografijos turi vieną bendrą su- 
lyginimą), 21) Demostenas ir Ciceronas, 22) Demetrijas Polior- 
ketas ir Markas Antonijus, 23) Dionas ir Brutas. Keturiose pavie- 
nėse biografijose aprašyti Artakserkso, Arato, Galbos, Otono 
gyvenimai. 

Tiek herojų pasirinkimu (tai daugiausia Graikijos klasikinio 
laikotarpio ir Romos respublikos laikotarpio politikai), tiek kū- 
rinio architektonika (graikų politikų sugretinimas su romėnais) 
Plutarchas Gyvenimuose atsiskleidžia kaip originalus rašytojas. 
Manydamas, jog būtina pasiteisinti dėl tokio Gyvenimų neįpras- 
tumo, Aleksandro biografijos įžangoje jis aiškiai pasako, jog im- 
damasis biografijų neketinęs rašyti istorijos (taigi, nors kūriniai 
liudija didžiulę Plutarcho erudiciją, negalime jam prikaišioti 
kartais pasitaikančių istorinių netikslumų). Taip pat ne tiek 

svarbiu rašytojas laikė ypatingų retorinių efektų siekimą bei 
stengimąsi savo iškalba pralenkti kitus; ši nuostata, aptariama 
Nikijo biografijos įžangoje, paaiškina kartais tekste pasitai- 
kančiais anakolutus, nedarnius bei ištęstus periodus, prie kurių 
vertėjui tenka gerokai paprakaituoti. Imdamasis istorinės me- 
džiagos, Plutarchas turėjo mažiausiai du tikslus. Pirmiausia, ža- 
vėdamasis klasikinės Graikijos kultūros galybe, jis siekė to lai- 
kotarpio moralines vertybes įdiegti romėniškoje terpėje. Romos 
imperiją jis mato kaip dviejų pradų, dviejų kultūrų sintezę. Blai- 
viai vertindamas susiklosčiusią istorinę realybę, Plutarchas tarsi 
imasi diplomatinės dviejų tautų sutaikymo misijos: rašytojas 
rodo savo tautiečiams, kad Roma turi tokias pat senas kultū- 
rines tradicijas, kaip ir Graikija; kita vertus, visas kūrinys tarsi 
alsuoja graikiškumo apologetika, siekimu užtikrinti Graikijos 
kultūrai pelnytą pagarbą. 

Tačiau pagrindinė priežastis, paskatinusi Plutarchą rašyti 
Gyvenimus, - iki tol niekieno neišnaudotos galimybės pasiremti 
biografine-istorine medžiaga didaktiniais tikslais. Autoriaus in- 
dividualumo paveikta tradicinė biografija patiria metamorfozę 
ir transformuojasi į populiariosios filosofinės literatūros žanrą, 
atsiranda naujas, skirtingas nuo faktografinio ar retorinio, bio- 
grafijos tipas - moralinis-psichologinis etiudas. Plutarcho įsi- 
tikinimu, dorovės galima išmokti, tereikia tik turėti tinkamus 
mokytojus ir sekti tinkamais pavyzdžiais. Periklio biografijos 
įžangoje autorius sako: „[...] protą reikia kreipti į tokius dalykus, 
kurių pažinimas jį džiugintų, trauktų į gėrį, jam būdingą. O tas 
gėris slypi herojaus darbuose, kylančiuose iš dorybės, ir tiems, 
kurie juos tyrinėja, įkvepia veržimąsi ir norą jais sekti“ (vertė A. 
Kašinskaitė). Be abejo, Plutarchas liko ištikimas savo laikmečio 
idėjoms ir laikėsi natyvistinių pažiūrų - tikėjo tuo, kad žmogus 
gimdamas atsineša su savimi tam tikrus polinkius ir būdo bruo- 
žus; atitinkamai auklėjant, galima jį pakreipti vienokia ar ki- 
tokia linkme. Pavyzdžiui auklėjimo procese Plutarchas teikia 

didžiulę reikšmę, todėl ir į istoriją jis žiūri kaip į neabejotiną 
pedagogikos pagalbininkę. Istorijos mokymą jis įsivaizdavo 
kaip didžių (pasak paties Plutarcho) žmonių biografijų skaitymą 
ir skatinimą sekti jų pavyzdžiu. 

Į Europos kultūros akiratį Gyvenimai patenka XV amžiaus pa- 
baigoje, kai jie buvo atvežti į Italiją ir išversti į lotynų kalbą. Pir- 
masis spausdintas graikiškas tekstas išleistas 1517 metais Flo- 
rencijoje. Nuo XVI amžiaus pradžios iki XIX amžiaus pradžios 
Plutarchas buvo populiariausias antikos rašytojas. Jis buvo ver- 
čiamas į pagrindines Europos kalbas (iki 1509 metų Gyvenimai 
išversti į italų, 1559 metais - į prancūzų, 1579 - į anglų, 1799- 
1806 - į vokiečių kalbą), imituojamas, juo buvo sekama, žavi- 
masi visais kultūros istorijos laikotarpiais. Tenka apgailestauti, 
kad iki šiol Plutarchas nesulaukė deramo lietuvių vertėjų dė- 
mesio. Ko] kas turime tik aštuonias A. Kašinskaitės į lietuvių 
kalbą išverstas biografijas (Periklio ir Fabijaus Maksimo, Tibe- 
rijaus ir Gajaus Grakchų, Demosteno ir Cicerono, Aleksandro ir 
Cezario). 

Nijolė Juchnevičienė 

